
PRAEFATIO. 


X 

Libelli de imitatione Christi, sive Thomas 

| a Kempis eius est auctor sive alius quispiam, 
quanta sit praestantia, nemo est qui ignoret: 
quantum diligens eius lectio valeat ad animos 
erigendos, excitandos, verae pietatis amore im- 
plendos, plurimi experti sunt ipsi. Itaque nemi- 
nem improbaturum esse speramus, quod quum 
nuper interpretationem. eius Germanicam secun- 
dis curis a Joanne Gossnero auctam in lucem 
emiserimus, nunc textum etiam latinum typis de- 
scribi iussimus, eorum in usum, qui ipsam quasi 
vocem auctori$ audire et nativam illam cogno-. 
scere simplicitatem eupiunt, quae vertendo ex-. 
primi vix possit. Editus est autem ad fidem 
editionis a Fr. Jos. Desbillóns euratae, qui anti- 


1v 
quissimis praestantissimisque editionibus collatis 
ita constituere orationem studuit, quomodo ab 
ipso auctore eam, conformatam esse verisimilé 
est. Sed quum loci quidam in ea aperte corru- 
pti essent et idoneo sensu carerent, quibus aptam 
sententiam reddiderat J. Valart in editione Pari- 
sina a. 1773., aliquoties in hac editione illius 
lectio in textu est posita, alibi orationi scriptoris 
subiecta. Loci-scripturae sacrae, quibus auctor 
est usus, e translatione vulgata quam dicunt sunt 
indicati, appositis etiam Germanicorum biblio- 
rum numeris. . 

Dabamus Lipsiae, m. lunio MDCCCX XXIX. 

Oratio praeparatoria aderationem. 


Aperi, Domine, 08 meum, ad benedicendum No- 
men sanctum tuum: munda quoque cor meum ab 
omnibus vanis, perversis et alienis cogitationibus : 
intellectum ilumina, affectum inflamma, ut digne, 
attente ac devote has preces féndere valeam, et 
exaudiri merear ante conspectum Divinae Majestatis 
tuae. Per Christum Dominum nostram. R. Amen. 


, Exercitium matutinum. 


Justus cor suum tradet ad vigilandum diluculo 
ad Dominum, qui fecit illum, et in conspectu Altis- 
simi deprecabitur. Aperiet os suum in oratione et 
pro delictis deprecabitur. Si Deus magnus voluerit. 
spiritu intelligentiae replebit illum. Ecel. XXXIX. 
6 — 8. l ; 


Quinque puncta exercitii matutini. 

4. Sis gratus. 2. Cor offer. 3. Opus 
dispone faturum. 4. Vita peccatum. 5.Sub. 
sidiumque pete. on 

t 

i Preces. 

In nomine Patris et Filii et Spiritus sancti. 

Domine labia mea aperias et os meum annun- 
ciabit laudem tuam. Deus in adjutorium meum in- 
tende. Domine ad adjuvandum me festina. 

Gloria Patri et Filio et Spiritui sancto, sicut erat 
in principio et nunc et semper et in saecula saecu- 
lorum. Amen. 


I. Gratiarum actio. 
O aeterne Deus „ laudo Te et gratias ex intimis 


cordis mei visceribus ago Tibi, quia me creasti ad 


imaginem tuam, et pretioso Filii tui sanguine rede- 

misti me: sed et praeter alia innumera beneficia 

hucusque tam clementer conservasti me, et hac nocte 

a periculis malisque me custodiens, ad hujus diei 

initium incolumem perduxisti. Quid retribuam Tibi, 

Domine, pro his et aliis omnibus, quae dedisti mihi ? 
II. Oblatio sui ipsius. 


Ecce,:Dominé, totum libens offero tibi, & quo 
profluxit omne, quod habeo: corpus, animam, utrius. 
que vires, et omnes hujus diei cogitationes, verba 


. €t opera ad majorem Nominis tui gloriam pure et 


plane refero; ut in his omnibus laudetur et glori- 
ficetur Nomen tuum benedictum in saecula, idque 
ni unione omnium operum, quae salvator noster in 


C x: 


wa = — MÀ ——, 


— — = rr 


i „ me M 


terris in petfectissima caritate pro salute nostra gessit: :. 


ut ex abundantia meritorum unigeniti Filii tui, in quo 
tibi bene complacuit, mea juvetur infirmitas, et de- 
fectus suppleatur. 


III. Dispositio actionum. 


Sed quid me vis facere, ut placeam tibi? Scio, 
Domine, quia rigidam totius vitae et temporis ratio- 
nem reddemus Tibi, quando venies positurus ratio- 
nem cum servis (uis. Et hinc merito vereor omnia 
opera mea, sciens, quia non parces delinquenti, 
nesciens autem, qua hora venturus sis, et citaturus 
me, ut reddam rationem villicationis meae. Quid, 
si hodie ? itaque cum in hoc statu, N.. officio, N. 
gratia tua vivam, studiis et operibus vocationi meae 


congruentibus , velut N. et N. diligentius incumbam ; - 
omnia honeste, et secundum ordinem facere conabor. 
Et quia jubes primum quaerere regnum Dei, ne- 


gotiis et curis externis parcius me tradam, ne tempus 
desit negotiorum omnium maximo, seu curae salutis 
et aeternitatis. Agnosco enim quia vanum est, curare 
et lucrari omnia, et Te solum, summum bonum per- 
dere. Quin potius prae omnibus, et in omnibus Te 
quaeret anima mea, o Deus meus et omnia. 


^ 


IY. Fuga patat, E iE 


Utinam , o Domine, dirigantur hodie viae meae 
ad custodiendas justificationes tuas! Et certe non 


, 

libet ambulare vias peccatoram, vias difficiles, in 
quibus nil nisi contritio et infelicitas ; nam etsi. initio 
videantur bonae, tamen illarum novissima ducunt 
ad mortem. Juravi et statui custodire judicia justitiae 
tuae. Dixi: custodiam vias meas, ut non delinquam 
. in lingua mea.  Avertum oculos meos, ne videant 
vanitatem: et utinam omni custodia servem cor meum. 
Scie, has N. et illas N. occasiones saepius mihi 
fuisse damnosas; et quomodo eidem me rursus hodie 
l periculo committam ? Non faciam, o Domine, amore 


Tui, cui uni placere, servire et adhaerere dendea, 


anima mea. 

Y. Petitie gratiae Divinae. 


Verum, 0 Domine, quid prodest haec velle, nisi 
Tu.des posse et perficere? Frustra proponit homo, 
nisi quem gratia tua disponit. Tu nosti. fragilitatem 
meam, quia inops et miser ego sum, nec quidquam 
sine Te facere possum, imo ne cogitare quidem: sed 
ex Te uno est omnis sufficientia mea.. Exurge itaque 
in adjutorium mihi, et efficaci tua gratia vires adde, 
ut, quod volo bonum, feliciter perficere possim. 


Tu quoque, o sanctissima Dei Mater, Virgo et 


Patrona mea singularis, curam clientis tui suscipe, 


et monstra te esse matrem. Tuque, o Angele custos, - 


qui jussu- bonitatis divinae mei curam suscepisti. Et 


vos, o SS. Patroni mei N. N. mihi praecipue dilecti, > 


"hodie clienti vestro fideliter adsistite, et'in viam 

salutis dirigite. Vestris, quaeso, precibus et meritis 
apud Deum agite, ut ejus gratiae ductu sic vivam 
hodi, ut vobiscum vivam, gaudeam, Deumque lau- 
dem in aeternitate Amen. Pater. Ave. Credo. 

Oratio gratiam petentis omnia ad Dei glor iam 
faciendi. 


- Concede mihi > quaeso, POR REAN et 9 
Deus, quae tibi placita sunt , . diligenter. et ardenter 
concupiscere, prudenter investigare, veraciter co- 
gnoscere, et perfecte implere ad laudem et gloriam 
Nominis tui Domine Deus meus, ordina statum 
meum, et, quod a me requiris, ut faciani, tribue; 
ut possim, sciam et velim, et da exequi, sicüt oportet 
et expedit animae meae... Via mibi sit, quaeso, ad 
Te tuta, et consummata ;:non deficiens inter prospera 
et adversa, ut in illis aon extollar , et iti istis aon 
^ deprimar: ut in proaperis gratias Tibi referam ,. ét 
in adversis servem patiéntiam. De nullo gaudeam, 
vel doleam, nisi quod . promoveat ad Te, vel.ab- 
ducat a Te, nulli placere appetam, vel displicere ti- 
meam, nisi Tibi. Vilescant mihi omnia transitoria 
propter Te, et grata sint mihi omnia tua, et Tu, Deus 
meus, plus quam omnes. i me gaudii, quod 
est sine Te, nec cupiam aliqufd, quod est extra Te. 
Delectet me omnis labor, qui est pro Te, et taediosa 
sit mihi quies, quae non est in Te. Frequenter et . 

terventer da mibi, dulcissime Domine, cor ad Te 
dirigere et defectionem meam cum vero emendationis 
proposito dolendo pensare. Fac me, Deus, humilem 


sine fictione, hilarem sine dissolutione, maturum sine 


gravitate, agilem sine levitate, veracem sine dupli- 
citate et timentem sine desperatione, castum sine 
corruptione , proximum corripere sine indignatione, 
diligere sine simulatione, ipsumque verbo et exemplo 
aedificare sine elatione, obedientem sine contra- 


dictione, patientem sine murmuratione. Da mibi, dul- 
' cissime Jesu, cor pervigil, quod nulla a Te abducat 


curiosa cogitatio, da immobile, quod nulla deorsem 


trahat indigna afectio, da invictum, quod nulla fa- 


tiget tribulatio, da liberam, quod nulla sibi vindicet 
violenta delectatio, et da rectum, quod nulls seorsim. 
ebliquet sinistra intentio. Largire mihi, Domine Deus 


meus intellectum Te cognoscentem, diligentiam Te 


quaerentem, sapientiam Te: invenientem, conver: 
sationem Tibi placentem, perseverantiam Te fidu- 
cialiter expectantem ; fiduciam Te feliciter ample- 
ctentem ; tuis poenis configi per poenitentiam, tuis 
beneficiis in via uti per gratiam et gaudiis tuis | in 
vita. frui per ehm: Amen. ! 


Precés pr 0 sacrificio Missae. 

Unum e , praecipuis tianae pietatis officiis est, Missae 
Sacrificio devote et frequenter adsistere. Inprimis ergo excita 
te ipsum ad attefitionem et reverentiam consideratione divinae 
Majestatis, abigée quidem, sed hic maxime praesentis. 

Deinde junge et conforma. intentionem tuam intentioni sacer- 
dotis: id est offer cum eo hoc Sacrificium, et fac, quantum licet : 
quod ipse facit, -sic enim et tu quoque parie -eris . et 


Sanguinis Domini. 2 

Tanta siquidem est virtus hujus Sacrifici, ut qui praesentes, 
intentionem suam cum Sacerdotis intentione Tonjungunt, simul 
cum Sacerdote de Sacrificio participent; cibique divini gustum . 
et fractum percipiant: non secus ac membra corporis, ad quae 
per os cibus et alimonia defertur. 

Est enim Sacerdos velut os, atores. atque legatus populi 
Christiani: ipse alloquitur Deum, orat, laudat, Sacrificium pro 
salute populi totius offert; eorum maxime, qui Missae, sacri- 
cio praesentes et sacrificanti sunt intentione conformes. 

Id patet ex canone, in quo. dicit Sacerdos : ' 


Memento Domine etc. et omnium circumstantium, 
quorum tibi fides cognita est, et nota devotio, pro 
quibus tibi offerimus, vel qui tibi offerunt hoc sacri- 
ficium laudis, pro se, suisque omnibus, pro redem- 
tione animarum suarum, pro spe salutis; et ineolu- 
mitatis suae, tibique reddunt vota sua aeterno Deo, 
vivo et vero. (Ecce, quae sit sacerdotis 
hoc sacrificium offerentis intentio; fa- 
dem si quoque tua sit, et vis virtusque 
sacrificii tua quoque erit.) 


Formula formandi 
intentionem ante Sacrum audiendum. 
. Suscipe, S. Trinitas unus Deus, hoc sacrosanctam 
Sacrificium Corporis et Sanguinis Domini nostri Jesu 
Christi, quod ego indignus servulus (uus una cum 
Sacrificiis omnibus tibi unquam oblatis aut offerendis, 
nitum sanctissimo sacrificio ab eodem Domino noatro. 

in ultima coena et ara crucis oblato, per manus 
sacerdotis offero divinae Majestati tuae, omni pos- 
sibili pietatis affectu, ex puro amore tuae infinitae 
bonitatis, secundum sanctissimam ejusdem Demini 
-nostri et S. Matris Ecclesiae intentionem. 
1. Ad maximam. aeternamqne divinae Majestatis 
. tuae- gloriam , amorem, beneplacitum. 

2. Protestationem supremae excellentiae et dominii 
tui, et nostrae subjectionis et dependentiae a Te. 


3. In perpetuam commemorationem passionis ac 


mortis ejusdem Domini nostri. . 

4. In honorem augmentumque gloriae B. Nines 
` totiusque curiae triumphantis. — : 

5. In gratiarum actionenf aeternam, pro — 
beneficiis sanctissimae humanitati Domini nostri, B. 
Virgini, matri ejus, patronis meis; omnibus beatis 
et praedestinatis, et mihi indignissimo hucusque or 
latis , et conferendis in aeternum. 

6. In satisfactionem peecatorum meorum omnium- 
que fidelium vivorum et defunctorum. - 

7. Singulariter offero pro his N. N. vel pro kac 
gratia obtinenda. Secundario pro his N. N. mihi 
peculariter commendatis omnibusque, pro quibus 
orare soleo et teneor, ad impetrandam defunctis 
requiem vivisque gratiam Te agnoscendi, amandi, 
glorificandi nunc perfecte in via, olim beate in patria. 


Suscipe et perfice hoc desiderium meum, uberemque 
ad pie id compleridum gratiam et ‘benedictionem 


largire." Amen. | — e 

Formula brevissima 
excitandi contritionem ; et renovandi intentionem 
cum petitione gratiae ante Missam. 


H ' 
O Jesu infinite amabilis, qui ex voluntate Patris, 
cooperante Spiritu sancto, non semel tantum Te mibi 
in socium, pretium, praemium dure dignatus es, sed 
quotidie denuo offerre dignaris; quanta tua est erga 
me ingratum liberalitas, caritas, misericordia? quanta 
mea erga Te ingratitudo, stnpiditas, malitia, qui 
tot et tanta mala et peccata reddo pro tot et tantis 
bonis? doleo de his N. N. et omnibus totius vitae 
peccatis, pure propter Te infinite bonum a me of. 
fensum. Cupio omnia emendare et pro omnibus 
satisfacere, sicut vis. Supple, ignosce, recipe me 
in pacis osculam per lacrimas, sudorem et sanguinem 
tuum et hoc sanctum Sacrificium. | 
O si divinissimo huic memoriali passionis tuae, 
monumento potentiae, sapientiae et bonitatis tuae 
et compendio omnium mirabilium tuorum assistere 
possem ea attentione, devotione, reverentia, quam 
exigit tuae divinae Majestatis praesentia, tot ange- . 
lorum assistentium frequentia, tot my steriorum, quae 
hic geruntur, magnificentia.  . | 
Desidero id praestare „ mi Deus, ex r totis prae- 
cordiis meis, 'ad maximam tuam gloriam, amorem, 
beneplacitum „ in gratiarum actionem omnium bene- 
ficiorum , in satisfactionem . peccatórum . meorum 
omniumque: fidelium , pro his N. N. omnibusque vivis 

et deſunctis, ad TROU iis vaniam , gratiam. 


gloriam. r 

Quod ut digne — possim, da obsecro mihi 
copiosam gratiam et benedictionem., per merita tua, 
B. Virginis matris tuae et omnium Sanctorum. ` 


Oratio ante Missam. 


Clementissime Pater misericordiarum et Deus 
totius consolationis; qui sic mundum dilexisti, ut 
Filio tuo unigenito non parceres; sed eum in pas- 
sione ac morte acerbissimae crucis nostrae reparationi 
impenderes, quin etiam ejus oblationem Tibi gratis- 
simam, ad renovandum illius in nobis fructum, in 
ecclesia tua quotidie renovari velles; tribue nobis, 
quaesumus, huic tam admirando et salutari divinae 
tuae potentiae , sapientiae ac bonitatis mysterio tam 
attente, reverenter et devote interesse », ut cruenti 
illius Sacrificii participationem per hujus incruenti 
oblationem, quam efficacissime consequi valeamus. 
Per eundem Dominum. 


e, 


Signo sanctae crucis te consignans , j cum 
Sacerdote stc incipe: ` 


In nomine Patris eic. 
i Psalmus XLII. 


Judica me Deus et discerne causam meam. de gente 


'non sancta, ab homine iniquo et doloso erue me. 


| ` Xii 

Quia Tu es Deus fortitudo mea: quare me re- 
pulisti et quare tristis incedo, dum affligit me inimicus ? 

Emitte lucem tuam et veritatem tuam: ipsa me 
deduxerunt et adduxerunt in montem sanctum tuum 
et in tabernacula tua. : | 

Et éntroibo ad altare Dei; ad Deum, E laeti- 
ficat juventutem meam. ` 

Confitebor tibi in cithara Deus, Deus ineus: quare 
tristis es anima mea, et quare conturbas me? 

Spera in Deo, quoniam adhuc confitebor iHi, 
salutare vultus mei et Déus ` meus. 

Gloria Patri etc. : 

Introibo ad altare Dei: ad Deum , qui laetificat 
juventutem meam. n | 

- Adjutorium nostrum in nomine Domini: qui fecit 
coelum et terram. i 


P Confessio generalis. 


Confiteor Deo omnipotenti, B. Mariae semper 
Virgini, B. Michaeli Archangelo, B. Joanni Ba- 
ptistae , sanctis Apostolis, Petro et Paulo, omnibus 
Sanctis et tibi Pater: . quia peccavi nimis cogitatione, 
verbo et opere: mea culpa, mea culpa, mea maxima 
culpa, ideo preeor B. Mariam semper Virginem, 
B. Michaelem Archangelüm, B. Joannem Baptistam, 
sanctos Apostolos, Petrum et Paulum, omnes Sanctos 
et te, Pater, orare: pro me ad Dominum Deum 


Xv s 
U | Hymnus Angelicus." 


Gloria in excelsis Deo et in terra pax hominibus 
bonae voluntatis. Laudamus Te, benedicimus Te, 
adoramus Te, glorificamus Te. Gratias agimus Tibi 
propter magnam gloriam tuam, Domine Deus Rex 
coelestis , Deus Pater omnipotens, Domine Tibi uni- 
genite, Jesu Christe. 

Domine Deus, agnus Dei, Filius Patris, qui 
tollis peceata mundi, miserere nobis. Qui tollis pec- 
cata mundi, suscipe deprecationem nostram: qui sedes 
ad dextram patris, miserere nobis. 

Quoniam Tu solus sancts , Ta solus Dominus, 
Tu solus altissimus, Jesu Christe, cum Sancto spi- 
rita in gloria Dei Patris. Amen. 

V. Dominus vobiscum. 

R. Et cum spiritu tuo. 


Haec formula in missa saepius repetitur, qua sacerdos et 
fideles assistentiam divinae gratiae sibi mutuo imprecantur, ut ea 
. praesente divinis mysteriis peragendis magis fiant idonei. 


De Collecta. 


Collecta dicitur oratio, in qua Sacerdos totius populi, vel ec- 
clesiae necessitates et pericula seu vota et desideria, quasi col- 
letta Deo repraesentat. Unde dicit: Oremus; quasi adstantes 
invitet ad hanc orationem conjunctis votis animisque laciendam. 


Oratio ad collectam. 


» 


8 sempiternus Deus, Te ‘suppliciter ora- 

mus, ut respicere digneris de excelso Sanctuatio tuo, su- 

per congregationem nostram et ecclesiae tuae preces 
* 


`~ 

pro nobis omnibusad Te Sacerdotis hujüs ministerio 
destinatis clementer acceptes et exaudias. 

Ideoque pro immensa tua misericordia, largire 
nobis peccatorum nostrorum .veniam, integritatem 
mentis, incolumitatem corporis, necessariam vitae 
sustentationem , pacem in diebus nostris , aéris tem- 
periem , fertilitatem terrae. i 

Catholicae fidei unitatem, exstirpationem haere- 
sium, coüsiliorum iniquorum déstructionem, ortho- 
doxae religionis incrementum, caritatis ac pietatis 
fervorem, sinceram anim? devotionem , tolerantiam, 
longanimitatemque in afflictionibus, in spe gaudium. 
Omaia denique ad salutem tum animae, tum corporis 
utilia, sed ad tuae inprimis g plonae augmentum idonea. 
Per Dominum. 


* ] 


Ad epistolam. 


O aeterne Deus, qui nunquam désinis nos in- 
dignos famulos tuos publico ecclesiae tuae ministerio. 
Apostolicis, Propheticis, aliisque sacris doctrinis et 
monitis, ad cultám et amorem tui Nominis excitare, 
et adversus mundi, carnis " daemonisque insidias 
praemunire : : Sd 

Da, quaesumus, ut salutaria dogmata ac monita 
omnes ex animo semper amplectamur, eisque mores 
et omnem vitam nostram serio conformare conemur. 

Et ne tandem nobis ad camulum damnationis cedat, 


'- viam veritatis, seu voluntatem tuam, per tot inter- 

'pretes ac praecones tuos cognovisse et non fecisse : ` 


da nobis gratiam et vires, ut quae facienda. toties 
cognoscimus, efficaciter facere valeamus.. Amen. 


Ad ‘Evangelium. l i 


} 
. Evangelium ex prisca et pia traditione stantes audire consue- 
vimus. Primo, in testiponium reverentiae Christe velut praesenti 
et docenti exhibendae. 
Deinde, ut profiteamur alacres nos esse Christi diseipu os ad 
ejus doctrinam tum auribus excipiendam, tum moribus exprimendam. 
Denique, ut ostendamus nos, velut milites sub Christo duce 
arma militiae nostrae, . quibus contra hostes nostros pugnemus, 
ex fide et doctrina Christi petere, et pro ejus veritate tuenda. 
pstatos esse quidvis agere et pati. ` 
Crucis signum ad frontem, os et pectus tum ante tum post 
evangelii lectionem formari solitum admonet nos, sic excipiendam 
esse Christi doctrinam, ut eam et complectamur corde, et loqua- 
mur ore, et opere profiteamur. - $ 


^ 


4 . ^ Oratio ad evangelium. 


Domine Jesu Christe, qui a Deo venisti magister, 
. et viam Dei nos in veritate. docuisti, olim: quidem 
visus in terris et cum hominibus conversatus: hodie 


etiam per evaugelistarum scripta et N verbi 


tui docere non cessas. 6 
Da nobis intellectum capacem salutaris doctrinae 
tuae.. Accende et affectum zelo sapientiae caelestis : 


et doce. nos facere voluntatem tuam; ut fidem, quae 


ex auditu.evangelii nascitur, et.quam lingua nostra. 


loquitur, etiam moribus vita fateatur; ne ad cumulum 


culpae et poenae nobis cedat. scivisse voluntatem 


— — 

Domini et non fecisse: utrumque enim opus est so- 
lius gratiae tuae, ut sciamus et faciamus, quia ex 
nobis servi inutiles sumus; ex Te autem est omnis 
sufficientia nostra. 


D 


Symbolum Nicaenum. - 


Credo in unum Deum, Patrem omnipotentem, 
factorem coeli et terme visibilium omnium et in- 
visibilium. E 

Et in unum Dominum Jesum Christum, Filium ` 
Dei Unigenitum et ex Patre, natum ante omnia sae- 
cula, Deum de Deo, lumen de lumine, Deum ve- 
rum de Deo vere, genitum non factum, consubstan- 
tialem Patri, per quem omnia facta sunt. 

Qui prepter nos homines et propter nostram sa- 
lutemi descendit de coelis. Et incarnatus est de 
Spiritu 5ancto ex Maria Virgine. Et homo factus 
est. "Crucifixus etiam pro nobis sub Pontio Pilato, 
passus et sepultus est. 

Et resurrexit tertia die secundum scripturas. Ei 
ascendit in coelum: sedet ad. dexteram Patris. Et 
iterum venturus est cum gloria, judicare vivos et 
mortuos, cujus regni non erit finis. Et in Spiritum 
sanctum, Dominum et vivificantem, qui ex Patre 
Filioque procedit. Qui cum Patre et Filio simul ado- . 
tatur et conglorificatur: qui locutus est per Prophetas. 

Et unam sanctam Catholicam et Apostolicam 
Ecclesiam. Confiteor unum Baptisma in remissionem 

peccatorum. Et exspecto resurrectionem mertuoruta 
et vitam venturi saeculi. Amen. 


Cum sacerdos ad oblationes se praeparat 
ita precure. 


Suscipe, sancta Trinitas , hanc oblationem, quam 
una cum Sacerdote, Tibi offerimus ob memoriam 
Passionis, Resurrectionis, Ascensionis Jesu Christi 
Domini nostri. 

Et in honorem beatae Mariae semper Virginis 
et beati Joannis Baptistae et sanctorum Apostolorum 
duorum Petri et Pauli et istorum et omnium San- 
ctorum, ut illis proficiat ad honorem , nobis autem 
ad salutem. 

Et illi pro nobis intercedere dignentur in. coelis, 
quorum memoriam agimus in terris. Per eundem 
. Christum Dominum. nostrum: Amen. 


Materia Sacrificii praeparata Sacerdos lavat 


manus, indicans, nisi lotis purisque mentibus 
hoc ipsum Sacrificium tractandum esse. 


Orate Fratres. . 


Sacerdos suae sibi conscius infirmitatis ad populum fidelenr 
convertitur, petens illius se precibus adjuvari, ut Sacrificium Deo 
acceptum omnium nomine queat offerre. Advertant itaque, qui 
sacro intersunt, ut, quod rogantur, faciant, i. e. tum Sacerdotem, 
tum Sacrificium Deo humiliter commendent, ut hoc, quod offert, 
vibus proficiat ad galutem. 

| Oratio.” 2 

. Suscipiat. Dominus Sacrificium: de manibus tuis, 

ad laudem et gloriam Nominis sui, ad utilitatem 
quoque nostram, totiusque ecclesiae suae sanctae. 


Praefatio. 


* 


A 


Sacer ad actionem illam, in qua ipsum Sacrificium proprie 
consistit, jam accessurus, praefationem praemittit; quae est prae- 
paratio et excitatio duaedam populi ad hanc ipsam actionem, ea 
qua par. est attentione, reverentia et pietate prosequendam. 

Unde cum dicit: Sursum corda, meminisse debemus, posthabitis 
terrenis curis et cogitationibus, ad superna et coelestia mentem 
esse transferendam, maxime quia moniti a Sacerdote respondemus : 
Habemus ad Dominum, ne forsan arguamur mendacii, dum sae- 
euli rebus implicati, aliud proferimus ore, aliud corde gerimus. 


Gratias agamus Domino Deo nostro. 
' Vere dignum et justum est, aequum et salutare, 
nos Tibi semper et ubique gratias agere, Domine 
sancte, Pater omnipotens, : aeterne Deus. Per Christum. 
Per quem Majestatem tuam laudant Angeli, ado- 
rant Dominationes , tremunt Potestates, coeli coelo- 
rumque virtutes ac beati Seraphin socia exaltatione 
concelebrant, cum quibus et nostras voces, ut ad- 
mitti jubeas deprecamur, supplici confessione dicentes : 
Sanctus, Sanctus, Sanctus Dominus Deus Sabaoth. 
Pleni sunt coeli et terra gloria tua: Hosanna in ex- 
celsis. Benedictus, qui venit in nomine, etc. 


Oratio sub Canone. RE ME 


‘lementissime Pater, suscipe hoc. sacrosanctum 

sacrificium de manu sacerdotis, in unione sacro- 
sancti illius sacrificii, quod Tibi dilectus Filius tuus 
tota vita, in ultima coena, in cruce obtulit pro me, 
pro N. N. et omnibus, pro quibus mori dignatus 


est. Respice in faciem Christi dilectissimi Filii tui, 


in quo Tibi bene complacuisti et per aeternam di- 


lectionem, qua nos sic dilexisti, per infinita merita - 


ejusdem Unigeniti tui, per ejus Incarnationem, Ad- 
ventum, Nativitatem, Circumcisionem, Lacrimas, 
Labores, Passionem, Mortem, per infinitam Cari- 
tatem, qua tanta pro me fecit, dixit, passus est. 


Et per merita Sanctorum omnium triumphantium 
et militantium, memento et miserere Ecclesiae tuae, 
ejusque capitum, Summi Pontificis, Praelatorum, 
Principum, omnium statuum Ecclesiasticorum, reli- 
giosorum , saecularium , qui maxime possunt gloriae 
tuae et saluti animarum prodesse vel obesse: 


Parentum ‘item, fratrum, benefactorum et ami- 
corum meorum, qui se mihi singulariter commenda- 
runt N. N. qui me coutriatayerduly quos ego con- 
tristavi, offendi, juvare neglexi, et quos per me in 
viam salutis vis dirigere. 


P i 
: Horum omnium. miserere Pater misericordiarum, 


sicut scis et vis, gratiam. iis concedens, ut Tibi 
perfectissime placeant, Te agnoscant, timeant, ament, 


glorificent cum eodem dilecto Filio. tuo et Spiritu - 


sancto nunc et semper et in saecula, saeculorum. 


* . $ XXI 


Ad Elevationem. 


Quid pectoris tunsio sub elevatione? . Indicat, 1. Humili et 
sincera hic in Deum fide opus esse, quae captum: ingenii verbo 
Bei subjiciat. 2. Significat magno cordis desiderio ad coelestem 
ilum cibum, qui ostenditur, nos ferri debere. 3. Vehementi cordis 
dolore detestanda esse peccata, quae nos Sacrificii illius partici- 
patiohe faciunt indignos. 


Oratio ad elevationem sacrae Hostiae. 


Salve salutaris victhna, pro meet toto genere 
humano in patibulo crucis oblata. Christe Rex ae- 
terne, homo crucifixe propter hominem, respice sa- 
cratissimam carnem tuam pro me cruci clavis affixam 
et lancea perforatam. 

Atque ila, quaeso, pietas, quae Te traxit et. 
vicit, ut in statera gloriosissimae Crucis totius mundi 
peccata expiares: illa Te cogat: clementia, ut mi- 
serearis mei pleni miseriis, qui fonte miserationis 
nunquam manare cessas, custodiens animum et cor- 
pus meum in vitam aeternam. | 


Oratio sub elevationem. 


O Jesu Fili Dei, Dominus meus et Deus meus 
infinite amabilis, qui amore mei crucifigi et in cruce 
mori dignatus es, àdoro, amo et glorifico Te om: 
nium creaturarum possibilium possibili affectu,. cum 
Patre et sancto Spiritu et ex animo desiderd, ut 
adoreris. ameris et glorificéris infinities ab omnibus. 

in omnibus, super omnia, omni possibili modo, gra- 
tis, propter Te, nunc, semper et in aeternum. 
Credo in Te, spero in Te, amo Te et quidquid 
amas, propter Te, doleo pure propter Te, quod un- 
quam offenderim Te. Ignosce, indulge, supple per Te. 
En ex hoc momento paratum cor meum ad 
omnem nutum tuum. Tuus sum, eroque in aeter- 
num; posside me et tuae voluntati penitus conforma. 
Pater respice in faciem dilectissimi Filii tui, quem 
Tibi in sacrificium laudis , gratiarum actionis et pro- 
pitiationis offero, et per illius lacrimas, sudorem 
et sanguinem , per gemitus et suspiria, per labores 
et obsequia, per dolores et supplicia, per infinita 
ejus merita miserere mei, illorum N. N. et omnium, 


pro quibus mortuus est, gratiam. largitus te perfecte - 


semper amandi, tuamque sanctissimam voluntatem 


amplectendi et exsequendi in tempore et aeternitate.. 


Per eundem dilectum Filium tuum miserere, mi- 
sericordissime Pater, animarum fidelium defunctorum 
mihi peculiariter commendatorum N. N. 'omniumque, 
pro quibus me praecipue vis orare; veniam et re- 
quiem aeternam illis clementer indulgendo, ut Te 
in aeternum benedicant, laudent et glorificent, cui 
. debetur omnis laus, honor et gloria. 


Alia. sancti Thomae Aquinatis. 


H 


Adoro Te devote latens Deitas: Quae sub his figu- 
ris vere latitas. . | E 


a 


- 

Tibi se cor meum totum subjicit: Quia te con- 
templans , totum deficit. E 

Visus, tactus, gustus, in Te fallitur: Sed au- 
dito solo toto creditur. . i 

Credo quidquid dixit Dei Filius: Nil hoc verbo 
veritatis verius. 

In cruce latebat sola Deitas: At hic latet simul 
et humanitas. - : jd 

Ambo tamen credens atque confitens: Peto quod 
petivit latro poenitens. - 


Plagas, sicut Thomas, non intueor: Deum tamen 
meum Te confiteor. | 

Fac me Tibi semper magis credere, in Te spem 
habere, Te diligere. l 

O Memoriale mortis Domini , panis vivus, vitam 
praestans homini: | 

Praesta meae menti de te vivere, et Te illi 
semper dulce sapere. | 

: Pie pelicane J esü Domine, me immundum munda 
tuo sanguine: 

Cujus una stilla salvum facere totum mundum 
potest omni scelere. | 

Jesu, quem velatum nunc aspicio, Oro. fiat 
illud, quod tam sitio. 

Ut Te revelata cernens facie , visu sim beatus 
tuae N Amen. 

XXIV 
Ad Elevationem Calicis. 


Salve nobilissime Sanguis, de latere Donini mei 
Jesu Christi profluens, et totius veteris et novae 
culpae maculas diluens , ablue , sanctifica et custodi 
animam meam in vitam aeternam. Amen. | 


. Item utilissime recitantur illa verba ex hymno 
ss. Ambrosii et Aug. 


Tu ‘rex gloriae Christe: Tu Patris sempltemus 
es Filius. 

Tu ad liberandum suscepturus 3 non 
horruisti virginis uterum. 

Tu devicto mortis aculeo aperuisti credentibus 
regna coelorum. 


Tu ad dexteram Dei sedes, in gloria Patris. 


Judex crederis esse venturus. . 
Te ergo quaesumus, tuis famulis 1 > quos 
pretio sanguinis redemisti. 

Pius lector ex his seligat, quod magis placet, 
nec enim omnia sub uno Sacro conveniunt. 


Oratio post Elevationem. 
Ex S. August. 


Onunipatens Pater, qui sic dilexisti mundum, ut 
Filium tuum unigenitum dares, ut omnis, qui. credit 
in illum, non pereat, sed habeat vitam aeternam: 
. per hunc dilectum Filium tuum, cujus beatissimam 
Passionem , et gloriosam Resurrectionem et in coelos 

Ascensionem recolo, Te oro, edue de carcere ani- 
mam meam ad confitendum nomini tuo. 


Libera me a vinculis peccatorum, et quem pro- 
pria merita faciunt lethalem timere sententiam, per 
hujus dilecti Fii tut ad dexteram tuam cónsidentis 
interpellationem , restaura placatus ad vitam. 


Quem enim alium dirigam intercessorem Tibi, 
nescio , nisi hunc, qui est propitiatio pro peccatis 
nostris: qui sedet ad dexteram tuam, interpellans 
pro nobis, advocatus meus apud Te Deum Pa- 
trem, Pontifex summus, non alieno, sed proprio 
perfusus cruore. Hostia sancta, beneplacens et 
perfecta in odorem suavitatis oblata et accepta, 
Agnus -sine macula, , qui peccatum non fecit, sed 
peccata nostra pertulit, et languores nostros Suó 
livore sanavit. Hic est, quem propter peccata po- 
puli tui percussisti, licet ipse sit dilectus, in "guo 
Tibi bene placuit. 


Adspice , mitiesime Pater, dilecti Fili tui - 
nitatem et miserere super infirmi plasmatis debilitate. 


Vide Redemptoris * et redempti dimitte 
delictum. 


Oro Te Rex udi. in hunc Sanctum San- | 
ctorum, per hunc Redemptorem meum, fac me cur- 
rere viam mandatorum tuorum, ut ei valeam spiritu 
uniri, qui mea non horruit carne vestiri, Jesus 
Christus in saecula benedictus. Amen. 

Ad Memoriam defunctorum. 
Ex S. Ambros. 


Rogamus etiam Te sancte Pater, pro spiritibus 
fidelium Defunctorum, ut sit illis salus aeterma, 
gaudium et refrigerium sempiternum. 

Hoc magnum pietatis Sacramentum, Domine 
Deus meus, sit illis hodie magnum et' plenum gau- 
dium de Te pane vivo et vero, qui de coelo de- 
scendisti et das vitam mundo, de carne sancta et 
benedicta, Agni videlicet immaculati, qui tollis pec- 
cata mundi et potari de fonte pietatis tuae, qui per 
lanceam militis de latere emanavit crucifixi Domini 
nostri, ut consolati exultent in laude et gloria tua 
sancta, Amen. | | 


Ad Memoriam Sanctorum. 


Mihi quoque, Domine, indigno servo tuo secun- 
dum multitudinem miserationum tuarum miserearis et 
concessa in praesenti scelerum venia, ne me sinas 
in futuro seculo excruciari cum impiis. Sed aliquam 
portiunculam dones cum Sanctis tuis in coelis, qui 
in tua membra coaptati et in Te unum corpus ef- 
fecti, gratias ob tuum pro se effusum pretiosum 
sanguinem, quo illos cavisti, rependentes, pro Te 
et fratribus suis gloriosum sanguinem fundere non 
dubitarunt, qui Te in vita sua amaverunt, et in 
morte sunt imitati. et. ideo coronas triumphales 
meruerunt. pos l 

Quorum me licet imparem meritis, participem 

tamen fac sola misericordia tua, succurrentibus eo- 
rum meritis et precibus. Amen. f 


Ad Orationem Dominicam. 


O Pater misericordiarum , nos etsi indigni, qui 
servi dicamur tui, audemus Te Patrem nostrum, 
nos filios tuos dicere; quia gratuita bonitas tua per 
Filium tuum nos in. hujus nominis honorem adop- 
tavit. Et ipse Filius tuus compellandi fiduciam ad- 
didit, eo ipso, quod precandi formulam praescripsit. 

Agnosce ergo dilectissimi Filii tui quam nos 
docuk orationem, et largire propitius per eundem 
Filium tuum, quicquid per ipsum ab ipso edocti te 
petimus, dicentes: Pater noster, qui es in coelis. 
eic. etc. : | 


Meditatio in orationem Dominicam ex epistolis 
S. Pauli collecta. 
Pater noster, qui es in coelis. . 


Benedictus Deus et Pater Domini nostri Jesu 
Christi, 'Pater misericordiarum et Deus totius con- 
solationis a, qui praedestinasti, nos in adoptionem 
filiorum, per Jesum Christum: solus habens immor- 
talitatem et lucem habitans  inaccessibilem b cum 
gaudio gratjas agimus Tibi, qui dignos nos fecisti 
in partem sortis sanctorum in lumine c. Non enim 
accepimus spiritum servitutis iterum in timore; sed 


| XXVIII | | 
accepimus spiritum adoptionis filiorum; in quo cla- 
mamus Abba, Pater. Ipse enim Spiritus testimo- 
nium reddit spiritui nostro, quod sumus filii Dei. 
Si autem filii, et haeredes: haeredes quidem Dei, 
cohaeredes autem Christi d. 

a. Éphes. i. b. I. Timoth. 6. c. Coloss. 1. d. Rom. 3. 


- 


l. Sanctificetun nomen tuum. 


Da ut imitatores tui simas, sicut filii caris- 
simia et ut filii lucis ambulemus, in omni bonitate 
et justitia et veritate: probantes, quid sit benepla- 
citum Tibi: nec communicemus operibas infractuosis 
tenebrarum b, ne nomen tuum per nos blaspheme- 
tur in gentesc. — Digne Evangelio Christi conver- 
semur d, üt simus sine querela, et simplices filii 
tui, sine reprehensione, in medio nationis pravae 
et perversae, tanquam luminaria in mundo, verbum 
vitae continentes, ad gloriam tuam in die Christi e, 
ut ambulemus digne Deo per omnia placentes, in 
omni opere bono fructificantes et. créscentes in 
scientia Dei f da, ut sive manducamus, sive bibi- 
mus, sive aliud quid facimus, omnia in gloriam 
tuam faciamus g. | 


a. Ephes. 5. b. Epbes. 5. c. Rom. 8. d. Philipp. 1. 
e. Philipp. 2. f. Col. 1. g. 1. Cor. 10. 


2. Adveniat regnum tuum. 


Quia caro et sanguis regnum Dei possidere non 
possunt a: hinc flectimus genua nostra ad Te Patrem 


- 

Domini nostri Jesu Christi: ut des nobis secundum 
divitias gloriae tuae, virtute corroborari per spiritum 
tuum in interiori homine: Christum habitare per 
fidem in cordibus nostris b, ut non regnet peccatum 
in nostro mortali corpore. Tu enim eripuisti nos de 
potestate tenebrarum ,et transtulisti in regnum Filii 
. dilectionis tuae c. Scimus autem, quoniam si ter- 
restris domus nostra bujus habitationis dissolvatur, 
quod aedificationem ex Deo habemus, domum non 
manufactam aeternam in coelis: Dum autem sumus 
in corpore, peregrinamur a Domino d, ideo deside- 
rium habemus, dissolvi et esse cum Christo e. 

Propter quod non deficimus. Sed licet is, qui - 

foris est homo noster corrumpatur; tamen is, qui 
intus est, renovatur de die in diem. Id enim quod 
in praesenti est, momentaneum et leve tribulationis 
nostrae, supra modum in sublimitate aeternum glo- 
riae pondus operatur in nobis, non contemplantibus 
nobis, quae videntur, sed quae non videntur. Quae 
enim videntur, temporalia sunt; quae. autem non 
videntur, aeterna f. 


L 1 ie b, Eph, 3. d. Coloss. 1l. d. Il Cor, 5. 
e. Phil: f. IL Cor. 4. ; 


j 3. Fiat voluntas tua. 


Tu enim es. Domine, qui operaris in nobis velle 
et perficere pro. bona voluntate tua a. Itaque fac, 
ut impleamur agnitione voluntatis tuae in omni sa- 
pientia et intellectu spirituali, ut ambulemus digne. 

Tibi per omnia placentes b; haec est. eniru voluntas 
tua, sanctificatio nostra c. 

Nolimus conformari huic saeculo; sed reforme- 
mur in novitate sensus nostri, üt probemus ; > quae 
sit voluntas Dei bona, beneplacens et perfecta d: 
nam nostra ad bonum per se nimis infirma est: 
non enim sufficientes sumus cogitare aliquid a nobis, 
quasi ex nobis, sed sufficientia nostra ex Deo est e. 
Da gratiam tuam, ut perficiamus eandem ex animo, 
sicut administratorii. spiritus tui in ministerium missi 
propter eos, qui haereditatem capient salutis. — 


a. Phil. 2. b. Colos. 1. e. I. Thess. 4. d. Rom. 12. 
e. U. Cor. 3. f. Hebr. 1. i 

4. Panem nostrum quotidianum. 


Est magnus quaestus pietas cum  sufficientía. 
Nihil enim intulimus in hunc mundum, tam dubium, 
quod nec auferre quid possimus. Habentes autem 
. alimenta et quibus tegamur, his. conténti simus a. 

- Sint ergo mores nostri sine avaritia, contenti 
praesentibus. Tu enim dixisti: non te deseram 
neque derelinquam: ita ut confidenter dicamus: 
dominus mihi adjutor b. Prope es Domine. Nihil 
soliciti sumus c, sed ubique et in omnibus instituti, 
sciamus satiari et esurire, abundare et penuriam 
patid. Ante omnia vero exerceamus nos ad pieta- 
tem, quae ad omnia utilis est, promissionem habens 
vitae, quae nunc est. et futarae e. de 

Da nobis non sperare in incerto divitiarum, sed 
in Te Deo vivo, qui praestas nobis omnia abunde 
ad fruendum, bene agere, diyites fieri in bonis 
operibus: facile tribuere, libenter communicare, 
thesaurizantes nobis fundamentum bonum in futurum, 
ut apprehendamus vitam aeternam f. 

Potens es autem, o Deus, omnem gratiam 
abundare facere in nobis, ut in omnibus omnem 
sufficientiam habentes abundemus in omne opus bo- 
num. Qui autem administras semen seminanti: et 
panem ad manducandum praestabis g.. 


a. I. Timoth. 4. b. Heb. 13. c. Philipp. 4. d. Ph. 4. 
l. Tim. 4. f. I. Tim. 6. g. II Cor. 9. 


5. Et dimitte nobis debita nostra. 


Quoniam non habitat in carne nostra bonum, ut 
non, quod volumus bonum, hoc faciamus, sed quod 
nolumus malum, hoc agamusa: et regnante peccato 
in nostro mortali córpore, obedivimus concupiscentiis 
ejus b: heu quam saepe exhibuimus membra nostra 
arma iniquitatis peccato c! et divitias bonitatis, pa- 
dentiae et longanimitatis tuae contempsimus! non 
curantes, quoniam benignitas tua ad poenitentiam 
nos adducit; seeundum aatem duritiam . nostram et 
impoenitens cor thesaurizavimus nobis iram in die 
irae et revelationis justi judicii tui, qui reddes uni- 
cuique secundum opera sua d. 

Sed veniat, Pater benignissime, super nos mi- 
sericordia tua: et ostendens divitias gloriae tuae, 

fac nos vasa misericordiae tuae; praeparata in glo- 
-riam tuam e; et ubi abundavit delictum, superabun- 
det et gratia f. . 

Ecce remittimus et aliis minas, ut Te Dominum 
nostrum in coelis propitium habeamus g. Tu nos 
quoque induc sicut electos tuos, viscera misericor- 
diae, benignitatem, humilitatem , modestiam , patien- 

tiam: ut simus invicem benigni, misericordes, do- 
nantes invicem, sicut et tu in Christo donasti no- 

bis h; nulli malum pro malo reddentes, sed si fieri 
potest, quod in nobis est, cum omnibus hominibus, 
pacem habentes; nec defendentes nosmetipsos, sed 
demus locum irae, Tibi relinquentes vindictam. Nec 
Sinamus nos vinci a malo, sed vincamus in bono 
malum i. Quae pacis sunt, fac, sectemur; et quae 
aedificationis sunt, invicem custodiamus k. ` 


a. Rom. 7. b. Rom. 6. c. Ibid. d. Rom. 2. e. Rom. 9. 
f. Rom. 5. g. Eph. 6. h. Eph. 4. i. Rom. 11. k. Rom. 14. 


6. Et ne nos inducas. 


Memores fragilitatis nostrae, rogamus Te, Pater 
benignissime, ut tentatio nos non apprehendat, hisi 
humana a: ne sicut. serpens Evam seduxit astutia. 
sua, ita corrumpantur sensus nostri, et excidant a 
simplicitate, quae est in Christo Jesub. Fidelis es 
Deus, non patieris nos tentari supra id, quod 
possumus, sed etiam facies. cum tentatione proven- 
tum, ut. possimus sustinere c. 

a. I. Cor. 10. b. II. Cor. 11. c. I. Cor. 10. 

7. Sed libera nos a malo. 


Confirma nos denique et custodi a malo a), con- 
tere Satanam sub pedibus nostris velociter b), ut non 
drcumveniamur ab eo: non enim ignoramus cogita- 
tiones ejus c). Da ut induamus nos armaturam 
tuam, ut possimus stare adversus insidias Diaboli; 
et resistere in die malo, et in omnibus perfecti stare: 
induite loricam fidei et caritatis, et galeam, spem 
salutis d). Non simus fidentes in' nobis, sed in Te, 
Deus e). Ideoque confidimus hoc ipsum, quia qui 
coepisti in nobis opus bonum, perficies usque in 
diem Jesu Christi f). Fidelem credimus esse te, 
qui promisisti: quotquot enim promissiones tuae sunt g), 
sunt. Est et Amen. | 


s. 3. Thessal. 3. b. Rom. 16. c. 2. Cor. 2. d. s Ephes. 6. 1. 
Thess. 5. e. 2. Corinth. 1. f. Philipp. 1. g. Hebr 


Libera nos, quaesumus Domine, ab omnibus malis, 
praeteritis, praesentibus et futuris. Et intercedente 
beata et gloriosa semper Virgine Dei genitrice Maria 
et beatis Apostolis tuis Petro et Paulo atque Andrea 

"eum omnibus sanctis, da propitius pacem in diebus ^ — 


nostris, ut ope misericordiae tuae adjuti et peccato 
simus semper liberi et ab omni perturbatione securi. 
Per eundem Dominum. Agnus Dei, qui tollis Me 
cata mundi etc. 


Alia, 
Dulcissimam pacis vocem, Domine Jesu a mortuis 

redivivus, àd tuae dilectionis Discipulos emisisti di- 
cens: Pax vobis, quain et jam iturus ad passionem, 
ipse comprecatus fueras, dicens: pacem meam do 
vobis; pacem meam relinquam vobis: tollé a nobis, 
quaeso, Agne Dei immaculate, peccata nostra, aufer 
a nobis iniquitates nostras , quae inter nos et te di- 
viserunt, ut remissis peccatis pacem tecum habeamus, 
quae in testimonio conscientiae bónae suavi jucun- 
ditate resultat: ut in coelestibüs regnis pacem illam. 
quae exsuperat omnem sensum et intellectum, per- 
petuam consequamur. 

Osculum pacis, concordiae et amoris symbolum est, 
sahcta primitivae ecclesiae consuetudine celebratum. 


^ 


Ad Communionem. 


Dum Sacerdos communicat, spiritualis Communio minime tibi 
negligenda, si cum fructu Missam audire voles. Est autem spi- 
ritualis Communio (ut docet S. Thom. 3. p. 9. 8. a. 1. ad 3. ) exer- 
citiva excellentissimorum actuum: fides, inquam, spei et caritatis ; 
quo sine reali Sacramenti sumptione fructus Sacramenti, id est, 
unio cum Christo acquiri potest. , 

Primum itaque excitanda viva et vera fides circa hoc Sacra- 
mentum; quae facile fulciri potest, consideratione divinae Poten- 
tiae, Sapientiae, Bonitatis et Veritatis. © 

Hinc sequatur exercitium spei; quid enim neget tam bonus 
et clemens Deus, qui seipsum dedit? quid non poterit, etiam 
non ptaesens corpore? qui puerum centurionis et plures alios etiam 
absens curavit? 

Denique excita amorem et ardenti cordis disiderio PEE et 
desidera ad Christum, velut ad fontem vivum; ex quo, qui bi- 
berit, non sitiet in aeternug. Opta ergo Christo per virtutem 
corporis et sanguinis ejus uniri et incorporari intime; ut velut 
unus cum illo spiritus effectus, nunquain ab eo separari possis. 

xX 
Oratio pro Communione spirit uali. 


Ecce adsto. pauper et mops ad mensam magni 
Regis et amantissimi Patris mei tuam Christe Jesu; 
et credo Tibi, aeterna veritas, quod vere de summo 
coelorum ad verbum Sacerdotis, ut me visites, ve- 
nire dignatus es: verum tamen, conscius infirmitatis 
meae et peccatorum meorum, non audeo sacramen- 
taliter suscipere te; sed dico cum centurfdne, cujus 
servum absens, uti alios plurimos, sanasti: Domine 
non sum dicis; ut intres sub tectum meum; sed 
per os Sacerdotis veni in animam meam. 

Manda, quaeso, illam a malis ejus et imperfe- 
cionibus N. et orna bonis et virtutibus N. pasce Cor- 
pore et Sanguine tuo, ut sicut catellus, comedat de 
mensa Domini sui, et adipe ac pinguedine coelestis 
benedictionis repleatur. 


Alia pro Communione spirituali. 


O Domine Jesu, agnosco Te verum esse panem 
vivum, qui de coelo, ut nos Te ipso pasceres, de- 
scendisti et intra has species mira dulcedine, stupenda 
dignatione, potentia admirabili, Te abdidisti ; scio Te 

cupidum pascendi animam meam. 

Credo in Te, quatenus hic es, infinitos latere 
spiritualium donorum thesauros, gratiae maximam 
ubertatem ; ad quorum omnium participationem an- 
helat ardenter inops anima mea. »: 

Credo verbo, quod dixisti: Qui manducat me, 

vivet propter me. Ecce panis vive, miser ego fame 
et frigore pene confectus« infirmitatibus multis ob- 
noxius, accedo ad Te, ut manducans Te, plenius 
et verius vivam de Te, fovear ad Te et saner a Te, 
confido Te non aversaturum indignitatem, infirmita - 
tem et inopiam meam. ; 

Vere profiteor me indignum, ut intres sub tectum 
meum. Meoque etiam non. praesumo Te modo in- 
ducere in hospitium cordis mei, sacrosancti Corporis 
tui reali manducatione: sed scio et credo cum cen- 
turione, Te etiam absentem, id est, sine Sacramen- 
tali Communione, uno solo verbo me posse curare, 
ditare et sanctificare. ~ 

Si enim adspectus aenei serpentis tanti fuit, ut 
morsos ab. ignitis serpentibus potens esset curare, 
an non erit potentior fides, qua Te contemplor, ad 
curandos morsus serpentis tartarei? ille typüs erat, 
Tu veritas: ille umbra, Tu res ipsa: si tactus fim- 
briae vestimenti tui incurabiles morbos valuit fugare, 
quid non poterit contactus augusti corporis et divini 
Sanguinis tui, etsi non corporalis, nientalis tamen 
per desiderium et fiduciam? | | 

Si umbra discipuli tui Petri omnes morbos cor- 
porales potuit abigere: quae aegritudo animi stare 


` poterit et non continuo cedet splendori divinae Ma- 


jestatis tuae? ` 

Veni igitur ad me, Domine, et sana — 
animam meam, ciba esurientem, refice imbecillem: 
Tu qui ex voluntate Patris cooperante Spiritu sancto. 

per mortem tuam mundum vivificasti: vivifica me. 
parce me, sanctifica meghoc sacrosancto Corpore 
et Sanguine tuo: libera me ab omni peccato, fac 
me tuis semper inhaerere mandatis et a Te nunquam 
separari permittas. Amen. 


Collecta. 


Deus, qui nobis sub Sacramento mirabili Pas- 
sionis tuae memoriam reliquisti: tribue, quaesumus, 
ita nos Corporis et Sanguinis tui sacra mysteria ve- 
nerari, ut redemptionis tuae fructum ir nobis jugiter ' 
sentiamus. 


Ad Ite, Missa est. 


Ecce Pater aetetne, Missa jam est salutisHostia, 
quam Tu de coelis misisti in tertam. Placeat tibi, 
quaeso , quia hic est ipse Filius taus, in quo tibi 
plene placuit Agat nunc, quaeso, officium Media- 
toris et Advocati, ubi sedet ad dexteram tuam, et 
interpellat pro nobis. Memento omnis patientiae, 
caritatis et mansuetudinis ejus: et orantem in nomine 
dilecti Filii tui exaudire dignéris; quia ipse dixit: Si 
quid petieritis patrem in nomine meo, dabit vobis. 
Hoc unum peto Domine, placeat tibi hoc Sacrifictum, 
ad majorem gloriam Nominis tui, possit mihi et fide- 
libus tuis, vivis et defunctis, ad salutem, Amen. 
Ad finem Missae, cum sacerdos populo benedicit, 


te reverenter inclines: n 
Et velut coelestem a Deo bénedictionem. expe- 


«tans, cum fide magna dicas: 

Benedicat et custodiat, nos omnipotens et miseri- 
eors Dominas, Pater et Filius et Spiritus sanctus. 
Deinde facto. signe crucis in fronte, initium sancii 
Evangelii secundum Joannem recita in hunc medum: 


In principio erat Verbum et Verbum erat apud 
Deum et Deus erat Verbum. Hoc erat in principio 
apud Deum. Omnia per ipsum facta sunt: et sine 
ipso factum est nihil, quod factum est. [n ipso vita 
erat: et vita erat lux hominum; et lux in tenebris 
lucet, et tenebrae eam non comprehenderunt. 

Fuit homo missus a Deo, cui nomen erat Joannes. 
Hic venit ut testimonium perhiberet de lumine: ut 
omnes crederent per illum. Non erat ille lux: sed 
ut testimonium perhiberet.de lumine. 


Erat lux vera, quae illuminat omnem bominem : 


venientem in hunc mundum. In mundo erat et mundus 
per ipsum factus est, et mundus eum non cognovit. 
In propria venit et sui eum non receperunt. 

: Quotquot autem receperunt eum, dedit eis pote- 
. statem filios Dei feri, bis, qui credunt in nomine 
ejus, qui non ex sanguinibus, neque ex voluntate 
‘carnis, neque ex voluntate viri, sed ex Deo nati 
sunt. Et Verbum caro factum est, et habitavit 
in nobis (et vidimus gloriam ejus, gloriam quasi 
unigeniti a Patre) plenus gratiae et veritatis,  - 


Precatio pia post peractum Missae sacrificium. 


.Misericordissime Domine, qui nos miseros mor- 
tales non dedignatus es, etiam in hac hora stare in 


- 

conspectu tuo ad Te glorificandum pariter ac prae- 
dicandum: condona mihi in ipso precationis hujus 
tempore commíssa errata, sive per occupationem, 
sive per mentis atque cogitationis in absurda desi- 
deria inductionem, uti ne glorietur inimicus adversum 
me, quod ne in ipso quidem tempore Doxologiae, 
Confessionis, atque Synaxeos a peccato mihi ca- 
verim. Amen. 


Alteru post peractum Missae sacrificium. 

Vae mihi misero, qui Deum meum tam negli- 
senter laudo. Ecce Dominus meus amarissime pro 
me tota nocte passus, nullam requiem habuit et ego 
una hora vigilare cum eo non possum ? 

Adjuva me Domine Deus meus, ut valeam Tibi 
sapienter psallere et semper placitam exhibere ser- 
vitutem. Qui vivis etc. 

In fine offer hoc (tuum obsequium Jesu Christe 
per manus Deiparae, Angeli Custodis, Patronorum, 
et omnium SS. in unione Sacrificii in ara Crucis 
oblati et omnium meritorum ejus: idque juxta prae- 
missam intentionem. Vel dic singulari attentione se- 
quentia: Benedicite Domino omnia opera ejus: Be- 
nedic anima mea Domino et omnia quae intra me 
sunt, Nomine sancto ejus. Utinam affectu omnium 
Angelorum et Sanctorum Te complectar, et Tibi 
gratias agam et omnis spiritus laudet Te Domine. 

Suscipe, obsecro, gratiarum actionem, pater 
aeterne,. vitam et mortem unigeniti Filii tui et per 

hanc da mihi ut vivam et serviàm tibi omnibus cor- 
poris membris et potentiis animae meae. 

Domine ante Te, hoc est desiderium meum, sed 
imperfectum N. meum viderunt oculi tui: verum ecce 
vota N. Mea Tibi domine, reddo in conspectu om- 
nis populi tui et memor beneficiorum tuorum et im- 
' mensae caritatis tuae, dico et devoveo Tibi omnia 
opera mea. Credo Tibi et in Te spero et toto corde 
Te diligo, o Deus meus, veritas mea, misericordia 
mea, et refugium meum et omnia. 


Hymnus S. Thomae Aquinatis de venerabili 
Sacramento. 


Lauda Sion Salvatorem | 
Lauda. ducem et Pastorem 
In hymnis et canticis. 
Quantum potes, tantum aude 
Quia major omni laude 
Nec laudare sufficis. 


. Laudis thema specialis 
Panis vivus et vitalis 

Hodie proponitur. 

Quem in sacrae mensa coenae, 
Turbae fratrum duodenae 
Datum non ambigitur. 


Sit laus plena, sit sonora. 
Sit jucunda, sit decora,  , 

Mentis jubilatio. 
Dies enim solennis agitur , 


in qua mensae prima recolitur 
Hujus institutio. 


In hac mensa novi .Regis 
Novum Pascha novae legis, 
-Phase vetus terminat. ` 
Vetustatem novitas, 
` Umbram fugat veritas; 
Noctem lux eliminat. 


Quod in coena Christus gessit. 
‘Faciendum hoc expressit 
In sui memoriam. 
Docti sacris institutis , 
Panem, vinum in salutis - 
: Consecramus hostiam. ^ 


. Dogma datur Christiants , 
Quod in carnem transit panis, 
Et vinum in sanguinem. 

Quod non capis, quod non vides 
Animosa firmat fides, ~ 

Praeter rerum ordinem. 


Sub diversis speciebus. 
Signis tantum, et non rebus, 
Latent res eximiae. 

Caro cibus, sanguis potus: 

Manet tamen Christus totus, 
Sub utraque specie. 


P 


A sumente non concisus , 
Non confractus, non divisus , 
Integer accipitur: ! 
Sumit unus, sumunt mille ; 
Quantum isti,:tahtum ille, 


. Nec sumptus consumitur. 


Sumunt boni, sumunt mali, 
Sorte tamen inaequali 
Vitae, vel interitus; | 
Mors est malis, vita bonis; 
Vide, panis sumptionis 
Quam sit dispar exitus. 


Fracto demum Sacramento, 
Ne vacilles, sed memento, 
Tantum esse, sub fragmento, 
Quantum toto tegitur. ] 


` Nulla rei fit scissura , 


Signi tantum fit fractura , 
Qua nec status nec statura 
Signati minuitur. 


Ecce panis Angelorum, ' 
Factus cibus viatorum, 
Vere panis filiorum, 

Non mittendus canibus. 

In figuris praesignatur, 
Cum Isaac immolatur , 
Agnus Paschae deputatur, 
Datur manna patribus. 


Bone Pastor, panis vere, 
Jesu nostri miserere, ! 
Tu nos pasce, nos tuere, 
Tu nos bona fac videre — 
In terra viventium. | ©. 2 
Tu, qui cuncta scis et vales, | 
Qui nos pascis hic mortales , 
Tuos ibi commensales, 
Cohaeredes et sodales 
Fac tuorum civium, Amen. 


Alius hymnus ejusdem Doctoris Angelici. 


Pange lingua gloriosi 
Corporis mysterium , 
Sanguiniaque pretiosi , . 
Quem in mundi pretium 

. Fructus ventris generosi 
Rex effudit gentium. 


Nobis datus, nobis natus 
, Ex intacta Virgine, 
Et in mundo conversatus , 
Sparso verbi semine, 

Sui moras incolatus 


Miro ‘clausit ordine. 


In supremae nocte coenae, 
Recumbens cum fratribus , 
Observata lege plene, 

Cibis in, legalibus , 
Cibum turbae duodenae 
Sedat suis manibus. 


Verbum Caro Panem verum 
Verbum Carnem efficit , : 
Fitque Sanguis Christi merum , 
Et si sensus deficit, 

Ad firmandum cor sincerum 
Sola fides sufficit. 


Tantum ergo Sacramentum 
Veneremur cernui, 
Et antiquum documentum 
Novo cedat ritui, - 
Praestet fides sapplementtüm . - 
Sensuum defectui. „ 


Genitori , genitoque 
Laus et jubilatio, 
Salus, honor, virtas quoque 
Sit et benedictio, 


Procedenti ab utroque 


Compar sit laudatio. Amen. 

Exercitium pro Poenitentibus. 


Sicut misit me pater, et ego mitto vos. Haec 
cum dixisset, insufflavit.et dixit eis: Accipite Spi- 
ritum sanctum, quorum remiseritis peccata, remit- 
tuntur eis, et quorum retinueritis, retenta sunt. . Job. 
XX. 21 . 23. 

Si quis dicit, peccatum se non habere, mendax 
est, et veritas non est in eo. I. Joh. I, 8. 

Poenitentiae sacramentum accessurus, homo Christiane, ne 
opus hoc arduum ac difficile ohiter et perfunctorie peragas, ube 
remque ejus fructum perdas, in Dei conspectu constitutus, excita 
fervens desiderium firmumque propositüm debita cum apimi affe- 
etione, cura et devotione hoc sacramentum poenitentiae abeundi. 
Ob oculos tibi pone et diligenter in animo considera Dei creatoris 
et redemtoris voluntatem, qui unice desiderat sanctificationem 
tuam, divinorum beneficiorum multitudinem, peccatorum gravitatem 
temporis, gratiae incertitudinem, extremi judicii metum , aeterni- 
tatis horrorem, poenarum alterius vitae acerbitatem etc. Porro 
considera, per veram poenitc ntiam peccata et peccandi affectus 
exui. virtutis et profectus spiritualis studium excitari, orationem 
et Dei caritatem augeri, conscientiae puritatem, tranquillitatem et 
securitatem acquiri, horrorem mortis minui etc. etc. 


Oratio praeparatoria ante Confessionem 
Sacramentalem. 


Conditor coeli et terrae, Rex Regum, et Do- 
minus dominantium; qui me de nihilo fecisti ad ima- 
ginem et similitudinem tuam et me proprio tuo san- 
guine re@emisti: quem ego peccator non sum dignus 
nominare, nec invocare, nec corde cogitare. 


Te suppliciter deprecor, et humiliter exoro, ut 


r 

clementer respicias me servum tuum nequam. Et 
miserere mei, qui misertus fuisti mulieris Chananaeae 
. et Mariae Magdalenae, qui pepercisti publicano et 
latroni in cruce pendenti. ° 

Tibi confiteor, Pater piissime, peccata mea; quae 
si volo abscondere, non possum Tibi Domine: parce 
mihi Christe, quem ego nuper multum offendi co- 
gitando, loquendo, operando, et in omnibus modis, 
in quibus ego fragilis homo et peccator peccare potui, 
mea culpa, mea culpa, mea maxima culpa. 

Ideo, Domine, precor tuam clementiam, qui de 
coelo pro mea salute descendisti, qui David a pec- 
cati lapsu erexisti, parce mihi Domine, parce mibi 
Christe, qui Petro Te neganti pepercisti. Tu es creator 
meus et redemptor meus; Dominus meus et Salvator 
meus; Rex meus et Deus meus. 

Tu es spes mea et fiducia mea; gubernatio mea 
et auxiliatio mea, consolatio mea et fortitudo mea, 
defensio mea et liberatio mea, vita mea, salus mea 
et resurrectio mea, lumen meum et desiderium meum, 
adjutorium meum et patrocinium meum. 

Te deprecor et rogo, adjuva me et salvus ero, 
guberna me et defende me; conforta me et consolare 
me, confirma me et laetifica me, illumina me et 
visita me. Suscita me mortuum, quia factura et 
apus tuum sum. . s 

Domine, ne despicias me, quia famulys et ser- 
vus tuus sum, quamvis malus, quamvis indignus et 
peccator, sed qualiscunque sim sive bonus, sive malus. 

semper tuus sum. Ad quem ergo fugiam, misi ad 
Te vadam? Si tu me ejicis, quis me recipiet? si 
Tu me despicis, quis me adspiciet? 

Recognosco me ergo indignum ad Te refagientem. 
quamvis sim vilis et immundus: quia si vilis et im- 
mundus sum, potes me mundare: si caécus sum, 
potes nte illuminare; si infirmus sam, potes me sa- 
nare; si mortuus at sepultus sam, potes me resusci- 
tare: quia major est misericordia tua, quam iniquitas 
mea: major est pietas tua, quam impietas mea: plus 
potes dimittere, quam ego committere et plus par- 
cere, quam ego peccare. 

Non ergo despicias, Domine, neque attendas 
multitudinem iniquitatum mearum; sed secundum mul- 
fitndinem miserationum taerum miserere mei et pro- 
pitius esto mihi maximo, peccatori. - 

Dic animae meae: Salus tua ego sum, ‘qui di- 
xisti: Nolo mortem peccatorís, sed magis ut con- 
vertatur et vivat. Converte me Domine ad Te et 
noli irasci contra me. 

Deprecor Te clementissime Pater, propter mi- 
sericordiam tuam supplico et exoro, ut perducas me 
ad bonum finem et ad veram poenitentiam, purem 
confessionem et dignam satisfactionem omnium pec- 
catorum meorum. men. 


Invocatio Spiritus sancti, 
Pete efficacem Dei gratiam, qua agnoscas, detesteris, aperias 
et emendes peccata tua, per infinitam Dei miseticordiam, qus 
tam benigne te ad poenitehtiam expectat et:desideret. : 

Domine Deus, qui illuminas omnem hominem 
venientem in bunc mundum, illumina quaeso splen- 
dore gratiae tuae cor meum, ut sufficienter cogno- 
.scam defectus et peccata mea, eaque cum vero cordis 
dolore et contritione confitear, sicut oportet coram te 
et sacerdote ministro tuo ac plene pro iisdem satis- 
faciam, eaque emendem, ad laudem et gloríam tuam 
et benedictae matris tuae, ac Sanctorum omnium. 


ac salutem animae meae, Amen. 
Jam diligenter perpendas, quae et qualia peccata ccomiseris. 


Actus contritionis cum proposito non iterum 
| peccandi. 

o Deus, summum bonum, omnipotens justissimas 
sauctissimus , trinus et unus et rex coeli et terrae. 
Coeli incolae et omnis ecclesia bonorum hominum: 
in Terra viventium Te colunt, laudant, benedicunt. 
Et ego offendi Te, qui me ad imaginem tuam cre- 
asti, ut glorificarem Fe cum Sanctis tuis in aeternum 
et ipse aeternae felicitatis particeps fierem. Te fon- 
tem vitae, veritatis, beatitudinis. dereliqui, Satanae 
servivi; vanam voluptatem peccatis meis quaesivi, 
invidiam, mendacium, mortem, perniciem inveni, reg- 
num tuum sprevi, pravorum spirituum societati me 
tradidi. Timeo, Deus, aspectum tuum, dum peccata 
mea video et magnitudinem tuam atque, insignem erga 
me amorem, quem ad aeternam felicitatem me cre- 
ando mihi praestitisti, contemplot. Deus, ad aeter- 
nam felicitatem me creasti, et ego Te offendi! uam 

ingratus erga. Te fui! Quin multo etiam majora 
fecisti. .Quum perditus essem et Tibi inimicus, Fi- 
lium tuum misisti, qui formam servi accipiens pre- 
tioso sanguine suo me redemit. Etiam hunc iftcom- 
prehensibilem amorem tuum oblitus sum et offendi 
Te. Poenam merui Domine, in hac et altera vita 
tolerandam. Non sum dignus vocari filius tuus. Sed, 
justus Deus, infinite misericors es. Per spiritum 
sanctum tuum ad agnitionem peccatorum meorum et 
ad poenitentiam me excitasti. Non vis mortem pec- 
catoris, sed ut magis convertatur et vivat. Vide, 
Agnus Dei, qui tollit peccata mundi: Solatium in 
animum redit. Peccatum meum arguit me, et justi- 
tia tua testatur adversum me, sed apud Te miseri- 
cordia et multa propiciatio est; cor contritum et 
bumilitatum Deus non despicies. Cum lacrimis ad 
Te venio. Ne projicias me a facie tua. Vide do- 
lorem animae meae: Miserere mei secundum mag- 
nam misericordiam tuam: Munda me a peccatis 
meis; dic gratiae tuae verbum: dimissa tibi sunt pec- 
cata tua! Juravi nunc, Domine, et statui custodire 
judicia justitiae tuae coram Te ambulare. . Fugiam 
non solum peccata, sed etiam peccandi occasiones, 
memor verbi redemptoris: Si oculus tuus dexter 
scandalizat te, erue eum, et projice abs te: expedit 
epim tibi ut pereat unum membrorum tuorum, quam 
totum corpus tuum mittatur in gehennam. Math. V. 
29. Sed quid ego possum facere sine te? Frustra 
ego propono, nisi tu gratiam tuam largiris. Tu ergo, 

qui dedisti velle, da perficere! Confirma hoc, Domine, 
quod operatus es in me. Cor mundum crea in me 
et Spiritum tuum sanctum ne.auferas a me! Confige 
timdre tuo carnem meam et amore Tui vulnera cor 
meum, ut his velut duobus pedibus ambulem in se- 


mita mandatorum tuorum usque ad mortem. 
NB. Ad contritionem excitandam complura capita Thomae 
aptissima sunt, praesertim liber I. c. 21 — 25. , 


Oratio post Confessionem. 


- O Jesu infinite amabilis, unde mihi tam vili terrae 
vermiculo, tam immundo peccatori, tam ingrato 
servo, tam prodigo filio, tam infideli sponsae tanta 
miseratio tantae. benignitatis: tanta dignatio tantae . 
majestatis, tanta dilectio tantae caritatis, ut. me toties 
a Te longe áberrantem oculis misericordiae tuae re- 
spicere, erroneum reducere, caecum illuminare, lap- 
sum erigere et ad pacis osculum invitare digneris? 
Sanctus, Sanctas ,, Dominus Deus Sabaoth. 

Agnoscaris, ameris et glorificeris infinite infinities 
ab omnibus, in omnibus, super omnia, gratis, propter 
Te in aeternum et ultra. Quomodo multiplicas super 
me hucusque misericordiam, caritatem et bonitatem 
tuam! Agnosco, veneror, amplector omniumque 
creaturarum possibilium possibili affectu gratias ago, 
agamque jn aeternum. 

Quam parum et imperfecte Te infinito. honore, 
amore , obsequio dignissimum redamavi; glorificavi, 
insuper quoties hic N. offendi! -Agnosco detestor 


` 


LI 


ingratitudinem meam tantam erga Te, atque ex animo 
doleo propter Te. Ignosce, supple per Te. Ex 
momento hoc Te tuumque sanctissimum beneplacitum 
brachiis dilectionis et omni possibili pietatis affectu 
(licet me velles annihilare, aut reprobare, quod in- 
finita bonitas tua non permittet) arctissime constringo; 
. constringamque in aeternum. 

Da ut sciam, velim, possim id perfecte praestare, 
sicut scis et vís; ut omnes mecum, per lacrimas, 
sudorem et sanguinem tuum. 

Jesu Deus cordis mei, da gratiam omnia peccata, 
maxime hoc N. emendandi; in hac N. virtute pro- 
ficiendi, hoc N. opus reformandi: in sancta vocatione 
perseverandi. 

Fac ut in Te vivam, in Te moriar, in Te pe- 
rennem: sim obsecro totus tuus et Tu meus, o Jesu, 
i» aeternum, per merita tua, beatae Virginis et om- 
niam S. S. 

Similem gratiam, indulgentiam ^ misericordiam 
omnibus, pro quibus mori dignatus es et pro quibus 
maxime orare teneor et soleo, praesta, o bone Jesu, 
per infinitam caritatem tuam, per lacrimas, sudorem 
et sanguinem tuum, per. merita beatae Virginis Matris 
tuae et omnium Sanctorum.  ' : 

Defunctis requiem concedendo , ut a peccatis 
expiati et in refrigerium educti pro me ingrato pec. 
catore, Te perfectissime ament, laudent et glorificent. 

Justos in gratia constitutos conservando, promo- 
vendo, adjuvando, ut in sanctitate et justitia Tibi 

servientes omnibus diebus vitae suae.eant de virtute 
in virtutem, donec beate videaris ab eis in coelesti 
Sion. WE et 
Peccatores omnes oculis misericordiae tuae be- 
. nigne respiciendo, agnitionem, timorem et amorem 
tui misericorditer convertendo , ut et ipsi dealbati in 
sanguine tuo, misericordias tuas numc in terris, olim 
in coelis, cum beatis omnibus decantent in aeternum. 


4 


Exercitium pro Communicantibus. 
A. Ante Communionem, S 


Ego sum panis vitae, qui venit. ad me non esu- 
riet, et qui credet in me non sitiet unquam. Qui 
manducat meam carnem et bibit meum sanguinem, 
habet vitam aeternam et ego resuscitabo eum in no- 
vissimo die. Caro enim mea vere est cibus et san- 
guis meus vere est potus: qui manducat meam car- 
nem et bibit meum sanguinem, in me manet et ego 
in illo. Joh. VI. : 


Unde fit, ut qui divina sacramenta toties frequentant, adhuc 
tam frigidi, torpentes et imbecilles maneant? Comedunt et non 
satiantur; bibunt et non inebriantur; seminant multum et inferunt 
parum! Nonne is, qui in hoc Sacramento re ipsa sumitur, est ignis 
consumens, jugiter ardens et nunquam deficiens? nonne lux mundi 
est? nonne caro e us vere est cibus, et sanguis ejus vere est potus? 

Cur ergo de cibo tam pretioso et pingui non repletur sicut 
adipe et pinguedine anima nostra? Cur, qui pane Angelorum 
toties pascimur, adhuc delectamur siliquis porcorum? Cur, qui 
lucem et solem ipsum toties recipimus, non fulgemus? cur mores 
actusque nostri radii non sunt? cur mundum non illustramus ? 
Cur, qui ad ignem tuum prope et saepe accedimus, non ardemus, 
cur alios quoque non accendimus?  - - 

Nimium obiter et perfunctorie opus tam arduum gerimus; usu 
potius, quam affectu ducimur. Meditationem negliglimus, in qua 
debebat híc ignis exardescere. 

Quicunque manducaverit panem hunc vel biberit 
calicem Doinini indigne, reus erit corporis et san- 
guinis Domini. Probet autem se ipsum homo et sic 
de pane illo edat et de calice bibat. Qui enim man- 
ducat vel bibit indigne, judicium sibi manducat et 
bibit, non dijudicans corpus Domini. Ideo inter vos 
multi infirmi et imbecilles sunt et dormiunt multi. 1. 
Cor. XI. 27 — 31. 


Dirige intentionem. 


O summe ac potentissime Deus in laudem et 
gloriam supremae Majestatis tuae; in memoriam 
sanctissimae vitae, passionis ac mortis Jesu Christi, 
Salvatoris mei: in gratiarum actionem, pro omnibus 
donis et beneficiis tuis, mihi indigno peccatori et 
toti ecclesiae tuae concessis; in propitiationem pro 
innumeris peccatis meis, pro salute mea, et proxi- 
morum N., pro solatio quoque defunctorum N. etc. 
ego indignus peccator ss. Corporis et Sanguinis Filii 
tui mysteria recolere, seu recipere cupio. Vere Do- 
mine in Te solo totum est, quod satiare possit cordis 
mei desiderium. Quid enim mihi est in coelo et a 
Te quid volui super terram? nonne Tu ipse eris 
merces nostra magna nimis? 


Actum Contritionis exerce. 
Sed et sacrificium spiritus contribulati Filii, mi 


- 

Domine, una cum Sacramento Corporis et Sanguinis 
Fili? tui, Salvatoris mei humiliter offero. Doleo enim 
ex, intimo corde, quod Te Deum meum, summum 
bonum et in me tam beneficum, ac toties in sacra- 
mento me reficientem, unquam offenderim peccatis 
meis; praesertim talibus N. et N. quae Tu nosti, 
o Scrutator cordium: sed et miser ego peccator in 
amaritudine animae meae dolens confiteor. Utinam 
nunquam offendissem Te: sed cor contritum et hu- 
militatum Deus non despicies, Tu qui amore nostri 
dedisti nobis Unigenitum tuum, ut nos lavaret a pec- 
catis nostris in Sanguine suo. : 


i | Exerce Fidem. 


Equidem credo firmiter, mi bone Jesu, et viva 
fide profiteor, quia Tu ipse, Deo Patri aequalis in 
gloria et potestate, verus Deus et homo, vere et 
realiter praesens es in hoc Sacraménto: qui de coelo 


missus venisti in terram, quaerere et salvum facere, . 


quod perierat. Ideoque vere natus es de Virgine, 
passus, crucifixus et mortuus et in memoriam amoris 
tui Corpus et Sanguinem tuum nobis in hoc Sacra- 
mento reliquisti. 


Hoc fidei exercitium hic cum primis utile est, quia viva fides 
hujus articuli est, cui innititur omnis Sacramenti hujus devotio. 


Nam si viva fide Christum vere Deum ac hominem in hoc Sacra- , 


mento praesentem credimus, qui fieri potest, tam modico reveren- 
'tiae ac pietatis affectu tractari a nobis tam sancta ac tremenda 
mysteria ? ga 

. Exerce Spem. 

Et quidni sperem in Te, o summa spes et unica 
salus animae meae? aut quo fugiam, nisi ad Te, o 
Jesu, ‘unicum refugium meum? qui dizisti ore tuo 
sacrosancto: Venite ad me omnes, qui laboratis et 
onerati estis et ego reficiam vos. 

O quam dulcia faucibus meis haec eloquia tua, 
Domine, super meliori meo, ideoque venio confidenter 
ad altare tuum, ubi Te ipsum spe plenus accipio. Si 
enim Te habeam, quid non habebo? quia Tu es, qui 
habes et potes omnia et bonus es super omnia. 

Dominus regit me et nihil mihi deerit, in loco 
pascuae ibi me collocavit; nempe ubi ipse pastor 
bonus, qui pro ovibus suis posuit animam suam, nos 
pascit , non alio cibo, quam Corpore et Sanguine suo. 
. Quid non dabis homini, cui Te ipsum dedisti? Non 
patieris utique, bone Jesu, mihi aliquid ad salutem 
deesse, qui toties recipio, mecunque habeo Te sa- 
lutis auctorem. Non utique, propter nomen tuum, 
quod est Jesus. 


. Exerce Caritatem. 
` Vere enim Deus Salvator meus es et bonus, es 
super omne bonum. Et ideo diligo Te, Christe Jesu, 
qui ex nimio amore mei in carnem venisti, et ad 
mortem usque dilexisti me, et in signum hujus amoris | 
in Sacramento Fe ipsum dédisti. Amo, inquam, Te 
super me ipsum et omnia, aut certe sic amare Te, 
et Tibi soli semper adhaerere vehementer desidero, 

utinam -per virtutem Sacramenti hujus, tanta inter 


Te et me coalescat amoris unio, ut nibil me separare 
queat a caritate Christi Salvatoris mei. 


l Renova propositum. 

Quae vero huic meo desiderio tuoque imperio 
adversantur vel etiam quae coelestis hujus Mannae 
gustum et dulcedinem impediant, velut haec N. et 
ista N., serio et sincere cavere propono, idque ex 


solo amore tui. O utinam copiosa et efficax gratia : 


tua in virtute et unione hujus Sacramenti subveniat 
proposito voluntatis meae, per se (tu nosti Domine) 
tam labilis et infirmae. Imperfectum meum vident 
oculi tui, ex Te vero omnis sufficientia mea. 


Exerce Humilitatem. 

Sed quomodo audeo accedere ad Te? Nonne 
tu, o Deus, Dominus, Creator, ac Redemptor meus, 
Rex coeli et terrae etc. At, quis ego? Vilis 
‘terrae vermiculus, pulvis et cinis, et quod indig- 
nius est, toties erga Te inobediens et ingratus pec- 
cator etc. Vere Domine, non sum dignus, ut in- 
tres sub tectum meun : sed memento Domine, quia 
cum esses Dominus omnium, assumpta servi forma 
venisti ad nos et familiariter egisti cum publicanis 
et peccatoribus. Denique humiliasti Temet ipsum us- 
que ad mortem. [Illa quaeso Te moveat humilitas, 
ut me vilem et humilem non despicias; sed clemen- 
ter ad me venias: aut venientem ad Te benigne 
suscipias. 


ho 

Postula gratiam. 


Rogo Te itaque, o pater aeterne, per vim illius 
fortissimi amoris, qui traxit Unigenitum tuum e sinu 
tuo in Virginis uterum, ut uomo fieret propter nos 
homines. `. , 

. Rogo Te per vdiesestim desiderii illius," quo 
desiderabat in ultima coena manducare Pascha cum 
discipulis tuis, et perficere opus redemptionis nostrae. 
Per vim quoque illius amoris, quo sacrificium et 
Sacramentum Corporis et Sanguinis in memoriam 
immensi amoris sui, et pignus futurae gloriae insti- 
tuens, ipsis et nobis omnibus se ipsum in cibum dedit. 

Rogo Te quoque per virtutem illius ardentissimae 
caritatis, qua semet ipsum Tibi aeterno patri suo in 
ara crucis in sacrificium et pretium pro nobis pec- 
catoribus redimendis obtulit, ut salutari gratia tua 
ita me dirigas, et sacris mysteriis Corporis et San- 
guinis ejus ita digne me semper uti facias, ut copio- 
sum inde fructum et rohur contra omnes! mundi, car- 
nis ac daemonis insidias consequar, vitia et haec - 
N. maxime fugiam. 


Virtutes vero statui meo maxime necessarias | 


velnt caritatem „ humilitatem, puritatem, N. et N. 
diligentius exerceam et fidelius Tibi in dies servire 
studeam. | 


Offer te ipsum et omnia Deo. 


Quid enim aliud retribuam Tibi, Domine, pro 
omnibus, quae retribuisti mihi? Nonne vitam meam 


L 


LVIII 


corpus et animam et omnia Tibi debeo, qui donasti 


gratis omnia, imo ipsum Filium tuum, qui pro me 


vitam et animam suam posuit? 

Vere Domine me totum Tibi debeo, qui reo re- 
dimendo innocentem Filium totum impendisti. Uti- 
nam possem exhibere corpus meum hostiam viven- 
tem, sanctam, Deo placentem. "Utinam anima mea 
Tibi vivat et omnia mea serviant Tibi. Ecce para- 
tunf cor meum, Deus, paratum cor meum. Tu, quaeso, 
Domine, qui animum potius, quam manum respicis, 
servum: pauperem ne despicias, non habentem, quod 
gratius offeram Tibi, ferentem duo minuta, id est, 
corpus et animam meam, quae in tuum obsequium 
et omne beneplacitum pure ac plane resigno. 


Junge oblationem et communionem tuam 
cum oblatione et meritis Christi. 


Tu vero, mi dulcissime Redemptor, Advocatus 
et Mediator apud Deum Patrem, ne despicias me, 
sed oblationem indigni peccatoris, una cum san- 
ctissimis operibus tuis, in suprema caritate factis, ae- 
terno Patri propitius offer et commenda. 

Conjunge hoc officium servitutis meae cum pre- 
tiosissimo illo sacrificio, quo Te Deo Patri in emi- 
nentissima caritate et obedientia in ara crucis obtulisti. 


Ecce, Domine, inops et pauper sum ego; Tu vero - 


dives in meritis et miserationibus, sed quibus divitias 
bonitatis tuae potius, quam miseris peccatoribus cu- 
mulasti? Succurre ergo paupertati meae ex immenso 


7 


LU 


LIX 


thesauro meritorum tuorum et ex abundantia infiniti 
amoris tui perfice omnes actiones meas. Et nunc 
praesertim praeparationis et devotionis meae circa 
haec tremenda mysteria nimis exiguae et insufficientis 
defectum clementer adimple. 


; S i ; : 
Deo Patri repraesenta merita Filii. 
O Pater aeterne, respice, respice in faciem Christi 
. tui. Ecce hic est Filius tuus dilectus, in quo Tibi 
bene complacuit: et tam dilexisti mundum, ut Filium, 
tuum unigenitum dares pro mundi salute. Nimirum 
ut servum redimeres, Filium tradidisti; illum quoque 
pro nobis advocatum" apud Te et mediatorem esse 
voluisti, ut quod nostris non possumus, ipsius me- 
ritis apud Te consequamur. Illius sacrificium in cruce 
pro nobis oblatum, illius opera et merita, ut per- 
' fectissima sunt, ita non possunt Tibi non esse gra- 
tissimaaa. | 
Utinam illius abundantia meam suppleat inopiam, 
ut ob honorem et amorem Filii gratum quoque nunc 
habeas servi tam vilis obsequium. — - a 


Sanctos maxime Patronos invoca. 

Ad vos quoque, o sancti et amici Dei, supplex 
confugio, Te inprimis, o: sanctissima Dei Mater, 
Virgo et Patrona mea, quae gratia plena Deum et 
hominem purissimis visceribus tuis meruisti portare. 

Et vos, o sancti N, et N. patroni, mihi singu- 
lariter electi et dilecti. Vos modo videtis illum facie 

ad faciem et pleno ore manducatis panem illum, quem 
nos non nisi per speculum in aenigmate adspicimus 
et speciebus velatum percipimus. Utinam vestro 
interventu adjutus hoc coelesti pane et viatico digne 
saepius reficiar, in via, ut tandem vobiscum eo sa- 
tiari merear in patria. Amen. 


Post Communionem. 


Peracta communione, permagni refert, nosse uti illo tempore, 
quo apud nos demoratur Christus et tanti hospitis praesentia frui. 
Neque enim tempus, ad negotia salutis agenda, magis opportunum 
habere possumus, quam cum ipsum penes et intra nos habemus 
salutis auctorem. 

Quid ergo sic properas? quid quaeris praeter Deum tuum? 

plus ille te docebit, quam omnes libri; plus delectabit, quem 
omnes mundi artes, opes, scientiae, etc. 


Pulcre ac pie, ut solet, monet Thomas de Kempis 
lib. IV. cap. 12. de imitat. Christi. Oportet, inquit, 
ut non solum praepares te ad devotionem 
ante communionem, sed ut etiam te sol- 
licite conserves in ea, ‘post Sacramenti 
perceptionem. Nec minor custodia post 
exigitur, quam devota praeparatio prius. 
Nam bona postmodum custodia optima 
iterum est praeparatio ad majorem gra- 
tiam consequendam. Ex eo quippe red- 
, ditur quis valde indispositus, si statim 
fuerit exteriora nimis effusus! 

O Pater misericordiarum et Deus totius conso- 
: lationis: qui ex abundantia infinitae caritatis tuae 
dedisti nobis unigenitum Filium tuum , ut omnis, qui 

credit in eum, non pereat, sed habeat vitam aeter- 
nam; utque ex immenso meritorum ejus thesauro 
nostra suppleatur inopia: en ego miser peccator, sed 
per misericordiam tuam, vocatus in societatem Fili; 
tai, nunc quoque particeps factus sum Corporis et 
Sanguinis ejus. Proindeque illum jam in pectore 
meo complector et tanquam rem meam intime mibi 
conjunctam possideo. 

Atque ut talem, in unione caritatis, qua se ipsum 
olim dedit pro nobis in ara crucis, ex modo se dat 
et communicat in Sacramento altaris: Tibi eum offero 
una cum omnibus meritis atque virtutibus , in aeter- 
nam laudem et gloriam tuam: ut in illo Tibi perfecte 
complaceat: et nos, qui Tibi placere de actibus no- 
stris non valemus, dilectissimi Filii tui meritis et pa- 
trocinio , perfecte placeamus. í 

Ofero Tibi, pater sanctissime, omnem ejus ca- 
ritatem religionem, obedientiam, humilitatem, pauper- 
tatem, mansuetudinem, patientiam, cum aliis omnibus 
virtutibus, quibus excelluit, ut totum, quod nfihi deficit. 
per illas suppleatur. Cumque ego debitas Tibi gratias 
agere nequam, pro beneficiis in me collocatis, offero Tibi 
omnes laudes, quas ipse obtulit, cum visibilis inter homi- 
nes versaretur in terra: et quas Tibi nunc offer in gloria. 

Cum vero satisfacere nequeam pro debitis seu 
peccatis meis; offero Tibi omnes ejus labores, jejunia, 
vigilias, fatigationes, orationes; quidquid denique 
fecit aut pertulit, a primo instanti conceptionis, quo- 
usque spiritum emisit in cruce: omnes angustias, do- 

lores ac tormenta passionis, omnem sanguinem pro 
me effusum, omnia vulnera pro me accepta ac mor. 
tem pro me toleratam. 

Ecce hic- est thesaurus, Pater clementissime in 
quo totam spem reposui; hae sunt divitiae, quas 
offero in satisfactionem omnium delictorum meorum. 

-Adspice, pie Pater, in faciem Christi tui et cum 


sit hic Filius tuus dilectus, in quo Tibi semper bene 


complacuit, qui mihi nunc intime conjunctus est, sup- 
plex rogo,,ut me quoque respicias oculis misericor- 
diae tuae. Sub ejus protectione ac tutela, sub um- 
bra meritorum ipsius compareo coram Te, ut illum 
praecipue intuens, me quoque clementer ac benigne re- 
spicias, tanquam mancipium ejus et servum perpetuum. 

Ne permittas, obsecro, ut pereat illa anima, quae 
toties in se recipit Filium tuum, qui a Te missus 


venit in mundum, quaerere et salvum facere, quod 


perierat. Hoc praesta mihi per infinitam misericor- 
diam tuam. Amen. 


z 4 
Orationes pro opportunitate post Communionem. 


Oratio sancti Thomae de Aquino. 

Gratias Tibi ago, Domine sancte, Pater omni- 
potens, aeterne Deus, qui me peccatorem, indignum 
famulum tuum, nullis meis meritis, sed sola digna- 
tione misericordiae tuae satiare dignatus es pretioso 
Corpore et Sanguine Filii tui Domini nostri Jesu Christi. 
Et precor, ut haec sancta Communio non sit mibi 


reatus ad poenam, sed intercessio salutaris ad veniam. 

Sit mihi armatura fidei, et scutum bonae voluntatis. 


Sit vitiorum meorum evacuatio: ggncupiscentiae et 


libidinis exterminatio : caritatis et patientiae, humili- . 


tatis et obedientiae omniumque virtutum augmentatio : 
contra insidias inimicorum omnium, tam visibilium, 
quam invisibilium firma defensio: motuum meorum, 
tam carnalium , quam spiritualium perfecta quietatio : 
in Te uno, ac vero Deo firma adhaesio: atque finis 
mei felix consummatio. Et precor Te, ut ad illud 
ineffabile convivium me peccatorem perducere digneris, 
ubi Tu cum Filio tuo et Spiritu sancto, Sanctis tuis 
es lux vera, satietas plena; gaudium sempiternum, 
jucunditas consummata et felicitas perfecta. Per 
eundem Christum Dominum nostrum, Amen. 


Alia oratio sancti Bonaventurae. 
Transfige, dulcissime Domine Jesu, medullas et 
viscera animae meae suavissimo ac saluberrimo amoris 
tui vulnere, vera serenaque et Apostolica sanctissima 


caritate, ut langueat et liquefiat anima mea solo 


semper amore et desiderio tui, te concupiscat et de- 
ficiat in atria tua, cupiat dissolvi, et esse tecum. 
Da, ut anima mea te esuriat, panem Angelorum, 
refectionem animarum sanctarum, panem nostrum 
quotidianum supersubstantialem, habentem omnem 
dulcedinem et saporem et omne delectamentum sua- 
vitatis: Te, in quem desiderant Angeli prospicere, 
semper esuriat et comedat cor meum, et dulcedine 
saporis tui repleantur viscera animae meae; Te semper 

sitiat fontem vitae, fontem sapientiae et scientiae, 
fontem aeterni quminis, torrentem voluptatis , uber- 
tatem domus Dei: Te semper ambiat, Te quaerat, 
Te inveniat, ad Te perveniat, Te meditetur, Te 
loquatur, et omnia eperetur in laudem et gloriam 
nominis tui, cum humilitate. et discretione et dele- 
ctatione, cum facilitate et affectu, cum perseverantia 
usque in finem: et Tu sis solus semper spes mea, 
tota fiducia mea, divitiae meae, delectatio mea, ju- 
cunditas rea, gaudium meum, quies et tranquillitas 
mea, pax mea, suavitas mea, odor meus, dulcedo 
mea, cibus meus, refectio mea, refugium meum, 
auxilfain meum; sapientia mea, partio mea, possessio 
mea, thesaurus meus, in quo fixa et firma et immo- 
biliter semper sit radicata mens meà et cor meum. 
Amen. 
Oratio. 

Anima Christi sanctifica me, Corpus Cliristi salva 
me, Sanguis Christi inebria me,. Aqua lateris Christi 
lava me, Passio Christi conforta me. O bone Jesu 
exaudi me, intra vulnera tua absconde me, Et ne 
permittas me separari a Te, ab hoste maligno de- 
fende me, In hora mortis meae voca me, et jube 
me venire ad Te; ut cum Sanctis tuis laudem Te. 
In saecula saeculorum. Amen. 


Exercitium vespertinum. 
Insi;iens , hac nocte repetent animam tuam, ut 
videlicet supremo judici reddat rationem. Luc. cap. 

12. v. 20. Illumina, Deus, oculos meos, ne unquam 
obdormiam in mortem, ne quando dicat inimicus 
meus: praevalui adversus eum Ps, 


^Quinque puncta exercitii vespertini. 
1. Solve Deo gratias., 2. Pete lumen. 


3. Discute mentem. 4. Delicti veniam 
posce. 5. Recide malum. 


Preces. 


In nomine Patris et Filii et Spiritus sancti. 

Domine labia mea aperias et os meum annun- 
ciabit laudem tuam. Deus in adjutorium meum in- 
tende. Domine ad adjuvandum me festina. 

Gloria Patri et Filio et Spiritui sancto, sicut erat 
in principio et nunc et semper. Amen. E 


I. Gratiarum actio. 

O infinita Bonitas, gratias ex intimo cotde ago 
Tibi, pro omnibus beneficiis tuis, quae mihi indigno 
hodie, et tota vità mea tam liberaliter contulisti. 
Quid retribuam Tibi pro omnibus, quae tribuisti mihi? 
Sit Tibi laus et gloria a me et ab electis tuis in 
coelo et in terra, et ab omni creatura in saeculorum : 
saecula. N 


II. Petitio luminis. 
O sapientia aeterna, in multis eheu, offendimus 
emnes; sed delicta quis intelligit? Tu o lux vera 
| 5 

illumina tenebras meas, ut videam, et sciam, quid 
desit mihi. Tu nosti qmnia abscondita cordis: et 
omnes gressus meos consideras. Da ergo ut quid- 
quid hodie contra Te cogitando, loquendo vel ope- 
rando deliqui, id plene recogitem ae in amaritudine 
animae meae. 


III. Discussio Conscientiae. 


O scrutator cordium et rerum Deus; infelix ego 
peccavi hodie in coelum et coram Te: Et quomodo 
possum celare Te, qui praevidisti omnes vias meas; 
et intellexisti cogitationes meas de longe? Quid fa- 
ciam Tibi, o custos hominum? Heu mi Domine, 
peccavi, et delicta mea.a te non sunt abscondita. 
Sed etsi meipsum dijudico , en reprehendit me cor 
meum, in his maxime. 

Hic examina conscientiam tuam, eoque totius diei decursum 
repete: ubi fueris, quibuscum egeris, quid cogitaveris, dixeris, 
feceris, expende. Sed memento pro ratione status, officii seu 


vocationis tuae examen instituere! sic facile, quid commissione, 


quid omissione peccaveris, agnosces. Item, quid in exercitio vir- 
tutis N., tibi magis necessariae, quid in exterminatióne vitii. N. tibi 
magis infesti profeceris, serio dispice, etc. 


IV. Petitio Veniae. 


O Pater misericordiarum, qui non laetaris in 


perditione peccatorum, respice me secundum multi- 
tudinem miserationum tuarum. Ego omnes offensas 
hujus diel, et totius vitae mese depono in abyssum 
aeternae caritatis tuae, qua dilexisti nos. Dateo ex. 


+ 

intimo corde meo, me tam ingratum fuisse tot bene- 
ficiis tuis, et toties te Deum et summum bonum 
meum offendisse. Precor per mortem et amorem 
fili tui Jesu Christi, parce misero et dimitte mibi 
clementissime, quidquid hodie, vel unquam in Te. 
proximum et meipsum peccavi. 


V. Propositum emendationis. | 


O potentissime Deus, sine cujus numine nihil 
est in homine, coram te, et omni curia coelesti pro- 
pono firmiter, exactius regulam voluntatis tuae sequi ; 
mores corrigere, vocationi meae propius attendere: 
peccata simul ac pericula fugere, etc. 


Verum haec ego quidem volo, sed sine Te non 
valeo. Tu ergo, qui das Velle, adde Posse ac Per- 
ficere. Da, quod jufes, et jube, quod vis; ut so- 
brie, juste et. pievivam in hoc saeculo, et aeternum 
Te laudem cum sanctis tuis im futuro. | 

Suscipe hoc desiderium meum domine, sicut in- 
censum in conspectu tuo sacrificium hoc vespertinum 
et serotinum deprecationis meae ne despicias pro 
infinita misericordia: tua. 

Vos vero, o sancti Patroni mei, inprimis virgo 
Mater, et tu Angele custos, et td N. omnesque 
coelites, qui indefesse laudatis Deum, etiam dum 
ego tantisper quiesco et sileo, vos mei curam agite, 
et Deo me commendate, ut protegar ab insidiis ho- 
sium meorum, qui nobis dormientibus semper vigi- 

lant, parati ad nocendum. Sit Deus protector 
noster, et nulla nobis adversitas nocere poterit. 

Domine Deus auge in nobis fidem, spem et ca- 

ritatem. Radicitus exstirpa omne peccatum et vitium, 

. discordiam, infidelitatem, errores, opiniones. Increpa 

errantes, converte incredulos. Schismaticos in Ec- 


clesiae unitatem recollige, lumen gratiae tuae illis: 


ostende. Ecclesiae tuae Pastores et Praepositos. 
caeterosque Primores, Reges, Episcopos; et omnem 
potestatem ab omnibus adversitatibus corporum ani- 
marumque custodi.: | 
Peccatores ad veram poenitentiam converte. Ju- 


stos in bono conserva. Cogitationes eorum, verba 


et opera confirma. Miserere omnium Domine: et 
in tua servitute deditos Tibi corrobora. Enutri ope- 
rarios: erige moestitia pressos, infirmos cura, egen- 
tibus necessaria administra , pétegrinantibus optatum 
- largire in patriam reditum: in periculis maris con- 
stitutis portum salutis tribue: praegnantes laetifica, 
captivos solve. 

Dimitte omnibus, qui mecum , peccaverunt, vel 
quos ad. peccandum impuli: Affectis a me injuria, 
scandalizatis vel circumventis redde centuplum. San- 
guine vel familiaritate mihi conjunctorum , parentum 

fratrum, sororum, quorum utor. opera vel ope, qui 
pro me orant, qui orationi- meae se commendarunt, 
omnium de me bene sentientium iter in via salutis 
dirige. Exaudi illos, in quacunque tribulatione ad 
te clamaverint. Inimicis nostris et nobis caritatem 

1 perpetuam. Sit in omnibus jaded, benignitas, 
misericordia. Procul sit invidia, ira et amarulentia. 


Sed et piissime Pater, miserere omnium animarum 


in Christo dormientium. Inprimis parentum meorum 
ceterorumque, cum quibus familiariter sum conver- 
satus, vel quorum haereditatem nunc possideo, om- 
niumque, qui in tua fide requiescunt. Requiem aeter- 
nam dona eis domine, et lux perpetua luceat eis. Amen, 

Pater aeterne, per vitam et mortem dilectissimi 
Filii tui, perque viscera misericordiae tuae rogo te, 
concede mihi, ut in bono perseverem, et moriar in 
gratia tua. | | 

Bone Jesu per caritatem aeterni Patris, et ultima 
ln ctuce verba, quibus patri spiritum commendasti, 
Te rogo, suscipe spiritum meum in fine vitae meae. 

Spiritus sancte Deus, miserere mei, et sancta in- 
spiratione tua. me semper et potissimum in hora 
mortis meae corrobora. 

Sanetissima Trinitas, unus Deus miserere mei, 
nunc et in hora mortis meae. Amen. 

Nunc dimittis servum tuum Domine: secundum 
verbum tuum in pace. 

Quia viderunt oculi mei: salutare tunm. 

Quod parasti ante faciem: omnium populorum, 

Lumen ad revelationem Gentium: et gloriam plebis 
tuae Israel. Gloria Patri etc.- 

Salva nos Domine vigilantes, custodi nos: dor- 
mientes , ut vigiledfus cum Christo, et requiescamus 
in pace. Amen. Pater noster. Ave. Credo 


— 

Oratio post orationem. 


Saerosanctae et individuae Trinitati, crucifixi 
domini nostri Jesu Christi humanitati, beatissimae 


et gloriosissimae semperque virginis Mariae foecundae | : 


integritati, et omnium sanctorum universitati, sit 
sempiterna laus, honor, virtus et gloria ab omni 
creatura, nobisque remissio omnium peccatorum, per 
infinita saecula saeculorum. Resp. Amen. 

Vers. Beata viscera Mariae Virginis, quae por- 
taverunt aeterni patris filium, 

Resp. Et beata ubera, quae lactaverunt Chri- 
stum dominum. Pater noster etc. Ave Maria. 


Psalmi Poenitentiales 
L Psalmus VI. 


. Domine, ne in furore tuo arguas me: neque in 
ira tua corripias me, 

Miserere mei; Domine, quoniam infirmus sum: 
sana me, Domíne, quoniam conturbata sunt ossa mea. 

Et anima mea turbata est valde: sed tu, opene; 
usquequo ? 

Convertere, Domine, et eripe animam meam: 
salvum me fac propter misericordiam tuam. 

Quoniam non est in morte. qui memor sit tui: 
in inferno autem quis confitebitur tibi? 

Laboravi in gemitu meo, lavabo per singulas 
noctes lectum meum: lacrymis meum stratum rigabo. 

Turbatus est a furore oculus meus: inveteravi 
inter omnes inimicos meos. 

Discedite a me omnes qui operamini iniquitatem : 
quoniam exaudivit Dominus vocem fletus mei. 

Exaudivit Dominus deprecationem meam: Do- 
minus orationem meam suscepit. 

Erubescant et conturbentur vehementer omnes ini- 
mici mej: convertantur et erubescant valde velociter. 


H. Psalmus XXXIL 


Beati, quorum remissae sunt iniquitates: et quo- 
rum tecta sunt peccata. 

Beatus vir, cui non imputavit Dominus peccatum; 
nec est in Spiritu ejus dolus. 

Quoniam tacui, inveteraverunt ossa mea: dum 
clamarem tota die. | 

Quoniam die ac nocte gravata est super me ma- 
nus tua: conversus sum in aerumna mea, dum con- 
ſigitur spina. | 

Delictum meum cognitum tibi feci: et iniustitiam 
meam non abscondi. 

Dixi, confitebor adversum me injustitiam meam 
Domino: et tu remisisti impietatem peccati mei. 

Pro hac orabit ad te omnis sanctus:.in tempore 
~ opportuno. 

Verumtamen in diluvio aquarum multarum: ad, 
eum non approximabunt. 

Tu es refugium meum a tribulatione quae circum- 
dedit me: exultatio mea, erue me a circui antibus me. 

Intellectum tibi dabo, et instruam te in via hac 
qua gradieris: firmabo super te Sculos meos. 

olite feri sicat equus. et mulus: quibus non est 

intellectus. 

In came et fraeno mazillas eorum constringe: qui 
non approximant ad te. 

Multa flagella peccatoris: sperantem autem in 
Domino misericordia circumdabit. 

Laetamini in Domino et exultate justi: et gloria- 
mini omnes recti corde. : 


Il. Psalmus XXXVIL 


Domine, ne in furore tuo arguas me: neque in 
ira tua corripias me. 

Quoniam sagittae tuae infixae sunt mihi: et con- 
firmasti super me manum tuam. 

Non est sanitas in carne mea a facie irae tuae: 


non est pax ossibus meis a facie peccatorum meorum. | 


Quoniam iniquitates meae supergressae sunt caput 
meum: et.sicut onus grave gravatae sunt super me. 


Putruerunt et corruptae sunt cicatrices meae: a 


facie insipientiae meae, 

~ Miser factus sum et curvatus sum usque in finem: 
tota die contristatus ingrediebar. 

Quoniam lumbi mei impleti sunt illusionibus: et 
non est sanitas in carne mea. 

Afflictus sum et humilitatus sum nimis: rugiebam 
a gemitu cordis mei. 

^Domine „ante te omne desiderium meum: et 
gemitus meus a te non est absconditus. 

Cor meum conturbatum est, dereliquit me virtus mea: 


et lumen oculorum meorum, et ipsum non est mecum. 


Amici mei, et proximi mei: adversum me appropin- 
quaverunt et steterunt. 

Et qui juxta me erant, de longe steterunt: et 
vim faciebant, qui quaerebant animam meam.. 

Et qui inquirebant mala mihi, locati sunt vani- 
tates: et dolos tofa die meditabantur. 
Ego autem tanquam surdus non audiebam: et 
aicut mutus non aperiens os suum. 

Et factus sum sicut homo non audiens: et non 
habens in ore suo redargutiones. 

Quoniam in te, Domine , speravi: tu exaudies 
me. Domine DEUS meus, ` 

Quia dixi, nequando supergaudeant mihi inimici 
mei: et dum commoventur pedes mei super me magna 
locuti sunt. | 

Quoniam ego in flagella paratus sum: et dolor 
meus in conspectu meo semper. 

Quoniam iniquitatem meam annuntiabo: et cogi- 
tabo pro peccato meo. l 

Inimici autem mei vivunt: et confirmati sunt super 
me: et multiplicati sunt qui oderunt me inique.  . 

Qui retribuunt mala pro bonis, detrahebant mihi: 
quoniam sequebar bonitatem. 

Ne derelinqnas me, Domine DEUS meus: ne 
discesseris a me. ` 

Intende in adjutorium meum: Domine DEUS sa- 
lutis meae. ö 


* 


IV. Psalmus L. 


Miserere mei, DEUS, secundum maguam miseri- 
cordiam tuam : ; 

Et secundum multitudinem miserationum tuarum 
dele iniquitatem meam. 

Amplius lava me ab iniquitate mea: et a peccato 
meo munda me. 

Quoniam iniquitatem meam ego cognosco : et pec- 
catum meum contra me est semper. ; 

Tibi soli peccavi, et malum coram te feci: ut 
justificeris in sermonibus tuis, et vincas cum judicaris. 

Ecce enim in iniquitatibus conceptus sum: et in 
peccatis concepit me mater mea. 

Eccé enim veritatem dilexisti: incerta et occulta 
sapientiae tuae manifestasti mihi. 

Asperges me hyssopo, et mundabor; lavabis me. 
et super nivem dealbabor. | 

Auditui meo dabis gaudium et laetitiam: et exul- 
tabunt ossa humiliata. | 

Averte faciem taam a peccatis meis: et onmes 

iniquitates meas dele. l 
Cor mundum crea in me DEUS: et spiritam 
. rectum innova in visceribus meis. - 

Ne projicias me a facie tua: et Spiritum sanctum 

tuum ne auferas.a me. i 
Redde mihi laetitiam salutaris tui : et spiritu prin- 
cipali confirma me. P" 

Docebo iniquos viastuas: etimpii ad te convertentur. 
Libera me de sanguinibus, DEUS, DEUS sa- 
lutis meae: et exultabit lingua mea justitiam tuam. 

Domine, labia mea aperias: et os meum annun- 
tiabit laudem tuam. | 

Quoniam si voluisses sacrificium, dedissem uti- 
que: holocaustis non delectaberis. 

Sacrificium DEO spiritus contribulatus: cor con- 
tritum et humiliatum, DEUS , non despicies. 

Benigne fac, Domine, in bona voluntate tua Sion: 
ut aedificentur muri Jerusalem. 


Tunc acceptabis sacrificium justitiae, oblationes - 


et bolocausta: tunc imponent super altare tuum vitulos. 


V. Psalmus Cl. 


Domine, exaudi orationem meam: et clamor meus 
ad te veniat. 

Non avertas faciem team a me: in quacunque 
die tribulor, inclina ad me aurem tuam. 


In quacunque die invocavero te: velociter ex- 


audi me. 


; Quia defecerunt sicut fumus dies mei: et ossa mea 


sicut cremium aruerunt. E 
.. Percussus sum ut foenum, et aruit cor meum: 
qui oblitus suth comedere panem meum. 
A voce genitus mei: adhaesit os meum carni meae. 
Similis factus sum pellicano solitudinis: factus 
sum sicut nycticorax in domicilio. 

Vigilavi: et factus sum sicut passer solitarius in tecto. 

Tota die exprobrabant mihi inimici mei: et qui 
laudabant me adversam me jurabant. | 

Quia cinerem tanquam panem manducabam: et 
potum meum cum fletu miscebam. a 


A fatie Trae et indignationis tuae: quia elevans 
allisisti me. : > 

Dies mei sicut umbra declinaverunt: et ego sicut 
foenum arui. 

Tu autem, Domine, in aeternum permanes: et 
memsriale tuum in generationem et generationem. 

Tu exsurgens misereberis Sion : quia tempus mi- 
serendi ejus, quia venit tempus. - M 

Quoniam placuerunt servis tuis lapides ejus: et 
terrae ejus miserebuntur. 

Et timebunt gentes nomen tuum, Domine: et 
omnes reges terrae gloriam tuam. | 

Quia aedificavit Dominus Sion: et videbitur in 
gloria sua. 

Respexit orationem humilium : et non sprevit 
precem eorum. . 

Scribantur haec in generatione altera: et populus, 
qui creabitur, laudabit Dominum. 

Quia prospexit de excelso sancto suo: Dominus 
de coelo in terram aspexit. | 

Ut audiret gemitus compeditorum: ut solveret 
filios interemptorum. . 

Ut annuncient in Sion nomen Domini: et laudem 
ejus in Jerusalem. A 

In conveniendo populos in unum: et reges ut 
serviant Domino. 

Respondit ei m via virtutis suae: paucitatem die- 
rum meorum nuntia: mihi. | 

Ne revoces me in dimidio dierum meorum: in 
generationem et generationem anni fui l 


P 

Initio tu, Domine, terram fundasti: et opera ma- 
nuum tuarum sunt coeli. ö 
.. Ipsi peribunt, tu autem permanes: et omnes sicut 
vestimentum veterascent. | 

Et sicut opertorium mutabis eos, et mutabuntur: 


tu autem idem ipse es, et anni tui uone deficient. 


Filii servorum tuorum habitabunt: et semen eo- 
rum in saeculum dirigetur. 


; VL Psalmus CXXIX. 


I 


De profundis clamavi ad te, Domine, exaudi 
vocem meam. 

Fiant aures tuae intendentes: in vocem depreca- 
tionis meae. 

Si iniquitates observaveris, Domine: Domine, 
quis sustinebit ? 

Quia apud te 55 est: et propter legem 
tuam sustinui te, Domine. 

Sustinuit anima mea in verbo ejus: speravit anima 
mea in Domino. 

A custodia matutina usque ad noctem; speret 
Israël in Domino. 

Quia apud Dominum misericordia: et copiosa 
apud eum redemptio. 

Et ipse redimet Israël: ex omnibus iniquitatibus ejus. 


VI. Psalmus CXLL . 


Domine exaudi orationem meam: auribus pércipe 
obsecrationem meam in veritate tua: exaudi me in 
tua justitia. 

t non intres in judicium cum servo tuo: quia 
non justificabitur in- conspectu tuo omnis vivens. 

Quia persecutus est inimicus animam meam: hu- 
miliavit in terra vitàm meam. 

Collocavit me in obscuris sicut mortuos saeculi: 

et anxiatus est super me spiritus meus: in me tur- 
batum est cor meum. 

Memor fui dierum antiquorum : meditatus sum in om- 
nibus operibus tuis : in factis manuum tuarum meditabar. 

Expandi manus meas ad te: anima mea sicut terra 
-— ua tibi. 

elociter exaudi me, Domine: defecit spiritus meus. 

Non avertas faciem tuam a me: et similis. ero 
descendentibus in lacum. 

Auditam fac mihi mane misericordia tuam: quia 
in te speravi. 

Notam fac mihi viam in qua ambulem: quia ad 


te levavi animam meam. 


Erip me de inimicis meis, Domine, ad te con- 


fugi: doce- me. facere voluntatem tuam, quia DEUS 


meus es tu. 

Spiritus tuus bonus dedycet me in terram rectam: 
propter , nomen tuum, Domine; vivificabis me in 
aequitate tua, 

Educet de tribulatione animam meam: et in mi- 
sericordia tua disperdes inimicos meos. 

Et perdes omnes. qui tribulant animam meam: 
quoniam» ego servus tuus sum. 

Errata. 


legas : 
ad orationem pro adorationem. 
in pro ni. 
hodie pro hodi. 
famulorum famularumque tuarum pro etc 
peculiariter pro peculariter. 
Fili pro Tibi. 
destinatas pro destinatis. 
tuorum pro duorum. 
exultatione pro exaltatione 
auditu tuto pro audito toto. 
pretioso sanguine pro pretio sanguinis. 
haud pro tam. ; 
indue pro induc. 
sunt tof. 
exercitium pro exercitiva et fidet pro files. 
pasce pro parce. 
prosit pro possit. 
Hic venit in testimonium, at ete 
plenum pro plenus. 
Christo pto Christe, et v. 24 Nomini. 
Se dat pro sedat, et v. 12 etsi pro et si. 
et pro at, et v. 13 despicias m e. 
ac pro ad. / " 

LIBER PRIMUS. 
ADMONITIONES ap SPIRITUALEM ` 
VITAM UTILES ^ 


CAPUT. I, vo 0] x ja 
De imitatione Christi et contemtu omnium 
vanitatum mundi, 


J 
“port 


1. Qui sequitur me, non ambulat: in te- 
nebris, dicit Dominus. Haec sunt verba Christi, 
quibus admonemur, quatenus vitam ejus et mores 
imitemur, si velimus veraciter illuminari et ab omni ` 
caecitate cordis liberari. Summum igitur studium 
nostrum sit in vita Jesu Christi meditayi. 

2. Doctrina Christi omnes doctrinas Sanetorum 
praecellit, et qui spiritum haberet, absconditum 
ibi manna inveniret. Sed centingit, quod multi ex 


1. Joann. 8, 12. 2. Apoe. 2, 17. : 
A2. 

frequenti auditu evangelii parvum deftderium sen- 
tiunt, quia spiritum Christi non habent. Qui autem 
vult plene et sapide Christi verba intelligere, oportet, 
ut totam vitam suam illi studeat conformare. 


8. Quid prodest tibi alta de Trinitate disputare, 
si careas humilitate, unde displiceas Trinitati? Vere, 
alta verba non faciunt sanctum et justum, sed vir- 
tuosa vita efficit Deo carum. Opto magis sentire 
compunctionem, quam scire ejus definitionem. Si 
scires totam bibliam exterius et omnium philosopho- 

rum dicta: quid totum prodesset sine caritate Dei et 
gratiat Vanitas vanitatum et omnia va- 
nitas, praefer amare Deum et illi soli 
servire. Ista est summa sapientia, per contemtum 
mundi tendere ad regna coelestia. . ` | 

4. Vanitas igitur est divitias perituras quaerere 
etinillis sperare. Vanitas quoque est honores am- 
bire et in altum statum se extollere. Vanitas est 
'carnis desideria sequi, et illud desiderare, unde post- 
modum graviter oportet puniri. Vanitas est longam 
vitam optare et de bená vita parum curare. Vanitas 
est praesentem vitam solum attendere, et quae futu- - 
ra sunt, non praevidere. Vanitas est diligere, quod 
eum omni celeritate transit, et illuc non festinare, 
ubi sempiternum gaudium mane. 

5. Mémento illias frequenter proverbii? quia 

‘non satiatur oculus visu nec auris imple- 
tur auditu. Stude ergo cor tuum ab amóre visi- 

3. Eccles. 14, 2. 5. Eccles. 1, 8. 

bilium abstrahere et ad invisibilis te transferre. 
Nam sequentes suam sensualitatem maculant con-i 
centu) et ari Dei gn | E 


WE e 
CAPUT II.. 
De kumili sentire sui pne 


En Omnis homo naturaliter scire | desiderat, sed 
scientia. sine timore Dei, quid importat? Melior est. 
profecto humilis rusticus, qui, Deo servit; quam su- 
perbus philosophus, qui se neglecto cursum coeli con- 
siderat. Qui. bene se. ipsum cognoscit, sibi ipsi, 
vilescit, nec laudibus delectatur humanis. Si scirem 
omnia, quae in mundo sunt, et non essem in cari- 
tate: quid me juvaret coram.Deo, qui me judicaturus 


" est ex facto? 7 


2. Quiesce a nimio sciendi desiderio, quia magna 
ibi invenitur distractio et'deceptio: Scientes liben- 
ter volunt videri et sapientes dici. Multa sunt, quae 
scire parum vel nihil animae prosunt; ét valde in- 
sipiens est, qui aliquibus intendit, quam his quae 
saluti suae deserviunt. Multa verba, non satiant, 
animam, sed bona vita refrigerat mentem, et pura 
couscjentia magnam ad Deum praestet confidentiam: 

3. Quanto plus et melius scis, tanto gravius inde 
judicaberis, nisi sanctius vixeris. Noli ergo extol 
de ulla arte vel scientia, sed potius time de data tibi 
notitia. Sitibi videtur, quod multa scis et satis 
bene intelligis: scito tamen, quia sunt multo plura, 
quae nescis. Noli altum sapere, sed ignorantiam 
tuam magis fatere. Quid tevisalicui praeferre, cum 
- plures doctiores te inveniantur et magis in lege 
periti? Si vis utiliter aliquid scire et discere, ama 
nesciri et pro nihilo reputari. 

4. Haec est altissima et utilissima lectio, sui 
ipsius vera cognitio et despectio. De se ipso ‘nihil 
„tenere et de aliis semper bene et alte sentire, magna 
sapientia est et perfectio. Si videres alium aperte 
peccare vel aliqua gravia perpetrare, non deberes te 
tamen meliorem aestimare, quia nescis, quamdiu 
possis in bono stare. Omnes fragiles sumus; sed tu 
neminem fragiliorem te ipso tenebis. 


we 

CAPUT III. 


De doctrina. veritatis. 


1. Feiix, quem veritas perse docet, non per 
figuras et voces transeuntes, sed sicuti se habet. 


Nostra opinio et noster sensus saepe nos fallit et mo- 


dicum videt. Quid prodest magna cavillatio de oc- 


CHRISTI Lis I Car. 2.3. 


cultis et obscuris rebüs, de quibus nec arguemur in 
judicio, quia ignoravimus? Grandis insipientia, quad 
neglectis utilibus et necessariis ultro intendimus cu- 
riosis et damnosis. Oculos habentes non videmus.. : 
2. Et quid curae nobis de generibus et speciebus 
Cui aeternum verbum loquitur, a multis opinionibus 
expeditur. Ex uno verbo omnia, et unum loquua- 
tur omnia; et hoc est principium, quod et loquitur 
nobis. Nemo sine illo intelligi£ aut recte judicat. 
Cui omnia unum sunt, et omnia ad unum trahit et 
omnia in uno videt; potest stahilis corde esse et in 
Deo pacificus permanere. Q veritas Deus, fac me 
unum tecum in caritate perpetua. Taedet:me saepe 
multa legere et audire: in te est totum quod volo et 
desidero. Taceant omnes doctores, sileant univer- 
sae creaturae in conspectu tuo: tumihi loquere solus. 
3. Quanto aliquis magis sibi unitus e¢ interius 
simplificatus fuerit, tanto plura et altiora sine labore 
intelligit, quia desuper lumen intelligentiae accipit. 
Purus, simplex et stabilis spiritus in multis operibus 
non dissipatur, quia omnia ad Dei honnrem operatur 
et in se otiosus ab omni propria exquisitione esse 
nititur. Quis te magis impedit et molestat, quàm 
,tua immortificata affectio cordis? Bonus et devotus 
homo opera sua prius intus disponit, quae foris agere . 
debet; nec illa trahunt eum ad desideria vitiosae 
 inclinationis, sed ipse inflectit ea ad arbitrium rectae 
rationis. Quis habet fortius certamen, quam qui 
nititur vincere se ipsum? Et hoc deberet esse nego» 
tium nostrum: vincere videlicet se ipsum, et quotidie . 

se ipso fortiorem fieri ant in amenu aliquid pro- 
ficere: | 

4. Omnis perfectio in hie vita quandam imper- 
fectionem sibi habet annexam, et omnis speculatio 
nostra quadam caligine non caret. Humilis tui 
cognitio certior via est ad Deum, quam profunda 
scientiae inquisitio. Non est culpanda scientia aut 
quaelibet simplex rei notitia, quae bona estin se con- 
siderata et a Deo, ordinata; sed praeferenda est 
semper bona conscientia et virtuosa vita. Quia ve- 
ro plares magis student scire, quam bene vivere: 
ideo saepe errant et paeng nullum vel modicum fru- 
ctum ferumt. 

35. O, si tantam  adhiberent diligentiam ad ex 
stirpanda vitia et virtutes inserendas, sicuti ad mo- 
, vendas quaestiones, non fierent tanta mala et scan- 
dala in populo, hec tanta dissolutio in coenobiis. 
Certe adveniente die jüdicii non quaeretur a nobis 
quid legimus, sed quid fecimus, nec quani bene dixi- 
mus, sed quam religiose viximus. Dic mihi, ubi sunt 
modo omnes illi domini et magistri, quos bene novi- 
sti, dum adhue viverent et studiis florerent? Jam 
eorum praebendas alii possident, et nescio utrum de 
eis recugitant. In vita sua aliquid esse videbantur, 
et modo de illis tacetur. P : 

'6; O quam eito transit glória mundi! Utinam vita 
eorum seicntiae ipsorum concordasset! Tunc bene 
studuissent et legissent. Quam multi pereunt per 
vanam scientiam in saeculo, qui parum curant de Dei 
servitiol'Et.quia magis eligunt magni esse, quam 

humiles, ideó evanescunt in cogitationibus suis. 
Vere magnus est, qui magnam -hàábet caritatem. 
Vere magnus est, qui in se parvus est et pro nihilo 
omne culmen honoris ducit. Vere prudens est, qui 
omnia terrena arbitratur ut stercora, ut Chri- 
stum lucrifaciat. Etvere bene doctus est, qui 
Dei voluntatem fact et suam voluntatem relinquit. 


De providentia in agendis. ' 


1. N on est credendum omni verbo nec instinctui, 
sed caute et longanimiter res est secundum Deuni 
ponderanda. Proh doltr! zaepe malum facilius, 
quam bonum de alio oreditur et dicitur; ita infirmi 
sumus. Sed perfecti viri nón facile credunt omni 
enarranti, quia sciunt infirmitatem humanam ad ma- 
lum proclivam etn verbis satis labilem. 


2. Magna sapientia non esse praecipitem i in ag en- 
dis, nec pertinaciter in propriis stare sensibus. Ad 
, hanc etiam pertinet non quibuslibet hominum verbis 
credere, nec audita vel credita mox ad aliorum aures 
effundere. Cum sapiente et conscientioso viro con- 
silium habe, et quaere potius a meliore insttui, quam 


at 


6. Philipp. 3, 8. 

tuas adinventiones sequi. Bona vita facit hominem: 
sapientem secundum Deum et expertum in multis. 
Quanto quis in se humilior fuerit et Deo subjectior, 
tanto in omnibus erit sapientior et pacatior. i 


CAPUT V. 


De lectione sanctarum scripturarum. 


4. Veritas est in scripturis sanctis quaerenda, 
non eloquentia." Omnis scriptura sacra eo spiritu 
debet legi, quo facta est. Quaerere potius debemus 
utilitatem in scripturis, quam subtilitatem sermonis. 
Ita libenter devotos et simplices libros legere debe- 
mus, sicut altos et profundos. Non te offendat 
auctoritas scribentis, utrum parvae. vel magnae lit- 


' teraturae fuerit, sed amor purae veritatis te trahat 


ad legendum. Non quaeras quis hoc dixerit, sed 
quid dicatur attende, 


2. Homines transeunt, sed veritas Domini manet 


in aeternum. Sine personarum acceptione variis 


modis loquitur nobis Deus. Curiositas nostra saepe 
nos impedit in lectione scripturarum, cum volumus 
intelligere et discutere, ubi simpliciter esset trans- 
eundum. Sivis profectum haurire, lege humiliter, 


. simpliciter et fideliter, nec unquam velis habere 


nomen scientiae. Interroga libenter et audi tacens 

verba Sanctorum; nec displiceant tibi parabolae se-. 
niorum: sine caussa enim non proferuntur. 
: bs ` ^ 


* 
— 2 —— — 
t 

^ CAPUT VI. 
De inordinatis affectionibus. 

4. Quandocunque homo aliquid inerdinate ap- 
petit, statim in se inquietas fit. Superbus et avarus 
nunquam quiescunt ; pauper et humilis spiritu in mul- | 
titudine pacis conversantur. Homo, qui necdum 
perfecte ín se mortuus est, cito tentatur et vincitur 
in parvis et vilibus rebus.  Infirmus in spiritu et 
quodammodo adhuc carnalis et ad sensibilia incli: 
patus difficulter se potest a terrenis. desideriis ex 
toto abstrahere, Et ideo: saepe habet tristitiam; | 
cum se subtrahit; lorire: chiami ene casa si. quis 
ei resis tilt. — 

2. Si autem — fuerit, quod concupiscit, 
statim ex reatu conscientiae gravatur, quia Secutus 
est passionem suam, quae nihil juvat.ad pacem, quam 
quaesivit. Resistendo igitur. passionibus invenitur 
pax vera cordis, non autem eis serviendo. Non est 
ergo pax in corde hominis carnalis, non in homine 
exterioribus dedito, sed in fervido et spirituali, 


12 1 DE IMITATIONE `: 


L àa * t 


CAPUT VII. - 


De vana spe et elatione fugienda. 


, 
e 


1. Vanus est, qui spem suam ponit in hominibus 
autin creaturis. Nonte pudeat aliis servire amore 
Jesu Christi, et pauperem in hoc saeculo videri. Non 
stes super te ipsum, sed in Deo spem tuam constitue. 

Fac quod in te est, et Deus aderit bonae voluntati 
tuae. Non confidas in tua scientia vel astutia cujus- 

cunque viventis, sed magis in Dei gratia, qui humiles 
adjuvat et de se praesumentes humiliat.. 

2. Ne glorieris in divitiis, si adsunt, nec in amicis, - 
quia potentes sunt, sed in.Deo, qui omnia praestat et 
se ipsum super omnia dare desiderat. Non te extol- 
las de magnitudine vel pulchritudine corporis, quae 
modica infirmitate corrumpitur et defoedatux.. Non 
placeas tibi ipsi de habilitate aut, ingenio tuo, ne 
displiceas Deo, cujus est 1 quid quid . natu. 
raliter habueris. 12 um e 


3. Non te reputes aliis meliorem, ne forte coram 
Deo deterior habearis, qui scit; quid est in homine. 
Non superbias de operibus bonis, quia aliter sunt 
judicia Dei, quam hominum, cui saepe displicet, quod 
hominibus placet.' Si aliquid boni habueris, crede 
de aliis meliora, ut humilitatem conserves. Non 
nocet, si omnibus te supponas: nocet autem plu- 
rimum, si vel uni te praeponas. Jugis pax cum 


- 


x 


CHRISTE LIE. I. C4 P. J. 8. 13 


humili, in corde antem superbi zelus et indignatio 


frequens. | : 


- 


CAPUT VII. 
De cavenda nimia familiaritate. 


4. Non omni TN e cor tuum, 
sed cum sapiente et timente Deum age caussam tuam. 
Cum juvenibus et extraneis rarus esto. Cum divitibus 
noli blandiri et coram magnätibus non libenter ap- 
pareas. Cum humilibus et simplicibus, cum devotis 
et morigeratis sociare, et quae aedificationis sunt, 
pertracta. 'Non sis familiaris alicui mulieri, sed in 
communi omnes bonas mulieres Deo commenda. 
Soli Deo et Angelis ejus opta familiaris esse et 
hominum notitiam devita. | 

2. Caritas habenda est ad omnes, sed familiaritas 
non expedit. Quandoque accidit, ut persona Ignota ` 
ex bona fama lucescat, cujus tamen praesentia oculos 
intuentium offuscat. Putamus aliquando aliis pla: 
cere ex conjunctione nostra, et incipimus magis 
displicere ex morum improbitate. in nobis consi- 
derata. | 3 


1. Eecleslast. 8, 2. 

` i o rota 


14 DE IMITATIONE 


CAPUT IX. 


De obedientia et subjectione. 


4. Valde magnum est in obedientia stare, sub 
praelato vivere et sui juris non esse. Multo tutius 
est stare in subjectione, quam in praelatura. Multi 
sunt sub obedientia magis ex necessitate, quam ex 
caritate; et illi poenam habent et leviter murmurant. 
Nec libertatem mentis acquirent, nisi ex toto corde 
propter Deum se subjiciant. Curre hic vel ibi: non 
invenies quietem, nisi in humili subjectione sub prae- 
lati regimine. Imaginatio locorum et mutatio mul- 
tos fefellit. 

2. Verum est, quod unusquisque libenter agit pro 
sensu suo et inclinatur ad eos magis, qui secum 
sentiunt. Sed si Deus est inter nos, necesse est, ut 
relinquamus etiam quandoque nostrum sentire pro- 
pter bonüm pacis. Quis est ita sapiens, qui omnia 
plene scire potest? Ergo nolis nimis in sensu tuo con- 
fidete, sed velis etiamlibenteraliorum sensum audire. 
Si bonum est tuum sentire, et hoe ipsum propter 
Deum dimittis et alium sequer, nagis exinde pro- 
. ficies. 

$. Audivi enim saepe, securius esse audire et ac- 
cipere consilium, quam dare. "Potest etiam con- 
tingere, ut bonum sit uniuscujusque sentire; sed 
nolle aliis acquiescere, cum id ratio aut caussa postu- 
lat, signum est superbiae et pertinaciae. 


x 

CAPUT X. 


De cavenda suyerfluitate verborum. 


4. Caveas tumultum hominum, quantum potes; 


multum enim impedit tractatus saecularium gestorum, 
etiamsi simplici intentione proferantur. Cito enim 
inquinamur vanitate et captivamur. Vellem me 
pluries tacuisse et inter homines non fuisse. Sed 


quare tam libenter loquimur et invicem fabulamur, 


cum tanien raro sine laesione conscientiae ad silen- 
tium redimus? Ideo tam libenter loquimur, quia per 


mutuas locutiones ab invicem consolari quaerimus, 


et cor diversis cogitationibus fatigatum optamus 
relevare. Et multum libenter de his, quae multum 
diligimus vel cupimus, vel quae nobis contraria sen- 
timus, libet loqui et cogitare. — 

2. Sed proh dolor! saepe inaniter et frustra. 
Nam haec exterior consolatio interioris et divinae 
consolationis non modicum detrimentum est, Ideo 
vigilandum estet orandum, ne tempus otiose transeat. 
Si loqui licet et expedit, quae aedificatoria sunt lo- 
quere. Malus usus et negtigentia profectus nostri 
multum facit ad incustodiam oris nostri. Juvat 
tamen non parum ad profectum spiritualem devota 
spiritualium rerum collatio, maxime ubi pares animo 
et spiritu in Deo sibi sociantur. - 


- 


L 


16 . DE IMITATIONE  ; 


: CAPUT XI. 


De pace acquirenda et zelo proficiendt. 
4. Multam possemus pacem habere, si non vel- 
lemus nos cum aliorum dictis et factis, quae ad 
nostram curam non spectant, occupare. Quomodo 
potest ille diu iv pace manere, qui alienis turis se 
intermisget, qui occasiones forinsecus quaerit, qui 
parum vel raro se intrinsecus colligit? Beati simpli- 
ces, quoniam multam pacem habebunt. 


2. Quare quidam Sanctorum tam perfecti et con- 
templativi fuerunt? Quia omnino se ipsos mortificare 
ab omnibus terrenis desideriis studuerunt, et ideo 
totis medullis cordis Deo inhaerere atque libere sibi 
vacare potuerunt. Nos nimium occupamur propriis 
passionibus et de transitoriis nimis sollicitamur. 
Raro etiam unum vitium perfecte vincimus, et ac 
quotidianum profectum non accendimur: ideo frigidi 
et tepidi remanemus. 


^ 8. Si essemus nobis ipsis perfecte mortui et in- 
terius minime implicati, tune possemus etiam divina 
sapere et decoelesti contemplatione aliquid experiri. 
Totum et maximum impedimentum est, quia non su- 
mus a passionibus et concupiscentiis liber1, nec per- 
fectam Sanctorum viam conamur ingredi. Quando 
etiam modicum adversitatis occurrit, nimis cito de- 
jicimur et ad humanas consolationes convertimur. 

4. Si niteremur, sicut viri fortes, stare in proelio, . 
profecto auxilium Domini super nos videremus de 
coelo. -Ipse enim certantes et de sua gratia speran- 
tes paratus est adjuvare: qui nobis certandi occa- 
siones procurat, utvincamus. Si tantum in istis e- 
terioribus observantiisprofectumreligiónis ponimus, - 
cito finem habebit devotio nostra. Sed ad radicem 
securim ponamus, ut purgati a passionibus pacificam 
' mentem possideamus. : 

9. Si omni anno unum vitium exstirparemus, cito 
viri perfecti efficeremur. Sed modo e contrario 
saepe sentimus, ut meliores et puriores in initio con- 
versionis nos fuisse inveniamus, quam post multos 
angos professionis. Fervor et profectus quotidie 
deberet crescere; sed nunc pro.magno videtur, si 
quis primi fervoris partem posset.retinere. Si mo- 
dicam violentiam faceremus in principio, tunc pestea 
cuncta possemus facere cum levitate et gaudio. 

6. Grare est assueta dimittere; sed gravius est 
contra propriam voluntatem ire. Sed sinon vincis 
parva et levia, quando superabis difficiliora? Resiste 
in principio inclinationi tuae, et malam dedisce con- 
suetudinem, ne forte paulatim ad majorem te ducat 
difficultatem. O si adverteres, quantam tibi pacem 

et aliis laetitiam faceres te ipsum bene habendo, 
puto, quod sollicitior esses ad spiritualem profectum. 


- 


- 

CAPUT XII. 
. De utilitate udversitatis. 


4. Bonum nobis est, quod aliquando habeamus 
aliquas gravitates et contrarietates, quia saepe ho- 
minem ad cor revocant, quatenus se in exilio esse 
cognoscat nec spem suam in aliqua re mundi ponat. 
Bonum est, quod patiamur quandoque contradictio. 
nes, et quod male et imperfecte de nobis sentiatur, 
etiamsi bene agimus et intendimus. Ista saepe ju 
vant ad humilitatem et a vana gloria nos defendunt. 
Tunc enim melius interiorem testem Deum quaeri- 
mus, quando foris vilipendimur ab hominibus et non 
bene nobis creditur. i 

2. Ideo debertt se homo in Deo totaliter firmare, 
ut non esset ei necesse, multas humanas consola- 
tiones quaerere. Quando homo bonae voluntatis 
tribulatur vel tentatur, aut malis cogitationibus 
affligitur: tunc Deum sibi magis necessarium intel- 
ligit, sine quo nihil boni se posse deprehendit. ‘Tunc 
etiam tristatur, gemit et orat pro miseriis, quas pa- 
titur. Tunc taedet eum diutius vivere, et mortem 
optat venire, ut possit dissolvi et cum Christo esse. 
. Tunc etiam bene advertit, perfectam securitatem et 
plenam pacem in mundo non posse constare. 


i 

CAPUT XIII. 
De tentationibus resistendis. 


4. Quamdiu in mundo vivimus, sine tribulatione 
et tentatione esse non possumus. Unde in Iob 
Scriptum est: Tentatio est vita humana super 
terram. Idee unusquisque sollicitus esse deberet 
circa tentationes suas, et vigilare in orationibus, ne 
diabolus lócum inveniret decipiendi, qui nunquam 
dormitat, sed circuit quaerens, quem de- 
voret. Nemo tam perfectus est et sanctus, qui non 
habeat aliquando e et piene eis carere non 
possumus. 

2. Sunt tamen tentationes homini saepe valde 
utiles, licet molestae sint et graves, quia in illis homo 
humiljatur, purgatur et eruditur. Omnes Sancti per 
multas tribulatioues et tentationes transierunt et 
profecerunt. Et qui tentationes sustinere nequi- 
verunt, reprobi facti sunt et defecerunt. Non est 
aliquis ordo tam sanctus nec locus tàm secretus, ubi 
non sint tentationes vel adversitates. 

3. Non est homo securus a tentationibus tota- 
liter, quamdiu vixerit, quia in nobis est, unde tenta- 
mur, ex quo in concupiscentia nati sumus. Una ten- 
tatione seu tribulatione recedente alia supervenit, 
et semper aliquid ad patiendum habebimus. Nam 
bonum felicitatis nostrae perdidimus. Multi quae- 

1. Job. 7, 1. 1 Petr. 5,8. 

runt, tentationes fugere, et gravius incidunt in eas. 
Per solam fugam non possumus vincere, sed per 
patientiam et veram humilitatem omnibus hostibus 
efficimur fortiores. 

4. Qui tantummodo extexius declinat nec radicem 
evellit, parum proficiet: immo citius ad eum tentatio- 
nes redient et pejus sentiet. Paulatim et per pa- 
tientiam cum longanimitate, Deo juvante y melius 
superabis, quam cum duritia etimportunitate propria. 
Saepius accipe consilium in tentatione, et cum ten- 
tato noli duriter agere, sed consolationem ingere, 
sicut tibi optares fieri. 

9. Initium omnium malarum tentationum incon- 
stantia animi et parva ad Deum confidentia: quia 
sicut navis sine gubernaculo hinc inde a fluctibus im- 
pellitur, ita homo remissus et suum propositum de- 
serens varie tentatur. Ignis probat ferrum, et ten- 
tatio hominem justum. Nescimus saepe quid possu- 
mus; sed tentatio aperit quid sumus. Vigilandum 
est tamen praecipue circa initium tentationis, quia - 
tunc facilius hostis vincitur, si ostium nullatenus in- 
trare sinitur, sed extra limen, statim ut pulsaverit,. 
illi obviatur. Unde quidam dixit: 

Principiis obsta: sero medicina paratur, 
Cum mala per longas invaluere moras. dd 
Nam primo occurrit menti simplex cogitatio , deinde 
fortis imaginatio, postea delectatio et motus pravus 
et assensio. Sicque paulatim ingreditur hostis ma- 


5. Ovid. remed. amor. 91. 92, 
1 

lignus ex toto, dum illi non resistitur in principio. 
Et quanto diutius ad resistendum quis torpuerit, tan- 
to in se quotidie debilior fit et hostis contra eum 
potentior. 

6. Quidam in principio conversionis suae gra- 
viores tentationes patiuntur, quidam autem in fine. 
Quidam vero quasi per totam vitam suam male 
habent. Nonnulli satis leniter tentantur secundum 
divinae ordinationis sapientiam et aequitatem; quae 
statum et merita hominum pensat etcuncta ad electo- 
rum suorum salutem praeordinat. 

7. Ideo non debemus desperare, cum tentamur, 
sed eo ferventius Deum exorare, quatenus nos in 
omni tribulatione dignetur adjuvare: qui utique se- 
cundum dictum Pauli talem faciet cum tenta- 
tione proventum, ut possimus sustinere. 
Humiliemus ergo animas nostras sub manu Dei in 
omni tentatione et tribulatione, quia humiles spiritu 
salvabit et exaltabit. 

8. In tentationibus et tribulationibus probatur 
homo, quantum profecit, et ibi majus meritum exsistit, 
et virtus melius patescit. Nec magnum est, si homo 
devotus sit et fervidus, cum gravitatem non sentit; 
sed si tempore adversitatis patienter se sustinet, 
spes magni profectus erit. Quidam a magnis tenta- 
tionibus custodiuntur et in parvis quotidianis saepe 
vincuntur, ut humiliatinunquam de se ipsis in magnis 
confidant, qui in tam modicis infirmantur. - 


7. 1 Cor. 10,13. 

CAPUT XIV. l 
De temerario judicio vitando. 


4. Ad te ipsum oculos reflecte et aliorum facta 
caveas judicare. In judicando alios homo frustra 
laborat, saepius errat et leviter peccat; se ipsum ve- 
ro judicando et discutiendo semper fructuose labo- 
rat. Sicutnobis res cordi est, sic de ea frequenter 
judicamus; ham verum judicium propter privatum 
amorem faciliter perdimus.- Si Deus semper esset ` 
pura intentio nostri desiderii, non tam faciliter tur- 
baremur pro resistentia sensus nostri. 

2. Sed saepe aliquid ab intra latet vel etiam ab 
extra concurrít, quod nos etiam pariter trahit. Multi 
occulte se ipsos quaerunt in rebus, quas agunt, et 
nesciunt. Videntur etiam in bona pace stare, quan- 
do res pro eorum velle fiunt et sentire; si autem 
aliter fit quam cupiunt, cito moventur et tristes fiunt. 
Propter diversitatem sensuum et opinionum satis 
frequentur oriuntur dissensiones inter amicos et ci- 
ves, inter religiosos et devotos. 

3. Antiqua consuetudo difficulter relinquitur, et 
ultra proprium videre nemo libenter ducitur. Si 
rationi tuae magis inniteris vel industriae, quam vir- 
tuti subjectivae Jesu Christi, raro et tarde eris homo 
illuminatus: quia Deus vult nos sibi perfecte subjici 
et omnem rationem per inflammatum amorem trans- 
scendere. 

CAPUT XV. 
De operibus ex caritate factis. 


4. Pro nulla re mundi et pro nullias hominis di 
lectione aliquod malum est faciendum ; sed pro utili- 
tate tamen indigentis opus bonum libere aliquando 
intermittendum est, aut etiam pro meliori mutandum. 
Hoc enim facto opus bonum non destruitur, sed in 
melius commutatur. Sine caritate opus externum 
nihil prodest; quidquid autem ex caritate agitur, 
quantumcunque etiam parvum sit et despectum, to- 
tum efficitur fructuosum. Magis siquidem Deus 
pensat, ex quanto quis agit, quam opus quod facit. 

2. Multum facit, qui multum diligit.. Multum 
facit, qui rem bene facit. Bene facit, qui communi- . 
tati magis, quam suae voluntati servit. Saepe vide- 
tur esse caritas, et est magis carnalitas, quia natu- 
ralis inclinatio, propria voluntas, spes retributionis, 
affectus commoditatis raro abesse volunt. 


3. Qui veram et perfectam caritatem habet, in 
nulla re se ipsum quaerit, sed Dei solummodo glo- 
riam in omnibus fieri desiderat. Nulli etiam invidet, 
quia nullum privatum gaudium amat; nec in se ipso 
vult gaudere, sed in Deo super omnia bona optat 
beatificari. Nemini aliquid boni attribuit, sed to- 
taliter ad Deum refert, a quo fontaliter omnia pro- 
cedunt, in quo finaliter omnes Sancti fruibiliter re- 

quiescunt. 0, qui scintillam haberet verae caritatis, 
profecto omnia terrena sentiret plena fore vanitatis. 


, 


- 


- 

CAPUT XVI. 


De sufferentia defectuum aliorum. 


4. Quae homo in se vel in aliis emendare non 

valet, debet patienter sustinere, donec Deus aliter 
. ordinet. "Cogita, quia sic forte melius est pro tua 
probatione et patientia, sine qua non sunt multum 
ponderanda merita nostra. Debes tamen pro tali- 
bus impedimentis supplicaré, ut Deus tibi dignetur 
subvenire, et possis benigne portare. 

2. Si quis semel aut bis admonitus non acquiescit, 
noli cum eo contendere, sed totum Deo-committe, ut 
fiat voluntds ejus et honor in omnibus servis suis, 
qui scit bene mala in bonum convertere. Stude 
patiens esse in tolerando aliorum defectus et qua- 
leséunque infirmitates, quia et tu multa habes, quae 
ab aliis oportet tolerari. Sinon potes te talem fa- 


hj 


cere, qualem vis, quomodo poteris alium ad tuum - 


habere beneplacitum? Libenter habemus alios per- 
fectos, ét tamen proprios non emendamus defectus, 


. 8. Volumus, quod alii stricte corrigantur, etipsi . 


corrigi nolumus. Displicet larga aliorum licentia, 

et tamen nobis nolumus negari, quod petimus. Alios 
.restringi per statuta volumus, et ipsi nullatenus pati- 
mur amplius cohiberi. Sic ergo patet, quam raro. 
proximum; sicut nos ipsos, pensantus. Si essent 
omnes perfecti, quid tunc haberemus ab aliis pro 
Deo pati? : 

4. Nunc autem Deus Sic ordinavit, ut discamus 
alter alterius onera portare, quia nemo sine ' 
defectu, nemo sine onere, nemo sibi sufficiens , nemo 
sibi sàtis sapiens; sed oportet nos invicem portare, 
invicem consolari, pariter adjuvare , instruere et ad- 
monere. Quantae autem virtutis quisque fuerit, 
melius patet occasione adversitatis. Occasiones 
namque hominem pages non faciunt sed qualis | 
sit, ostendunt. 


+ CAPUT XVII. 
e monastica vita. 


4. G ut discas te ipsum in multis frangere, 
si vis pacem et concordiam cum aliis tenere. Non 
est parvum in monasteriis vel in congregatione habi- - 
tare et inibi sine querela conversari et usque ad 
mortem fidelis perseverare. Beatus, qui ibidem bene 


A. Gal. 6, 2. v 

vixerit et felieiter consummaverit. Si vis debite 
stare et proficere, teneas te tanquam exulem et pere. 
grinui super terram, Oportet te stultum fieri pro- 
pter Christum, si vis religiosam ducere vitam. 

2. Habitus et tonsura modicum .conferunt; sed 
mutatio morum et integra mortificatio passionum 
verum faciunt religiosum. Qui aliud quaerit, quam 
pure Deum et animae suae salutem, non inveniet nisi 
tribulationem et dolorem. Non potest etiam diu 
stare pacificus, qui non nititur esse minimus et omni 
bus subjectus. - E 

3. Ad serviendum venisti, non ad regendum; ad 
patienduin et laborandum scias te vocatum, non ad 
otiandum vel fabulandum. Hic ergo probantur 
homines, sicut aurum in fornace. Hic nemo potest 


stare, nisi ex toto corde se voluerit propter Deum 
humiliare. 


CAPUT XVIII. 


De exemplis sanctorum Patrum. 


4. Intuere sanctorum Patrum vivida exempla, in 
quibus vera perfectio refulsit et religio, et videbis, 
quam modicum sit et paene nihil, quod nos agimus. 
Heu, quid est vita nostra, siillis fuerit comparata! 
Sancti et amici Christi Domino servierunt in fame et 


] 


mé! 

siti, in frigore ét nuditate, in labore et fatigatione, in 
vigiliis et jejuniis, in orationibus et meditationibus 
sanctis, in persecutionibus et opprobriis multis. 


2. O quam multas et graves tribulationes passi . 


sunt Apostolt, Martyres, Confessores, Virgines, et 
reliqui omnes, qui Christi vestigia voluerunt sequi! 
Nam animas suas in hoc mundo oderunt, ut in aeter- 
nam vitam eas possiderent. O quam strictam et ab- 
dicatam vitam sancti patres in eremo duxerunt! quam 
longas et graves tentationes pertulerunt: quam fre- 


quenter ab inimico vexati sunt! quam crebras etfer- 
vidas orationes Deo obtulerunt! quam rigidas ab- 


stinentías peregerunt! quam magnum zelum et fervo- 
rem ad spiritualem profectum habuerunt! quam forte 
bellum adversus edomationem vitiorum gesserunt! 
quam puram et rectam intentionem ad Deum tenue- 
runt! Per diem laborabant et noctibus orationi divi- 
nae vacabant, quanquam laborando ab oratione 
mentali minime cessarent. m 

8. Omne tempus utiliter expendebant, omnis hora 
ad vacandum Deo brevis videbatur; et prae magna 
dulcedine contemplationis etiam oblivioni tradeba- 
tur necessitas corporalis refectionis. Omnibus di- 
vitiis, dignitatibus, honoribus, amicis et cognatis 
renuntiabant; nil de mundo habere cupiebant, vix 


necessaria vitae sumebant; corpori servire etiam in - 


necessitate dolebant. Pauperes igitur erant rebus 
terrenis, sed divites valde in gratia et virtutibus. 
Foris egebant, sed intus gratia et consolatione divina 
reficiebantur. 


- 


- 


* 

&. Mundo erant alieni, sed Deo proximi ac fami- 
liares amici. Sibi ipsis videbantur tanquam: nihili 
et huic mundo despecti; sed erantin oculis Dei pre- 
tiosi et dilecti. In vera humilitate stabant, in sim- 
plici obedientia vivebant, in caritate et patientia am- 
bulabant: et ideo quotidie'in spiritu proficiebant et 
magnam apud Deum gratiam obtinebant. Dati sunt 
in exemplum omnibus religiosis, et plus provocare 
nos debent ad bene-proficiendum, quam tepidorum 
numerus ad relaxar. dum. 

5. O quantus fervor omnium. religiosorum in 
' principio suae sanctae institutionis fuit! O quanta 
devotio orationis! quanta aemulatio virtutis! quam 
magna disciplina viguit! quanta reverentia et obe- 
dientia sub regula magistri in omnibus effloruit! 
Testantur adhuc vestigia derelicta, quod vere viri 
sancti et perfecti fuerunt, qui tam strenue militantes | 
mundum suppeditaverunt. Jam magnus putatur, si 
quis transgressor non fuerit, si quis, quod Becopit 
cum patientia tolerare potuerit. 

6. Ah! teporis et negligentiae status —! quod 
tam cito declinamus a pristino fervore et jam taedet 
vivere prae lassitudine et tepore! Utinam in te peni- 
tus non dormitet profectus virtutum, qui multa sae- 
pius exempla vidisti devotorum! . | 


= i 

CAPUT XIX. 
De exercitiis boni religiosi. 


4. Vita boni religiosi omnibus virtutibus pollere 
debet, ut sit talis interius, qualis videtur hominibus 
exterius. Et merito multo plus debet esse intus, 
quam quod cernitur foris, quia inspector noster est 
Deus, quem summopere revereri debemus, ubi- 
cunque fuerimus, et tanquám Angeli ih conspectu 
ejus mundi incedere. Omni die renovare debemus 
propositum nostrum et ad fervorem nos excitare, 
quasi hodie primum ad conversionem venissemus, 
atque dicere: Adjuva me, Domine Deus, in bono pro- 
posito et sancto servitio tuo, et da mihi nunc hodie 
perfecte incipere, quia nihil est quod hactenus feci. 

2. Secundum propositum nostrum cufsus pro- 
fectus nostri, et multa diligentia opus est bene pro- 
ficere volenti. Quod si fortiter proponens saepe de- 
ficit: quid ille, qui raro aut minus fixe aliquid pro- 
ponit? Variis tamen modis contingit desertio propo- 
siti nostri, et levis omissio exercitiorum vix sine 
aliquo dispendio transit. Justorum propositum in 
gratia Dei potius, quam in propria sapientia pendet: 
in quo et semper confidunt, quidquid arripiunt. Nam 
homo proponit, sed. Deus disponit, ‘nec est in 
homine via ejus. 


2. Jerem. 10, 23. 


` 

. Si pietatis caussa aut fraternae utilitatis pro- 
posito quandoque consuetum omittitur exercitium, 
facile postea poterit recuperari. Si autem taedio 
animi aut negligentia faciliter relinquitur, satis cul- 
pabile est et nocivum sentietur. Conemur quantum 
possumus, adhuc leviter deficiemus in multis. Sem- 
per tamen aliquid certi proponendum est, et contra 


„ 


illa praecipue, quae amplius nos impediunt. Exte- 


riora nostra et interiora pariter nobis scrutanda sunt 
et ordinanda, quia utraque expediunt ad profectum. 
4. Si non continue te vales colligere, saltem inter- 
dum, et ad minus semel in die, mane videlicet aut 
vespere. Mane propone, vespere discute mores tuos, 
qualis hodie fuisti in verbo, opere et cogitatione: 
quia in his saepius forsitan offendisti Deum et proxi- 
mum. Accinge te, sicut vir, contra diabolicas ne- 
- quitias; frena gulam, et omnem carnis inclinationem 
' facilius frenabis. Nunquam sis ex toto otiosus, sed 
aut legens, aut scribens, aut orans, aut meditans, aut 


aliquid utilitatis pro commuuilaborans. Corporalia 


tamen exercitia discrete sunt agenda, nec omnibus 
aequaliter assumenda. 

9. Quae communia nonsunt, non sunt foris osten- 
denda; nam in secreto tutius exercentur privata. 
Cavendum tamen, ne piger sis ad communia et ad 
singularia promtior; sed expletis integreet fideliter 
debitis et injunctis; si jam ultra vacat, redde te tibi, 
prout'devotio tua desiderat. Non possunt omnes 
habere unum exercitium , sed aliud isti, aliud illi ma- 
gis deservit. Etiam pro temporis congruentia di- 

versa placent exercitia, quia alia in festis, alia in fe- 
riatis magis sapiunt diebus. Aliis indigemus tem- 
pore tentationis, et aliis tempore pacis et quietis. 
Alia, cum tristamur, libet cogitare, et o cum laeti 
in Domino fuerimus. 

6. Circa principalia festa renovanda sunt bona 
exercitia et Sanctorum suffragia ferventius implo- 
randa. De festo in festum proponere debemus, quasi 
tunc de hoc saeculo migraturi et ad aeternum festum 
perventuri. Ideoque sollicite nos praeparare debe- 
mus in devotis temporibus et devotius conversari, 
atque omnem observantiam strictius custodire, tan- 
quam in brevi praemium. 8 nostri a Deo per- 
cepturi. - . 

7. Etsi dilatum fuerit, edema nos minus bene 
praeparatos atque indignos tantae adhuc gloriae, 
quae revelabitur in nobis tempore praefinito ; et stu- 
deamus nos melius ad exitum praeparare. Beatus 


servus, ait Evangelista Lucas, quem, cum ves, 


neritDominus,invenerit vigilantem. Amen 
dico vobis, super omnia bona sua con- 
stituet eum. , 


7. Luc. 12, 43. 44. 


£ 


- 

CAPUT XX. 


De amore. solitudinis et silentii. 


1. Quaere aptum tempus vacandi tibi et de bene- 
ficiis Dei frequenter cogita. Relinque curiosa. Ta- 
les perlege materias, quae compunctionem magis 
praestant, quam occupationem. Si te subtraxeris a 
superfluis locutionibus et otiosis circuitionibus nec 
non a novitatibus et rumoribus audiendis, invenies 

. tempus sufficiens et aptum pro bonis meditationibus 
‘insistendis. Maximi Sanctorum humana consortia, 
ubi poterant, vitabant, et Deo in Secreto servire 
eligebant. ~ 

2. Dixit quidam: Quoties inter homines 

-. fui, minor homo redii. Hoc saepius experi- 
mur, quando diu confabulamur. Facilius est omnino 
tacere, quam verbo non excedere. Facilius est domi 
latere, quam foris se posse sufficienter custodire. 
Qui igitur intendit ad interiora et spiritualia per- 
venire, oportet eum cum Jesu a turba déclinare. 
Nemo secure apparet, nisi qui libenter latet. Nemo 
secure loquitur, nisi qui libenter tacet. Nemo se- 
cure praeest, nisi qui libenter subest. Nemo secure 
.. praecipit, nisi qui bene obedire didicit. 

3. Nemo secure gaudet, nisi bonae conscientiae 
in se testimonium habeat. Semper tamen Sancto- 


2. Sententia ést apud Senecam ep. 7. sed aliis verbis. 


& 

rum securitas plena timoris Dei exstitit. Nec eo 
minus solliciti et humiles in se fuerunt, quia magnis 
virtutibus et gratia emicuerunt. Pravorum autem 
securitas ex superbia et praesumtione oritur, et in 
fine in deceptionem sui vertitur. Nunquam promit- 
tas tibi securitatem in hac vita, quamvisbonus videa- 
ris coenobita aut devotus eremita, . | 


&. Saepe meliores in aestimatione hominum gra- 
vius periclitati sunt propter suam nimiam confiden- 
tiam. Unde multis utilius est, ut non penitus tenta- 
tionibus careant, sed saepius impugnentur, ne ni- 
mium securi sint, ne forte in superbiam eleventur, 
ne etiam ad exteriores consolationes licentius decli- 
nent. O qui nunquam transitoriam laetitiam quae- 
reret, qui nunquam cum mundo se occuparet, quam 
bonam conscientiam servaret? O qui omnem vanam - 
sollicitudinem amputaret, et dumtaxat salutaria ac 
divina cogitaret, et totam spem suam in Deo con- 
stitueret, quam magnam pacem et quietem pos- 
sideret! ^ 

9.. Nemo dignus est coelesti consolatione, nisi 
diligenter se exercuerit in sancta compunctione. „Si 
vis corde tenus compungi, intra cubile tuum et ex- 
: clude tumultus mundi, sicut scriptum est: In cu- 
bilibus vestris compungimini. In cella in- 
venies, quod deforis saepius amittes. Cella conti- - 
nuata dulcescit, et male custodita taedium generat; 
Si in principio conversionis tuae bene eam incolueris 


5. Psalm. 4, 5. eS 7 
C 


— 

et custodieris, erit tibi postea dilecta amica et kiaii , 


simum solatium. 

6. In silentio et quiete proficit anima devota et 
discit abscondita: scripturarum. Ibi invenit fluenta 
lacrymarum, quibus singulis noctibus selavat etmun- 


det, ut conditori suo tanto familiarior fiat, quanto 
longius ab omni saeculari tumultu degit. Qui ergo 


se abstrahit a notis et amicis, approximabit illi Deus 
eum Angelis sanctis. Melius est latere et sui curam 
agere, quam se neglecto signa facere. Laudabile 
est homini religioso raro foras ire, fugere videri, 


nolle etiam homines videre. 
7. Quid vis videre, quod non licet haberet 


Transit mundus et concupiscentia ejus. 
Trahunt desideria sénsualitatis ad spatiandum; sed 
cum hora transierit, quid nisi gravitatem conscien- 
tiae et cordis dispersionem reportas? Laetus exitus 
tristem saepe reditum parit, et laeta vigilia serotina 
triste mane facit. Sic omne carnale gaudium blande 


intrat, sed in fine mordet et perimit. Quid potes ` 


alibi videre, quod hic non vides? Ecce ‘coelum et 


terra et omnia elementa; nani ex istis omnia sunt 


. facta. 


8. Quid potes alicubi videre, quod diu potest sub 
sole permanere? Credis te forsitan satiari, sed non 
poteris pertingere. Si cuncta videres praesentia, 
quid esset nisi visio vana? Leva oculos tuos ad Deum 


in excelsis, et ora pro peccatis tuis et negligentiis. 
—— € 
7. 1 Joann. 2, 17. 


^ 


` 

Dimitte vana vanis; tu autem intende illis, quae tibi 
praecepit Deus. Claude super te ostium tuum et 
voca ad te Jesum, dilectum tuum. Mane cum eo in 
cella, quia non invenies alibi tantam pacem. Sinon 
exisses nec quidquam de rumoribus audisses , melius 
in bona pace permansisses. Ex quo nova delectat 
aliquando audire, oportet te exinde n cor- 
dis tolerare. - - 


CAPUT XXI. 1 
De compunctione cordis. 

4. Si vis aliquid proficere, conserva te in timore 
Dei et noli esse nimis liber, sed sub disciplina cohibe 
omnes sensus tuos nec ineptae te tradas laetitiae. 
Da te ad cordis compunctionem, ef invenies devotio- 
nem. Compunctio multa bona apexit, quae disso- 
lutio cito perdere consuevit. Mirum est, quod homo 
potest unquam perfecte in hac vita laetari, qui suum 
exilium et tam multa pericula animae suae considerat 
et pensat. 3 

2. Propter levitatem coráis et negligentiam . de. 
fectuum nostrorum non sentimus animae nostrae do- 
lores; sed saepe vane ridemus, quando merito flere 
deberemus. Non est yera libertas nec bona laetitia, 
nisi in timore Dei cum bona conscientia, Felix, qui - 

C2 

abjicere potest omne impedimentum distractionis et 
ad unionem se recolligere sanctae compunctionis. 
Felix, qui a se abdicat, quidquid conscientiam suam 
maculare potest vel gravare. Certa viriliter: con- 
süetudo consuetudine vincitur. Si tu scis homines 
dimittere, ipsi bene te dimittent tua facta faeere. 

8. Non attrahas tibi res aliorum nec te implices 
caussis majorum. Habeas semper oculum super te 
primum, et admoneas te ipsum specialiter prae omni- 
bus tibi delectis. Si non habes favorem hominum, - 
noli ex hoc tristari; sed hoc sit tibi grave, quia nen 
habes te satis bene et circumspecte, sicut deceret - 
Dei servum et devotum religiosum conversari. Uti- 
lius est saepe et securius, quod homo non habeat 
multas consolationes in hac vita, secundum carnem 
praecipue. Tamen quod divinas non habemus aut 
rarius sentimus, nos in culpa sumus, quia compun- 
ctionem cordis non quaerimus, nec vànas et exter; 
nas omnino abjicimus. 

4. Cognosce te indignum divina consolatione, 
sed magis dignum multa tribulatione. Quando homo 
est perfecte compunctus, tunc gravis et amarus est ei 
totus mundus. Bonus homo sufficientem invenitma- 
teriam dolendi et flendi. Sive enim se considerat, 
sive de proximo pensat, scit quia nemo sine tribula- 
tione hic vivit. Et quanto strictius sese considerat, 
tanto amplius dolet. Materiae justi doloris et in- 
ternae compunctionis sunt peccata et vita nostra, 
quibus ita involuti jJacewuss t ut raro coelestia con- 
templari valeamus. a 


3 

$. Sifrequentius de morte tua, quam de longitu- 
dine vitae cogitares, non dubium, i quin ferventius te 
emendares. Si etiam futuras inferni sive purgatorii 
poenas cordialiter perpenderes, credo quod libenter 
laborem et dolorem sustineres et nihil rigoris formi- 
dares. . Sed quia ad cor ista non transeunt et blan- 
dimenta adhuc amamus, ideo oua et vaide pigri 
remanemus.. 4 

6. Saepe est inopia spiritus, uide tam leviter i 
conqueritur miserum corpus. Ora igitur humiliter 
ad Dominum y ut det tibi compunctionis spiritum, et 
dic cum Propheta: Ciba me, Domine, pane la- 
crymarum, et potum da mihi in N 
in mensura. 


CAPUT XXIII. 
De consideratione | humanae miseriae. 


4. Miser es, ubicunque fueris et quocunque te 
verteris, nisi ad Deum té convertas. Quid turbaris, 
quia non succedit tibi sieut vis et desideras? Quis 
est, qui habet omnia secundum suám voluntatem! 
Nec ego, nec tu, nec aliquis hominum super terram. — 
Nemo est in mundo sine aliqua tribulatione vel angu- 


6. Psalm. 79 (80), 6 "E , — 1 

stia, quamvis rex sit vel papa. Quis est, qui melius 
habet? Utique qui pro Deo aliquid pati valet. 

2. Dicunt multi imbecilles et infirmi: Ecce, quam 
bonam vitam ille homo habet! quam dives, quam 
magnus, quam potens et excelsus! Sed attende ad 
eoelestia bona, et videbis quod omnia ista tempora- 
lia nulla sunt, sed valde incerta et magis gravantia, 
quia hunquam sine sollicitudine et timore possiden- 
tur. Non est hominis felicitas, habere temporalia 
ad abundantiam, sed sufficit ei mediocritas. Vere 

miseria est vivere super terram. Quanto homo 
voluerit esse spiritualior, tanto praesens vita fit ei 
amarior, quia sentit melius et videt clarius humanae 
corruptionis defectus. Nàm comedere, bibere, vigi- 
lare, dormire, quiescere, laborare et caeteris neces- 
sitatibus naturae subjacere, vere magna miseria est 
et afflictio homini devoto, qui libenter esset absolu- 
tus et liber ab omni peccato. 

8. Valde enim gravatur interior homo necessita- 
tibus corporalibus in hoc mundo. Unde Propheta 
devote rogat, quatenus liber ab istis esse valeat, 

- dicens: De necessitatibus meis erue me, 
Domine. Sed vae non cognoscentibus suam mise- 
riam ; et amplius vae illis, qui diligunt hanc miseram 
‘et corruptibilem vitam. Na3mintantum quidam hanc 
amplectuntur, licet etiam vix necessaria laborando 
aut mendicando habeant, ut si possent hic semper 

- vivere, de regno Dei nihil curarent. | 


Fa 


3. Psalm. 24, 18 (25, 17). ' 

4. O insani et infideles corde, qui tam profunde 
in texrenis jacent, ut nihil nisi carnalia sapiant! Sed 
miseri adhuc in fine graviter sentient, quam vile et 
nihilum erat quod amaverunt. Sancti autem Dei et 
omnes devoti amici Christi non attenderunt, quae 
carni placuerunt, nec quae inhoc tempore floruerunt, 
sed tota spes eorum et intentio ad aeterna bona 
anhelabat. Ferebatur totum desiderium eorum sur- 
sum ad mansura et invisibilia, ne amore visibilium 
traherentur ad infima, Noli, frater, amittere con; 
fidentiam proficiendi ad spiritualia, adhuc habes 
tempus et horam. - 


5. Quare vis procrastinare propositum tuum? 
Surge et in instanti incipe, et dic: Nunc tempus est 
faciendi, nunc tempus est pugnandi, nuno aptum 
tempus est emendandi. Quando male habes et tri- 
bularis, tunc tempus est promerendi. Oportet te 
transire per ignem et aquam, antequam 
venias in refrigerium, Nisi tibi vim feceris, 
vitium non superabis. Quamdiu istud fragile corpus 
gerimus, sine peccato esse non possumus, nec sine 
taedio et dolore vivere. Libenter haberemus ab 
omni miseria quietem ; sed quia per peccatum perdi- 
dimus. innocentiam, amisimus etiam veram beatitu- 
dinem. Ideo oportet nos tenere patientiam et Dei 
exspectare misericordiam, donec. transeat ini- 
quitas haec et mortalitas absorbeatur a vita. . 

6. O quanta fragilitas humana, quaesemper prona 


5. Psalm. 65, 11 (66,12). Psalm. 56 (57), 2. 

est ad vitia! Hodie confiteris peccata tua, et cras 
iterum perpetras confessa. Nunc proponis cavere, 
et post horam agis, quasi nihil proposuisses. Merito 
ergo nos ipsos humiliare possumus, nec unquam ali- 
quid magni de nobis sentire, qui tam fragiles et in- 
stabiles sümus. Cito etiam potest perdi per negli- 
gentiam, quod multo labore vix tandem Requiem 
ost per gratiam. £ 

7. Quid fiet de nobis adhuc infine, qui tepescimus 
tam mane? Vae nobis, si sic volumus declinare ad 
quietem, quasi jam pax sit et securitas, cum necdum 
appareat vestigium verae sanctitatis in conversatio- 
ne nostra. Bene opus esset, quod adhuc iterum in- 
strueremur, tanquam boni novitii, ad mores optimos, 
si forte spes esset de aliqua futura emendatione et 
Majoni HN profectu. - 


= $c 

, CAPUT XXII. | 


De meditatione mortis. 


*, 


1. Valde cito erit tecum hic factum; vide aliter 
. quomodo te habeas: hodie homo est, et cras non 
` comparet. Cunt autem sublatus fuerit ab oculis, 


1. Ed. Valart. vide ergo qualiter te habeas. 
i ; 

etiam cito transit a mente. O hebetudo et duritia 
cordis humani, quod solum praesentia meditatur et 
futura non magis praevidet! Sic te in omni facto et 
cogitatu deberestenere, quasi hodie esses moriturus. 
Si bonam conscientiam habéres,non multum mortem - 
timeres. Melius esset peccata cavere, quam mortem 
fugere. Sihodie nones paratus, quomodo cras eris? 
Cras est dies incertus; et "quie scis, si crastinum 
habebis* 


2. Quid prodest diu vivere, quando tam parum 
emendamur? Ah, longa vita non semper emendat, 
sed saepe culpam magis auget. Utinam per unam 
diem bene essemus conversati in hoc mundo! Multi 
annos computant conversionis, sed saepe parvus est 
fructus emendationis. Si formidolosum est mori, 
forsitan periculosius erit diutius vivere. Beatus; 
qui horam mortis suae semper ante oculos habet et 
ad moriendum quotidie se disponit. Si vidisti àli- 
quando hominem mori, cogita, quia et tu per eandem 
viam transibis. | 


3. Cum mane fuerit, puta te ad vesperum nonper- 
venturum. Vespere autem facto mane non audeas 
tibi polliceri. Semper ergo paratus esto, et taliter 
vive, ut nunquam te imparatum mors inveniat. Multi 
subito et improvise moriuntur. Nam hora ; qua 
non putatur, filius hominis venturüs.est. 
Quando illa extrema hora venerit, multum aliter sen- 


— — 

tire incipies de tota vita tua praeterita, et valde do- 
lebis, quia tam negligens et remissus fuisti. 7 

4. Quam felix et prudens, qui talis nunc nititur 
esse in vita, qualis optat inveniri in morte! Dabit 
namque magnam fiduciam feliciter moriendi per- 
fectus contemtus mundi, fervens desiderium in vir- 
tutibus proficiendi, amor disciplinae, labor poeni- 
tentiae, promtitudo obedientiae, abnegatio sui et 
supportatio cujuslibet adversitatis pro amore Christi. 
Multa bona potes operari, dum sanus es; sed infirma- 
tus nescio quid poteris. Pauci ex infirmitate melio- 
rantur; sic et qui multum peregrinam raro sancti- 
ficantur. 


5. Noli confidere super amicos et proximos, nec 
in futurum tuam differas salutem, quia citius oblivi- 
scentur tui homines, quam aestimas. Melius est 
nunc tempestive providere, et aliquid boni praemit- 
tere, quam super aliorum auxilio sperare. Si non 
: es pro te ipso sollicitus modo, quis erit sollicitus pro 
te in futuro? Nunc tempus est valde pretiosum. 
Nunc sunt dies salutis, nunc tempus ac- 
ceptabile. Sed proh dolor, quod hoc utilius non 
expendis, in quo promereri vales, unde aeternaliter 
. vivas! Veniet, quando unum diem seu horam pro 

emendatione desiderabis, et nescio an impetrabis. 

6. Eia carissime, de quanto periculo te poteris 
liberare, de quam magno timore eripere, si modo 
semper timoratus fueris et suspectus de morte! 


5. 2. Cor. 6, 2. 

Stude nunc taliter vivere, ut in hora mortis valeas 


potius gaudere, quam timere. Disce nunc mori 
mundo, ut tunc incipias vivere cum Christo. Disce 
nunc omnia contemnere, ut tunc possis libere ad 
Christum pergere. Castiga nunc corpus tuum per 
poenitentiam; ut tunc certam talens habere confiden- 
tiam. , 

7. Ah stulte, quid cogitas te diu victurum, cum 
nullum diem habeas securum? Quam multi decepti 
sunt et insperate de corpere extracti? Quoties 
audisti a dicentibus, quia ille gladio cecidit, ille sub- 
mersus est, ille ab alto ruens cervicem ffegit, ille 


manducando obriguit, ille ludendo finem fecit? Alius ` 


igne, alius ferro, alius peste, alius latrocinio interiit; 
et sic omnium finis mors est, et vita heminum tan- 
quam umbra subito pertransit. Us 

8. Quis memorabitur tui post mortem? et quis 
orabit pro te? Age, age nunc, carissime, quidquid 
agere potes, quia nescis quando morieris, nescis 


etiam quid tibi post mortem sequétur. Dum tempus” 


habes, congrega tibi divitias immortales. Praeter 
salutem tuam, nihil cogites; solum quae Dei sunt, 


cures. Fac nunc tibi amicos, venerando Dei 


Sanctos et eorum actus imitando, ut cum defe- 
ceris in hac vita, illi te EQeiplant: in aeterna 
tabernacula. 

9. Serva te tanquam peregrinum et hospitem 


super tefram, ad quem nihil spectat de mundi ne- 


8. Luc. 46, 9. 

gotiis. Serva cor liberum et.ad Deum sursum ere- 
ctum, quia non habes hic manentem civitatem. Illuc 
preces et gemitus quotidiands cum lacrimis dirige, 


ut spiritus tuus mereatur ad Dominum post mortem 
solicitor transire. Amen. 


CAPUT "XXIV. 


De sudicio et gon peccatorum, 


1. In omnibus rehus respice finem et qualiter 
zn districtum stabis, iudicem, cui nihil est occul- 
tum, qui muneribus non placatur nec excusationes 
. recipit, sed quod justum est, judicabit. O miserrime 
et insipiens peccator, quid respondebis Deo, omnia 
mala tua scienti, qui interdum formidas vultum homi- 
nis irati? Ut quid non praevides tibi in die judicii, 
. quando nemo poterit per alium exeusari vel defendi, 
sed unusquisque sufficiens onus erit sibi ipsi? Nunc 
labor tuus est fructuosus, fletus acceptabilis, gemitus 
éxaudibilis, dolor satisfactorius et purgativus. 


2. Habet magnum et salubre purgatorium patiens 
home, qui suscipiens injurias plus dolet de alterius . 
malitia, quam de sua injuria; qui pro contrariantibus 
, Sibi libenter orat et ex corde .culpas indulget; qui 
veniam ab aliis petere non retardat; a facilius mi- 


— 

seretur, quam irascitur; qui sibi ipsi violentiam fre- 
quenter facit et carnem omnino spiritui subjugare 
conatur. Melius est modo purgare: peccata et vitia 
' resecare, quam in futuro purganda reservare. Vere 
nos ipsos decipimus per inordinatum, amorem, quem 
ad carnem habemus. - . 


3. Quid aliud ignis ille devorabit; nisi peccata 
tua? Quanto amplius tibi ipsi nunc parcis et carnem 
sequeris, tanto durius postea lues et majorem ma- 
teriam comburendi reservas. .In quibus homo pec- 
cavit, in illis gravius punietur. ‘Ibi acediosi arden- 
tibus stimulis perurgebuntur, et gulosi ingenti siti ac 
fame cruciabuntur. lbi luxuriosi et voluptatum 
amatores ardentipice et foetido sulphure perfunden- 
tur, et sicut furiosi canes prae dolore invidiosi ulula- - 
bunt. : A 
á. Nullum vitium erit, quod suum proprium cru- 
datum non habebit. Ibi superbi omni confusione 
replebuntur, et avari miserrima egestate arctabun- 
tur. Ibi erit una hora gravior in poena, quam hic 
centum anni in gravissima poenitentia. - Ibi nulla 
requies est, nulla consolatio damnatis; hic.tamen in- 
terdum cessatur a laboribus atque amicorum fruitur 
solatiis. Esto modo sollicitus et dolens pro pecca» 
tis tuis, ut in die judicii securus sis cum beatis. 
Tunc.enim iusti stabunt in magna constan- 
tia adversus eos, qui se angustiaverunt 
et depresserunt. Tunc stabit ad judicandum, qui 


\ 

modo se subjicit humiliter judiciis hominum. "Tune 
magnam fiduciam habebit pauper et humilis, et pa- 
vebit undique superbus. 


5. Tunc videbitur sapiens in hoc mundo fuisse, 
qui pro Christo didicit stultus et despectus esse. 
Tune placebit omnis tribulatio patienter perpessa, 
et omnis iniquitas oppilabit os suum. Tunc 
gaudebit omnis devotus et moerebit omnis irreligio- 
sus. Tunc plus exultabit caro afflicta, quam si in 
deliciis fuisset semper nutrita. Tune splendebit ha- 
bitus vilis et obtenebrescet vestis subtilis. Tunc 
plus laudabitur pauperculum domicilium, quam de- 
auratum palatium. .'l'unc juvabit plus constans pa- 
tientia, quam omnis mundi potentia. Tunc aniplius 


exaltabitur simplex obedientia, quam omnis saecu-. 


laris astutia. i 

6. Tunc plus laetificabit pura et bona conscien- 
tia, quam docta philosophia.. Tunc plus ponderabit 
contemtus divitiarum, quam totus thesaurus terri- 
genarum. Tunc magis consolaberis super devota 
Oratione, quam super delicata comestiene. Tunc 
potius gaudebis de servato silentio, quam de longa 
fabulatione. Tunc plus valebuntsaneta epera, quam 


multa pulchra verba. Tunc plus placebit stricta vita 


et ardua poenitentia, quam omnis delectatio terrena. 
Disce te nunc in modico pati, ut tune a gravioribus 
valeas liberari. Hic primo proba, quid possis pu- 
stea. Si nunc tam parum vales sustinere, quomodo 


5. Psalm. 106 (107), 42. 3 8 

aeterna tormenta poteris sufferre? Si modo modica 
passio tam impatientem efficit, quid gehenna tunc 
faciet! Ecce vere non potes duo gaudia habere, de- 
lectari hic in mundo et postea regnare-cum Christo. 
7. Si usque in hodiernum diem semper in honori- 
bus et voluptatibus vixisses, quid totum tibi profuis- 
set, si jam mori instanti contingeret? Omnia ergo 
vanitas praeter amare Deum et illi soli servire. Gui 
enim Deum ex toto corde amat, nec mortem, nec 
supplicium, nec judieium, nec infernum metuit, quia 
perfectus amor securum ad Deum accessum facit. 
Quem autem adhuc peccare delectat,'non mirum, si 
mortem et judicium timéat. Bonum tamen est, ut si 
nec dum amor a malo te revocat, saltem timor gehen. 
nalis coerceat. Qui vero timorem Dei postponit, 
diu stare in bono non valebit, sed diaboli laqueos 
citius ineurret. . : - 


CAPUT XXV. 
De ferventi ee totius vitae nostrae. 


7 * 


4. Esto vigilans et diligens in Dei servitio, et 
eogita frequenter: Ad quid venisti, et cur saeculum 
reliquisti? Nonne ut Deo viveres et spiritualis homo 
fieres? Igitur ad profectum ferveas, quia mercedem 

_ laborum tuorum in brevi recipies; nec erit tunc am- 

` plius timor aut dolor in finibus tuis. Modicum nunc 
laborabis, et magnam requiem, immo perpetuam laeti- 
-tiam invenies. Situ permanseris fidelis et fervidus 
in agendo, Deus procul dubio erit fidelis et locuples 
in retribuendo. Spem bonam retinere debes, quod 
ad palmam pervenies; sed securitatem capere non 
oportet, ne torpeas aut elatus fias. 


2. Cum quidam anxius inter metum, et spem fre- 
quenter fluctuaret, et quadam vice moerore confectus 


in ecclesia ante quoddam altare se in oratione pro- 


stravisset, haec intra se revolvit, dicens: O si scirem, 
quod adhuc perseveraturus essem! statimque audi- 
vit divinum intus responsum: Quod si hoc scires, 
quid facere velles? Fac nunc, quod tunc facere vel- 
les, et bene securus eris. Moxque consolatus et 
confortatus divinae se commisit voluntati, et cessa- 
vit anxia fluctuatio. Noluitque curiose investigare, 


 utsciret, quae sibi essent futura, sed magis studuit 


. inquirere, quae esset voluntas Dei beneplacens et 
perfecta, ad omne opns bonum inchoandum et pér- 
ficiendum. 

3. Spera in Domino et.fac bonitatem, 
ait Propheta, et inhabita terram et pasceris 
in divitiis ejus. Unum est, quod multos a pro- 
"fectu et ferventi emendatione retrahit, horror diffi- 
cultatis seu labor certaminis. Enimvero illi maxime 
prae caeteris in virtutibus proficiunt, qui ea, quae 


3 Psalm. 36 (37), 3. rs 

sibi magis gravia et contraria sunt, virilius vincere 
nituntur. Nam ibi homo plus profitit et gratiam me- 
retur ampliorem, ubi magis se pium: vincit et in spi- 
ritu mortificat. : 

4. Sed non omnes habent aeque multum ad vin- 
cendum et moriendum. Diligens tamen aemulator 
valentior erit ad proficiendum, etiamsi plures habeat 
passiones, quam alius bene morigeratus, minus tamen 
fervens ad virtutes. Duo specialiter ad magnam 
emendatiopem juvant: videlicet subtrahere se vio- 
lenter, ad qued natura vitiose inclinatur, et ferventer 
instare pro bono, quo amplius quis-indiget. Tila 
etiam studeas magis cavere et vincere, i tibi fre- 
quentius i in aliis displicent. - 


5. Ubique profectum tuum capias, ut si bona 
exempla videas vel audias, ad imitandum accendaris. | 
Si quid autem reprehensibile consideraveris, cave 
ne idem facias; aut si aliquando fecisti, citius emen- 
dare te studeas. Sicut oculus tuus alios considerat, 
sic iterum ab aliis notaris. Quamjucundum et dulce 
est videre fervidos et devotos fratres, bene morigera- 
tos et disciplinatos! Quam triste est et grave videre 
inordinate ambulantes, qui ea, ad quae vocati sunt, 
non exercent! Quam nocivum est negligere vocatio- 
nis suae propositum „ et ad non commissa sensum 
inclinare! 

6. Memor esto arrepti propositi et imagimem tibi 
. propone Crucifixi. Bene verecundari potes inspe- 
A. Ed. Valart ad vincendum' et mortificandum. 

cta vita Jesu Christi, quia necdum magis illi confor- 
mare studuisti, licet diu in via Dei fuisti. Religio- 


sus, qui se intente et devote in sanctissima vita et 


passione Domini exercet, omnia utilia et necessaria 
sibi abundanter ibi inveniet, nec opus est, ut extra 
Jesum aliquid melius quaerat.. O si Jesus crucifixus 
in cor nostrum veniret, quam cito et Esatictenter docti 
essemus! 

7. Religiosus fervidus oid bene gorit et capit, 
quae illi jubentur. Religiosus negligens et tepidus. 
habet tribulationem super tribulationem, et ex omni 
parte patitur. angustiam, quia interiori consolatione 
caret et exteriorem quaerere prohibetur. . Religio- 
sus extra disciplinam vivens gravi patet ruinae. Qui 
laxiora quaerit et remissiora, semper in angustiis 
rit, quia aut unum aut reliquum sibi displicebit. 

8. Quomodo faciunt tam multi alii religiosi, qui 
satis arctati sunt sub disciplina. claustrali* Raro 
exeunt, abstracte vivunt, pauperrime . comedunt, 
grosse vestiuntur, multum laborant, parum loquun- 
tur, diu vigilant, mature surgunt, orationes prolon- 


gant, frequenter legunt et se in omni disciplina cu- | 


stodiunt. Attende Carthusienses, Cistercienses et 
diversae religionis monachos ac moniales, qualiter 
omni nocte ad psallendum Domino assurgunt. Et 
ideo turpe esset, ut tu deberes in tam sancto opere 
. pigritare, ubi tanta multitudo religiosorum incipit 
Deo jubilare.. . "T 

9. O si nihil aliud faciendum incumberet, nisiDo- 
minum Deum. nostrum toto corde et ore laudare! O 


\ 


* 

si nunquam indigeres comedere nec bibere nec dor- 
mire, sed semper posses Deum laudare et solummodo 
spiritualibus studiis vacare; tunc multo felicior esses 
quam modo, cum carni ex qualicunque necessitate 
servis. Utinam non essent istae necessitates, sed 
solum JF quas heu! satis 
raro degustamus. 

40. Quando homo ad hoc prrenib quad de nulla 
creatura consolationem suam quaerit, tunc ei Deus 
primo perfecte sapere meipit; tune etiam bene con- 
tentus. de omni eventu rerum erít. Tunc nec pro 
magno laetabitur née pre modico-contristabitur, sed 
ponit se integre et fiducialiter in Deo, qui est ei omnia 
in omnibus; cui nihil utique, perit nec moritur, sed 
omnia ei vivunt et ad nutum incunctantcr deserviunt. 

11. Memento semper finis et quia perditum non 
redit tempus. Sine sollicitudine et diligentia nun- 
quam acquires virtutes. Si incipis tepescere, incipies 
male habere.: Si autem, dederis te ad fervorem, in- 
venies magnam pacem et senties leyiorem laborem, 
propter Dei gratiam et virtutis amorem. , Homo fer- 
vidus et diligens ad omnia est paratus. Major labor 
est resistere yitiis et passionibus, quam.corporalibus 
insudare laboribus. , Qui parvos non vitat defectus, 
paulatim labitur ad majores. Gaudebis semper ve- 
spere, si diem, expendas fructuose. Vigila super te 
ipsum, excita te ipsum, admone te ipsum; et quidquid 
de aliis sit, nonnegligasteipsum., Tantum n profiles 
quantum tibi ipsi vim intuleris. Amen.. E | 

: LIBER SECUNDUS. 
ADMONITIONES AD INTERNA’ 
TRAHEN FBS. 


CAPUT I. 


De interna eonversatione. E 


4. Regnum Dei intrà vos est, dicit Do- 
` minus. Converte te ex toto corde ad Dominum et 
relinque hunc miserum mundum, et inveniet anima 
tuarequiem. Disce exteriora contemnere et ad in- 
teriora te dare, et videbis regnum Dei in te venire. 
Est enim regnum Dei pax et gaudium in 
spiritu sancto, quod non datur impiis. Veniet 
ad te Christus, ostendens tibi consolationem suam, 
si dignam illi abintus paraveris mansionem. Omnis 
gloria ejus et decor abintra est, et ibi complacet sibi. 


Frequens illi visitatio cum homine interno, dulcis | 


1. Luc. 17, 21. Rom. 14-17. 

sermocinatio, grata consolatio, multa pax, familhtri: 
tes stupenda nimis: —. - 

2. Eia, anima fidelis, praepara huit spotiso cor 
tuum, quatenus ad te venire et in te habitare digne- 
tur. Sic enim dicit: Si quis diligit me, ser: 
monem meim servabit; et ad eum venie- 
mus et mansiorem apud eum faciemus. — 
Da ergo Christo locum et ceteris omtilbus nsgò in- 
troitum. €um Ohristhm habueris, drres es, et süf: 
ficit tibi. Ipse erit provisor. tuus et fidelis procuta-: 
tor in omnibus, ut non sit opus in hominibus sperare. 
Homines enim cite ntüt&ntur, et deficiunt velociter, 
Christus autem mahet in aeteriiam et ditat PUES iri 
finem firmiter. i Np 

8. Nóh est inagna ble pohénda in homine fra- 
giti et mortali, etiamsi utilis sit et dilectus; nequé 
tristitia multa ex hoc capienda, si interdutt adver. 
setur et contradicat. Qui hódie tecum sunt, cras ` 
contrariari possunt, et e cotivérsó saepe ut aura ver- 
tuntur. Ponetotam fiduciam in Deo, et sit ipse timo? 
tuus et amor tuts. Ipse pro te respondebit et faciet 
bene, sicut melius fuerit. Non hábes hic manenteii 
civitatem, et ubicunque füéris, extraneus es et pere- 
grinus, nec requiem aliquándo habébis, nisi Christo 
intimé fueris unitus. | 

&. Quid híc circumispicis, cùm isté non sit locks 
tuae requietionis ? In coelestibus debet ésse habitatio 
tua, et sicut in transitu, cuncta arene sunt adspi- ` 


2. Joan. 4, 23. 3 

cienda. Transeunt omnia et tu cum eis pariter. 
Vide, ut non inhaereas, ne capiaris et pereas. Apud 
Altissimum sit cogitatio ‘tua, et deprecatio tua ad 
Christum sine intermissione. dirigatur. Si nescis 
speculari alta et coelestia, requiesce in passione | 
Christi, et in sacris vulneribus ejus libenter habita. 
Si. enim ad vulnera et pretiosa stigmata Jesu devote 
confugis, magnam in tribulatione . confortaonem 
senties, nec multum curabis FFF 
faciliterque verba detrahentia perferes. . 

5. Christus fuit etiam in mundo ah hominibus 4. 
spectus, et in maxima. necessitate a notis et amicis 
inter opprobria, derelictus. Christus pati voluit et 
despici, et tu audes de aliquo conqueri? Christus 
habuit adversarios et oblocutores, et tu vis omnes 
habere amicos et benefactores?. Unde coronabitur 
patientia tua, si nihil adversitatis occurrerit? Si nihil 
contrarium vis pati, quomodo eris amiçus Christi? 

-Sustine te cum Christọ et pro Christo » Si vis regnare 
cum Christo. : TO 
6. Si semel Pere introisses in interiora Jesu, 
et modicum de ardenti amore ejus sapuisses, tunc de 
\ proprio commodo vel incommodo, nihil curares, sed 
magis de opprobrio illato gauderes, quia amor Jesu 
facit hominem sg ipsum contemnere. Amator Jesu 
et veritatis et verus internus et liber ab affectionibus 
inordinatis potest se ad Deum libere eonvertere et 
elevare se supra se ipsum in spiritu ac fruitiye.quie- 
scere. 
7. Cui sapiunt omnia, prout sunt, non ut dicuntur 

aut aestimantur, hic veré sapiens est et doctus magis 
a Deo, quam ab hominibus. Qui ab intra scit ambu- 
Jare et modicum ab extra res ponderare, non requirit 
loca nec exspectat témpora ad habenda devota exer- 
eitia. Homo internus cito se recolligit, quia nun- 
quam se totum ad exteriorá effundit. Non illi obest ` 
labor exterior aut occupatio ad tempus necessaria, 
sed sicut res eveniunt, sic sé illis accommodat. Qui 
intus bene dispositus est et ordinatus, non curat mi- 
rabiles et perversos hominum gestus. Tantum homo 
impeditur et distrahitur, quantum sibi res attrahit. 

8. Sirecte tibi esset etbene purgatus esses, omnia 
tibi in bonum cederent et profectum: Ideo multu 
tibi displicent et saepe contufbant, quia adhuc non 
es perfectetibi ipsi mortuus nec segregatus ab omni- 
bus terrenis. Nil sie maculat et implicat cor homi - 
nis, sicut impurus amor in creaturis. Si renuis con- 
solari 5 speculari coelestia et enn 
ter jubilare interius. " = .: 


iur 


CAPUT n. 
De humil. submissione.. 7 


4. Non piagni pendas, quis pro te vel ‘contra te 
sit, sed hoc age et cura, ut Deus tecum sit in omni re, 
* 


4 

quam facis. Habeas conscientiam bonam, et Deus 
bene te defensabit. Quem enim Deus adjuvare 
voluerit, nullius perversitas nocere poterit. Si tu 
` scis tacere et pati, videbis procul dubio auxilium 
Domini. Ipse novit tempus et modum liberandi te, 
et ideo te debes illi resignare. Dei est adjuvare et 
ab omni confusione liberare. Saepe valde prodest 
ad majorem humilitatem servandam, quod defectus 
nostros alii sciunt et redarguunt. 

2. Quando homo pro defectibus suis E TA 
tunc faciliter alios placat et leviter satisfacit sibi ira- 
scentibus. Humilem Deus protegit et liberat, hami- 
lem diligit et consolatur, humili homini se inclinat, 
humili largitur gratiam magnam etpost suam depres- 
sionem levat ad gloriam.. Humili sua secreta reve- 
lat, etad se dulciter trahit et invitat. Humilis ac- 
. «epta confusione satis bene estin pace, quia stat in 

Deo et non in mundo. Non reputes, te aliquid pro- 
fecisse, nisi omnibus inferiorem te esse sentias. - 


CAPUT. Hk "ue 
De bono pacifico homine. — 


1. Tene te primo in pace, et tunc poteris álios pa- 
cificare. Homo paeificus magis prodest, quam bene 


- 

doctus. Honio passionatus etiam bonum in malum 
trahit et faciliter malum credit. Bonus pacificus 
homo omnia ad bónum convertit. Qui bete in pace 
est, de nullo suspicatur; qui autem male contentus 
est et commotus, variis suspicionibus agitatur, nec 
ipse quiescit, nec alios quiescére permittit. Dicit. 
saepe, quod dicere non deberet, et omittit, quod sibi 

magis facere expediret. „Considerat, quod aliifacere 
tenentur, et negligit, qued ipsetenetur. Habe ergo 
primo zelum super te ipsum, et tunc juste zelare po- 
teris etiam proximum tuum. 

2. Tu bene scis facta tua excusare et colorare, et 
aliorum excusationes non vis recipere. Justius esset, 
ut te accusares et fratrem tuum excusares. Si por: 
tari vis, porta et alium; Vide, quam longe es adhue 
a vera caritats et humilitate, quae nulli novit irasci 
vel indignari, nisi tantum sibi, Non est magnum 
cum bonis et maasuetis conversari; hoe entm omni: | 
bus naturaliter placet, et unusquisque libentet pacem 
habet, et secum sentiente$ magis diligit; sed cum. 
duris et perversis aut indisciplinatis aut nobis con- 
trariantibus pacifice posse vivere magna gratia est, 
et laudabile nimis virileque factum. 

3. Sunt, qui se ipsos in pace tenent et cum ‘aliis 
etiam pacem habent. Et sunt, qui nec pácem habent; 
nec alios in pace dimittunt; aliis sunt graves, sed sibi 
semper graviores., Ht sunt, qui se ipsos in pace re- 
tinent et ad pacem aliosredacere student. Est tamen 
tota pax nostra in hac misera vita potius m humili 
safferentia ponenda, quam in non sentiendo contra: 


— 

ria. Qui melius scit pati, majorem tenebit pacem, 
Iste est victor sui et dominus mundi, amiċus Christi 
et heres coeli. TE T ; \ 


CAPUT Iv. ^ 


De pura mente et simplici intentione. 


1. Duabus alis homo sublevatur a terrenis, sim- 
plicitate scilicet et puritate. , Simplicitas debet esse 


in intentione, puritas in affectione. Simplicitas in-. 


tendit Deum, puritas apprehendit et gustat. Nulla 
bona actio te impediet, $i liber intus.ab inordinato 
affectu fueris. Si nihil aliud, quam Dei beneplaci- 
tum et proximi utilitatem intendis et quaeris, interna 
libertate perfrueris. Si rectum cor tuum esset, tunc 
omnis creatura speculum vitae et liher sanetae do- 
ctrinae esset. Non est creatura tam parva et vilis, 
quae Dei bonitatem non repraesentet. . 

2. Si tu esses, intus bonus et purus, tunc omnia 
sine impedimento videres et bene caperes. Cor 
purum penetrat coelum et infernum. Qualis unus- 
quisque intus est, taliter judicat exterius. Si est 
gaudium in mundo, hoe utique possidet puri cordis 
homo. .Et si est alicubi tribulatio et angustia, hoc 
melius novit mala conscientia. Sicut ferrum missum 


Kui cass 

in ignem amittit rubiginem et totum candens effici- 
tur: sic homo integre ad Deum se convertens a tor- 
pore exuitur, et in novum hominem transmutatur. : 
3. Quando homo incipit tepescere, tunc parvum 
metuit laborem et libenter externam actipit consola- 


tionem. Sed quando perfecte incipit se vincere et ` 
viriliter in via Dei ambulare , tunc minus ea reputat, 


quae sibi prius gravia esse sentiebat. ^  ' 


| e i CAPUT v. u 
pibe d De propria eiue. ' 


t big g te eS 


4. Non possumus nobis ipsis r nimis credere, quia - 


saepe gratia nobis deest et sensus. Modicum lumen 
est in nobis, et hoc vito per negligentiam amittimus. 
Saepe etiam non advertimus, quod tam caeci intus 
sumus. Saepe male agimus, et pejus excusamus. 
Passione interdum movemur, ef zelum putamus. 
Parva in a]iis reprehendimus, et nostra majora per- 
transimus. Satis cito sentimus et ponderamus, quid 
ab aliis sustinemus, sed quantum alii de nobis susti- 
nent, non ádvertimus. Qui bend ét récte sua poide- 
raret, non esset, quod de alio gravitet judicaret. . 
2. Intérnus homo sui ipsius: curam omnibus curis 


antwponit, et qui sibi ipsi diligenter intendit, faciliter 


- 

de aliis tacet: Nunquam eris internus et devotus, 
nisi de alienis silueris et ad te ipsum specialiter re: 
spexeris. Si tibi et Deo tótaliter intendis, modicum 
te movebit, quod foris percipis. Ubi es, quando tibi 
ipsi praesens non es? Et quando omeia percurristi, 


quid te neglecto profecisti? Si debes habere pacemi ' 


et unionem veram, oportet, quod totam adhuc post: 
ponas et te solum prae oculis habeas. 29 


3. Multum proinde proficies, si te feriatum ab 


omni temporali cura conserves. Valde deficies, si 


` aliquid temporale reputaveris. Nil magnum, nil al- 


tum, nil gratum, nil acceptum tibi sit, nisi pure Deus 
aut de Deo sit. Totum vanum existima, quidquid 
consolationis occtrrit de aliqua creatura. Amans 
Deum anima sub Deo despicit universa. SolusDeus 
aeternus et immensas; implens ontiia, solatium ani- 
mae et vera cordis laetitia. 


— 


| CAPUT VI. | 
. De laetitia banae conscientiae.. e 
4. Gloria boni hominis testimonium bonae con- 
Scientiae. Habe bonam conscientiam, et habebis 
semper laetitiam. Bona conscientia valde multa 
potest portare et valde laeta est inter adversa. Mala 

" i 


CHRIST! LiB. II. CAP. 5.6. 61 


conscientia semper timida est et inquieta. Suaviter 
pequiesces, si cor tuum te non reprehenderit. Noli 
laetari, nisi eum benefeceris. Mali nunquam habent 
veram laetitiam nec internam sentiunt pacem, quia 
non eat pax impiis, dicit Dominus,’ Et si 
dixerint: Jn page sumus, non venient super nos mala, 
et quis nobis nocere audebit? ne credas eis: quoniam 
repente exsurget ira Dei et in nihilum redigentur 
actus eorum, et cogitasionss eorum peribunt. 

2. Gloriari in tribulatione non est grave 
amanti; sic enim gloriari est gloriari in oruce 
Domini, Brevis gloria, quae ab hominibus datur 
etaccipitur. Mundi gloriam semper comitatur tri- 
stitia. : Bonorum gloria in conscientiis eorum, et 
non in ore hominum. Justorum laetitia de Deo et in 
Deo est, et gaudium eorum de veritate. Qui veram 
et aeternam gloriam desiderat, temporalem non curat. 
Et qui temporalem requirit gloriam autnon ex animo . 
contemnit, minus amare convincitur coelestem. 
Magnam habet cordis tranquillitatem, qui nec laudes 
curat nec vituperia. i 

3. Facile erit contentus et pacatus, eujus con- 
scientia munda est. Non es sanctior, si Jaudaris, 
nec vilior, si vituperaris. Quod es, hoces,nec major 
dici vales, quam Deo teste sis. Si attendis, quid 
apud te sis intus, non curabis, quid de te loquantur 
homines. Homo videt in facie, Deus autem 
in corde. Homo oonsiderat actus, Deus vero pen- 


1. Jes. 57, 24. — 2. Rom. 5, 8. Galat. 6, 14. —83. 4 Sam. 16, 7. 

sat intentiones. Bene semper agere et modicum de 
se tenere humilis animat ihdicium est. . Nolte cen- 
solari ab aliquá creature magnae puritatiset internae ' 
fiduciae signum est. |j a 

4. Qui nullum extrinsecus pro se testimonium. 
quaerit; liquet quod totaliter se Deo commisit. Non 
enim, qui se ipsum: commendat, ille pro- 
batus est, ait B. Paalus, sed quem Deus 
commendat. -Ambulare:cam Deo intus, nec aliqua 
affectione teneri foris status est interni hominis. 


pU SV LEA i 2 


CAPUT VII. 
He amore Jeni super omnia? S 


4. Beats qui intelligit, quid sit amare Jesum et 
contemnere se ipsum propter Jesum. Oportet di- 
lectum pro dilecto relinquere, quia Jesus vult solus 
super omnia amari. Diléctio creaturae fallax et in- 
stabilis, dilectio Jesu fidelis et perseverabilis. Qui 
adhaeret creaturae, cadet cuni labili; qui amplectitur 
Jesum, firmabitur in àevum. Illum dilige, et ami- 
eum tibi retine, qui omnibus recedentibus te non re- 
linquet, nec patietur in fine perire. Ab omnibus 
oportet te aliquando separari, sive velis, sive nolis. 


4. 2 Cor. 10, 18. 

2. Tenéas te apud Jesum vivens ac moriens, et 
illius fidelitati te committe, qui omnibus deficienti- 


bus solus te potest juvare. Dilectus tuus talis est 


naturae, ut alienum non velit. admittere, sed solus 
vult cor tuum habere et tanquam rex in proprio 
throno sedere. Si scires te bene ab omni creatura 
evacuare, Jesus deberet libenter tecum habitare. 
Paene totum perditum invenies, quidquid extra Jesum 
in hominibus posueris. Non confidas nec innitaris 
super calamum ventosum, quia omnis caró foe- 
num, et omnis gloria ejus. ut flos foeni 
cadet, . 

3. Cito decipieris, 81 ad externam hominum ap- 
parentiam tantum adspexeris. Si enim tuum in aliis 
quaeris solatium et lucrum, senties saepius detrimen- 
tum. Si quaeris in omnibus Jesum, invenies utique 
Jesum; si autem quaeris te ipsum, invenies etiam te 
ipsum, sed ad tuam perniciem, Plus enim homo 


nocivior sibi, si Jesum non quaerit, quam totus mun. 


dus et omnes sui adversarii. 


2. Jes. 40, 7. 

CAPUT VIII. 


De familiari amicitia Jesu. 


4. Quando Jesus adest; totum bonum est, nec 
quidquam difficile videtur; quando vero Jesus non 
adest, totum durum est. Quando Jesus intus non lo- 
quitur, consolatio vilis est; si autem Jesus unum tan- 
tum verbum loquitur, magna consolatio sentitur. 
Nonne Maria Magdalena statim surrexit de loco, in 
quo flevit, quando Martha illi dixit: Magister 
adest et vocat te? Felix hora, quando Jesus vo- 
cat de lacrymis ad gaudium spiritus! Quam aridus et 
durus es sine Jesu! Quam insipiens et vanus, si cupis 
aliquid extra Jesum! Nonne hoc est majus damnum, 
quam si totum perderes mundum? 

2. Quid potest tibi mundus conferre sine Jesu? 


Esse sine Jesu gravis est infernus, et esse cum Jesu. 


` dulcis paradisus. Si fuerit tecum Jesus, nullus po- 
terit nocere inimicus. Qui invenit Jesum, invenit 


thesaurum bonum, immo bonum super omne bonum, 


et qui perditJesum, perdit nimis multum etplus quam 


totum mundum. Pauperrimus est, qui vivit sine 


Jesu, et ditissimus, qui bene est cum Jesu. 
3. Magna ars est scire cum Jesu conversari, et 
scire Jesum tenere magna prudentia. Esto humilis 
et pacificus, et erit tecum Jesus. Sis devotus et 


" 

quietus, et manebit tecum Jesus. Potes cito fugare 
Jesum et gratiam ejus perdere, si volueris ad exterio- 
ra declinare. Et si illum effugaveris et perdideris, 
ad quem fugies et quem tunc quaeres amicum? Sine 
amico non potes bene vivere, et si Jesus non fuerit 
tibi prae omnibus amicus, eris nimis tristis et desola- 
tus. Fatue igitur agis, si in aliquo altero confidis aut 
laetaris. Eligendum est magis, totum mundum ha- 
bere contrarium, quam Jesum offensum. Ex omnibus 
ergo caris sit Jesus solus dilectus specialis. . 

4. Diligantur omnes propter Jesum, Jesus autem 
propter se ipsum. Solus Jesus Christus singulariter 
est amandus, qui solus bonus et fidelis prae omnibus 
invenituramicis. Propter ipsum et in ipso tam amici, 
quam inimici tibi sint cari; et pro omnibus his exo- 
randus est, ut omnes ipsum cognoscant et diligant. 
Nunquam cupias singulariter laudari vel amari, quia 
hoc solius Dei est, qui similem sibi non habet. Nec 
velis, quod aliquis tecum in corde suo occupetur, ne- 
que tu cum alicuius occuperis amore, sed sit Jesus in 
te et in omni bono homine. 

5. Esto purus et liber ab intus sine alicujus crea- 
turae implicamento. Oportette esse nudum, et purum 
cor ad Deum gerere, si vis vacare et videre, quam 
suavis sit Dominus. Etre vera ad hoc non per- 
venies, nisi gratia ejus fueris praeventus et intractus, 
ut omnibus evacuatis et licentiatis solus cum solo 
uniaris. Quando enim gratia Dei venit ad hominem, , 


5 Psalm. 33 (34), 8. 

tunc potens fit ad omnia, et quando recedit, tune pau- 


per et inſirmus exit et quasi tantum ad flagellarelictus. 
In his non debes dejici nec desperare, sed ad volunta- 
tem Dei aequanimiter stare et cuncta supervenientia 
tibi ad laudem Jesu Christi perpeti, quia post hiemem 
sequitur aestas, post noctem redit dies et post tem- 


pestatem magna serenitas. 
1 i f 
? ` — oap 
CAPUT IX. 


De carentia omnis zclatii. 


1. N on est grave humanum contemneresolatium, 
cum adest divinum. Magnum est et valde magnum, 
tam humano quam divino posse carere solatio, et-pro 
honore Dei libenter exilium cordis velle sustinere, et 
in nullo se ipsum quaerere, nec ad proprium meritum 
respicere. Quid magni est, si hilaris sis et devotus 


adveniente gratia? Optahilis cunctis haec hora, Sa- 


tis suaviter equitat, quem gratia Dei portat. Et quid 
mirum, si onus non sentit, qui portatur ab Qmnipo- 


tente et ducitur a summo ductore? 


2. Libenter hahemus.aliquid pro solatio, et diffi- 
culter bomo exuitura seipso. Vicit sanctus martyr 


Laurentius saeculum cum suo sacerdote, quia omne, 


quod in mundo delectabile videbatur, despexit, et 


— 

summum Dei sacerdotem Sixtum, quem maxime di- 
ligebaé, pro amore Christi etiam a se tolli clementer 
ferebat. Amore igitur creatoris amorem. hominis 
superavit, et pro humano selatio divinum beneplxci- 
ium magis elegit. Ita et tu aliquem necesgariem et 
_dileetam amicum pro amore Dei gisce relinquere. 
Nee graviter feras, eum ab amico derelictis fueris, 
sciens, quoniam oportet nos ommes tandem ab invi- 
esm separari, 

2. Multum et dia oportet Kondow tee ipso cer- 
tare, antequam discat se ipsum plene superare- et 
tetum affectum suum in Deum trahere. Qugndo ho- 
mo stat superse ipsum, facile labitur ad consolationew | 


bumamas.. Sed verus amator Christi et studiosus pe~ `. 


etator virtutum nen cadit super consolationes, nes 
quaerit tales sensibiles duteedines, sed magis: fortes) 
exercitatienes, et pro Christo duros sustinere labores: 

4. Cum. igitur spiritualis + Deo censolatio datar; 
cum gratianum aetione accipe eam; sed Dei munus 
intellige esse, non tuum meritum. Noli extolii,. noli 
nimium gaudeze nec inaniter praesumere, set- esto: 
magis humilior ex dono, cautior quoque ettimoratior. 
in cunctis agGbus tais, quoninm transibit hera! illa et 
sequetur tentatio. Cum'ablate fuerit consolatio, nom 
statim. despexes, sed cum humilitate et pesientia ex · 
apecta coelestem visitationent, quonia potens: est 
Deus:ampliorem tibi redoneze consolationem. Istud. 
non est novum nec alienum viamiDei expertis, quia — 
jn magnis Sanctis et in antiquis FEopnens. fuit saepe- 
talis alternationis modus: f * 

5. Unde quidam praesente jam gratia dicebats, 
Ego dixi in abundantia mea, non move- 
bor in aeternum. Absente vero gratia quid in se 
fuerit expertus, adjungit dicens: Avertisti faéiem 
tuam a me, et factus sum conturbatus; in- 
ter haec tamen nequaquam desperat, sed instantius 
Dominum rogat et dicit: Ad te, Domine, cla- 
mabo et ad Deum meum deprecabor. De- 
nique orationis suae fructum reportat et se exauditum 
'testatur, diceris: Audivit Dominus et misertus 
est mei; Dominus factas est adjutor meus. 
Sed in quo? Convertisti, inquit, planctum 
meum in gaudium mihi, et circumdedisti 
me laetitia.. Si sic actum est cum magnis Sanctis, 
non est desperandum nobis infirmis et pauperibus, si 
interdum in fervore et interdum in frigiditate sumus, 
quoniam spiritus venit et recedit secundum. suae 
beneplacitum voluntatis. Unde beatus Job ait: Vi- 
sitas eum diluculo, et subito probas illum. 

6. Super quid igitur sperare possum, aut in quo 
confidere debeo, nisi tn sola magna misericordia Dei 
et in sola spe gratiae coelestis? Sive enim adsint ho- 
mines boni, sive devoti fratres vel amici fideles, sive 
libri sancti vel tractatus pulchri, sive dulcis cantus et 
hymni: omnia haec modicum juvant, modicum sa- 
. piunt, quando desertus sum a gratia et in propria 
paupertate relictus. Tunc non est melius remedium, 
quam patientia et abnegatio mei in voluntate Dei. 


5 Psalm. 29 (30), 7. 9. 10. 13 et 14. Job. 7, 18. 

7. Nunquam inveni aliquem taim religiosum et de- 
votum, qui non habuerit interdum gratiae subtractio- 
nem, aut non-senserit fervoris diminutionem. Nullus 
sanctus fuit tam alte raptus et illuminatus, qui prius 
vel postea non fuit tentatus. Non enim dignus est 
alta Dei contemplatione, qui pro Deo non est exerci- 
tatus aliqua tribulatione. Solet enim sequentis con- 
solationis tentatio praecedens esse signum. Nam 
tentationibus probatis coelestis promittitur consola- 
tio. Qui vicerit, inquit; cane. ei edere-de 
ligno vitae. 

8. Datur autem consolatio divina, ut homo fortior 
sit ad sustinendum adversa. Sequitur etiam tentatio, 
ne se elevet de bono. Non dormit diabolus, nec caro 
adhuc mortua est; ideo non cesses te praeparare ad 
certamen, quia a dextris et a sinistris nostes sunt, qu 
nunquam quiescunt. 


/ 

| CAPUT x. " 
De gratitudine pro serian Dei 


> 1. Ca quaeris quietem, cum natus sis ad labo- 
rem? Pone te ad patientiam magis. , quam ad conso- 


1. Apoc. 2, 1. "Mp Vies sp C cm (es cara 

lationes , et ad crucem portandam magis, quam ad 


laetitiam. Quis enim saeoularium non libenter con- 


solationem et laetitiam spiritualem acciperet, si sem- 
per obtinere posset? Excedunt enim spirituales con- 
solationes omnes mundi delicias et carnis voluptates. 
Nam omnes deliciae mundanae aut vanae suut, aut 
turpes. Spirituales vero deliciae solae jucundae et 
honestae, ex virtutibus progenitae et a Deo puris 
mentibus infusae. Sed istis divinis consolatienibus 
nemo semper pro suo affectu frui valet, quia tempus 
tentationis non diu cessat. m 

2. Multum autem contrariatur supernae visita- 
tioni falsa libertas animi et magna confidentia. sui. 
Deus bene facit consolationis gratiam. dando, sed 
homo male agit non totum Deo cum gratiarum actio- 
ne retribuende. Et ideo non possunt in nobis dona 


gratiae fluere, quia ingrati sumus auctori, nec totum 


refundimus fontali origini. Semper enim debetur 
gratia digne gratias referenti, et auferetur ab elato, 
quod dari solet humili.. 

3. Nolo consolationem, quae mihi aufert com- 
punctionem, nec affecto contemplationem, quae ducit 
in elationem. Non enim omne altum sanctum, nec 
omne dulce bonum, nec omne desiderium purum, nec 
omne carum Deo gratum, Libenter accepto gratiam, 
unde semper humilior et timoratior inveniar, atque 
ad relinquendum me paratior fiam. Doctus dono 
gratiae et eruditus zubtractionis verbere non sibi 
audebit quidquam boni attribuere, sed potius se 
pauperem et nudum confitebitur. Da Deo, 

quod Dei est, et tibi adscribe, quod tuum est, 
hoc est, Deo gratias pro gratia tribue, tibi autem soli 
culpam, et dignam poenam pro culpa deberi séntias.. 
4. Pone te semper ad infimum, et dabitur | 
tibi summum; nam summum non stat sine intimo. 
Summi Sancti apud Deum minimi sunt apud se, et 
quanto gloriosiores, tanto in, se huiniliores; pleni 
veritate et gloria coelesti nen sunt vanae gloriae cu- 
pidi; in Deo fundati et confirmati nullo inodo possunt 
esse elati. Et qui totam Deo adscribunt, quidquid 
boni acceperunt, gloriam ub invicem non 
quaerunt, sed gloriam, quae à svio Des 
est, volunt, et Deum in se et in omnibus Sanctis 


laudari super omnia cupiunt et semper in fd ipsum 


- 


tendunt. 

5. Esto igitur pratus pro miiimo, et eris dignus 
majora actiperr. Sit tibi minimum étiam pro mas 
ximo, et magis contemtibile pro speciali dono. Si 
dignitas datoris inspicitür, ullum datum parvum aut 
nimis vile videbitur, Non ehim parvum est, quod u 
summo Deo donatur. Etiamsi poenas et verbera 
dederit, gratum esse debet, quia semper pro salute 
nostra facit, quidquid nobis advenire permittit. Qui 
gratiam Dei retinere desiderat, sit gratus pro gratia 
data, patiens pro sublata. Oret ut redeat; cautus sit 
et humilis, ne amittat. | 
P $ 

3. Matth. 22, 24. — (4. Lac. t4, 10. Joana. 5, 44. 

CAPUT XI. 


De paucitate amatorum crucis Jesu. 


* 


1. Habet Jesus nunc multos amatores regni sui 


coelestis, sed paucos bajulatores suae crucis. Mul- 


tos habet desideratores consolationis, sed paucos 
tribulationis; plures invenit socios mensae, sed pau- 
cos abstinentiae. Omnes: cupiunt cum eo gaudere, 
pauci volunt pro eo aliquid sustinere. Multi Jesum 
sequuntur usque ad fractionem panis, sed pauci us- 
que ad bibendum calicem passionis. Multi miracula 
ejus venerantur, pauci ignominiam crucis sequuntur. 
Multi Jesum diligunt, quamdiu adversa non contin- 
gunt. Multi illum laudant et benedicunt, quamdiu 
consolationes aliquas ab ipso percipiunt. Siautem 
Jesus se absconderit et modicum eos reliquerit, aut 
in querimoniam vel in dejectionem nimiam cadunt. 

2. Qui autemJesum propterJ esum et non propter 
suam propriam aliquam consolationem diligunt, 
ipsum in omni tribulatione et angustia cordis, sicut 
in summa ,consolatione, benedicunt. Etsinunquam 
eis consolationem dare vellet, ipsum tamen semper 
laudarent et semper gratias agere vellent. 

3. O quantum potest amor Jesu purus, nullo pro- 
prio commodo vel amore permixtus! Nonne omnes 
mercenarii sunt dicendi, qui consolationes semper 


quaerunt! Nonne amatores sui magis, quam Christi 


i L 

probantur, qui sua commoda et lucra semper medi- 

tantur? Ubi invenietur talis, qui velit Deo servire 
gratis? 

4. Raro invenitur tam spiritualis aliquis, qui omni- . 
bus sit nudatus. Nam verum pauperem spiritu et ab 
omni creatufa nudum, quis inveniet? Procul et de 
ultimis finibus pretium ejus. Sidederithomo omnem 
substantiam suam , adhuc nihil est; et si fecerit poe- 
nitentiam magnam, adhuc exiguum est; et sj appre- 
henderit omnem seientiam, adhuc longe est; et si 
habuérit virtutem magnam et devotionem nimis ar- 
dentem, adhuc multum sibi deest; scilicet unum, 
quod summe sibi necessarium est. Quid illud? Ut 
omnibus relictis se relinquat, et.a se totaliter exeat 
nihilque de privato amore retineat; cumque omnia 
fecerit, quae facienda noverit, nil se fecisse sentiat. 

5. Non grande ponderet, quod grande aestimari 
possit, sed in veritate servum inutilem se pronunciet, 
sicut veritas ait: cam feceritis omnia; quae 
praecepta sunt vobis, dicite, servi inuti- 
les sumus. Tunc vere pauper et nudus spiritu esse 
poterit e¢ cum Propheta dicere: Quia unicus et 
pauper sum ego. Nemo tamen isto ditior, nemo 
potentior, nemo liberior, qui se et omna zeuaquere 

-scit et ad infimum se ponere. 


— — — / 
5.- Luc. 17, 10. Psalm. 24 (25), 17. 

CAPUT XIL 
De regia vid athelae oruc. 


4. Duros multis videtur hic sermo: Abnega 
temet ipsum, tolle crucem tuam, et se- 
quere Jesum, Sed multo durius erit, audire tllud 
extremum verbum: Discedite a me, maledicti, 
iu ignem aeternum. Qui enim modo libenter 


audiunt et sequuntat verbum crucis, tunc non time- . 


bunt ab auditione aeternae damnationis, Hoe si- 
gnum erucis erit ia coelo, cum Dominus ad judican- 
dum venerit. Tunc emnes setvi crucis, qui se Cruci- 
fixo conformaverunt in vita, accedent ad Christum 
judicem cum magna fiducia. ` 

2. Quid igitur times tollere crucem, perquam itur 
ad regnum? In cruce salus, in cruce vita, in cruce 
` protectio ab hostibus; in cruce infusio supetnae xaa- 
vitatis, in cruce robur mentis, in cruce gaudium apiri- 
tus; in cruce summa virtutis, in cruce perfectio sancti- 


tatis. Non est salus animae, nec spes aeternae vitae, 


nisi in cruce, Tolle ergo crucem tuam, et sequere 
Jesum, et ibis in vitam aeternam. Praecessit ille ba- 
julans sibi crucem et mortuus est pro te in cruce, ut 
et tu tuam portes crucem et mori affectes in cruce. 


^ Quia si commortuus fueris, etiam cum {lo pariter vi- 


ves; et si socius fueris poenae, eris et gloriae. 


1. Matth. 16, 24. Ib. 25, 41. 

\ 3. Ecce in cruce totum constat, et in moriendo 
totum jacet; et non est alia via ad vitam et ad veram 
internam pacem, nisi via sanotae erucis et quotidianae 
mortificationis. Ambula ubi vis, quaere quodcunque - 
volueris: et non invenies altiorem viam supra nec 
securiorem viam infra, nisi viam sanctae crucis. Dis- 
pone et ordina omnia secundum tuum velle et videre: 
et non invenies, nisi semper aliquid pati debere aut 
- sponte aut invite, et ita crucem semper invenies. Aut 
enim in corpore dolorem senties, aut in anima N 
tus tribulationem sustinebis. 

á. Interdum a Deo relinqueris, interdum a proxi- 
mo exercitaberis, et qupd amplius est, saepe tibimet 
ipsi gravis eris; nec tamen aliquo remedie vel selatio 
liberari seu alleviari poteris, sed donec Deus volue- 
kit, oportet ut sustineas. ' Vult enim Deus, ut tribu- 
latibnem sine consolatione pati discas, et ut Ali tota- 
liter te subjicias et humilior ex tribulatione fias. - 
Nemo ita cordialiter sentit passionem Christi, sic 
ut is, cui' contigerit similia pati. Crux ergo semper 
parata est et ubique te exspectat. Non potes effu- - 
gere, ubicunque cacurreris, quia, ubicunque veneris, 
te ipsum tecum portas et semper te ipsum invenies. 
Converte te supra, converte te infra; converte te ex- 
tra, converte te intra: et in his omnibus invenies cru- 
cem, et necesse est te ubique tenere patientiam, pi 
internam vis habere pacem et perpetuam 5 
coronam. 

9. Si libeater crucem portas, portabit te et ducet 
ad desideratum finem, ubi acilicet finis patiendi erit, 


i 

quamvis hic non erit. Si invite portas, onus tibi fa- 
cis et te ipsum magis gravas; et tamen oportet ut 
sustineas. Si abjicis unam crucem, aliam: procul 
dubio invenies et forsitan graviorem. 

6. Credis tu evadere, quod nullus mortalium po- 
tuit praeterire? Quis Sanctorum in mundo sine cruce 
et tribulatione fuit? Nec: enim Jesus Christus, Do- 
minus, noster, una hora sine dolore passionis fuit, 
.quamdiu vixit. Oportebat, ait, Christum pati 
et resurgere a. mortuis; et ita intrare in 
gloriam suam. Etquomodo tu aliam viam quae- 
ris, quam hanc regiam nm quae est via sanctae 
crucis? 

7. Tota vita Christi crux r fuit et ar Ha; ; et tu 
tibi quaeris requiem ét gaudium?  Erras, erras, si 
aliud quaeris, quàm pati'tribulationes, quia:tota ista 
vita mortalis plena est miseriis et circumsignata cru- 

cibus.. Et quando altius quis in spiritu profecerit, 
tanto graviores saepe cruces invenit, LE exitii sui 
poena magis ex amore crescit. A 

8. Sed tamen iste sic. multipliciter. afflictus non 
est sine levamine consolationis , quia fructum marxi- 
mum sibi sentit accrescere ex sufferentia suae crucis. 
Nam dum sponte se illi subjicit. omne onus tribula- 
tionis in fiduciam. divinae consolationis: convertitur. 
Et quanto caro magis per afflictionem atteritur, tam- 
to spiritus amplius per internam gratiam roboratur. 
Et nonnunquam in tantum confortatur ex affectu tri- 


, 


6. Luc. 24, 46. 


i 

bulationis et adversitatis ob amorem conformitatis 
crucis Christi, ut se sine dolore et tribulatione esse 
non vellet, quoniam tanto se acceptiorem Deo credit, 
quanto plura et graviora pro eo perferre potuerit. 
Non est istud hominis virtus, sed gratia Christi, quae 
tanta potest et agit in carne fragili, ut, quod natura- 


liter semper abhorret et fugit, hoc fervore spiritus 


aggrediatur et diligat., , ; 

9. Non est secundum hominem crucem portare, 
' crucem amare, corpus castigare et sexvitati subjicere; 
honores fugere, contumelias libenter sustinere, se, 
ipsum despicere et despici optare ;. adversa quaeque 
cum damnis perpeti et nihil prosperitatis in hoc mun- 
do desiderare. Si ad te ipsum respicis, nihil hujus-: 
modi ex te poteris; sed si in Domino cónfidis, dabitur 
tibi fortitudo de coelo, et subjicientur ditioni tuae 
mundus et caro. Sed nec inimicum diabolum time- 
his, si fueris fide-armatus et cruce Christi signatus. 

10. Pone te ergo, sicut bonus et fidelis servus 
Christi, ad portandam viriliter crucem Domini tui, 
pro te ex amore crucifixi. Praepara te ad toleranda 
multa adversa et varia incommoda in hac misera 
vita, quia sic tecum erit, ubicunque fueris, et sic 
revera invenies, ubicunque latueris. Oportet ita 
esse, et non est remedium evadendi a tribulatione 
malprum et dolore, quam ut te patiaris. Calicem. 
Domini, affectanter bibe, si amicus ejus esse et par- 
tem cum eo habere desideras. Consolationes. Deo. 


committe; faciat ipse cum tálibus, sicut sibi magis - 


placuerit. Tu vero pone te ad sustinendum tribula- 


\ 


- 

tiones , et reputa eas maximaa censojationes: quia 


non sunt condignae passiones hujus tem- 


poris ad futuram gloriam promerendam, etiam 
si solus omnes posses sustinere. 

41. Quando ad hoc veneris, quod tribulatio tibi 
dulcis est et sapit pro Christo, tunc bene tecum esse 
aestima, quia invenisti paradisum in terra. Quamdiu 
pati grave tibi est et fugere quaeris, tamdiu male ha- 
bebis et sequetur te ubique fuga tribulationis. 

42. Si ponis te, ad quod esse debes, videlicet ad 

. patiendum et moriendum, fiet eito melius et pacem 
invenies. Etiamsi raptus fueris usque ad tertium 
eoelum cum Paulo, non es propterea securatus de 
nulo contrario patiendo, ^ Ege, znquit Jesus, 
ostendam. illi, quanta oporteat eum pro 
pomine mee pati, Puti erge tibi romanet, si 
Jesum diligere ét perpetuo iti servire placet. . 

43. Utinam dignus: esses aliquid pro nomine Jesu: 


pati; quam magna gloria remaneret tibi, quanta:ex- ` 


sukatio omnibus Sanctis Dei, quanta quoque aedifi- 
catio. esset proximi! Nam patientiam omnes recom- 
mendant, quamvis pauci tamen pati velint. Merito: 
deberes libenter modicum pati pre Cuist eum mul 
graviora patiuntur pro mundo... i 

14. Scias pro certo, quia morientem te oportet. 


Aueere vitam; et qunnto quisque plus sibi moritur, - 


tanto magis Deo vivere incipit. Nemo aptus est ad 
comprehendendum coelestia, nisi se submiserit ad 


\ £0. Rom 8,18. — . 12: Aet. %16 s 

i cud 
portandum pro Christo adversa. Nihil Deo acceptius, 
nihil tibi salubrius in mundo isto, quam libenter pati 
pro Christo. Et si eligendum tibi esset, magis opta- 
re deberes pro Christo adversa pati, quam multis 
consolationibus recreari: quia Christo similior esses 
et omnibus Sanctis magis conformior. Non enim 
stat meritum nostrum et profectus status nostri in 
multis suavitatibus et consolationibus, sed potius in 
magnis gravitatibus et tribulationibus perferendis. 
45. Si quidem aliquid melius et utilius saluti he- 
minum, quam pati, fuisset, Christus utique verbo et 
exemplo ostendisset. Nam et sequentes se discipu- 
los omnesque eum sequi cupientes manifeste ad cru» . 
cem portandam hortatur et dicit: Si quis vult 
venire post me, abneget semet ipsum, et 
tollat crucem suam, et sequatur me. Omni- 
bus ergo perlectis et scrutatis sit haec conclusio fi- 
nalis: Quoniam per multas tribulationes 
oportet. mos intrare in'regnum Dei. 
Cae ——— —ͤ— i DON 
$& Luo 9,23. Aet. 14, 32. 


LIBER TERTIUS. 


DE INTERNA CONSOLATIONE. 


- 


CAPUT I. 


De interna. Christi locutione ad animam 
, fidelem. 


4. Audiam, quid loquatur. in me Domi- 
‘nus Deus. Beata anima, quae Dominum in se lo- 
quentem audit et de ore ejus consolationis verbum 
accipit. - Beatae aures, quae venas divini susurri 
suscipiunt et de mundi hujus susurrationibus nihil 
advertunt. Beatae plane aures, quae non vocem 
foris sonantem, sed intus auscultant veritatem do- 
centem. Beati oculi, qui exterioribus clausi,. 
interioribus autem sunt intenti. Beati, qui in- 
terna penetrant et ad capienda arcana coelestia 

magis ac magis per quotidiana exercitia se student 


1. Psalm. 84 (85), 8. 


+ 

praeparare. Beati, qui Deo vacare gestiunt et ab 
omni impedimento saeculi se excutiunt. Animadver- 
te haec, anima mea, et claude sensualitatis tuae 
ostia, ut possis audire, quid in te loquatur Dominus 
Deus tuus. | 

2. Haec dicit dilectus tuus: Salus tua ego sum, 
pax tua et vita tua. Serva te apud me, et pacem in- 
venies. Dimitte omnia transitoria, quaere aeterna. . 
Quid sunt omnia temporalia, nisi seductoria? Et quid 
juvant omnes creaturae, si fueris a creatore deserta? 
Omnibus ergo abdicatis creatori tuo te redde placi- 
tam ac fidelem, ut veram valeas apprehendere bea- 
titudinem. 


CAPUT" II. 


Quod veritas intus loquitur sine strepitu 
' verborum. ne 


1. Loquere, Domine, quia audit servus 
tuus. Servus tuus sum ego, da mihi in- 
tellectym, ut sciam testimonia tua. Incli- 
na cor meum in verba oris tui, fluat ut ros eloquium 
tuum. Dicebant olim filii Israel ad Moysen: Lo- 

1 


* 


1. Sam. 3, 10. Psalm. 118 (119), 125. Exod. 20, 19. 
i F 

quere tu nobis, et audiemus; non loquatur 
nobis Dominus, ne forte: moriamur. Non 
sic Domine, non sic oro, sed magis cum Samuele 
Propheta humiliter ac desideranter obsecro: Lo- 
quere, Domine, quia audit servus tuus. 


Non loquatur mihi Moyses aut aliquis ex Prophetis, 


sed tu potius loquere Domine Deus, inspirator et 
illuminator'omnium Prophetarum, quia tu solus sine 
eis potes me perfecte imbuere; illi autem sine te 
“nihil proficient. N 

2. Possunt quidem verba sonare, sed spiritum non 
conferunt. Pulchriter dicunt, sed te tacente cor 
non accendunt. Litteras tradunt, sed tu sensum 


.aperis. Mysteria proferunt, sed tu reseras intelle- 
- etum signatorum. Mandata edicunt, sed tu juvas ad 


perficiendum. Viam ostendunt, sed tu confortas ad 
ambulandum. Illi foris tantum agunt, sed tu corda 
instruis et illuminas. llli exterius rigant, sed tu fe- ` 


^ eunditatem donas. Illi clamant Terbi; sed tu auditui 


intelligentiam tribuis. / 

3. Non ergo loquatur mihi Moyses, .sed tu Domi- 
ne Deus meus, aeterna veritas, ne forte moriar et 
sine fructu efficiar, si fuero tantum foris admonitus 
et intus non accensus; ne sit mihi ad judicium ver- 
bum auditum et non factum, cognitum nec amatum, 
creditum et non seryatum. Loquere igitur, 
Domine, quia audit servus-tuus; verba 
enim vitae aeternáe habes. Loquere mihi 


3. 1 Sam. 3,10. Joann. 6, 86. 

i 
ad qualemcunque animae meae consolationem et 


ad totius vitae meae emendationem, tibi autem ad. 


laudem et gloriam et perpetuum honorem. 


— ER are 

Quod verba Dei cum humilitate sunt audienda, 
et quod multi ea non Ppongerant 


. 


1. Audi, fili, verba mea, verba suavissimus, 


omnem philosophorum et sapientium hujus mundi 
scientiam excedentia. Verba mea spiritus et 
vita sunt, nec humano:sensu pensanda. Non sunt 
ad vanam complacentiam trahenda, sed in silentio 
audienda et cum omni humilitate atque magno affe- 
ctu suscipienda. 

2. Et dixi: Beatus, quem tu erudieris, 
Domine, et de lege tua docueris éum, ut 
,mitiges ei a diebus malis, et non desoletur 
in terra. - 

3. Ego, inquit Dominus, docui Prophetas ab initio, 
et usque nunc non cesso omnibus loqui; sed multi.ad 
vocem meam surdi sunt et duri. Plures mundum li- 
bentius audiunt, quam Deum; facilius sequuntur 


carnis suae appetitum, quam Dei beneplacitum.. 


1. Joann. 6, 63. — 2. Palm. 93194), 12. 13. 
- F2 

Pyomittit mundus temporalia et parva, et servitur ei 


aviditate magna; ego promitto summa et aeterna, | 


et torpescunt mortalium corda. Quis tanta cura 
mihi in omnibus servit et obédit, sicut mundo et 
dominis ejus servitur? Erubesce, Sidon, ait 
mare, etsicaussam quaeris, audi quare. Pro mo- 
dica praebenda longa via curritur; pro aeterna vita 
a multis vix pes semelaterralevatur. Vile pretium 
quaeritur; pro uno numismate interdum turpiter li- 
tigatur; pro vana re et parva promissione die noctu- 
que fatigari non timetur. 

4. Sed proh pudor! pro bono incommutabili, pro 
praemio inaestimabili, pro summo honore et gloria 
interminabili vel ad modicum fatigari pigritatur. 
Erubesce ergo, serve piger et querulose, quod illi 
paratiores inveniuntur ad perditionem, quam tu ad 
vitam. Gaudent illi amplius ad vanitatem, quam tu 
ad veritatem. Equidem a spe sua nonnunquam fru- 
strantur; sed promissio mea neminem fallit, nec con- 
fidentem mihi dimittit inanem. Quod promisi, dabo, 

quod dixi, implebo, si tamen usque in finem fidelis in 
dilectione mea quis permanserit. Ego remunerator 
sum omnium bonorum et fortis probator omnium 
devotorum. 

9. Scribe verba mea in corde tuo, et pertracta di- 
ligenter; erunt enim in tempore tentationis valde ne- 
cessaria. Quod non intelligis cum legis, cognosces 
in die visitationis. Dupliciter soleo electos meos 


3. Cf. Jes. 23, 4. 

visitare, tentatione scilicet et consolatione. Et duas 
lectiones eis quotidie lego, unam increpando eorum 
vitia, alteram exhortando ad virtutum incrementa. « 
Qui habet verba mea etspernitea, habet qui ju- 
dicet eum in novissimo die. 


Oratio ad implorandam devotionis gratiam. 


6. Domine Deus, omnia bona mea tu es. Et 
quis ego sum, ut audeam ad teloqui? Ego sum'pau- 
perrimus servulus tuus et abjectus vermiculus, multo 
pauperior et contemtibilior, quam scio et dicere 
audeo. Memento tamen, Domine, quia nihil sum, 
nihil habeo nihilque valeo. Tu solus bonus, justus 
et sanctus; tu omnia potes, omnia praestas, omnia 
imples, solum peccatorem inanem relinquens. Re- 
miniscere miserationum tuarum, et imple cor meum 
gratia tua, qui non vis esse vacua opera tua. 

7. Quomodo possum me tolerare in hac misera 
vita, nisi me confortaverit misericordia et gratia tua? 
Noli avertere faciem tuam a me; noli visitationem 
tuam prolongare; noli, consolationem tuam abstra- 
here,ne fiat anima mea sicut terra sine aqua 
tibi. Domine, doce me facere voluntatem ' 
tuam; doce me coram te digne et humiliter conver- 
sari, quia sapientia mea tu es, qui in veritate me co- 
gnoscis, et cognovisti antequam fieret mundus et 
antequam natus essem in mundo. 


— 


5. Joann. 12, 48. — 7. Psalm. 142 (143), 6 et 11. 

CAPUT IV. 
} 


Quod in veritate et humilitate coram Deo 
conversandum est, 8 

1. Fii, ambula coram me in veritate, et in simpli- 
citate cordis tui quaere me semper. Qui ambulat 
coram me in veritate, tutabitur ab incursibus malis, 
et veritas liberabit eum a seductoxibus et detractio- 
nibus iniquorum. Si veritas te liberaverit, vere liber 
eris, et non curabis de vanis hominum verbis. 

2. Domine, verum est, sicut dicis; ita, quaeso, 
mecum fiat. Veritas tua me doceat, ipsa me custo- 
diat et usque ad salutarem finem conservet. Ipsa me 

"liberet ab omni affectione mala et inordinata dile- 
'ctione; et ambulabo tecum in magna cordis libertate. 

3. Ego te docebo, ait Veritas, quae recta sunt et 
placita coram me. Cogita peccata tua cum displi- 
centia magna et maerore, et nunquam reputes te ali- 
quid.esse propter opera bona. Re vera peccator es 


et multis passionibus obnoxius etimplicatus. Ex te. 


semper ad nihil tendis; cito laberis, cito vinceris, 
cito turbaris, cito dissolveris. Non habes quidquam 
unde possis gloriari, sed multa unde te debeas vili- 
ficare, quia multo infirmior es, quam vales com- 
prehendere. 

4. Nil ergo magnum tibi videatur ex omnibus, 
qu agis; nil grande, nil pretiosum et admirabile, 

nil reputatione appareat dignum. Nihil altum, nihil 
vere laudabile et desiderabile, nisi quod aeternum 
est. Placeat tibi super oninia aeterna Veritas , dis- 
pliceat tibi semper tua maxima vilitas. Nil sic ti- 
meas, sic vituperes et fugias, sicut vitia et peccata 
tua, quae magis displicere debent, quam quaelibet 
rerum damna. Quidam non sincere coram me am- 
bulant, sed quadam curiositate et atrogantia ducti 
volunt secreta mea scire et alta Dei intelligere, se 
et suam salutem negligentes. 'Hi saepe in magnas 
tentationes etpeccata propter suam superbiam ef cu- 
riositatem, me eis adversante, labuntur. á 
5. Time judicia Dei, expavesce iram Omnipotentis. 

Noli autem discutere opera Altissimi, sed tuas iniqui- 
tates perscrutare, in quantis deliquisti et quam multa’ 
bona neglexisti. Quidam solum portant suam devo- 
tionem in libris, quidam in imaginibus, quidam autem 
- insignis exterioribus et figuris. Quidam habent me 
in ore, sed modicum estin corde. Sunt alii, qui in- 
tellectu illuminati et &ffectu purgati ad aeterna sem- 
per anhelant, de terrenís graviter audiunt, necessita: 
tibus naturae dolenter inserviunt; et hi sentiunt, quid 
spiritus veritatis loquitur in eis: quia docet eos ter- 
rena déspicere et amare coelestia, mundum negligere , 
et coelum tota ale ac noete n 

CAPUT v. 
De mirabili effectu, divini amoris. 


4. ' Benedico te, pater  eoelestis, pater Domini 
mei Jesu Christi, quia mei pauperis dignatus es re- 
cordari. O pater misericordiarum et Deus totius 
consolationis, gratias tibi, qui me indignum omni 
consolatione quandoque tua recreas consolatione. 
Benedico te semper et glorifico cum unigenito filio 


tuo et spiritu sancto Paracleto, in saecula saeculo- _ 


rum. Eia Domine Deus, amator sancte’meus, cum 
tu veneris in cor meum exsultabunt omnia interiora 
mea. Tues gloria mea et exsultatio cordis mei; tu 
spes mea et refugium meum in dietribulationis meae. 
2. Sed quia adhuc debilis sum in amore et imper- 
fectus i in virtute, ideo necesse habeo a te confortari 
et consolari. Propterea visita me saepius, et instrue 
disciplinis sanctis. Libera me a passionibus malis, 
Jet sana cor meum ab omnibus affectionibus inordi- 


‘natis, ut intus sanatus ef bene purgatus aptus efficiar . 


ad amandum, fortis ad patiendum, stabilis ad per- 
" severandum. 

3. Magna rés est amor etmagnum omnino bonn: 
quod solum leve facit omne onerosum. et fert aequa- 
liter omne inaequale. Nam-onus sine onere portat 
et omne amarum dulce ac sapidum efficit. Amor 
Jesu nobilis ad magna operanda impellit, et ad desi- 

deranda semper perfectiora excitat. Amor vult esse 


sursum nec ullis infimis rebus retineri. Amor vult 
esse liber et ab omni mundana affectione alienus, ne 
internus ejus impediatur adspectus; ne per aliquod 
commodum temporale implicationes sustineat aut 
per incommodum succumbat. Nihil dulcius est amo- 
re, nihil fortius, nihil altius, nihil latius, nihil jucun- 
dius, nihil plenius nec melius in coelo et in terra, quia , 
amor ex Deo natus est, nec potest, nisi in Deo, super 
omnia creata quiescere. 

&. Amans volat, currit et inci: liber est et non 


tenetur. Dat omnia pro omnibus et habet omnia in . 


omnibus, quia in. uno summo super omnia quiescit, 


ex quo mne bonum fluit et procedit. Non respicit 


ad dona, sed ad donantem se convertit super omnia 
bona. Amor modum saepe nescit, sed super omnem 
modum fervescit. Amor onus non sentit, labores non 
reputat; plus affectat, quam valet; de impossibilitate 
non caussatur, quia cuncta sibi posse et licere arbitra- 
tur. Valetigitur ad omnia et multa implet et effectui 
: mancipat, ubi non amans deficit et jacet. 

5. Amor vigilat et dormiens non dormitat. Fati- 
gatus non lassatur, arctatus non coarctatur, territus 
non conturbatur; sed sicut vivax flamma et ardens 
facula sursum erumpit secureque pertransit. Si quis 
amat, novit quid haec vox clamet; magnus clamor in, 
auribus Dei est ipse ardens affectus animae, quae di- 
cit: Deus, amormeus; tutotus meus, et ego totus tuus. 

6. Dilata me in amore, ut discam interiori cordis 
ore degustare, quam suave sit amare et in amore 


\ 


\ 


~ 


7 

liquefieri et natare. Tenear amore, vadens supra m me 
prae nimio fervore etstupore. Cantem amoris can- 

ticum, sequar te dilectum meum in altum, deficiat in 
laude tua anima mea, jubilans ex amore. Amem te 
plus quam me, nec me nisi propter te; et omnes in 
te, qui vere amant te, sicut jubet lex amoris lucens 
ex te. 


amoenus, fortis, patiens, fidelis, prudens, longanimis, 
. virilis et se ipsum nunquam quaerens. Ubi enim se 


ipsum aliquis quaerit, ibi ab amore cadit. Est amor. 


circumspectus, humilis et rectus; non mollis, non le- 
vis, nec vanis intendens rebus; sobrius, castus, stabi- 
lis, quietus et in cunctis sensibus custoditus. Est 
amor subjectus et obediens praelatis, sibi vilis et de- 
spectus, Deo devotus et gratificus, fidens et sperans 
semper in eo, etiam cum sibi non sapit Deus, quia sine 
dolore non vivitur in amore. 

8. Qui non est paratus omnia pati et ad volunta- 
tem stare dilecti, non est dignus amator appellari. 
Oportet amantem omnia dura et amara propter di- 


lectum libenter amplecti, nec ob contraria 8 


ab eo deflecti. 


7. Est amor velox, sincerus, pius, jucundus et 


. 
im * 
— a 

"CAPUT VI. 
De probatione vert amatoris. 


4. Fn, non es adhuc fortis et prudens amator. 

2. Quare, Domine? - . 

3. Quia propter modicam contrarietatem deficis 
a coeptis, et nimis avide consolationem quaeris, - 
Fortis amator stat iri tentationibus; nec callidis cre- 
dit persuasionibus inimici. Sicut ei in prosperis dis 
ceo, ita nec in adversis displiceo. 

4. Prudens amator non tam donum amantis con- 
siderat, quam dantis amorem. Affectum potius at- 
tendit, quam sensum, et infra dilectum omnia data 
ponit. Nobilis amator non quiescit in mone uen in 
me super omne donum. M 
5. Non est ideo totum perditum, si EM 
minus bene de me vel de Sanctis meis sentis, quam 
velles. Affectus ille bonus et dulcis, quem interdum 
percipis, effectus gratiae praesentis est et quidam 
praegustus patriae coelestis, super quo non nimium 
innitendum, quia vadit et venit. Certare autem ad- 
versus incidentes malos motus animi suggestionem- 
que spernere diaboli, insigne est virtutis s magni i 
meriti. 

6. Non ergo te conturbent. 8 de 
quacunque materia ingestae. Forte serva proposi- 
tum et intentionem rectam ad Deum. Nec est illusio, 

quod aliquando in excessum subito raperis et statim 
ad solitas ineptias cordis reverteris. Illas enim in- 
vite magis pateris, quam agis; et quamdiu displicent 
et reniteris, meritum est et non perditio. 

7. Scito, quod antiquus inimicus omnino nititur 
impedire desiderium tuum in bono et ab omni devoto 
exercitio evacuare, a Sanctorum scilicet cultu, a pia 
passionis meae memoria, a peccatorum utili recor- 
datione, a proprii cordis custodia et a firmo proposito 
profidiendi in virtute. Multas malas cogitationes 
ingerit, ut taedium tibi faciat et horrorem ; ut ab ora- 
tione revocet et sacra lectione. Displicet sibi humi- 
lis confessio; et si posset, a communione cessare fa- 
ceret. Non credas ei, neque cures illum, licet saepius 
tibi deceptionis tetenderit laqueos. Sibi imputa, cum 
mala inserit et immunda. Dicito illi: Vade immunde 
spiritus, erubesce miser; valde immundus es tu, qui 
talia infers auribus meis. Discede a me, seductor 
pessime, non habebis in me partem ullam; sed Jesus 
. mecum erit tanquam bellator fortis, et tu stabis con- 
fusus. Malo mori et omnem poenam subire, quam 
tibi consentire. Tace et obmutesce, non audiam te 
amplius, licet plures mihi moliaris molestias. Do- 
minus illuminatio mea et salus mea, quem 
timebo? Si consistant adversum me ca- 
stra, non timebiecor meum. Dominus adju- 
tor meus et redemtor meus. | 

8. Certa tanquam.miles bonus; et si interdum ex 


T. Psalm. 26 (27), 1 et 5. 

fragilitate corruis, resume vires forti ores prioribus, 
confidens de ampliori gratia mea, et multum prae- 
cave a vana complacentia et superbia. Propter hoc 
multi in errorem ducuntur et in caecitatem paene in- 
curabilem quandoque labuntur. Sit tibi in cautelam 
et perpetuam humilitatem ruina haec superborum de 
se stulte praesumentium. 


"CAPUT VII. 


De occultanda gratia sub humilitatis custodia. 


4. Fiti, utilius est tibi et securius devotionis gxa- 
tiam abscondere, nec in altum te efferre, nec multum 
inde loqui, neque multum ponderare, sed magis te- 
met ipsum despicere et tanquam indigno datam time- 
re. Non est huic affectioni tenacius inhaerendum, 
quae citius potest mutari in contrarium. Cogita i in 
gratia, quam miser.et inops esse soles sine gratia. 
Nec est in eo tantum spiritualis vitae profectus, cum 
consolationis habueris gratiam; sed cum humiliter 
et abnegate patienterque tuleris ejus subtractionem, 
ita quod tunc ab orationis studio non torpeas, nec 
reliqua opera tua ex usu facienda omnino dilabi 
permittas, sed sicut melius potueris et intellexeris, 
libenter, quod in te est, facias, nec propter ari- 

ditatem seu anxietatem mentis 5 ‘quam sentis, te 
totaliter negligas. : 
2. Multi enim sunt, qui, cum non bene eis succes- 
„serit, statim impatientes fiunt aut desides. Non 
enim semper est in potestate hominis via ejus, 
sed Dei est dare et conselari, quando vult et quantum 
vult et cui vult, sicut sibi placuerit, et non amplius. 
Quidam incauti propter devotionis gratiam se ipsos 
destruxerunt, quia plus agere voluerunt, quam potue- 
runt, non pensantes suae parvitatis mensuram, sed 
magis cordis affectum sequentes, quam rationis judi- 
cium. Et quia majora praesumserunt, quam Deo 
placitum fuit, idcirco gratiam cito perdiderunt. Fa- 
. eti sunt inopes et viles relicti, qui in coelum posue- 
runt nidum sibi, ut humiliati et depauperati diseant 
non in alis suis volare, sed sub pennis meis sperare. 
Qui adhuc novi sunt et imperiti in via Domini, nisi 
consilio discretorum se regant, ee decipi pos- 
sunt et elidi. - 

3. Quod si suum sentire magis — quam aliis 
exercitatis credere volunt, erit eis periculosus exitus, 
si tamen retrahi a proprio conceptu noluerint. Raro 
sibi ipsis sapientes ab aliis regi humiliter patiuntur. 
Melius est sapere modicum cum humilitate et parva 
intelligentia, quam magni scientiarum thesauri cum 
vana complacentia. Melius est tibi minus habere, 
quam multum unde posses superbire. Non satis dis- 
crete agit, qui se totum laetitiae tradit, obliviscens 


2. Jerem. 10, 23. 

pristinae inopiae suae,et casti timoris Domini, qui 
timet gratiam oblatam amittere. Nec etiam satis 
virtuose sapit, qui tempore adversitatis et cujusque 
gravitatis nimis desperate se gerit et minus fidenter 

de me, quam oportet, recogitat ac sentit. 

4. Qui tempore pacis nimis securus esse voluerit, 
saepe tempore belli nimis dejectus et formidolosus 
` reperietur. Si scires semper humilis et modicus in 
te permanere, nec non spiritum tuum bene moderare 
et regere, non incideres tam cito in periculum et of- 
fensam. Consilium bonum est, ut fervoris spiritu 
concepto mediteris, quid futurum sit abscedente lu- 
mine. Quod dum contigerit, recogita, et denuo lu- 
cem posse reverti, quanf ad cautelam tibi, mihi autem 
ad gloriam ad tempus subtraxi. 

5. Utilior est saepetalis probatio, quam si semper 
prospera pro tua haberes voluntate. Nam merita 
non sunt ex hoc existimanda, si quis plures visiones 
aut consolationes habeat, vel si peritus sit in scri- 
pturis aut in altiori ponatür gradu; sed si vera fuerit 
humilitate fundatus et divina caritate repletus; si 
Dei honorem pure et integre semper quaerat; si se 
ipsum nihil reputet et in veritate despiciat, atque ab 
aliis etiam despici et SUAE) magis gaudeat, quam 
henorari. 

CAPUT , VIII. 
De vili aestimatione sui ipsius in orulis Dei. 


1. Loquar ad Dominum meum, cum sim 
AE et cinis. ‘Sime amplius reputavero, ecce 

tu stas contra me, et dicunt testimonium verum ini- 
quitates meae, nec possum contradicere. Si autem 
me vilificavero et ad nihilum redegero, et ab omni 
propria reputatione defecero, atque, sicut sum, pul- 
verizavero, erit mihi propitia gratia tua et vicina 
cordi meolux tua; et omnis aestimatio, quantulacun- 
que minima, in valle nihileitatis meae submergetur, 
et peribit in aeternum. Ibi ostendis me mihi, quid 
sum, quid fui et quo deveni: quia nihil sum, et 
nescivi. Si mihiipsi relinquor, eccé nihil et tota 
infirmitas ; si autem subito me respexeris, statim for- 
tis efficior et novo repleor gaudio. Et mirum valde, 
quod sic repente sublevor et tam benigne a te com- 
plector, qui proprio pondere semper ad ima feror. 

2. Facit hoc amor tuus, gratis praeveniens me et 
in tam multis subveniens necessitatibus, a gravibus 
quoque custodiens me periculis, et ab innumeris, ut 
vere dicam, eripiens malis. Me siquidem male 
amando me perdidi, et te solum quaerendo et pure 
"amando me et te pariter inveni, atque ex amore pro- 
fundius ad nihilum me redegi: quia tu, o dulcissime, 


1. Genes. 18,17. Psalm. 72 (13), 21. 

facis mecum supra meritum omne, et supra id quod 
audeo sperare vel rogare. — 

4. Benedictus sis, Deus meus; quia, licet: ego 
omnibus bonis sim indignus, tua tamen nobilitas et 
infinita bunitas nunquam cessat benefacere etiam 
ingratis et longe a te aversis. Converte nos ad te, 
ut simus grati, humiles et devoti, quia salus nostra . 
tu es, virtus et fortitudo nostra. 


8 


4 

CAPUT IX. 


Quod omnia ad Deum, sicut ad finem ultimum, 
sunt referenda, 


1. Fi, ego debeo esse finis tuus supremus et ul- 
timatus, si vere desideras esse beatus. Ex hac in- 
tentione purificabitur affectus tuus, saepius ad se 
ipsum et ad creaturas male incurvatus. Nam si te 
ipsum in aliquo quaeris, statim in te deficis et afescis. 
Omnia ergo ad me principaliter referas „ quia ego 
sum, qui omnia dedi. Sic singula considera sicut ex 
summo bono manantia; et ideo ad me, tanquam ad 
suam originem, cuncta sunt reducenda. 

2. Ex me pusillus et magnus, pauper et dives, 
tanquam ex fonte vivo, aquam vivam hauriunt, et qui 
mihi sponte et libere deserviunt , gratiam pro gratia 

G 

accipient. Qui autem extra me voluerit gloriari, vel 
in aliquo privato bono delectari, non stabilietur in 
vero gaudio neque in corde suo dilatabitur, sed mul- 
tipliciter impedietur et angustiabitur. Nihil ergo 
tibi de bono adscribere debes , nec alicui hemini vir- 
tutem attribuas, sed totum da Deo, sine quo nihil 
-habet homo. Ego totum dedi, ego totum rehabere 
volo, et cum iim districtione gratjarum actiones , 
requiro. 
` 8. Haec est veritas, qua fugatur gloriae vanitas. 
Et si intraverit coelestis gratia et fera caritas, non 
erit aliqua invidia nec contractio cordis, neque pri- 
vatus amor occupabit, Vincit enim omnia divina 
caritas et dilatat omnes animae vires. Si recte sapis, 
in me solo gaudebis, in me solo sperabis; quia nemo 
bonus, nisi solus Deus, qui est super omnia 
laudandus et in omnibus benedicendus. 


CAPUT X. m. 
Quod spreto mundo dulee est servire Deo. 


; 
4. Nunc iterum loquar, Domine, et non silebo; 
dicam in auribus Dei mei, Domini mei et regis mei, 


3. Lie. 18, 19. 

qui est in excelso. O quam magna multitudo 
dulcedinis tuae, Domine, quam abseon- 
disti. timentibus te! Sed quid es amantibus? 
quid toto corde tibi serviéntibus? Vere ineffabilis 
dulcedo contemplationis tuae, quam largiris aman- . 
tibus te. In hoc maxime ostendisti mihi dulcedinem 

caritatis tuae, quia cum nen essem, fecisti me, et cum 

errarem longe a te, reduxisti me, ut servirem tibi, et 
praccepisti, ut diligam te. 

2. O fons amoris perpetui, quid e de tet 
Quomodo potero tui oblivisci, qui mei diguatus es 
recordari, etiam postquam contabui et perii? Fe- 
cisti ultra omnem spem misericordiam cum servo 
tuo, et ultra omnie meritum gratiam et amicitiam ex- 
hibuisti. Quid retribuam tibi pro gratia ista? nom 
enim omnibus datum est, ut omnibus abdicatis saecu- 
lo renuncient et monasticam vitam assumant. Num- 
quid magnum est, ut tibi serviam, cui omnis creatura 
servire tenetur? Non magnum mihi videri debet, 
servire tibi, sed hec potius magnum. mihi et miran- 
dum apparet, quod tam pauperem et indignum digna- 
ris in servum recipere et dilectis servis tuis adunare. 

8. Ecce omnia tua sunt, quae habeo, et unde tibi | 
servio. Verumtamen vice versa, ta magis mihi ser- 
vis, quam ego tibi. Ecce coelum et terra, quae in 
ministerium hominis creasti, praesto sunt, et faciunt 
quotidie quaecunque maadasti. Et hoc parum eat; 
quin etiam Angelos in ministerium hominis ordinasti. 


^ 
t 


— 


1. Psalm. 30, 24 (31, 20). | 

Transcendit autem haec omnia, quia tu ipse homini 
servire dignatus es, et te ipsum daturum, ei pro- 
1 

4. Quid dabo tibi pro omnibus istis millibus bonis? 
Utinam possem tibi servire cunctis diebus vitae meae! 
Utinam vel uno die dignum servitium exhibere suffi- 
cerem! "Vere tu es dignus omni servitio, omni ho- 
nore et laude aeterna. Vere Dominus meus es et 
ego pauper servus tuus, qui totis viribus teneor tibi 
servire, nec unquam in laudibus tuis debeo fastidire. 
Sic volo, sic desidero, et quidquid mihi deest, tu di- 
gneris supplere. 

5. Magnus honor, magna gloria tibi servire et 
omnia propter te contemnere. Habebunt enim gra- 
tiam magnam, qui sponte se subjecerint tuae sanctis- 
simae servituti. Inveniunt suavissimam Spiritus 
sancti consolationem, qui pro amore tuo omnem rar- 
nalem abjecerint delectationem. Consequentur ma- 
gnam mentis libertatem , qui aretam pro homine tuo 
ingrediuntur viam et omnem mundanam neglexerint 
euram. | 

6. O grata et jucunda Dei servitus, qua homo ve- 
raciter efficitur liber et sanctus! Q sacer status re- 
ligiosi famulatus, qui hominem Angelis reddit aequa- 
lem, Deo placabilem, daemonibus terribilem et cun- 
ctis fidelibus commendabilem! O amplectendum et 
semper optandum servitium, quo summum promere- 
FUP anum; et gaudium acquiritur sine fine mansurum! 


— 02 — 

CAPUT XII. 


Quod desideria cordis examinanda sunt et 
moderanda. . 


1. Fin, oportet te adhuc multa addiscere, quae 
necdum bene didicisti. me um 

2. Quae sunt haec, Domine? wo ou 

3. Ut desiderium tuum ponas totaliter secundum 
beneplacitum meum, et tui ipsius amator non sis, sed 
meae voluntatis cupidus aemulator. Desideria te 
saepe accendunt et vehementer impellunt; sed con- 
sidera, an propter honorem meum, an propter tuum 


commodum magis movearis. Si ego sum in caussa, — 


bene contentus eris, quomodocunque ordinavero; si 
autem de proprio quaesitu aliquid eee ecce hoc est, 
quod te impedit et gravats 

4. Cave ergo, ne nimium innitaris super desiderio 
praeconcepto, me non consulto, ne forte postea poe- 
niteat aut displiceat, quod primo placuit et quasi pro 
meliore zelasti. Non enim omnis affectio, quae vi- 
detur bona, statim est sequenda; sed neque omnis 
contraria affectio ad primum fugienda. Expedit in- 
terdum reftenatione uti , etiam in bonis studiis et de- 
. sideriis, ne per importunitatem mentis distractionem 
incurras, ne aliis per indisciplinationem scandalum 


gengres, vel etiam per resistentiam suorum subito 


turberis et corruas. 5 


~“ 

5. Interdum vero oportet violentia uti et viriliter 
appetitui sensitivo contraire, nec advértere, quid ve- 
lit caro et quid non velit, sed hoc magis satagere, ut 
subjecta sit, etiam nolens, spiritui. Et tamdiu casti- 
gari debet et cogi servituti subesse, donec parata sit 
ad omnia, paucisque contentari discat et simplicibus 
delectari, nec contra aliquod inconveniens mussitare. 


~ 


CAPUT XII. 


De informatione patientiae et luctamine 
adversas concupiscentias. ~ . 


1. Domine Deus, ut video, patientia est mihi ` 


valde necessaria; multa enim in hac vita accidunt 
contraria. Nam qualitercunque ordinavero de pace 
mea, non potest esse sine bello et dolore vita mea. 

2. Ita est, fili. Sed volo te non talem quaerere 
pacem, quae tentationibus careat aut contraria non 
sentiat, sed tunc etiam aestimare te pacem invenisse, 
cum fueris variis.tribulationibus exercitatus .et in 
multis contrarietatibus probatus. Si dixeris, te non 
posse multa pati, quomodo tunc sustinebis ignem 
purgaterii? Pe duobus malis minus est semper eli- 
gendum. Ut ergo aeterna futura supplicia possis 
. evadere, mala praesentia studeas pro Deo aequani- 


— 

miter tolerare. An putas, quod homines sgeeuli 
hujus nihil vel parum patiantur? Nec hoe Wrenin 
etiamsi delicatissimos quaesieris. 

3. Sed habent, inquis, , multas delectationes et 
proprias sequuntur voluntates, ideoque parum pon- 
derant suas tribulationes. 

. 4, Esto, ita sit, ut habeant quidquid volier: 
n quamdiu, putas, durabit! Ecee, quemadmodum 


fumus , deficient abundantes in saeculo, et nulla erit | 


recordatio praeteritorum gaudiorum. Sed et. cum 
adhuc vivunt, non sine amaritudine et taedio ac ti- 
more in eis quiescunt. ' Ex eadem nàmque re, unde 
- sibi delectationem concipiunt, inde doloris poenam 
frequenter recipiunt. Juste illis fit, ut, quia inordi- 
nate delectationes quaerunt et sequüntur, non sine 
confusione et amaritudine eas expleant. 6 quam 
breves, quam faisae, quam inordinatae'et turpes 
omnes sunt! Verumtamen prae ebrietate etcaecitate 
non intelligunt, sed velut muta animalia propter mo- 
dicum corruptibilis vitae. delectamentum mortem 
animae incurrünt. -Tu ergo, fili, post concu- 


piscentias: '&nas non eas, et a voluntate. 


tua avertere. Delectare in Domino, et 
dabit tibi petitiones cordis tui. 
9. Etenim si veraciter vis delectari et abundantius 


a me consolari, ecce in contemtu omnium mundano- Rr 


rum et in abseissione omnium infirmarum delectati 
num erit benedietio tua, et copiosa tibi reddetur con. 


€. Eeclesiest. 18,80. Psalm. 36 (37), 4. š 


t 

'solatio. Et quanto te plus ab omni creaturarum so- 


- Jatio subtraxeris, tanto in me suaviores et potentiores 
consolationes invenies. Sed primo non sine quadam 


tristitia etlabore certaminis ad has pertinges. Ob- 


sistet inolita consuetudo, sed meliori consuetudine 
devincetur. Remurmurabit caro, sed fervore spiri- 
tus frenabitur. Instigabit et exacerbabit te serpens 
antiquus, sed oratione fugabitur; insuper et labore 
utili aditus ei magnus obstruetur. 


^, CAPUT XIII. 


De obedientia. humilis subditi ad exemplum 
Jesu Christi. 


1. F ili, qui se subtrahere nititur ab obedientia, 

. ipse se subtrahit a gratia, et qui quaerit habere pri- 
vata, amittit communia. Qui non libenter et sponte 
suo superiori se subdit, signum est quod caro sua 
. necdum perfecte sibi obedit, sed saepe recalcitrat et 
remurmurat. Disce ergo celeriter superiori tuo te 
submittere, si carnem propriam optas subjugare. 
‚Citius namque exterior vincitur inimicus, si interior 
homo non fuerit devastatus. Non est molestior et 
pejor animae hostis, quam tu ipse tibi, non bene con- 
cordans spiritui. Oportet omnino verum te assumere 


CHRISTI Lrs. IH. Car. 12.123. 105 


tui ipsius contemtum, si vis praevalere adversus car- 
nem et sanguinem.' Quia adhuc nimis inordinate te 
diligis, ideo plene te resignare aliorum voluntati , 
trepidas. 

2. Sed quid magnum, si tu, qui pulvis es et "nihil 
propter Deum te homini subdis, quando ego omni- 
potens et altissimus, qui cuncta creavi ex nihilo, me 
homini propter te-humiliter subjeci?, Factus sum 
omnium humillimus et infimus, ut tuam superbiam 
mea humilitate vinceres. Disce obtemperare, pulvis. 
Disce te humiliare, terra et limus, et sub omnium pe- 
dibus incurvare. Disce voluntates tuas frangere et 
ad omnem subjectionem te dare. 

$. Exardesce contra te, nec patiaris tumorem in 
te vivere, sed ita subjectum et parvulum te exhibe, 
ut omnes super te ambulare possint et sicut lutum 
platearum conculcare. Quid habes, homo inanis, 
conqueri? Quid, sordide peccator, potes contradi- 
cere exprobrantihus tibi, qui toties Deum offendisti 
et infernum multoties meruisti? Sed pepercit tibi 
oculus meus, quia pretiosa fuit anima tua in conspe- - 
ctu mev, ut cognosceres dilectionem meam et gratus 
semper beneficiis meis existeres, et ut ad veram sub- 
jectionem et humilitatem te jugiter dares patienter- 
que proprium contemtum ferres. 


m 

CAPUT XIV. 


De occultis Dei judiciis considerandis, ne 
extollamur in bonis. 


4. Intonas super me judicia tua, Domine, et ti- 
more ac tremore concutis omnia ossa mea, et expa- 
vescit anima mea valde. Sto attonitus et considero, 
quia coeli non sunt mundi in conspecta 
tuo. Ñi in angelis reperisti pravitatem, 
nec tamen pepercisti, quid fiet de me? Ceciderunt 


stellae de coelo et ego pulvis quid praesumo? Quo- - 


rum opera videbantur laudabilia, ceciderunt ad in- 
fima, et qui comedebant panem angelorum, vidi sili- 
quis delectari porcorum. 

2. Nulla est ergo sanetitas, si manum tuam, Do- 
mine, subtrahas. Nulla prodest sapientia, si guber- 
nare desistas. Nulla juvat fortitudo, si conservare 
desinas. Nulla secura castitas, si eam non protegas. 
Nulla propria prodest custodia, si non adsit tua sacra 
vigilantia. Nam relicti mergimur et perimus, visi- 
tati vero erigimur et vivimus. Instabiles quippe 
sumus, sed per te confirmamur; tepescimus, sed a te 
accendimur. TEM 

3. O quam humiliter et abjecte mihi de me ipso 
sentiendum est, quam nihil pendendum, si quid boni 


' videar habere! O quam profunde submittere me 


——-. 


1. Job. 15, 15 et 4, 1. 

debeo sub abyssalibus judiciis tuis, Domine, ubi nihil 
aliud me esse invenio, quam nibil et nihil! O pondus 
immensum, o pelagus intransnatabile, ubi nihil de 
me reperio, quam in toto nihil! Ubi est ergo latebra 
gloriae, ubi confidentia de virtute concepta? Ab- 
sorpta est omnis gloriatio vana in profunditate judi- 
ciorum tuorum super me. 

4. Quid est omnis caro in conspectu tuo? Num- 
quid gloriabitur lutum contra formantem 
se? Quomode potest erigi vaniloquio, cujus cor in 
veritate subjectum est Deo? Noii eum totus mundus 
exiget, quem veritas sibi subjecit, nec omnium lau- 
dantium ore movebitur, qui totam spem suam in Deo 
firmavit. Nam et ipsi, qui loquuntur, ecce omnes 
nibil; deficient enim cum sonitu verborum: veritas 
autem Domini manet in aeternum. : 


—— 

; z. 7 
CAPUT XV. 

Qualiter standum sit ac dicendum in omni re 


- . desiderabilis. 


1. Fili, sic dicas in omni re: Domine, si tibi pla- 
citum fuerit, fiat hoc ita. Domine, si fuerit honor 


4. Jes. 29, 16. Psalm. 116 (117), 2. . 

tuus, fiat hoc in nomine tuo. Domine, si mihi vide- 
ris expedire et utile esse probaveris, tunc dona mihi 
hoc uti ad honorem tuum. Sed si mihi nocivum fore 
cognoveris nec anima meae saluti prodesse, aufer 
a me tale desiderium. Non enim omne desiderium 
est a spiritu sancto, etiamsi homini videatur rectum 
et bonum. Difficile est pro vero judicare, utrum spi- 
ritus bonus an alienus te impellat ad desiderandum 
hoc vel illud, an etiam ex proprio movearis spiritu. 
Multi in fine sunt decepti, qui prinro bono spiritu vi- 
debantur inducti. 

2. Igitur semper cum timore Dei et cordis humi- 
litate desiderandum est et petendum, quidquid desi- 
derabile menti occurrit, maximeque cum propria re- 
signatione mihi totum committendum est, atque di- 
cendum: Domine, tu scis qualiter melius est; fiat hoc 
vei illud, sicut volueris. Da quod vis et quantum vis 
et quando vis. Fac mecum, sicut scis et sicut tibi 
magis placuerit et major honor tuus fuerit. Pone 
me ubi vis, et libere age mecum in omnibus. In manu 
tua sum, gyra et reversa me per circuitum. En ser- 
vus tuus ego, paratus ad omnia, quoniam non desi- 
dero mihi vivere, sed tibi; utinam digne et perfecte. 


. Oratio pro beneplacito Dei perficiendo. 


3. Concede mihi, benignissime Jesu, gratiam 
tuam, ut mecum sit et mecum laboret, mecumque us- 
que in finem perseveret. Da mihi hoc semper desi- 
derare et velle, quod tibi magis acceptum est et 


t 

carius placet, Tua voluntas mea sit, et mea volun- 
tas tuam semper sequatur et optime ei concordet. 
Sit mihi unum velle et nolle tecum, nec aliud posse 
velle aut nolle, nisi quod tu vis et nolis. 

4. Da mihi omnibus mori, quae in mundo sunt, et 
propter te amare contemni et nesciri in hoc saeculo. 
Da mihi insuper omnia desiderata in te requiescere et 
cor meum in te pacificare. Tu vera pax cordis, tu 
sola requies: extra te dura sunt omniá et inquieta. 
In hac pace in id ipsum, hoc-est in te uno 
summo aeterno bono, dormiam et requiescam. 
Amen. ' | 


wW 

CAPUT XVI. 


Quod verum solatium in solo Deo est 
,quaerendum. 


4. Quidquid desiderare possum vel cogitare ad 
solatium meum, non hic exspecto, sed in posterum. 
Quod si omnia solatia mundi solus haberem et omni- 
bus deliciis frui possem, certum est, quod diu durare 
non possent. Unde non poteris, anima mea, plene 
consolari nec perfecte recreari, nisi in Deo,consola- 
tore pauperum ac susceptore humilium. Exspecta 


4: Psalm, 9. 

modicum, anima mea, exspecta divinum promissum, 
et habebis abundantiam omnium bonorum in coelo. 
Si nimis inordinate ista appetis praesentia, perdes 
aeterna et coelestia. Sint temporalia in usu, aeterna 
in desiderio. Non potes aliquo bono temporali sa- 
tiari, quia ad haec fruenda non es creata. 

2. Etiamsi omnia creata bona haberes, non posses 
esse felix et beata, sed in Deo, qui cuncta creavit, 
tota beatitudo tua et felicitas consistit: non qualis 
videtur et laudatur a stultis mundi amatoribus, sed 
qualem exspectant boni Christi fideles etpraegustant 
interdum spirituales ac mundi corde, quorum con- 
versatio est in coelis. Vanum est et breve 


omne humanum solatium; beatum et verum solatium, ` 


quod intus a veritate percipitur. Devotus homo ubi- 
que secum fert consolatorem suum Jesum et dicit ad 
eum: Adesto mihi Domine Jesu in omni loco et tem- 
pore. Haec mihi sit consolatio, libenter velle carere 
omni humano solatio. Etsi tua defuerit consolatio, 
sit mihi tua voluntas et justa probatio pro summo so- 
latio. Non enim in perpetuum irasceris, 
neque in aeternum comminaberis. 


2. Philipp. 3, 20. Psalm. 102 (103), 9. 

CAPUT XVII. 


Quod omnis sollicitudo in Deo ] 
-~ statuenda sit. i 8 

1. Fili, sine me tecum agere, quod volo; ego scio, 
quid expedit tibi, Tu cogitas sicut honio; tu sentis 
in multis, sicut humanus suadet affectus. 

2. Domine, verum est quod dicis. ` Major ést sol- 
licitudo tua pró me, quam omnis cura, quam ego ge- 
rere possum pro me. Nimis enim casualiter stat, qui 
non projicit omnem solicitudinem suam in te. Do- 
mine, dummodo voluntas mea recta et firma ad te 
permaneat, fac de me, quidquid tibi placuerit. Non 
enim potest esse nisi bonum, quidquid de me feceris. 
Si me vis esse in tenebris, sis benedictus, et si me vis 
esse in luce, sis iterum benedictus. Si me dignaris 
consolari, sis benedictus, et si me vis tribulari, eis 
aeque semper benedictus. 

3. Fili, sic oportet te stare, si mecum desideras 
ambulare. Ita promtus esse debes ad patiendum, 
sicut ad gaudendum. Ita libenter debes esse inops 
et pauper, sicut plenus et dives. 

A. Domine, libenter patiar pro te, quidquid vo- 
lueris venire super me. Indifferenter volo de 1nanu 
tua bonum et malum, dulce et amarum, laetum et 
triste suscipere, et pro omnibus mihi contingentibus 
gratias agere. Custodi me ab omni peccato, et non 


- 

timebo mortem necinfernum. Dummodoinaeternum 
me non projicias nec deleas de libro vitae, non mihi 
nocebit, quidquid venerit tribulationis super me. 


CAPUT XVII. 


Quod temporales miseriae exemplo Christs 

/ ^ @equaniniter sunt ferendae: 

4. Fui, ego descendi de coelo pro tua salute; 
suscepi tuas miserias non necessitate, sed caritate 
trahente, ut patientiam disceres et temporales mise- 
rias non indignanter ferres. Nam ab hora ortus mei 
usque ad exitum in cruce non defuit mihi tolerantia 
doloris. Defectum rerum temporalium magnum ha- 
bui; multas querimonias de me frequenter audivi; 
confusiones et opprobria benigne sustinui; pro bene- 
ficiis ingratitudinem recepi, pro miraculis blasphe- 
mias, pro doctrina reprehensiones. 

2. Domine, quia tu patiens fuisti in vita tua, in 


, hoc maxime implendo praeceptum patris tui, dignum 


est, ut ego misellus peccator secundum voluntatem 
tuam patienter me sustineam, et donec ipse volueris, 
onus corruptibilis: vitae pro salute mea portem. Nam 
etsi onerosa sentitur praesens vita, facta est tamen 
jam per gratiam tuam valde meritoria, atque exemplo 

tuo et Sanctorum tuorum vestigiis infirmis tolerabi- 

lior; sed et multo magis consolatoria, quam olim in 

lege veteri fuerat, cum porta coeli clausa persisteret ; 

et obseurior etiam via ad coelum videbatur, quando 
tam pauci regnum coelorum quaerere curabant. Sed 

neque, qui tunc justi erant et salvandi, ante passio- 

nem tuam et sacrae mortis debitum coeleste regnum 

poterant introire. 

3. O quantas tibi gratias teneor referre, quod 
viam rectam et bonam dignatus es mihi et cunctis ti- 
delibus ad aeternum regnum tuum ostendere! Nam. ` 
vita tua via nostra, et per sanctam patientiam ambu- 
lamus ad te, qui es corona nostra. Nisi tu nos prae- 
cessisses et docuisses, quis sequi curaret? Heu, 
quanti longe retroque manerent, nisi tua praeclara 
exempla inspicerent! Ecce, adhuc tepescimus audi- 
tis tot signis tuis et doctrinis; quid fieret, si tantum - 
lumen ad sequendum te non haberemus? | 


$ . CAPUT XIX. 


De tolerantia injuriarum, et quis verus patiens 
' probetur. 


1. Quia est quod loqueris, fili? Cessa conqueri 
considerata mea et aliorum Sanctorum passione. 
: H 

N 


Nondum usque ad sanguinem restitisti. 
Parum est, quod tu pateris, in comparatione eorum, 
qui tam multa passi sunt, tam fortiter terfati, tam 
graviter tribulati, tam multipliciter probat ət exér- 
citati. Oportette igitur aliorum graviora ad mentem 
reducere, ut levius feras tua minima. , Etsi tibi mi- 
nima non videntur, vide, ne et hoc tua faciat impa- 
tientia. Sive tamen parva sive magna sint, stude 
cuncta patienter sufferre. T % 

2. Quanto melius ad patiendum te disponis, tanto 
sapientius agis et amplius promereris; feres quoque 
levius, animo et usu ad hoc non segniter parátis. 
Nec dicas: Non valeo haec ab homine tali pati nec 
hujuscemodi mihi patienda sunt: grave enim intulit 
damnum et improperat mihi, quae nunquam cogita- 
veram; sed ab alio libenter patiar et sicut patienda 
videro. Insipiens est talis cogitatio, quae virtutem 
patientiae non considerat, nec a quo coronanda erit, 
sed magis personas et offensas sibi illatas perpendit. 


3. Non est verus patiens, qui pati non vult, nisi 
quantum sibi visum fuerit et a quo sibi placuerit. 
Verus autem patiens non attendit a quo homine, 
utrum a praelato suo an ab aliquo aequali aut infe- 

riori, utrum a bono et sancto viro vel a perverso et 
indigno exerceatur; sed indifferenter ab omni crea- 
türa, quantumcunque et quotiescunque ei aliquid ad- 


versi acciderit, totum hoc de manu Dei gratanter ac- . 


cipit et ingens lucrum reputat: quia nil apud Deum, 


1. Hebr. 12, 4. 

quantumlibet parvum, pro Deo tamen passum, po- 
terit sine merito transire. . 

4. Esto itaque expeditus ad pugnam, : sivis habere 

victoriam. Sine certamine non potes venire ad pa- 
tentiae coronam. Si pati non vis, recusas coronari. 
Si autem coronari desideras, certa viriliter, sustine 
patienter. Sine labore non tenditur ad requiem, nec 
sine pugna pervenitur ad victoriam. 

5. Fiat, Domine, mihi possibile per gratiam, quod 
mihi impossibile videtur per naturam. Tu scis, quod 
modicum pessum pati, et quod cito dejicior levi ex- 
surgente adversitate.  Efliciatur mihi quaelibet 
exercitatio tribulationis pro nomine tuo amabilis et 
optabilis: nam pati et vexari pro te valde salubre 
est animae meae. . 


ZEN CAPUT xx. 


De confessione propriae infirmitatis et a dai 
vitae miseriis. 


1. Coufitebor adversum me injustitiam 
meam; confitebor tabi, Domine, infirmitatem meam. 
Saepe parva res est, quae me dejicit et contristat. 


1. Psalm. 31 (32), 6. 
H 2 

Propono me fortiter acturum, sed cum 1 modica ten- 
tatio venerit, magna mihi angustia sit. Valde vilis 
quandoque res est, unde gravis tentatio provenit; 
et dum puto me aliquantulum tutum, cum non sentio, 
invenio me nonnunquam paene devictam ex levi flatu. 

2. Vide ergo, Domine, humilitatem meam et fra- 
gilitatem tibi undique notam. Miserere, et eripe 
me de luto, ut non infigar, ne permaneam 
dejectus usquequaque. Hoc est, quod me frequenter 
reverberat et coram te confundit, quod tam labilis 
sum et infirmus ad resistendum passionibus. Etsi 
non omnino ad consensionem , tamen mihi etiam mo- 
lesta et gravis est earum insectatio, et taedet valde 
sic quotidie vivere in lite. Exhinc nota mihi fit in- 
firmitas mea, quia multo facilius irruunt abominandae 
semper phantasiae, quam discedunt. 

3. Utinam, fortissime Deus Israél, zelator anima- 
rum fidelium, respicias servi tui laborem et dolorem, 
. assistasque illi in omnibus, ad quaecunque perrexe- 
rit. Robora me coelesti fortitudine, ne vetus homo, 
misera caro spiritui necdum plene subacta praevaleat 
dominari, adversus quam certare oportebit, quamdiu 
spiratur in hac vita miserrima. Heu qualis est haec 
vita, ubi non desunt tribulationes et miseriae, ubi 
plena laqueis et hostibus sunt omnia! Nam una tri- 
bulatione seu tentatione recedente alia accedit; sed 


et priore adhuc durante conflictu alii plures super- 
veniunt et insperate. 


2. Psalm. 68 (69), 15. 

4. Et quomodo potest amari vita, tantas habens 
amaritudines, tot subjecta calamitatibus et miseriis? 
Quomodo etiam dicitur vita, tot generans mortes et 
pestes? Et tamen amatur et delectari in ea a multis 
quaeritur., Reprehenditur fréquenter mundus, quod 
fallax sit et vanus, nec tamen facile relinquitur, quia 
concupiscentiae carnis nimis dominantur. Sed alia 
trahunt ad amandum , alia ad contemnendum.. Tra- 
hunt ad amorem mundi desiderium carnis, de- 
siderium oculorum et superbia vitae; sed 
poenae ac miseriae juste sequentes ea odium mundi 
pariunt et taedium. 

5. Sed vincit, proh dolor! delectatio prava men- 
tem mundo deditam, et esse sub sentibus de- 
licias reputat, quia Dei suavitatem et internam 
virtutis amoenitatem nec vidit, nec gustavit. Qui 
autem mundum perfecte contemnunt et Deo vivere 
sub sancta disciplina student, isti divinam dulcedinem | 
veris abrenunciatoribus promissam non ignorant, et 
quam graviter mundus errat et varie fallitur, clarius 
vident. 


4. 1. Joann. 2, 16. — 5. Job. 30, 7.. 

CAPUT XXI. 


Quod in Deo super omnia bona et dona 
re guiescendum est. ve 


1. Super omnia et in omnibus requiesces, anima 
mea, in Domino semper, quia ipse Sanctorum aeter- 
na requies. Da mihi, dulcissime et amantissime 
Jesu, in te super omnem creaturam requiescere, super 
omnem salutem etpulchritudinem, super omnem glo- 
riam et honorem, super omnem potentiam et dignita- 
tem, super omnem scientiam et subtilitatem, super 
omnes divitias et artes, super omnem laetitiam et ex- 
sultationem, super omnem famam et laudem, super 
omnem suavitatem et consolationem, super omnem 
spem et promissionem, super omne meritum et desi- 
derium, super omnia dona et munera, quae potes dare 

, et infundere, super omne gaudium et jubilationem, 


quam potest mens capere et sentire, denique super 


Angelos et Archangelos et super omnem exercitum 
coeli, super omnia visibilia et invisibilia et super 
omne, quod tu Deus meus non es. 

2. Quia tu, Domine Deus meus, super omnia opti- 
mus es, tu solus altissimus, tu solus potentissimus, 
tu solus sufficientissimus et plenissimus, tu solus 
suavissimus et solatiosissimus, tu solus pulcherrimus 
et amantissimus, tu solus nobilissimus et gloriosissi- 
mus super omnia: in quo cuncta bona simul et per- 
fecte sunt et semper fuerunt et erunt. Atque ideo 

minus est et insufficiens, quidquid praeter te ipsum 


mihi donas, aut de te ipso revelas vel promittis, te 
non viso nec plene adepto:. quoniam quidem non. 


potest cor meum veraciter requiescere nec totaliter 
contentari, nisi in terequiescat et omnia dona omnem- 


que creaturam transcendat. | 7 


3. O mi dilectissime sponse, Jesu Christe, amator 
purissime, dominator universae creaturae, quis mihi 
det pennas verae libertatis ad volandum et pausan- 
dum in te? O quando ad plenum dabitur mihi vacare 
et videre, quam suavis es, Domine Deus meus? 
Quando ad plenum me recolligam in te, ut prae amo- 
re tuo non sentiam me, sed te solum supra omnem 


sensym et modum, in modo non omnibus noto? Nunc - 


autem frequenter gemo, et infelicitatem meam eum 
dolore porto: quia multa mala in hac valle miseria- 
rum occurrunt, quae me saepius conturbant, cbntri- 
stant et obnubilant, saepius impediunt e£ distrahunt, 
alliciunt et implicant, ne liberum habeam accessum 
ad te, et ne jucundis fruar amplexibus, praesto sem- 
per beatis spiritibus. Moveat te suspirium meum et 
desolatio multiplex in terra. 


4.- O Jesu, splendor aeternae gloriae, solamen 


peregrinantis animae, apud te est os meum sine voce, 
et silentium meum loquitur tibi. Usquequo tardat 
venire Dominus meus? Veniat ad me pauperculum 
suum, etlaetum faciat? Mittat manum suam et mi- 
` serum eripiat de omni angustia. Veni, veni: quia 
sine te nulla eritlaeta dies aut hora, quia tu laetitia 
mea, et sine te vacua est mensa mea. Miser sum et 


- 

quodam modo incarceratus et compedibus gravatus, 


« donec luce praesentiae tuae me reficias ac libertati 


dones vultumque amicabilem demonstres. 

9. Quaerant alii pro te aliud, quodcunque libue- 
rit: mihi aliud interim nil placet nec placebit, nisi tu, 
Deus meus, spes mea, salus aeterna. Non reticebo 
nec deprecari cessabo, donec gratia tua revertatur 
mihique tu Intus loquaris. 

6. Ecce adsum. Ecce ego ad te, quia vocasti me. 
Lacrymaetuae et desiderium animae tuae, humiliatio 


tua et contritio cordis inclinaverunt me èt adduxe- 


runt ad te. 

7. Et dixi: Domine, vocavi te et desideravi frui 
te, paratus omnia respuere propter te. 'Tu enim 
prior excitasti me, ut quaererem te. Sis ergo bene- 
dictus, Domine, qui fecisti hanc bonitatem cum servo 
tuo secundum multitudinem misericordiae tuae. 
Quid habet ultra dicere servus tuus coram te, nisi ut 


- humiliet se valde ante te, memor semper propriae 


iniquitatis et vilitatis? Non enim est similis tui in 
cunctis mirabilibus coeli et terrae. Sunt opera tua 


. bona valde, judicia vera, et provídentia tua reguntur 


universa. Laus ergo tibi et gloria, o Patris Sapien- 
tia: te laudet et benedicat os meum, anima mea et 


. Cunota creata simul. 


* 

CAPUT XXH. 
De recordatione Rultiplicium beneficiorum Dei. 


4. Aperi, Domine, cor meum in lege tua et in 
praeceptis tuis doce me ambulare. Da ‘mihi intelli- 
gere voluntatem tuam et cum magna reverentia ac 
diligenti consideratione beneficia tua tam in generali 
quam in specialj memorari, ut digne tibi exhinc va- 
leam gratius referre.. Verum scio et confiteor, nec 
pro minimo puncto me posse debitas gratiarum laudes 
persolvere. Minor ego sum omnibus bonis mihi 
praestitis, et cum tuam nobilitatem attendo, deficit 
prae magnitudine illius spiritus meus. | 

2. Omnia, quae in anima habemus et corpore, et 
quaecunque exterius vel interius, naturaliter vel 
supernaturaliter possidemus, tua sunt beneficia et te 
beneficum, pium ac bonum commendant, a quo bona 
. cuncta accepimus. Etsi alius plura, alius pauciora 
accepit, omnia tamen tua sunt, et sine te nec minimum 
potest haberi. Wie, qui majora accepit, non potest 
merito suo gloriari neque super alios extolli nec mi- 
nori insultare: quia ille major et melior, qui sibi 
minus adscribit et in regratiando humilior est atque 
devotior. Et qui omnibus viliorem se existimat et 
indigniorem se judicat, aptior est ad pereipiende 
majora. 

3. Qui autem pauciora accepit, contristari non 

debet nec indignanter ferre neque ditiori invidere, 
sed te potius attendere et tuam bonitatem maxime 


: laudare, quod tam affluenter, tam gratis et libenter 


* 


sine personarum acceptione tua munera largiris. 


Omnia ex te; et ideo in omnibus es laudandus. Tu 


scis, quid unicuique donari expediat; et cur iste mi- 
nus et ille amplius habeat, non nostrum, sed-tuum 
est hoc discernere, apud quem singulorum definita 
sunt merita. ^ ` 

4. Unde, Domine Deus, pro magno etiam reputo 
beneficio, non multa habere, unde exterius et secun- 


. dum homines laus et gloria apparet: ita ut conside- 


rata quis paupertate et vilitate personae suae non 
modo gravitatem aut tristitiam-vel dejectionem inde 
concipiat, sed. potius consolationem ét hilaritatem 
magnam, quia tu, Deus, pauperes et humiles atque 
huic mundo despectos tibi elegisti in familiares et 


' domesticos. Testes sunt ipsi Apostoli tui, quos 


principes super omnem terram constitui- 
sti. Fuerunt tamen sine querela conversati in mun- 
do tam humiles et simplices, sine omni malitia et 
dolo, ut etiam pati contumelias gauderent 
pro nomine tuo, et quae mundus abhorret, ipsi 
amplecterentur affectu magno. 

5. Nihil ergo amatorem tuum eteognitorem bene- 


ficiorum tuorum ita laetificare debet, sicut voluntas 


tua in eo et beneplacitum aeternae dispositionis tuae: 


de qua tantum cententari debet et consolari, ut ita 


4. Psalm. 44 (45), 17. Act. 5, 44. y 

libenter velit esse minimus, sicut aliquis optaret esse 
maximus, et ita pacificus et contentus in novissimo, 
sicut in loco primo, atque ita libenter despicabilis et 
abjectus, nullius quoque nominis et famae, sicut ce- 
teris honorabilior et major in mundo. Nam volun- 
tas tua et amor honoris tui omnia excedere debet, 
et plus eum consolari magisque placere, quam omnia 
beneficia sibi datà vel danda. 


Sats i 


CAPUT xXxIII. 


De quatuor magram . pacem. 


1. Fin , nunc docebo. te viam pacis et verae li- 
bertatis. 

2. Fac, Domine, quod dicis, quia hoc mihi gratum 
est audire. 

3. Stude, fili, alterius potius facere saluni 
quam tuam, Elige semper minus, quar plus habere. 
Quaere semper inferiorem locum et omnibus subesse. 
Opta semper et ora, ut voluntas Dei integre in te fiat. 
Ecce, talis homo ingreditur fines pacis et quietis. 

4. Domine, sermo tuus iste brevis multum in se 
continet perfectionis. Parvus est dictu, sed plenus 
sensu et uber in fructu. Nam si posset a me fideliter 
custodiri, non deberet tam facilis in me turbatio oriri. 


E] 

Nam quoties me impacatum sentio et gravatum, ab 
hac doctrina me recessisse invenio. Sed tu, qui 
omnia potes et animae profectum semper diligis, ad- 
auge majorem gratiam, ut possim tuum complere 
sermonem et meam perficere salutem. 


Oratio contra cogitationes malas. 


5. Domine Deus meus, ne elongeris a 
me; Deus meus in auxilium meum respice: 
quoniam insurrexerunt in me variae cogitationes et 
timores magni, affligentes ánimam meam. Quomodo 
pertransibo illaesus? quomodo perfringam eas? 

6. Ego, inquit, ante te ibo, et gloriosos 
terrae humiliabo. Aperiam januas carceris, et 
arcana secretorum revelabo tibi. 

7. Fac, Domine, ut loqueris: et fugiant a facie 
tua omnes iniquae cogitationes. Haec spes et unica 
consolatio mea ad te in omni tribulatione confugere, 
tibi confidere, te ex intimo invocare et patienter con- 
solationem tuam exspectare. 


Oratio pro slluminatione mentis. 


" 


8. Clarifica me, Jesu bone, claritate interni lumi- 
nis, et educ de habitaculo cordis mei tenebras uni- 
versas. Cohibe evagationes multas, et vim facientes 
elide tentationes. Pugna fortiter pro me, et expugna 
5. Psalm. 70 (71), 12. — 6. Jes. 45, 2. 

malas bestias, concupiscentias dico illecebrosas, ut 
fiat pax in virtute tua, et abundantia lau- 
dis tuae resonet in aula sancta hoc est in conscientia 
pura. Impera ventis et tempestatibus; dic mar 
quiesce, et aquiloni: ne flaveris, et erit tranquillitas 
magna. 

9. Emitte lucem tuam et veritatem, ut 
luceant super terram: quia terra sum inanis etvacua, 
donec illumines me. Effunde gratiam desuper; per- 
funde cor meum rore coelesti; ministra devotionis 
aquas ad irrigandam faciem terrae, ad producendum 
fructum bonum et optimum. Eleva mentem pressam 
mole peccatorum et ad coelestia totum desiderium 
meum suspende, ut gustata suavitate supernae feli- 
citatis pigeat de terrenis cogitare. 

10. Rape me et eripe ab omni creaturarum indu- 
rabili consolatione, quia nulla res creata appetitum 
meum valet plenarie quietare et consolari. Junge 
me tibi inseparabili dilectidnis vinculo, quoniam 
tu solus sufficis amanti et absque te frivola sunt 
universa. 


S. Psalm. 121 (122), T. — 9. Psalm. 42 (43), 8. 

€ APUT XXIV. 


De evitatione curiosae inquisitionis supér 
alterius vita. 


€ 
^ 
+ 


1. Fili, noli esse curiosus nec vacuas gerere sol- 


licitudines. Quid hoc vel illud ad te? tu me^ 


sequere. Quid enim ad te, utrum ille sit talis vel 
talis, aut iste sic et sic agit vel loquitur? Tu non in- 
diges respondere pro aliis, sed pro te ipso rationem 
reddes. Quid ergo te implicas? Ecce, ego omnes 
cognosco, et cuncta, quae sub sole fiunt, video; et 
scio, qualiter cum unoquoque sit, quid cogitet, quid 
velit et ad quem finem tendat ejus intentio. Mihi 
igitar omnia committenda sunt, tu vero serva te in 
bona pace et dimitte agitantem agitare, quantum vo- 
. luerit. Veniet super eum, qui idquid fecerit vel dixe- 
rit, quia me fallere non potest. 

2. Non sit tibi curae de magni nominis umbra, 
non de multorum familiaritate nec de privata homi- 


nüm dilectione. Ista enim generant distractiones et 


magnas in corde obscuritates. Libenter loquerer 

tibi verbum meum et abscondita revelarem, si adven- 

tum meum diligenter observares et ostium cordis 

mihi aperires. Esto providus et vigila in orationibus 

et humilia te in omnibus. | E 

— — —— ' 
4. Joann. 21,22. : 

CAPUT XXV. 


In quibus firma pax cordis et verus profectus 
|^ *  - consistit.. 


4. Fui, ego locutus sum: Pacem relinquo 
vobis, pacem meam do vobis: non quo- 
modo mundus dat, ego do vobis. Pacem 
omnes desiderant, sed quae ad veram pacem perti- 
nent, non omnes curant. Pax mea cum humilibus et 
mansuetis corde. Pax tua erit in multa patientia. 
j me audieris et vocem meam secutus fueris, poteris 
multa pace frui. 

2. Quid igitur faciam? 

3. In omni re attende tibi, quid facias et quid di- 
cas, et omnem intentionem tuam ad hoc dirige, ut 
mihi soli placeas, et extra me nihil cupias vel quae- 
ras. Sed et de aliorum dictis vel factis nil temere 
judices, nec cum rebus tibi non commissis te implices: 
et poterit fieri, ut parum vel raro turberis. Nun-. 
quam autem sentire aliquam turbationem necaliquam 
pati cordis vel corporis molestiam, non est praesentis © 
temporis, sed status aeternae quietis. Non ergo 
aestimes te veram pacem invenisse, si nullam sense- 
ris gravitatem, nec tunc totum esse bonum, si nemi- 
nem pateris adversarium, nec hoc esse perfectum, si 
cuncta fiant secundum tuum affectum. Neque tunc 


P4 


1. Joann. 14, 27. 

aliquid magni te reputes aut specialiter dilectum ex- 

istimes, si in magna fueris devotione atque dulcedine: 

quia in istis non eognoscitur verus amator virtutis, 

nec in istis consistit profectus et perfectio hominis. 
4. In quo ergo, Domine? 

5. In offerendo te ex toto corde tuo voluntati di- 
vinae, non quaerendo, quae tua sunt, nec in parvo 
nec in magno, nec in tempore nec in aeternitate, ita, 
ut una aequali facie in gratiarum actione permaneaa 
inter prospera et contraria, omhia aequa lance pen- 
sando. Si fueris tam fortis et longanimis in spe, ut 
subtracta interiori consolatione etiam ad ampliora 
sustinenda cor tuum praeparaveris, nec te justifica- 
veris, quasi haec tantaque pati non deberes , sed me 
in omnibus dispositionibus justificaveris et sanctum 
laudaveris: tunc in vera et recta via pacis ambulas, 
et spes indubitata erit, quod rursus in jubilo faciem 
meam sis visurus. Quod si ad plenum tui ipsius ton- 
temtum ,perveneris, scito quod tunc abundantia 
pacis perfrueris secundum possibilitatem tui in- 
colatus. | ù 

CAPUT XXVI. 


De eminentia liberae mentis, quam supplex oratio 
magis meretur quam lectio. 


1. Domine ; hoc opus est perfecti viri, nunquam 
ab intentione coelestium animum relaxare, et inter 
multas curas quasi sine cura transire, non more tor- 
pentis, sed praerogativa quadam liberae mentis, nulli 
creaturae inordinata affectione adhaerendo. 

2. Obsecro te, piissime Deus meus, praeserva me 
a curis hujus vitae, ne nimis implicer; a multis ne- 
cessitatibus corporis, ne voluptate capiar; ab uni- 
versis animae obstaculis, ne molestiis fractus deji- 
ciar. Non dico ab his rebus, quas toto affectu ambit 
vanitas mundana, sed ab his miseriis, quae animam 
servi tui communi maledicto mortalitatis poenaliter 
gravant et retardant, nein libertatem spiritus, quoties 
libuerit, valeat introire. . 

3. 'O Deus meus, dulcedo ineffabilis, verte mihi in. 
amaritudinem omnem consolationem carnalem ab 
aeternorum amore me abstrahentem et ad se intuitu 
cujusdam boni delectabilis praesentis male allicien- 
tem. Non me vincat, Deus meus, non me vincat caro 
et'sanguis, non me decipiat mundus et brevis glorig - 
ejus, non me supplantet diabolus. et astutia illius. 
Da mihi fortitudinem resistendi, patientiam toleran- 
di, constantiam perseverandi. Da pro omnibus 

p 

mundi consolationibus suavissimam Spiritus tui un- 
ctionem, et pro carnali amore tui nominis infunde 
amorem. 

4. Ecce cibus, potus, vestis, ac cetera utensilia 
ad corporis sustentaculum pertinéntia ferventi spiri- 
tui sunt onerosa. Tribue,talibus fomentis temperate 
uti, non desiderio nimio implicari. Abjicere omnia 
non licet, quia natura sustentanda est; requirere 
autem superflua et quae magis delectant, lex sancta 
prohibet: nam alias caro adversus spiritum inso- 
lesceret. Inter haec, quaeso, manus tua me regat et 
doceat, ne quid nimium fiat. 


CAPUT XXVII. 


i Quod privatus amor a summo bono maxime 
retardat. 1 

1. Fiti, oportet te dare totum pro toto et nihil , 

tui ipsius esse. Scito, quod amor tui ipsius magis 
nocet tibi, quam aliqua res mundi. Secundum amo- 
rem et affectum, quem geris, quaelibet res plus vel 
minus adhaeret. Si fuerit amor tuus purus, simplex 
et bene ordinatus, eris sine captivitate rerum. Noli 
.'concupiscere, quod non licet habere; ndli habere, 
quod te potest impedire et libertate interiori privare. 


i = * 

Mirum, quod non ex toto fundo cordis te ipsum mihi 
committis cum omnibus, quae desiderare potes vel 
habere. ' 

. 2. Quare vano moerore —— Cur super- 
fluis curis fatigaris? Sta ad beneplacitum meum, 
et nullum patieris detrimentum. ¢Si quaeris hoc vel 
illud et volueris esse ibi velibi, propter tuum com- 
modum et proprium beneplacitum magis habendum: 
nunquam eris in quietudine nec liber a sollicitudine, 
quia in omni re reperietur aliquis defectus et in 
omni loco erit, qui adversetur. . 

3. Juvat igitur non quaelibet res | adepta vel mul- 
tiplicata exterius, sed potius contemta et decisa ex 
corde radicitus. Quod non tantum de censu aeris 
et divitiarum intelligas, sed de honoris etiam ambitu 
ac vanae laudationis desiderio, quae omnia transeunt 
cum mundo. Munit parum locus, si deest spiritus 
fervoris; nec diu stabit pax illa quaesita forinsecus, 
si vacat a vero fundamento status cordis, hoc est, nisi 
steteris in me; permutare te potes, sed non meliora- 
re. Nam occasione orta et accepta invenies, quod 
fugisti, et amplius. 


Oratio pro purgatione cordis et coelesti 
' sapsentia. „ 


4. Confirma me, Deus, per gratiam sancti Spiri- 
tus. Da virtutem corroborari in interiori homine et 
cor meum ab omni inutili sollicitudine et angore 
erüenare, nec variis desideriis trahi cujuscunque rei | 

12 

vilis aut pretiosae, sed omnia inspicere sicut trans- 
euntia, et mé pariter cur illis transiturum: quia nihil 
permanens sub sole, ubi omnia vanitas et afflictio 
spiritus. O quam sapiens qui ita considerat! 

5. Da mihi, Domine, coelestem sapientiam, ut 
discam te super omnia quaerere et invenire, super 
omnia sapere et diligere et caetera secundum ordi- 
nem sapientiae tuae, prout sunt, intelligere. Da 
prudenter declinare blandientem et patienter ferre 
adversantem, quia haec magna sapientia, non move- 
ri omni vento verborum, nec aurem male blandienti 
praebere Sirenae; sic enim incepta pergitur via 
secure. | ‘ 


€ A PUT XXVIII. 


Contra linguas n i 

4. Fit, non aegre de si quidam de te male 
senserint et dixerint, quod non libenter audias. Tu 
deteriora de te ipso sentire debes et neminem in- 


firmiorem te credere. Si ambulas ab intra, non 
multum ponderabis volantia verba. Est rion parva’ 


prudentia, silere in tempore malo et introrsus ad me 
converti, nec humano judicio disturbari. 

2. Non sit pax tua in ore hominum: sive' enim 
bene sive male interpretati fuerint, non es ideo alter 


` 


- 

homo. Ubi est vera pax et vera gloria? Nonne in 
me? Et qui non appetit hominibus placere nec timet 
displicere, multa perfruetur pace. Ex inordinato 
amore et vano timore oritur omnis inquietudo cordis 
et distractio sensuum. 


Ld 


* 


CAPUT | XXIX. 


Qualiter. instante tribulatione Deus invocandus | 
est et benedicendus. | 


4. Sit nomen tuum, Domine, benedictum in sae- 
cula, qui voluisti hanc tentationem et tribülationem 
venire super me. Non possum eam effugere, sed ne- 
cesse habeo ad te confugere, ut me adjuves et in bo- 
num mihi convertas. Domine, modo sum in tribula- 
. tione, et nop est cordi meo bene, sed muKum vexor 
a praesenti passione. Et nung, Pater dilecte, quid 
dicam? Deprehensus sum inter angustias. Salvifica 
me ex horahac. Sed propterea veni in hanc horam, 
ut tu clariflceris, cum fuero valide humiliatus et per 
_te liberatus. Complaceat tibi, Domine, ut eruas me; 
nam ego pauper quid agere possum, et quo ibo sine 


* 


tet Da patientiam, Domine, etiam hac vice. Adjuva 


me, Deus meus, et non timebo quantumcunque gra- 
vatus fuero. 


A 

2. Et nunc inter haec quid dicam? Domine, fiat 


voluntas tua. Ego bene merui tribulari et gravari. 
. Oportet utique, ut sustineam, et utinam patienter, do- 


nec transeat tempestas et melius fiat! Potens est 


autem omnipotens manus tua etiam hanctentationem 
a me auferre et ejus impetum mitigare, ne penitus 
succumbam, quemadmodum et prius saepius egisti 
mecum, Deus meus, misericordia mea. Etquanto 
míhi difficilius, tanto tibi facilior est haec mutatio 
dexterae Excelsi, 


/ 


„ CAPUT xxx. 


De divino petendo auxilio et confidentia 
recuperandae gratiae. 


\ 


1. Fil, ego Dominus confortans in die 


tribulationis. Venias ad me, cum tibi noh fuerit: 


bene. Hoc est quod maxime consolationem impedit 


coelestem, quia tardius te convertis ad orationem. : 


Nam antequam me intente roges, multa interim sola- 
tia quaeris et recreas te in externis, ideoque fit, ut 
parum omnia prosint, donec advertas, quia ego sum, 
qui eruo sperantes in me; nec est extra me valens 


: f 
2. Psalm. 76 (17), 11. — 1. Nahum 1,7. 

auxilium neque utile consilium, sed neque durabile 
remedium. Sed jam resumto spiritu post tempesta- 
tem reconvalesce inluce miseratiohum mearum: quia 
prope sum, (dicit Dominus,) ut restaurem universa 
non solum integre, sed et abundanter ac cumulate. 

2. Numquid mihi quidqugm est difficile, aut ero 
similis dicenti et non facienti* Ubi est fides tua? 
Sta firmiter et perseveranter. Esto longanimis et 
vir fortis; veniet tibi consolatio in tempore suo. Ex- 
specta me, exspecta: veniam et curabo te. Tentatio 
est, quae te vexat, et formido vana, quae te exterret. 
Quid importat sollicitudo de futuris contingentibus, 
nisi ut tristitiam super tristitiam habeas? Sufficit — 
diei malitia sua. Vanum est et inutile de futu- 
ris conturbari vel gratulari, quae forte nunquam 
evenient. 

3. Sed humanum est hujusmodi imaginationibus 
illudi, et parvi adhuc animi signum tam leviter trahi 
` a suggestione inimici. Ipse enim non curat, utrum | 
veris an falsis illudat et decipiat; utrum praesentium 
amore aut futurorum formidine prosternat.. Non er- 
go turbetur cor tuum neque formidet. Crede in me 
et in misericordia mea habeto fiduciam. Quando tu 
putas te elongatum a me, saepe sum propinquior. 
Quando tu aestimas paene totum perditum, tunc sae- ^ 
pe majus merendi instat lucrum. Non est totum per- 
ditum, quando res accidit in contrarium. Non debes 
judicare secundum praesens sentire, nec sic gravitati 


1 

alicui undecunque venienti inhaerere et aecipere, 
tanquam omnis spes sit ablata emergendi. 

4. Noli putare te relictum ex toto, quamvis ad 
tempus tibi miserim aliquam tribulationem, vel etiam 
optatam subtraxerim consolationem ; sic enim trans- 
itur ad regnum coelorum. Et hoc sine dubio magis 
expedit tibi et caeteris servis meis, ut exercitemini 
adversis, quam si cuncta ad libitum haberetis. Ego 
. novi cogitationes absconditas: quia multum expedit 
pro salute tua, ut interdum sine sapere relinquaris, 
ne forte eleveris in bono successu et tibi ipsi placere 
velis in eo, quod non es. Quod dedi, auferre possum 
et restituere, cum mihi placuerit.  , | 

5. Cum dedero, meum est; cum subtraxero, tuum 
non tuli: quia meum est omne datum bonum et 

omne donum perfectum. Si tibi immisero gra- 
vitatem aut quamlibet contrarietatem , ne indigneris 
neque concidat cor tuum; ego cito sublevare possum 
et omne onus in gaudium transmutare. Verumtamen 
justus sum et recommendabilis multum, cum sic fa- 
cio tecum. . 7 : 

6. Si recte sapis et in veritate adspicis, nunquam 
debes propter adversa tam dejecte contristari, sed 
'magis gaudere et gratias agere: immo hoc unicum 
reputare gaudium, quod affligens te doloribus non 
parco tibi. Sicut dilexit me pater, et ego 
vos diligo, dixi dilectis discipulis meis: quos uti- 
que non misi ad gaudia temporalia, sed ad magna 


5. Jac. 1, 11. — 6. Joann. 15, 9. 

certamina; non ad honores, sed ad despectiones; non 
ad otium, sed ad labores; non ad requiem, . sed ad 
afferendum fructum miultum in patientia. Horum 

memento, fili mi, verborum. 


i 


/ 

' CAPUT XXXI. : 
De neglectu omnis creaturae, ut creator I post 
inveniri. 


1. Domine, behe indigeo adhuc majori gratia, si 
debeam illuc pervenire, ubi me nemo poterit nec ulla 
creatura impedire. Nam quamdiu res aliqua me re- 
tinet, non possum libere ad te volare. Cupiebat 
libere volare, qui'dicebat; Quis dabit mihi 
pennas/sicut columbae, et volabo et re- 
quiescam? . Quid simplici oculo quietius? Et quid: 
liberius nil desiderante in terris? Oportet igitur, 
omnem supertransire creaturam et se ipsum perfecte 
deserere, ac in excessu mentis stare et videre, te 
ommium conditorem cum creaturis nil simile habere. 
Et nisi quis ab omnibus creaturis fuerit expeditus, 
non poterit libere intendere divinis. Ideo enim pauci 
inveniuntur contemplativi , quia pauci sciunt se a pe- 
rituris et creaturis ad plenum sequestráre. | 


1. Psalm. 54 (55), 1. 

2. Ad hoc magna requiritur gratia, quae animam 
levet et supra semet ipsam rapiat. Et nisi homo fit 
in spiritu elevatus et ab omnibus creaturis liberatus 
ac Deo totus unitus, quidquid scit, quidquid etidm 
habet, non est magni ponderis. Diu parvus erit et 
infra jacebit, qui aliquid magnum aestimat, nisi so- 
lum unum, immensum, aeternum bonum. Nam quid- 
quid Deus non est, nihil est et pro nihilo computari 
debet. Est magna differentia, sapientia illuminati et 
devoti viri et scientia literati atque studiosi clerici. 
Multomobilior est illa doctrina, quae desursum ex 
divina influentia manat, quam quae laboriose huma- 
no acquiritur ingenio. 

3. Plures reperiuntur contemplationem desidera- 
re, sed quae ad eam requiruntur, non student exer- 
cere. Est et magnum impedimentum, quia in signis 
et sensibilibus rebus statur et parum de perfecta mor- 
tificatione habetur. Nescio quid est et quo ‘spiritu 
ducimur, et quid praetendimus, qui spirituales dici 
videmur: quod tantum laborem et ampliorem sollici- 
tudinem pro transitoriis et vilibus agimus, et de in- 
terioribus nostris vix aut raro plene recollectis sen- 
sibus cogitamus. 

~- . 4. Proh dolor! statim post modicam recollectio- 
nem foras erumpimus nec opera nostra districta exa- 
minatione trutinamus. Ubi jacent affectus nostri, non 
attendimus, et quam impura sint omnia, non deplora- 
mus. Omnis quippe caro corruperat viam 


4. Genes. 6, 12. 
* 

suam, etideo sequebatur diluvium magnum. Cum . 
ergo interior affectus noster multum corruptus sit, 
necesse est, ut actio sequens, index cárentiae interio- 
ris vigoris, corrumpatur. Ex puro corde procedit 
fructus bonae vitae. 

5. Quantum quis fecerit, quaeritur; sed ex quan- 
ta virtute agit, non tam studiose pensatur. Si fuerit 
fortis, dives, pulcher, habilis, vel bonus scriptor, bo- 
nus cantor, bonus laborator. investigatur; quam pau- 
per sit spiritu, quam patiens et mitis, quam devotus et 
internus a multis tacetur. Natura exteriora hominis 
respicit, gratia ad interioraseconvertit. Illa frequen- 
ter fallitur, ista in Deo sperat, ut non decipiatur. 


CAPUT XXXII. 
De abnegatione sui et abdicatione omnis 
cupiditatis. 


4. Fiti „ non potes perfectam possidere liberta- 
tem, nisi totaliter abneges temet ipsum. Compediti 


sunt omnes proprietarii et sui ipsius amatores, cupidi, . ` 


curiosi, gyrovagi, quaerentes semper mollia, non 
quae Jesu Christi, sed hoc saepe fingentes et compo- 
nentes, quod non stabit. Peribit enim totum, quod 
non est ex Deo ortum. Tene breve et consummatum 


— 


140 _ DE IMITATIONE 


yerbum: Dimitte omnia, et i invenies omnia; relinque 
. eupidinem, et reperies requiem. Hoc mente per-. 


tracta, et cum impleveris, intelliges omnia. 
2. Domine, hoc'non est opus unius diei nec ludus 
parvuiorum ; immo in hoc brevi includitur omnis per- 


fectio religiosorum. 


3. Fili, non debes averti nec statim dejici, audita 
via perfectorum, sed magis ad sublimiora provocari, 
et ad minus ad haec ex desiderio suspirare. Utinam 
sic tecum esset, et ad hoc pervenisses, ut tui ipsius 
amator non essés, sed ad nutum meum pure stares et 
ejus, quem tibi praeposui, patris! "Tunc mihi valde 


' placeres et tota vita tua in gaudio et pace transiret. 


Adhuc multa habes ad relinquendum, quae nisi mihi 
ex integro resignaveris , non acquires quod postulas. 
Suadeo tibi emere a me aurum ignitum, ut locuples 
fias, id est, coelestem sapientiam omnia infima con- 


 culcantem. Postponeterrenam sapientiam et omnem 


humanam et propriam complacentiam. 

&. Dixi viliora tibi emenda pro pretiosis et altis 
in rebus humanis. Nam valde vilis et parva ac paene 
oblivioni tradita videturvera coelestis sapientia, non 
sapiens alta de se, nec magnificari quaerens in terra: 
quam multi oretenus praedicant, sed vita longe dis- 
sentiunt; ipsa tamen est pretiosa margarita a multis 
abscondita. E | 

a 

CAPUT XXXIIL 


De instabilitate cordis et de intentione finali 
ad Deum habenda. 


1. Fiti, noli credere affectui tuo; qui nunc est, 
cito mutabitur in aliud: Quamdiu vixeris, mutabili- 
tati subjectus es, etiam nolens: ut modo laetus, modo 
tristis, modo pacatus, modo turbatus, nunc devotus, 
nunc indevotus, nunc studiosus, nunc acediosus, nunc 
gravis, nunc levis inveniaris. Sed stat super haec 
mutabilia sapiens et bene doctus in spiritu, non at- 
tendens, quid in se sentiat vel qua parte flet ventus 
instabilitatis, sed ut tota intentio mentis ejus ad de- 
bitam et optimum -proficiat finem. Nam sic poterit 
unus et idem inconcussusque permanere, simplici in- 
tentionis oculo per tot varios eventus ad me imprae- 
termisse directo. ' 

2. Quanto autem purior fuerit intentionis oculus, 
tanto constantius inter diversas itur procellas. Sed 
in multis caligat oculus purae intentionis: respicitur 
enim cito in aliquod delectabile, quod occurrit. 
Nam et raro totus liber quis invenitur a naevo pro- 
priae exquisitionis. Sie Judaei olim venerant in 
Bethaniam ad Martham et Máriam non propter 


Jesum tantum, sed et ut Lagarum vide- . 


2. Joann. 12, 9. 


e 

rent. Mundandus est ergo intentionis oculus, ut 
sit simplex et rectus, atque ultra omnia varia mediá 
! ad medirigendus. : : 


y 


CAPUT ‘XXXIV. 
` Quod amanti sapit Deus super omnia et in 


omnibus. ‘ 


t 


A 


; ZA" . 2 
. 4. Ecce Deus meus et omnia. Quid volo am- ` 
plius et quid felicius desiderare possum! O sapidum 
et dulce verbum! sed amanti verbum, non mun- 
dum nec ea quae in mundo sunt. Deus meus 
et omnia. Intelligenti satis dictum ést, et saepe re- 
petere jucundum est amanti. Te siquidem praesente 
jucunda sunt omuia; te autem absente fastidiunt 
cuncta. Tu facis cor tranquillum, et pacem magnam 
laetitiamque festivam. Tu facis bene séntire de 
omnibus et in omnibus te laudare, nec potest aliquid 
sine te diu placere, sed si debet gratum esse et bene 
sapere, oportet gratiam tuam adesse'et condimento 
tuae sapientiae condiri. 
2. Cui tu sapis, quid ei recte non MÀ Et: 
cui tu non sapis, quid ei ad jucunditatem esse po- 
,terit? Sed deficiunt in sapientia tua mundi sapientes 


1. 1 Joann. 2, 45. 

et qui carnem sapiunt, quia ibi plurima vanitas et hic 
mors invenitur. Qui autem te per contemtum mun- 
danorum et carnis mortificationem sequuntur, vere 
sapientes esse cognoscuntur, quia de vanitate ad ve- 
ritatem, de carne ad spiritum transferuntur. [stis 
sapit Deus, et quidquid boni invenitur in creaturis, 
totum ad laudem referunt sui conditoris. Dissimilis 
tamen et multum dissimilis sapor creatoris et crea- 
turae, aeternitatis et temporis, lucis increatae et lu- 
cis illuminatae. 

3. O lux perpetua, cuncta creata transscendens 
lumina, fulgura coruscationem de sublimi penetran- 

tem omnia cordis mei intima. Purifica, laetifica, 
clarifica et vivifica spiritum meum cum suis potentiis 
ad inhaerendum tibi jubilosis excessibus. O quando 
veniet haec beata et desiderabilis hora, ut tua me 
saties praesentia et sis. mihi omnia in omnibus? 
Quamdiu hoc datum non fuerit, nec plenum gaudium 
erit. Adhuc, proh dolor! vivit in me vetus homo; 
non esttotus crucifixus, non est perfecte mortuus; ad- 
.huc concupiscit fortiter contra spiritum, bella movet 
intestina nec regnum animae patitur esse quietum. 

4. Sed tu, qui domiraris potestati maris et motum 
fluctuum ejus mitigas, exsurge, adjuva me. Dissipa 
gentes, quae bella volunt; contere eas in virtute tua. 
Ostende, quaeso, magnalia tua, et glorificetur dextera 
tua, quia non est spes alia.nec refugium mihi, nisi in 
te, Domine Deus meus. 


— Gime, 

CAPUT XXXV. 


Quod non est securitas a tentatione in hac vita. 


r 


4. Fim, nunquam securus es in hac vita, sed 

` quoad vixeris, semper arma spiritualia tibi sunt ne- 
cessaria. Inter hostes versaris, et a dextris et a si- 
nistris impugnaris. Si ergo non uteris undique scuto 
patientiae, non eris.diu sine vulnere. Insuper, si non 
ponis cor tuum fixe in me cum mera voluntate cuncta 
patiendi propter me, non poteris ardorem istum su- 
- Stinere nec ad palmam pertingere beatorum. Oportet 
te ergo viriliter omnia pertransire et potenti manu 
uti adversus objecta. Nam vincenti datur manna, et 
torpenti i as multa miseria. 


2. Si quaeris in hac vita requiem, quomodo tunc 
pervenies ad aeternam requiem? Non ponas te ad 
multam requiem, sed ad magnam patientiam. Quaere 
veram pacem, non in terris, sed in coelis, non in homi- 
nibus nec in caeteris creaturis, sed in Deo solo. Pro 
amore Dei debes omnia libenter subire, labores scili- 
cet et dolores, tentationes, vexationes, anxietates, 
necessitates , infirmitates, injurias, oblocutiones, re- 
prehensiones, humiliationes, confusiohes, correctio- 
nes et despectiones. Haec juvant ad virtutem, haec 
probant Christi tironem, -haec fabricant coelestem 
-eoranam. Ego reddam mercedem aeternam pro 


e 

brevi labore et infinitam pm pro transitoria 
confusione. 

3. Putas tu, quod semper habebis pro tua vülüsc 
tate consolationes spirituales? Sancti mei non sem- 
per habuerunt tales, sed multas gravitates et tenta- 
tiones varias magnasque desolationes. Sed patienter 
sustinuerunt se in omnibus,et magis confisi sunt Deo 
quam sibi, scientes, quia non sunt condignae 
passiones hujus temporis ad futuram glo- 
riam promerendam. Vis tu statim habere, quod 
multi post multas lacrymas et magnos labores vix 
obtinuerunt? Exspecta Dominum, viriliter age et 
confortare; noli diffidere, noli discedere ; sed corpus 
et animam expone constanter pro gloria Dei. Ego 
reddam plenissime, ego tecum ero in omni 
tribulatione. 


CAP U T XXXVI. 
Contra vana hominum judicia. 
1. Fn: , jacta cor tuum firmiter in Domino et hu- 
manum ne metuas judicium, ubi te conscientia pium 


reddit et insontem. Bonum est et beatum taliter 
pati, nec hoc erit grave humili cordi et Deo magis 


3. Rom. 8, 18. Psalm. 90 (91), 15. 


, 

quam sibi ipsi confidenti.. Multi multa loquuntur et 
ideo parva fides est adhibenda. Sed et omnibus satis 
esse non est possibile. Etsi Paulus omnibus studuit 
in Domino placere et omnibus omnia factus 
est: tamen etiam pro minimo duxit, quod ab 
humano die judicatus fuit. 
2. Egit satis pre aliorum dedificatione et salute, 
quantum in se erat et poterat; sed ne ab aliis ali- 
quando judicaretur ve] nom despiceretur, cohibere 
non potuit. Ideo totum Deo commisit, qui totum - 
noverat, et patientia ac humilitate corttra ora loquen- 
tium iniqua aut etiam vana ac mendosa cogitantium 
"atque pro libitu suo quaeque jactantium se defendit. 
Respondit tamen interdum, ne infirmis ex sua taci- 
'turnitate generaretur scandalum. 
3. Quis tu, ut timeas a mortali homi- 
ne? Hodie est, et cras non comparet. Deum time, 
, et hominum terrores non expavesces. Quid potest 
aliquis in te verbis aut injuriis? Sibi potius nocet 
quam tibi, nec poterit judicium Dei effugere, qui- 
cunque estille. Tu habe Deum prae oculis, et noli 
contendere verbis querulosis, Quod si ad praesens 
tu videris succumbere et confusionem pati, quam non 
meruisti: ne indigneris ex hoc neque per impatien- 
*iumcnimuas coronam tuam, sed-ad me potins respice 
ün:coelum, qui potens sum eripere ab omni confusione 
Et injuria, et micuique reddere secundum opera sua. 


1. 1 Corinth. 9, 22. Ib. 4,3. — 3. Jes. 51,12: 


ECE 

CAPUT SOUS 


De pura et integra resignatione ‘sui ad obti- 
nendam cordis libertatem. 


1. F. ili, relinque te et invenies me. Sta sine ele- 
ctione et omni proprietate, et lucraberis semper. 
Nam et adjicietur tibi amplior gratia, statim ut te re- 
signaveris nec resumseris. 

?. Domine, quoties me resignabo, et in quibus me 


relinquam? 
8. Semper et omni horas sicut in parvo, sic et in 


magno. Nihil excipio, sed in omnibus te nudatum 
inveniri volo. . Alioquin quomodo poteris esse meus 
et ego. tuus, nisi fueris ab omni propria voluntate 
intus et foris spoliatus? Quanto celerius hoc agis, 
tanto melius habebis, et quanto plenius et sincerius, 
tanto mihi plus placebis et amplius lucraberis. 

4. Quidam se resignant, sed cum aliqua exceptio- 
ne: non enim plene Deo confidunt, ideo sibi provi- 
dere satagunt. Quidam etiam primo totum offerant, 
sed postea tentatione pulsati ad priora redeunt, ideo 
minime in virtute proficiunt. Hi ad veram puri cor- 
dis libertatem et jucundae familiaritatis meae gra- 
tiam non pertingent, nisi integra resignatione et 
quotidiana sui immolatione prius facta; sine qua non 
stat nec stabit unio fruitiva. _ 

5. Dixi tibi saepissime et nunc iterum dico. Re- 

K 2 

linque te, resigna te, et frueris magna interna pace. 
Da totum pro toto; nil exquire, nil repete; sta pure 
et inhaesitanter in me, et habebis me. Eris liber in 
corde et tenebrae non conculcabunt te. Ad hoc co- 
nare, hoc ora, hoc desidera, ut ab omni proprietate 
possis exspoliari et nudus nudum Jesum sequi, tibi 
mori et mihi aeternaliter vivere. Tunc deficient 
omnes vanae phantasiae, conturbationes iniquae et 
curae superfluae. Tunc etiam recedet immoderatus 
timor et inordinatus amor morietur. 


CAPUT XXXVII. 


De bono regimine tn externis et recursu ad 
Deum in periculis. 


1. Fili, ad istud diligenter tendere debes, ut in 
omni loco et actione seu occupatione externa sis in- 
timus, liber et tui ipsius potens, et sint omnia sub te 
et tu non sub eis; ut sis dominus actionum tuarum et 
rector, non servus nec emtitius, sed magis exemtus 
verusque Hebraeus, in sortem aclibertatem transiens 
filiorum Dei: qui'stant super praesentia “et speca- 
lantur aeterna, qui transitoria sinistro intuentur 
oculo et dextro coelestia, quos temporalia non tra- 
hunt ad inhaerendum, sed trahunt ipsi magis ea ad 

bene serviendum, prout ordinata sunt a Deo et insti- ' 
tuta a summo opifice, qui nil inordinatum in sua re- 
liquit creatura. | 
2. Si etiam in omni eventu stas, non in doa cds | 

externa nec oculo carnali lustras visa vel audita, sed 
mox in qualibet caussa intras cum Moyse in taber- 
' naculum ad consulendum Dominum: audies nonnun- 
, quam divinum responsum et redies instructus de 
multis praesentibus et futuris. Semper enim Moyses 
recursum habuit ad tabernaculum pro dubijs et quae- 
stionibus solvendis, fugitque ad orationis adjutorium 
pro periculis et improbitatibus hominum sublevandis. 
Sic et tu confugere debes in cordis tui secretarium; 
divinum intentius implorando suffragium. Propter- 
ea namque Josue et filii Israël a Gabaonitis leguntur: 
. quia os Domini prius non interrogaverunt, 

sed nimium creduli dulcibus sermonibus falsa pietate 
 delusi sunt. 

t 


CAPUT XXXIX. . 


Quod homo non sit smportunus in negotiis. 


1. F ili, committe mihi semper caussam tuam, 
ego bene disponam in tempore suo. Exspecta ordi- 
nationem meam, et senties inde profectum. 


/ 

2. Domine, satis libenter tibi omnes res committo, 
2 quia parum potest cogitatio mea ptoficere. Utinam 
non multum adhaererem futuris eventibus; sed ad 

beneplacitum tuum incunctanter me offerrem. 
3. Fili, sáepe homo rem aliquam vehementer agi- 


tat, quam desiderat; sed cum ad eam pervenerit, ali- . 


ter sentire incipit; quia affectiones circa idem non 
sunt durabiles , sed magis de uno ad aliud impellunt. 
'Non est ergo minimum, etiam in minimis se ipsum 
relinquere. : | 

4. Verus profectus hominis est abxegatio sui 
ipsius, et homo abnegatus valde liber est et securus. 
Sed antiquus hostis omnibus bonis adversans & ten- 
tatione non cessat, sed die noctuque graves molitur 
insidias, si forte in laqueum deceptionis possit prae- 
cipitare incautum. Vigilate et orate, dicit Do- 
minus, ut non intretis in tentationem, 

CAPUT XL. 


Quod homo nihil boni ex se habet et de nullo 

| gloriari potest. í 

1. Domine, quid est homo, quod me mor 
es ejus, aut filius hominis, quia visitas 


4. Matth. 26, 44. — 1. Psalm. 8, 6. 


` 1 


- 


CHRISTI Link II. CAP. 39, 40. — 451 


eum? Quid promeruit homo, ut dares illi gratiam 


taam? Domine, quid possum conqueri, si me deseris; 
aut quid juste obtendere pessum, si quod peto, nos 
feceris? Certe hoc in veritate cogitare possum et 
dicere: Domine, nihil sum, nihil possum, nihil boni ex, 
me habeo, sed in omnibus defieio et ad nihil semper 
tendo. Et nisi a te fuero adjutus et interius informa- 
tus, totus efficior tepidus et dissolutus. | 

' 2. Tu aatem, Domine, semper idem ipse es, et 
permanes in aeternum semper bonus, justus et san- 
ctus, bene, juste ac sancte agens omnia et disponens 
in sapientia. Sed ego, qui ad defectum sum magis. 


pronus, quam ad profectum, non sum semper in uno 


statu perdurans, quia septemtempora mutantur super 
me. Verumtamen cito melius fit, cum tibi placuerit, 


et manum perrexeris adjutricein: quia tu solus sine 


humano suffragio poteris auxiliari, et in tantum con- 
firmare, ut vultus meus amplius in diversa non mute- 
tur, sed in te uno cor meum convertatur et quiescat. 
3. Unde si bene scirem omnem humanam conso- 
lationem abjicere, sive proptez devotionem adipiscen- 
dam ‘sive propter necessitatem, qua compellor te 
quaerere, quia non est homo, qui me consoletur: 
tunc possem merito de gratia tua sperare et de dono 
novae consolationis exsultare. 
4. Gratias tibi, unde totum venit, quotiescunque 
mihi bene succedit. Ego autem vanitas et nihilum 


a 


ante te, inconstans homo et infirmus. Unde ergo 


` 


2. septem tempora sqq. e. Dan. 4, 13. 20. 22. 

possum gloriari, aut cur appeto reputari? Numquid 
de nihilo? Et hoc vanissimum est. Vere inanis glo- 
ria, mala pestis, vanitas maxima, quia a vera trahit 
gloria et coelesti spoliat gratia. Dum enim homo 
complacet sibi, displicettibi; dum inhiat laudibus hu- 
manis, privatur veris virtutibus. l 
5. Est autem vera gloria et exsultatio sancta, glo- 
riari in te et non in se, gaudere in nomine tuo, non in 
propria virtute, nec in aliqua creatura delectari, nisi 
propter te. Laudetur nomen tuum, non meum; ma- 
gnificetur opus tuum, non meum; benedicatur nomen 
sanctum tuum, nihil mihi autem attribuatur de laudi- 
bus hominum. Tu gloria mea, tu exsultatio cordis 
mei. In te-gloriabor et exsultabo tota die, pro me 
autem nihil, nisi in infirmitatibus meis. 
6. QuaerantJudaei gloriam, quae ab invicem est: 
ego hanc requiram, quae a solo Deo est. Omnis qui- 
dem gloria humana, omnis honor temporalis , omnis 
altitudo mundana, aeternae gloriae tuae comparata, 
vanitas est et stultitia. O veritas mea et inisericordia 
mea, Deus meus, Trinitas beata, tibi soli laus, ho- 
nor, virtus et gloria per infinita saeculorum saecula! 


5. 2 Cor. 12, 5. 

CAPUT XLI. 
De contemtu omnis temporalis honoris. 


4. Fili, noli tibi attrahere 5 si videas alios hono- 
rari et elevari, te autem despici et humiliari. Erige 
cor tuum ad me in coelum, et non contristabit te con- 
temtus honiinum in terris. 

2. Domine, in caecitate sumus et vanitate cíto se- 
ducimur. Si recte me inspicio, nunquam mihi facta 
est injuria ab aliqua creatura, unde nec juste habeo 
conqueri adversum te. Quia autem frequenter et 
graviter peccavi tibi, merito armatur contra’ me 
omnis creatura. Mihi igitur juste debetur confusio 
et contemtus, tibi autem laus, honor et gloria. Et 
nisi me ad hoc praeparavero, quod velim libenter ab 
omni creatura despici et relinqui atque penitus nihil 
videri, non possum interius pacificari et stabiliri, nec 
spiritualiter illuminari neque plene tibi uniri. | 

CAPUT XLII. 
Quod par non est ponenda in haminibus. 


4. Fili, si ponis pacem tuam cum | aliqua persona 
propter tnum séntire et convivere, instabilis eris et 
implicatus. Sed si recursum habes ad. semper vi- 
ventem et manentem veritatem, non centristabit 
amicus recedens aut moriens. In me debet amici di- 
lectio stare, et propter me diligendus est, quisquis 
tibi bonus visus est et multum carus in hac vita, Si- 
ne me non valet nec durabit amicitia, nec est vera et 
munda dilectio, quam ego non copule. Ita mortuus . 
debes esse talibus affectionibus düectorum hominum, 
ut quantum ad te pertinet, sine omni humano opta- 
res esse consortio. Tanto homo Deo magis appro- 
pinquat, quanto ab omni solatio terreno longius re- 
, cedit. Tanto etiam altius adDeum adscendit, quanto 

. profundius in se descendit et plus sibi ipsi vilescit. 
} 2. Qui autem sibi aliquid boni attribuit, gratiam 
Dei in se venire impedit, quia gratia spiritus sancti 
cor humile semper quaerit. Si scires te perfecte 
annihilare atque ab omni creati amore evacuare, 
tunc deberem in te cum magna gratia emanare. 
Quando tu respicis ad creaturas, subtrahitur tibi 
adspectus creatoris. Disce te in omnibus propter 


2. Edd. ab omni creato amore. 


NU — 

creatorem vincere ; tun ad divinam vàlebis cognitio- 

nem pertingere. Quantemcunqne modicum sit, si 

inordinate diligitar et respicitur  retardat a summo 
et vitiat. 


CAPUT XLHI. 


Contra vanam et saecularem scientiam. 

4. Fili ,non te moveant pulchra et subtilia homi- 
num dicta. Non enim est regnum Dei ia 
sermone, sed in virtnte. Attende verba mea, 
quae corda accendunt et mentes illuminant, inducunt 
compunctionem et variam ingerunt consolationem. 
Nunquam ad hoc legas verbum, ut doctior avt sa- 

. pientior possisvideri. Stude mortificationi vitiorum, ` 

| quia hoc amplius tibi proderit, quam notitia multa- - 

rum difficilium quaestionum. 

2. Cum multa legeris et cognoveris, ad unum 
‘semper oportet redire principium. Ego sum, qui 
doceo hominem scientiam, et clariorem intélligen- 
tiam parvulis tribuo, quam ab homine possit doceri. , 
Cui ego loquor, cito sapiens erit et multum in spiritu 
proficiet. Vae eis, qui multa curiosa ab hominibus 
inquirunt et de via mihi serviendi parum curant, 


1. 1 Cor. 4, 20. 

Veniet tempus, quando apparebit magister magistro- 
rum Christus, Dominus angelorum, cunctorum audi- 
turus lectiones, hoc est, singulorum examinaturus 
conscientias. Et tunc scrutabitur Jerusalem 
in lucernis, et manifesta erunt abscondita te- 
nebrarum, tacebuntque argumenta linguarum. 

3. Egosum, qui humilem in puncto elevo mentem, 
ut plures aeternae veritatis capiat rationes, quam si 
quis decem annis studuisset in scholis. Ego doceo 
sine strepitu verborum, sine confusione ópinienum, 
sine fastu honoris, sine pugnatione argumentorum. 
Ego sum, qui doceo terrena despicere, praesentia fa- 
stidire, aeterna quaerere, aeterna sapere, honores 
fugere, scandala sufferre, omnem spem in me pone- 
re, extra me nil ice et super omnia me ardenter 
amare. 

4. Nani quidam € me intime didicit diyina 
et loquebatur mirabilia. Plus profecit in relinquendo 
omnia, quam in studendo subtilia. : Sed aliis loquor 
communia, aliis specialia; aliquibus in signis et figu- 
ris dulciter appareo, quibusdam vero in multo lumine 
revelo mysteria. Una vox librorum, sed non omnes 
aeque informat: quia intus sum doctor veritatis, scru- 
tator cordis, cogitationum intellector, actionum pro- 
motor, distribuens singulis, sicut dignum judicavero. 


2. Zeph. 1, 12. 1Cor. 4, 5. 

CAPUT XLIV. 


De non attrabendo gibi res exteriores. 


1. F ili, in mültis oportet te esse inscium et aesti- - 
mare tanquam mortuum super terram et cui totus 
mundus crucifixus sit. Malta etiam oportet surda 
aure pertransire, etquae tuae pacis sunt, magis cogi- 
— tare. Utilius est oculos a rebus displicentibus aver- 
tere et unicuique suum sentire relinquere, quam con- 
tentiosis sermonibus deservire. Si bene steteris cum 
Deo et ejus judicium adspexeris , facilius te victum 
portabis. ` 

2. O Domine, quousque venimus? Ecce deuinum ^ | 
defletur temporale; pro modico quaestu laboratur et 
curritur, et spirituale detrimentum in oblivionem 
transit et vix sero reditur. Quod parum vel nihil . 
prodest, attenditur, et quod summe necessarium est, 
negligenter praeteritur: quia totus homo ad externa 
defluit, et nisi cito resipiscat, libens in exterioribus 
jacet. | 

CAPUT XLV. 


Quod omnibus non ‘est credendum, et de facili 
lapsu verborum. 

t. Da mihi auxilium, Domine, de tribu- 
Aatione, quia vana salus hominis. Quam 
saepe ibi non inveni fidem, ubi me habere putavit 
Quoties etiam ibi reperi, ubi minus praesumsi? Vana 
ergo spes in hominibus, salus autem justorum in te, 
Deus. Benedictus sis, Domine Deus meus, in omni- 

^ bus, quae accidunt nobis. Iafirmi sumus et instabi- 
les, cito fallimur et permutamur. g 

2. Quis est homo, qui ita caute et circumspecte in 

omnibus se custodire valet; ut aliquamdo in aliquam — 
' deceptionem vel perplexitatem non veniat? Sed qui 
in te, Domine, confidit ac simplici ex corde quaerit, 
non tam facile labitur. Et si inciderit ia aliquam 
, tribulationem, quecunque modo fuerit etiam impli- 
catus, citius per te eruetur aut a te conselabitur, quia 
tu non deseres in te sperantem usque in finem. Ra- 
rus fidus amicus in cunctis amici perseverans pressu- 
xis. Tu, Domine, tu solus es fidelissimus in omntbus . 

et praeter te non est alter talis, 

3. O quam bene sapuit sancta illa anima, quae di- 
xit, sancta Agatha: Mens mea solidata est et in 


1. Psalm. 59 (60), 18. 

Christo fundata! Si ita mecum feret, non tam facile 
timor humanus me soHicitaret, nec verborum jacila 
moverent. Quis omnia preevidere, quis praecavere 
fatura mala sufficit? Si praevisa saepe etiam lae- 
dant, quid improvisa nisi graviter feriunt? Sed qua- 
re mihi misero non melius providi? Cur etiam tam 
facile aliis eredidi? Sed homines sumus, nec aliud - 
quam fragiles homines sumus, etiamsi angeli a multis | 
aestimamur et dicimur. Cui credam, Domine, cui, 
nisi tibi? Veritas es, quae uon fallis, nec (alli potes. 
Et rursun: Omnis home mendax, infirmus, instabilis - 
- et labilis maxime in verbis, ita ut:statim vix credi de- 
beat, quod rectum in facie sonare videtur. 

4. Quam prudenter praemonuisti, cavendum. 
ab hominibus, et quia inimici hominis do- 
mestici ejus; nec credendum, si quis dixerit:, 
Ecce hic, aut ecce illic. Doctus sum damno. 
meo, et utinam ad cautelam srajerem et non ad insi- 
pientiam mihi. Cautus esto, ait quidam, cautus esto, 
serva apud te, quod dico. Et dum ego sileo et abs- 
conditum credo, nec ille silere potest, quod silendum 
petiit, sed statim prodit me et se, et abiit. Ab hujus- i 
modi fabulis et incaufis hominibus pretege me, Do- 
mine, ne in manus eorum incidam, nec unquam talia 
committam. Verbum verum etstabileda in os meum, 
‘et linguam calidam longe fac a me. Quod pati nolo, 
omnimode cavere debeo. 

5. O quam bonum e pacificum de "s silere, nec' 
4. Matth. 10, 11 & 36. Ub. 24, 28 et Mare. 13, 21. 

i | ; 

indifferenter omnia credere, neque de facili ulterius | 
effari, paucis se ipsum revelare, te semper inspecto- 
rem cordis quaerere, nec omni vento verborum cir- 
cumferri, sed oninia intima et externa secundum pla- 
citum tuae voluntatis pptare perfici! Quam tutum 
pro conservatione coelestis gratiae humanam fugere 
apparentiam, nec appetere quae foris admirationem 
. videntur praebere, sed eatota sedulitate sectari, quae 
vitae emendationem dant et fervorem! Quam mul- 
tis nocuitvirtus scita ac praepropere laudata! Quam 
sane profuit gratia silentio servata in hac fragili vita, 
quae tota tentatio fertur et militia! 


CAPUT XLVI. 


De confidentia in Deo habenda, quando insur- 
gunt verborum jacula. 


1. Fili, sta firmiter et spera in me. Quid enim 
sunt verba, nisi verba? Per aérem volant, sed lapi- 
dem non laedunt, Si reus es, cogita quod libenter 
emendare te velis; si nihil tibi conscius es, pensa | 
quod velis libenter pro Deo hoc sustinere. Parum 
satis est, ut vel verba interdum sustineas, qui necdum 

fortia verbera tolerare vales. Et quare tam parva 
tibi ad cor transeunt, nisi quia adhuc carnalis es et 

homines magis, quam oportet, attendis? Nam quia 
despici metuis, reprehendi pro excessibus non vis et 
excusationum umbracula quaeris, 

2. Sed inspice te melius, et agnosces, quia vivit 
adhuc in te mundus et vanus amor placendi homini- 
bus. Cum enim bassari refngjs et confundi pro de- 
fectibus, constat utique, quod nec verus humilis sis, 
nec vere mundo mortuus, nec mundus tibi erueifixus 
Sed audi verbum meum, et non curabis decem millia 
verba hominum. Ecce, si cuncta contra te diceren- 
tur, quae fingi malitiosissime possent: quid tibi no- 
cerent, si omnino transire permitteres, necplus quam 
festucam perpenderes? Numquid "e unum capillum 
tibi extrahere possent? 

3. Sed qui cor intus non habet nec Deum prae 
oculis, faciliter verbo movetur vituperationis. Qui 
autem in me confidit nee proprio judicio stare appe- - 
tit, absque humano terrore erit. Ego enim sum ju- 
dex et cognitor omnium secretorum; ego scio, quali- 
ter res acta est; ego injuriantem novi et sustinentem. 
A me éxiit verbum istud, me permittente hoc accidit, 
ut revelentur ex multis cordibus cogita- 
tiones. Ego reum et innocentem judicabo, sed oc- 
culto judicio utrumque ante probare volui. 

4. Testimonium hominum saepe fallit; meum ju- 
- dicium verum est, stabit et non subrertetur. Latet 
plerumque et paucis ad singula patet: nunquam ta- 
men errat, nec errare potest, etiamsi oculis insipien- 


3. Luc. 2, 35. 


A 


L 

tium non rectum videatur. Ad me ergo currendum 
est in omni judicio, nec proprio innitendum arbitrio. 
Justus enim non conturbabitur, quidquid 
a Deo ei acciderit. Etiamsi injaste aliquid con- 
tra eum prolatum fuerit, non multum curabit. Sed 
nec vane exsultabit, si per alios rationabiliter excu- 
setur. Pensat namque, quia ego sum scrutans 
corda et renes, qui non judico secundum faciem 
et humanam apparentiam. Nam saepe in oculis 
.meis reperitur culpabile, quod hominum judieio cre- 
ditur laudabile. 

5. Domine Deus, judex juste, fortis et patiens, 
qui hominum nosti fragilitatem et pravitatem, esto 
robur meum et tota fiducia mea: non enim mihi suf- 
ficit conscientia mea. Tu nosti, quod ego non novi; 
. et ideo in omni reprehensioue humiliare me debui et 
mansuete sustinere. Ignosce quoque mihi propitius, 
quoties sic non egi, et dona iterum Matiam amplioris 
sufferentiae. Melior est enim mihi tua copiosa mi- 
'sericordía ad consecutionem indulgentiae, quam mea 


opinata justitia pro defensione latentis conscientiae. 


Etsi nihil mihi conscius sum, tamen in hoc 
justificare me non possum: quia remota mi- 
sericordia tua non justificabitur in conspe- 
ctu tuo omnis vivens. 


4. Prov. 12, 21. Psalm. 7, 10; — 5. 1 Cor. 4, 4. Psalm. 
142 (143), 2. 

e 

CAPUT XLVII. 


Quod omnia gravia pro, aeterna vita sunt 
toleranda. 


1. F ili, non te frangant labores, quos assumsisti 
propter me, nec tribulationes te dejiciant usquequa- 
que; sed mea promissio in omni eventu te roboret et 
consoletur. Ego sufficiens sám ad reddendum supra 
omnem modum et mensuram. Non diu hic laborabis, 
nec semper gravaberis doloribus. Exspecta pauli- 
sper; et videbis celerem finem malorum. Veniet una 
hora, quando cessabit omnis labor et tumultus. Mo- 
dicum est et breve omne, quod transit cum tempore. 

2. Age, quod agis: fideliter labora in vinea mea, 
ego ero merces tua. Scribe, lege, canta, geme, tace, 
ora, sustine viriliter contraria; digna est his omni- 
bus et majoribus praeliis vita aeterna. Veniet pax 
in die una, quae nota est Domino; et erit non dies 
neque nox hujus scilicet temporis, sed lux perpetua, 
claritas infinita, pax firma et requies secura. Non 
dices tunc: Quis me liberabit-dé corpore 
mortis hujus? Neque clamabis: Heu mihi, 
quia incolatus meus prolongatus est! 
quoniam praecipitabitur mors et salus erit indefecti- 
va, anxietas nulla, jucunditas beata, societas dulcis 


etdecora. 


— 


2. Rom. 7, 24. Psalm. 119 (120), 5. 
L2 

3. O si vidisses Sanctorum in coelo coronas per 
petuas, quanta quoque nunc exsultant gloria, qui huic 
mundo olim contemtibiles et quasi vita ipsa indign: 
putabantur: profecto te statim humiliares usque ad 
terram, et affectares potius omnibus subesse, quam 
uni praeesse; nec hujus vitae laetos dies concupisce- 
res, sed magis pro Deo tribulari gauderes, et pro 
. nihilo inter homines computari maximum lucrum 
duceres. ` 

4. O si tibi haec saperent et profunde ad cor 
transirent, quomodo auderes vel semel conqueri? 
Nonne pro vita aeterna cuncta laboriosa sunt tole- 
randa? Non est parvum quid, perdere aut lucrari 
regnum Dei. Leva igitur faciem tuam in coelum. 
Ecce, ego et omnes Sancti mei mecum, qui in hoc 
saeculo magnum habuere certamen, modo gaudent, 
modo consolantur, modo securi sunt, modo requie- 
scunt, et sine fine mecum in regno patris mei per- 
manebunt. 


— — 


- 


CAPUT XLVIII. 


De die aeternitatis et hujus vitae angustiss. 


1. O supernae civitatis mansio beatissima! *O 
dies aeternitatis clarissima, quam nox non obscurat, 

sed summa veritas semper irradiat! Dies semper 
laeta, semper secura et nunquam statum mutans in g 
contraria! O utinam dies illa illuxisset, et cuncta 
haec temporalia finem accepissent! Lucet quidem 
Sanctis perpetua claritate splendida, sed non nisi a 
longe et per speculum peregrinantibus in terra. 

2. Norunt coeli cives, quam gaudiosa sit illa; ge- 
munt exules filii Hevae, quod amara et taediosa sit 
ista. Dies hujus temporis parvi et mali, pleni dolo-. 
ribus et angustiis: ubi homo multis peccatis inquina- 
tur, multis passionibus irretitur, multis timoribus 
atringitur, multis curis distenditur „multis curiosita- 
tibus distrahitur, multis vanitatibus implicatur, mul- - 
tis erroribus circumfunditur, multis laboribus atteri- 
tur, tentationibus gravatur, deliciis enervatur, ege- 
atate cruciatur, f 

3. O quando finis horum malordm?. Quando li- 
berabor a misera servitute vitiorum? Quando me- 
morabor, Domine, tui solius? Quando ad plenum 
laetabor inte? Quando ero sine omni impedimento in 
vera libertate sine omni gravamine mentis et corporis? 
Quando erit pax solida, pax imperturbabilis et secn- 
ra, pàx intus et foris, pax ex omni parte firma? Jesu 
bone, quando stabo ad videndum te? Quando con- 
templaber gloriam regni tui? Quando eris mihi 
omnia in omnibus? O quando ero tecum, in regno 
tuo, quod praeparasti dilectis tuis ab aeterno? Re- 
lictus sum pauper et exul in terra hostili, ubi bella 
quotidiana et infortunia maxima. 

4. Consolare exilium meum, mitiga dolorem 

meum, quia ad te suspirat omne desiderium meum. 
Nam onus mihi totum est, quidquid hic mundus offert 
ad solatium. Desidero te intime frui, sed nequeo 
apprehendere. ' Opto inhaerere coelestibus, sed de- 
primunt res temporales et immortificatae passiones. 
Mente omnibus rebus superesse volo, carne autem 
invite subesse cogor. Sic ego homo infelix mecum 
pugno, etfactus sum mihimetipsi gravis, dum spiritus 
sursum et caro quaerit esse deorsum. 

5. O quid intus patior, dum mente coelestia tra- 
cto, et mox carnalium turba occurrit oranti! Deus 
meus, ne elongeris a me, neque declines 
in ira a servo tuo. Fulgura coruscatio- 
nem tuam et dissipa eas; emitte sagittas 
tuas, et conturbentur omnes phantasiae inimici. 
Recollige sensus meos ad te; fac me oblivisci omnium 
mundanorum; da cito abjicere et contemnere phan- 
tasmata vitiorum. Succurre mihi aeterna veritas, ut 
nulla me moveat vanitas. Adveni coelestis suavitas, 
et fugiat a facie tua omnis impuritas. Ignosce quo- 
que mihi et misericorditer indulge, quoties praeter 
te aliud in oratione revolvo. Confiteor etenim vere, 
quia valde distracte me habere consuevi. Nam ibi 
multoties non sum, ubi corporaliter sto autsedeo, sed 
ibi magis sum, quo cogitationibus féror. Ibi sum, 
ubi cogitatio mea est. Ibi est frequenter cogitatio 
mea, ubi est, quod amo. Hoc mihi cito occurrit, 
quod naturaliter delectat aut ex usu placet. 


5. Psalm. 70 (71), 12. Ib. 143 (144), 6. 

6. Unde tu, veritas, aperte dixisti: ubi enim 
.est thesaurus tuus, ibi est et cor tuum. 
Si coelum diligo, libenter de coelestibus penso. Si 
mundum amo, mundi felicitatibus congaudeo et de 
adversitatibus ejus tristor. Si carnem diligo, quae 
carnis sunt saepe imaginor. Si spiritum amo, de 
. spiritualibus cogitare delector. Qugecunque enim 
diligo , de his libenter loquor et audio, atque talium 
imagines mecum, ad domum reporto. Sed beatus 
ille homo, qui propter te, Domine, omnibus creatu- 
ris licentiam abeuhdi tribuit, qui naturae vim facit, 
et concupiscentias carnis fervore spiritus erucifigit: 
ut serenata conscientia puram tibi orationem offerat, 
dignusque sit angelicis interesse choris, omnibus 
terrenis foris et intus exclusis. e 


CAPUT XLIX. 


De desiderio aeternae vitae, et quanta sint 
certantibus boná promissa. 


4. F ili cum tibi desiderium — béatitudinis 
desuper infundi sentis et de tabernaculo corporis ex- 
ire concupiscis, ut claritàtem meam sine vicissitudi- 


i . 


6. Matth. 6, 21. 

nis umbra contemplari possis: dilata eor tuum, et 
omni desiderio hanc sanctam inspirationem suscipe. 
. Redde amplissimas supernae bonitati gratias, quae 
tecum sic dignanter agit, clementer visitat, ardenter 
excitat, potenter sublevat, ne proprie pondere ad 
terrena labaris. Neque enim hoc cogitatu tuo aut 
conatu accipis, sed sola dignatione supernae gratiae 
et divini respectus: quatenus in virtutibus et majori 
humilitate proficias et ad futura certamina te prae- 
pares, mihique toto cordis affectu adhaerere ac fer- 
venti voluntate studeas deservire. 

2. Fili, saepe ignis ardet, sed sine fumo flamma 
non ascendit. Sic ét aliquorum desideria ad coe- 
lestia flagrant, et tamen a tentátione carnalis affe- 
ctus liberi non sunt. . Idcirco nec omnino pure pro 
honore Dei agunt, quod tàm desideranter ab eo pe- 
tunt. Tale est et tuum saepe desiderium, quod in- 
sinuasti fore tam importanum. Non enim est hoc 
purum et perfectum, quod propria commoditate est 
infectum. | 

3. Pete, non quod tibi est delectabile et commo- 
dum, sed quod mihi est acceptabile atque honorifi- 
cum: quia si recte judicas, meam ordinationem tuo 
desiderio et omni desiderato praeferre debes ac se- 
qui. Novi desiderium tuum et frequentes gemitus 
audivi. Jam velles esse in libertate gloriae filiorum 
Dei; jam te delectat domus aeterna et eaelestis pa- 
tria gaudio plena: sed nondum venit hora ista, sed 
est adhuc aliud tempus, scilieet tempus belli, tempus 


laboris et probationis. Optas summo repleri bono, 


E 

sed non potes hoc assequi modo. Ego sum; ene 
cta me, dicit Dominus, donec veniat regnum Dei. 


A. Probandus es adhuc in terris et in multis exer- - 
citandus. Consolatio tibi interdum dabitur, sed co- 
piosa satietas non concedetur. Confortare igitur, 
et esto robustus tam in agendo quam in patiendo na- 
turae contraria. Oportet te novum induere homi- 


nem et in alterum virum mutari. Oportet te saepe 


agere, quod non vis, et quod vis, oportet relinquere. 

Quod aliis placet, processum habebit; quod tibi pla- 
cet, ultra non proficiet. Quod alii dicunt, audietur; 
quod tu dicis, pro nihilo computabitur. Petent alii, 
et accipient: tu petes, nec impetrabis. 


5. Erunt alii magni in ore hominum, de te autem 
tacebitur. Aliis hoc vel illud committetur, tu autem 
ad nihil utilis judicaberis. Propter hoc natura quan- 
doque contristabitur, et magnum, si silens portave- 
ris. In his et similibus multis probari solet fidelis. 
Domini servus, qualiter se abnegare et in omnibus 
frangere quiverit. Vix est aliquid tale, in quo tan- 
tundenr mori indiges, sicut videre et pati, quae vó- 
luntati tuae adversa sunt; maxime autem cum dis- 
convenientia et quae minus utilia tibi apparent, fieri 
jubentur. Et quia non audes resistere altiori pote- 


5. Ed. a. 1487. et Valart. — natura aliquando contri- 
stabifur, et magnum certamen sustinebit; sed 
magnum bonum inde consequeris, si silens haeé 
portáveris.: 

stati sub domino constitutus: ideo durum tibi vide- 
tur, ad nutum alterius ambulare et omne proprium 
sentire omittere. 

6. Sed pensa, fili, horum fructum laborum, cele- 
rem finem atque praemium nimis magnum: et non 
habebis inde gravamen, sed fortissimum patientiae 
tuae solamen. Nam et pro modica hac voluntate, 

quam nunc sponte deseris, habebis semper volunta- 
tem tuam in coelis.. Ibi quippe invenies omne, quod 
, volueris, omne, quod desiderare poteris. Ibi aderit 
tibi totius facultas boni.sine timore amittendi. Ibi 
voluntas tua, una semper mecum, nil cupiet extra- 
" neum vel privatum. Ibi nullus resistet tibi, nemo de 
te conqueretur, nemo impediet, nihil obviabit; sed 
cuncta desiderata simul erunt praesentia, totumque 
affectum tuum reficient et adimplebunt usque ad 
summum. Ibi reddam gloriam pro contumelia per- 
pessa, pallium laudis pro moerore; pro loco novissi- 
mo sedem regni in saecula. Ibi apparebit fructus 
obedientiae, gaudebit labor poenitentiae et humilis 
subjectio coronabitur gloriose. 

7. Nunc ergo inclina te humiliter sub omnium 
manibus; nec sit tibi curae, quis hoc dixerit yel 
jusserit. Sed hoc magnopere- curato, ut sive prae- 
latus seu junior aut aequalis aliquid a te exposce- 
rit vel innuerit, pro.bono totum accipias et sincera 
voluntate studeas adimplere. Quaeret alius hoc, 
alius illud; glorietur ille in illo et iste in isto, 
laudeturque millies mille: tu autem nec in isto 
nec in illo, sed in tui ipsius gaude contemtu et in 


/ 

mei solids beneplacito ac honore. Hoc optandum 
est tibi, ut sive per vitam sive per mortem Deus sem- 
per in te glorificetur. : 


d — OBS m- 
CAPUT L. 
` Qualiter homo desolatus se debet in manus 
Dei Meme 


` N 


4. Domine Deus, sancte pater, sis nunc et in ae- 
ternum benedictus, quia sicut vis, sic factum est, et 
quod facis, bonum est. Laetetur in te servus tuus, 
non in se, nec in aliquo alio: quia tu solus laetitia 
vera, tu spes mea et corona mea, tu gaudium meum 
et honor meus, Domine. Quid habet servus tuus, 
nisi quod a te accepit etiam sine merito suo? Tua 
sunt omnia, quae dedisti et quae fecisti. Pauper - 
sum et in laboribus meis a juventute mea, | 
et contristatur anima mea nonnunquam usque ad lä- 
crymas, quandoque etiam conturbat ad se propter 
imminentes passiones. 

* 2. Desidero pacis gaudium, pacem filiorum tuo- 
rum flagito, qui in lumine consolationis a te pascun- 
tur. Si das pacem, si gaudium sanctum infundis, 


1. Psalm. 87 (88), 16. 


\ 


1 
1 


172 DE IMITATIONE 


erit anima servi tut plena modulatione et devota in 


laude tua. Sed si te subtraxeris, sicut saepissime 


soles, non poterit currere viam mandatorum tuorum, ` 


sed magis ad tundendum pectus genua ejus incurvan- 
tur: quia non est illi sicut heri et nudius tertius, 
quando splendebat lucerna tua super caput ejus, et 
sub umbra alarum tuarum pretegebatur a tentatio- 


nibus irruentibus. 


3. Pater juste et semper laudande, venit hora, ut 
probetur servus tuus. Pater amande, dignum est, 
ut hac hora patiatur pro te aliquid servus tuas. Pa- 
ter perpetuo venerande, venit hora, quam ab aeterno 
praesciebas affuturam, ut ad modicum tempus suc- 
cumbat foris servus tuus, vivat vero semper apud te 
intus; paululum vilipendatur, humilietur et deficiat 
coram hominibus, passionibus conteratur et languo- 


. ribus, ut iterum tecum in aurora novae lucis resurgat 


- 


et in coelestibus clareficetur. Pater sancte, tu sic 
ordinasti et sic voluisti: et hoc factum esf, quos ipse 
praecepisti. ` - 

&. Haec est enim gratia ad: amicum tuum, pati et 


. tribulari in mundo pro amore tuo, quotiescunque et 


a quocunque id permiseris fleri. Sine consilio et 
providentia tua et sine caussa nihil fit in terra. B o- 
num mihi, Domine, quod humiliasti me, 
ut discam justificationes tuas, et omnes 
elationes cordis atque praesumtiones abjiciam. Uti- 
le mihi; quod confusio ceoperuit faciem meam, ut te 


4. Psalm. 118 (119), 71. 

potius, quam homines, ad consolandum requiram. ` 
Didici etiam ex hoc inscrutabile judicium tuum ex- 
pavescere, qui affligis justum cum impu aeg non sine 
aequitate et justitia. 

5. Gratias tibi ago, guia non "—— malis | 
meis, sed attrivisti me verberibus amaris, infligens 
dolores et immittens angustias foris etintus. Non 
est, qui me consoletur, ex omnibus, quae sub coelo 
sunt, nisi tu Domine Deus meus, coelestis medicus 
animarum, qui percutis et sanas, deducis 
ad inferos et reducis. Disciplina tua super 
me, et virga tua ipsa me docebit. 

6. Ecce, Pater dilecte, in manibus tuis sum,ego, 
sub virga correctionis tuae me inclino. Percute 
dorsum meum et collum meum, ut incurvem ad vo- 
luntatem tuam tortuositatem meam. Fac me pium 
et humilem diseipulum, sicut bene facere consue- 
visti, ut ambulem ad omnem nutum tuum. Tibi me 
et omnia mea ad corrigendum commendo; melius 

est hic corripi, quam in futuro. Tu scis omnia et 
singula, et nil te latet in humana conscientia. Ante. 
quam fiant, nosti ventura » et non opus est tibi, ut 
quis te doceat aut admoneat de his, quae geruntur in 
terra. Tu seis, quid expedit ad profectum meum, et 
quantum deservit tribulatio ad rubiginem vitiorum. 
purgandam. Fac mecum desideratum beneplacitum 
tuum, et ne despicias peccaminosam vitam meam, 
nulli melius nec clarius, quam tibr soli notam. 


5. Tob. 43, 2. ‘ 

7. Da mihi, Domine, scire, quod sciendum est, 
hoc amare, quod amandum est, hoc laudare, quod 
tibi summe placet, hoc reputare, quod tibi pretiosum 
apparet, hoc vituperare, quod oculis tuis sordescit. 
Non me sinas secundum visionem oculorum exterio- 
rum judicare neque secundum auditum aurium homi- 
num imperitorum sententiare, sed in judicio vero de 
visibilibus et spiritualibus discernere atque super 
. omnia voluntatem beneplaciti tui semper inquirere. 

8. Falluntur saepe hominum sensus in judicando ; 
falluntur et amatores saeculi visibilia tantummodo 
amando. Quid est homo inde melior, quia reputa- 
tur ab homine major? Fallax fallacem, vanusvanum, 
caecus caecum, infirmus infirmum decipit, dum exal- 
tat; et veraeiter magis confundit, dum inaniter lau- 
dat. Nam quantum unusquisque est in oculis tuis, 
tantum est et non amplius, ait humilis sanctus Fran. 
ciscus. 


CAPUT LI. | 
Quod humilibus. iusistendum est operibus, cum 
deficitur a summis. 


1. Fili, non vales semper in fefventiori desiderio : 


virtutum stare nec in altiori gradu contemplationis 
consistere, sed necesse habes interdum ob originalem 


= 

corruptelam ad inferiora descendere, et onus cor- 
ruptibilis vitae etiam invite et cum taedio portare. 
Quamdiu mortale corpus geris, taedium senties et 
gravamen cordis. Oportet ergo saepe in carne de 
carnis onere gemere, eo quod non vales spiritua- 
libus studiis et divinae contemplationi indesinenter 
inhaerere. E 

. 2. Tunc expedit tibi ad humilia- et exteriora ope- 
ra confugere et.in bonis actibus te recreare, adven- 
tum meum et supernam visitationem ‘firma confi- 
dentia exspectare, exilium tuum et ariditatem men- 
tis patienter sufferre, donec iterum a me visiteris et 
ab omnibus anxietatibus libereris. Nam faciam te 
laborum oblivisci et interna quiete perfrui. Expan- 
dam coram te prata scripturarum, ut dilatato corde 
currere incipias viam : mandatorum meorum. Et 
dices: Non sunt condignae passiones hu- 
jus temporis ad futuram: gloriam, quae 
revelabitur in nobis. 


2. Rom. 8, 18. é 

Quod homo non reputet se consolatione dignum, 
sed magis verberibus reum. | 

1. Domine, non sum dignus consolatione tua 
nec aliqua spirituali visitatione, et ideo juste meeum 
agis, quando me inopem et desolatum relinquis. Si 
enim ad instar maris lacrymas fundere possem, ad- 
huc consolatione tua dignus non essem. Unde nibil 
dignus sum, quam flagellari et puniri, quia grav iter 
et saepe te offendi et in multis valde deliqui. Ergo 
vera pensata ratione, nec minima sum dignus conso- 
latione, Sed tu, clemens et misericors Deus, qui 


non vis perire opera tua, ad ostendendum divitias | 


bunitatis tuae in vasa misericordiae, etiam praeter 
omne proprium meritum dignaris consolari servum 
tuum supra humanum'modum. Tuae enim consola- 
tiones non sunt sicut humanae confabulationes. 

' 2. Quid egi, Domine, ut mihi conferres aliquam 
coelestem consolationem? Ego nihil boni me egisse 
recolo, sed semper ad vitia prenum et ad emendatio- 
nem pigrum fuisse. Verum est et negare non pos- 
sum. Sialiter dicerem, tu stares contra me, et non 
esset qui defenderet. Quid merui pro peccatis meis, 
nisi infernum et ignem aeternum? In veritate con 
fiteor, quoniam dignus sum omni ludibrio et contem 
tu, nec decet me inter tuos devotos commemorari. 


à 

Etlicet hoc aegre audiam, tamen adversum me pro 
veritate peccata mea arguam, ut facilius misericor- 
diam tuam merear impetrare; 

3.- Quid dicam reus et omni confusione plenus? 
Non habeo os loquendi, nisi hoc tantum verbum: 
Peccavi, Domine, peccavi; miserere mei, ignosce 
mihi. Sine me paululum, ut plangam do- 
lorem meum, antequam vadam ad terram 
-~ tenebrosam et opertam mortis caligine. 
Quid tam maxime a reo et misero peccatore requiris, 
nisi ut conteratur et humiliet se pro delictis suis? In 
vera contritione et cordis hümiliatione nascitur spes 
veniae, reconciliatur perturbata conscientia, repara- 
tur gratia perdita, tuetur homo a futura ira, et occur-: 
runt sibi mutuo in osculo sancto Deus et poenitens 
anima. | 

4. Humilis peccatorum contritio aceeptabile tibi 
est, Domine, sacrificium, longe suavius odorans in 
conspectu tuo, quam thuris incensum. Haec est gra- 
.tum etiam unguentum, quod sacris pedibus tuis in- 
fundi voluisti, quia cor eontritum et humilia- 
tum nunquam despexisti. Ibi est locus refu- 
gii a facie irae inimici. Ibi emendatur et abluitur, 
quidquid aliunde contractum est et inquinatum. 


3. Job. 10, 20 et 21. — 4. Psalm. 50, (51), 19. 

CAPUT LIII. 


Quod gratia Dei non miscetur terrrena 
sapientibus. 

4. Fili, pretiosa est gratia mea, non patitur se 
misceri extranejs rebus nec consolationibus terrenis. 
Abjicere erge oportet omnia impedimenta gratiae, 
si optas ejus infusionem swgcipere. Pete secretum 
tibi, ama solus habitare tecum, nullius require con- 
fabulationem, sed magis ad Deum devotam effunde 

| precem, ut eompunctam teneas mentem et puram 
conscientiam. Tatum mundum nihil aestima; Dei 
vacationem omnibus exterioribus antepone. Non 
enim poteris mihi vacare et in transitoriis pariter de- 
lectari. & notis et a caris oportet elongari et ab 
omni temporali. solatio. mentem tenere privatam. 
Sic obseerat B. Apostolus Petrus, ut tanquam 

.advenas et peregrinos in hoc mundo. se 
centineant Christi fideles. 

2. O quanta fiducia erit morituro, quem nullius 
rei affeetus detinet in mundo? Sed sic segregatum 
cor habere ab omnibus aeger necdum capit animus, 
nec animalis homo novit interni hominis libertatem. 
Attamen si vere velit esse spiritualis, oportet eum 
renuntiare tam remotis quam propinquis, et a nemine 


1 1 Petr. 2, 11. 

magis cavere, quam a se ipso. Si temet ipsum per- 
fecte viceris, cetera facilius subjugabis. Perfecta 
victoria est, de semet ipso triumphare. Qui enim se- 
met ipsum subjectum tenet, ut sensualitas rationi et 
ratio in cunctis obediat mihi, hic vere victor est sui 
et dominus mundi. 

3. Si ad hunc apicem scandere gliscis, oportet vi- 
riliter intipere et securim ad radicem ponere, ut 
evellas et destruas occukam inordinatam inclinatio- 
nem ad te ipsum et ad omne privatum et. materiale 
bonum. Ex hoe vitio, quod homo semet ipsum nimis 
inordinate diligit, paene totum pendet, quidquid ra- 
dicaliter vincendum est: quo devicto et subacto ma- 
lo pax magna et tranquillitas erit eontinuo. Sed 
quia pauci sibi ipsis perfecte mori laborant, nec 
plene extra se tendunt; propterea im se implicati re- 
manent nec supra se in spiritu elevari possunt. Qui 
autem libere mecam ambulare desiderat, necesse 
est, ut omnes pravas et inordinatas affectiones suas 
mortificet, utque nulli creaturae privato amore con- 
cupisceater inhaereat. 

CAPUT LIV. 


De diversis motibus naturae e ense 


4. Fi ili, diligenter adverte motus naturae et. gra- 
' tiae, quia valde contrarie et subtiliter moventur, et 
vix nisi a spirituali et intimo illuminato homine dis- 

cernuntur. Omnes quidem bonum appetunt et ali- 
quid boni in suis dictis vel factis praetendunt; ideo 
sub specie boni multi falluntur. 

.2. Natura eallida est, et multos trahit, illaqueat 
et decipit, et se semper pro fine habet; sed gratia 
simpliciter ambulat, ab omni specie mala declinat, — 
fallacias non praetendit, ef omnia pure propter 
Deum agit, in quo et finaliter requiescit. 

3. Natura invite vult mori, nec premi, nec supe- 
rari, nec subesse ; nec sponte subjugari ; ; gratia vero 
studet mortifieationi propriae, resistit sensualitati, 
quaerit subjici, appetit vinci, nec propria vuk liber- 
tate fungi; sub disciplina amat teneri, nec alicui cü- 
pit dominari, sed sub Deo semper vivere, stare e$ 
esse, atque propter Deum omni humanae creaturae 
humiliter parata est inclinari. 

4. Natura pro suo commode laborat, et quid l lucri 
ex alio sibi proveniat, attendit; gratia autem, non 
quid sibi utile et commodum sit, sed quod multis pro- 
ficiat, magis considerat. 

9. Natura libenter honorem et reverentiam acci- 


— 

pit; gratia vero omnem honorem et gloriam Deo fi- 
. attribuit. 

6. Natura confusionem timet et co ntemtam; gra- 
tia autem gaudet pro nomine Jesu contumeliam pati. 

7. Natura otium amat et quietem corporalem; 
gratia vero vacua esse non botest, sed libenter am- 
plectitur laborem. . 

* 8. Natura quaerit habere curiosa et pulchra, ab- 
horret vilia et grossa; gratia vero simplicibus de- 
lectatur et humilibus, aspera nón aspernatur, nec ve- 
tustis refugit indui pannis. 

9. Natura respicit tempordlia, gaudet ad lucra 
terrena, tristatur de damno; irritatur levi injuriae 
verbo; ‘sed gratia attendit aeterna, non inhaeret 
temporalibus, nec in perditione rerum turbatur, ne- 
que verbis durioribus acerbatur, quia thesaurum 
suum et gaudium in coelo, ubi nil perit, constituit. 

10. N laturaeupida est, et libentius accipit, quam 
donat; amat propria et privata: gratia autem pia 
est et communis, vitat singularia, contentatur peu- 
cis, beatius dare judicat quam accipere. 

41. Natura inclinat ad creaturas » ad carnem pro- 
priam, ad vanitates et discursus; sed gratia trahit 
ad Deum et ad virtutes, renunciat creaturis, fugit 
mundum. odit carnis desideria, restringit e 
nes, erubescit in publieo apparere. 

42. Natura libenter aliquod solatium, habet ex- 
ternum, in quo delectetur ad sensum; sed gratia in 


ë 

solo Deo quaérit consolari et in summo bono super 
omnia visibilia delectari. 

43. Natura totum agit propter lucrum et commo- 
dum proprium, nihil gratis facere potest, sed ant ae- 
quale, aut melius, aut laudem vel favorem pro bene- 
- factis consequi sperat, et multum ponderari sua gesta 
et dona concupiscit; gratia vero nil temporale quae- 
rit, nec aliud praemium, quam Deum solum pro mer- 
cede postulat; nec amplius de temporalibus neeessa- 


riis desiderat, nisi quantum haec sibi ad assecutio- 


nem aeternorum valeant deservire. . 

44. Natura gaudet de amicis multis et propinquis, 
gloriatur de nobili loco et ortu generis; arridet po- 
tentibus, blanditur divitibus, applaudit sibi similibus: 
gratia autem et inimicos diligit, nec de amicorum 
turba extollitur, nec locum nec ortum natalium repu- 
tat, nisi virtus major ibi fuerit; favet magis pauperi 
quam diviti; compatitur plus innocenti quam poten- 
ti; congaudet veraci, non fallaci; exhortatur semper 
bonos meliora charismata aemulari et filio Dei per 
virtutes assimilari. " 

15. Natura de defectu et molestia cito conqueri- 
tur; gratia constanter fert inopiam, 

16. Natura omnia ad se reflectit, pro se certat et 
arguit; gratia autem ad Deum cuncta reducit, unde 
originaliter emanant; nihil boni sibi adscribit, nec 
arroganter praesumit; non contendit, nec suam sen- 
' tentiam aliis praefert, sed in omni sensu et intellectu 
aeternae sapientiae ac divino examini se submittit. 
Natura appetit scire secreta et nova audire; vult 

exterius apparere et multa per sensus experiri; de- ` 
siderat agnosci et agere unde laus et admiratio pro- 
cedit: sed gratia non curat noya mec curiosa perci- 
pere, quia totum hoc de vetustate corruptionis est - 
ortum, cum nihil novum et durabile sit super terram. 
Docet itaque sensus restringere, vanam complacen- 
tiam et ostentationem devitare, laudanda et digne 
mira&da humiliter abscondere, et de omni re et in 
omni scientia utilitatis fructum. atque Dei laudem et 
honorem quaerere. Non vult. se nec sua praedicari, 
sed Deum in donis suis optat benedici , qui cuncta ex 
mera caritate largitur. : 
47. Haec. gratia zuperuaturale lumen et uod 
dam Dei speciale donum est, et preprie electorum 
signaculum et pignas salutis: aeternae: quae homi- 
nem de terrenis ad coelestia amanda sustollit, Bt de 
carnali spiritualem efficit Quanto igitur. natura 
amplius premitur et vincitur, tanto major gratia in- 
funditur, et. quotidie novis visitationibus interior 
homo secundum i imaginem Dei reformatur, 


- 

.CAPUT LV. 
De corruptione naturae et efficacia grátiae 
* á aseinae. 


1. Domine Deus meus, qui me creasti ad imagi- 
nem et similitudinem tuam, eoncede mihi hanc gra- 
tiam, quam ostendisti tam magnam. et necessariam 
ad salutem, ut vincam pessimam naturam meam, tra- 
` hentem ad peccata et in perditionem. Sentio enim 
in carne mea legem peccat, contradicentem legi 
mentis meae, et captivum me ducentem ad obedien- 
dum sensualitati in multis; nec possum resistere 
passionibus ejus, nisi assistat tua sanctissima gratia, 
cordi meo ardenter infusa. - 

2. Opus est gratia tua et magna gratia, ut vinca- 
tur natura ad malum semper prona ab adolescentia 
sua. Nam per primum hominem Adam lapsa et vi- 
tiata per peccatum in omnes homines poena hujus 
maculae descendit, ut ipsa natura, quae bona et recta 
a te condita fuit, pro vitio jam et infirmitate corru- 
ptae naturae ponatur, eo quod motus ejus sibi reli- 
' ctus ad malum et inferiora trahit. Nam modica vis, 
quae remansit, est tanquam scintilla quaedam latens 
in cinere. Haec est ipsa ratio naturalis, circumfusa 
_ magna caligine, adhue judicium habens boni et mali, 


1. Sentio enim sqq. cfr. Rom. 7, 23. 

veri falsique' distantiam, licet impotens sit adimplere 
omne quod approbat, nec pleno jam lumine veritatis 
nec sanitate affectionum suarum potiatur. 

3. Hinc est Deus meus, quod condelector le- 
gi tuae secundum- interiorem. hominem, 
sciens mandatum tuum fore bonum, justum et san- 
ctum, arguens etiam omne malum et peccatum fu- 
giendum. Carne autem servio legi peccati, dum 
magis sensualitati obedio, quam rationi. Hinc est, 
quod velle bonum mihi adjacet, perficere 
autem non invenio. Hinc saepe multa bona 


propono, sed quia gratia deest ad adjuvandum infir- 


mitatem meam, ex levi resistentia resilio et deficio. 
Hinc accidit, quod viam perfectionis agnosco, et 
qualiter agere delfeam, clare satis video, sed pro- 
priae corruptionis pondere pressus ad perfectiora 
non assurgo. 

4. O quam maxime est mihi necessaria, Domine, 
tua gratia ad inchoandum bonum, ad proficiendum 
et ad perficiendum! Nam sine ea nihil possum fa- 
cere: omnia autem possum in te confor- 
tante me gratia. O vere coelestis gratia, sine qua 
nulla sunt propria merita, nulla quoque dona natu- 
rae ponderanda! Nihil artes, nihil divitiae, . nihil 
, pulchritudo vel fortitudo, nihil ingenium vel eloquen- 


tia valent apud te, Domine, sine gratia. Nam dona 
naturae bonis et malis sunt communia; electorum , 


autem proprium donum est gratia sive dilectio, qua 


3. Rom. 7, 22. Ib. vs. 18. — 4. Philipp. 4, 13. 


\ 


e 


486 | — DE IMITATIONE 


insigniti digni habentur vita aeterna. Tantum emi- 

net haec gratia, ut nec donum prophetiae, nec signo- 

. rum operatio, nec quantalibet alta speculatio aliquid 
aestimentur sine ea. Sed neque fides, neque spes, 
neque aliae virtutes tibi acceptae sunt sine caritate 
et gratia. 

5. O beatissima gratia, quae pauperem spiritu - 
virtutibus divitem facis! et divitem multis bonis, hu- 
milem corde. reddis. Veni, descende ad me, reple 
me mane consolatione tua, ne deficiat prae lassitudi- 
ne et ariditate mentis anima mea. Obsecro, Domi- 
ne, ut inveniam gratiam in oculis tuis; sufficit enim 
mihi gratia tua, ceteris noa obtentis, quae deside- 
rat natura, Sifuero tentatus et vexatus tribulatio- 
nibus multis, non timebo mala, dum mecum fuerit 
gratia tua. . Ipsa fortitudo mea, ipsa consilium con- 
fert et auxilium. Cunctis hostibus potentior est et 
sapientior universis sapientibus. ö 

6. Magistra est veritatis, doctrix disciplinae, lu- 
men cordis, solamen pressurae, fugatrix tristitiae, 
ablatrix timoris, nutrix devotionis, productrix lacry- 
marum. Quid sum sine ea, nisi aridum lignum et 
stipes inutilis ad ejiciendum? Tua ergo me, Domi- 
ne, gratia semper et praeveniat et sequatur, ac bonis 
operibus. jugiter praestet esse intentum, per Jesum 

- Christum, filium tuum. Amen. 

LI 
CAPUT LVI. 


Quod nos. ipsos abnegare et Christum imitari 
- debemus per crucem. —— 


1. F ili, quantum a te vales exire, tantum in me 
poteris transire. Sicut nihil foris concupiscere in- 
ternam pacem facit, sic se interius relinquere Deo 
conjungit. Volo te addiscere perfectam abnegatio- 
nem tui in voluntate mea sine contradictione et que- 
rela. Sequere me; ego sum via, veritas et 
vita. Sine via non itur, sine veritate non cognosci- 
tur, sine vita non vivitur. Ego sum via, quam sequi 
`- debes; veritas, cui credere debes; vita, quam spera- 
redebes. Ego sum via inviolabilis, veritas infallibi- 
lis, vita interminabilis. Ego sum via rectissima, ve- 
ritas suprema , vita vera, vita beata, vita increata. 
Si manseris in via mea, cognosces veritatem, 
et veritus liberabit ud et i M vitam 
aeternam. ö 

2. Si vis ad vitam jugkédi, serva man- 
data. Ñi vis veritatem cognoscere, crede mihi. 
Si vis perfectus esse, vende omnia. Sivis 
esse discipulus meus, abnega temet ipsum. Si vis 
beatam vitam possidere, praesentem vitam con- 
temne. Si vis exaltari in coelo, humilia te in mundo. 


1. Joann. 14, 6. Ib. 8, 32. — 2. Matth. 19, 17. 21. 


` 

Si vis regnare mecum, porta crucem mecum. Soli 
enim servi crucis inveniunt viam beatitudinis et ve- 


rae lucis. 
:8. Domine Jesu, quia arcta est vita tua et mundo 


, despecta, dona mihi te cum mundi despectu imitari. 


Non enim major est servus domino suo, 
nec discipulus supra magistrum. Exercea- 
tur servus tuus in vita tua, quia ibi est salus mea et 


sanctitas vera. Quidquid extra eam lego vel audio, 


non me recreat nec delectat plene. 

á. Fili, quia haec scis et legisti omnia, beatus 
eris, si feceris ea. Qui habet mandata mea 
et servat ea, ipse est qui diligit me, et 
ego diligam eum et manifestabo ei me 
ipsum, et faciam eum . mecum in regno 
patris mei. : 

5. Domine Jesu, M dixisti et promisisti, sic 
utique fiat et mihi promereri contingat. Suscepi, 
suscepi de manu tua crucem; portábo, et portabo 
eam usque ad mortem, sicut imposuisti mihi. Vere 
vita boni monachi crux est, sed dux paradisi. In- 
ceptum est, retro abire non licet, nec relinquere 
oportet. — — ; 

6, Eia fratres, pérgamus simul, Jesus erit nobis- 
cum. Propter Jesum suscepimus hànc crucem; pro- 
pter Jesum perseveremus in cruce. Erit adjutor 
noster, qui est dux noster et praecessor. En rex 


noster ingreditur ante nos, qui pugnabit pro nobis. 
bee N a » 


3. Matth. 10, 24. — 4. Joann. 14, 21. 

Sequamur viriliter, nemo metuat terfores; simus pa- 
' rati mori fortiter in bello, nec inferamus crimen glo- 
riae nostrae, ut fugiamus a cruce. ` 


A goi s 


V 


CAPUT LVII. NT 


Quod homo non sit nimis dejectus, quando in 
aliquos labitur defectus. gra 
4 ‘ 


4. Fii, magis placent mihi patientia et humilitas 
in adversis, quam multa consolatio et devotio in pro- 
speris. Ut quid te contristat parvum factum contra 
te dictum? Si amplius fuisset, commoyeri non de- 
buisses. Sed nunc permitte transire; non est pri- 
mum nec novum, nec ultimum erit, si diu vixeris. 
Satis virilis és, quamdiu nil obviat adversi. Bene 
etiam consulis, et alios nosti roborare verbis; sed 
cum ad januam tuam venit repentina tribulatio , defi- . 
cis consilio et robore. Attende magnam fragilitatem 
tuam, quam saepius experiris in modicis objectis; - 
tamen pro salute tua ista fiunt, cum haec et similia 
contingunt. i 


i. Ed. Valart. parva res facta contra t$ vel di- 
cta. Fort. vel dictum. - 


- 

2. Pone, ut melius nosti, ex corde; et si te tetigit, 
non tamen dejiciat nee diu implicet. Ad minus susti- 
ne patienter, si non potes gaudenter. Etiamsi mi- 
nus libenter audis et indignationem sentis, reprime 
te, nec patiaris aliquid inordinatum ex ore tuo exire, 
unde parvuli scandalizentur. Cito conquiescet com- 
motio excitata, et dolor internus revertente dulcora- 
bitur gratia. Adhuc vivo ego, dicit Dominus, juvare 
te paratus et solito amplius consolari,si confisus fuc- 
ris mihi et devote invocaveris. 


3. Animaequior esto, et ad majorem sustinentiam 
accingere. Non est totum frustratum, si te saepius 
percipis tribulatum vel graviter tentatum. Homo 
es et non Deus; caro es, non angelus. Quomodo tu 
posses semper in eodem statu virtutis permanere, 
quando hoc defuit angelo in coelo et primo homini 
in paradiso? Ego sum, qui moerentes erigo sospi- 
tate, et suam cognoscentes infirmitatem ad meam 
proveho divinitatem. - 


4. Domine, benedictum sit verbum tuum, dulce 
super mel et favum ori meo. Quid facerem in 
tantis tribulationibus et angustiis meis, nisi me con- 
fortares tuis sanctis sermonibus? Dummodo tandem 
ad portam salutis perveniam, quid curae est, quae et 
quanta passus fuero? Da finem bonum „ da felicem 


EN - 


2. Ed. Valart. Pelle, ut melius nosti, ex corde 
omnem ob ista tristitiam, et si ea te tetigit, 
non etc. — 4. Psalm. 18 (19), 11. 


, 

ex hoc mundo transitum. Memento mei š i Deus 


meus, et dirige me recto itinere in regnum tuum. 


Amen. 
A 


CA PUT LVIII. 


De altioribus rebus et occultis judicii Dei non 
. «crutandis. 


1. Fili , caveas. disputare de altis materiis et de 
occultis Dei judieiis: cur iste sic relinquitur et ille 
ad tantam gratiam assumitur; cur etiam iste tantum 
affligitur et ille tam eximie exaltatur. Ista omnem 
humanam facultatem excedunt, nec ad iavestigandum 
judicium divinum ulla ratie praevalet vel disputatio. 
Quando ergo haec tibi suggerit inimicus vel etiam 
quidam curiosi inquirunt homines, responde illud 
Prophetae: Justus es, Domine, et rectum ju- 


- dicium tuum; etillud: Judicia Domini vera, 


r 


justificata, in semet ipsa. Judicia mea me- 


tuenda sunt, nón discutienda, quis humano intellectui 
sunt incomprehensibilia. 

2. Noli etiam inquirere nec disputare de meritis 
Sanctorum, quis alio sit sanctior, aut quis majex fue- 


Ld 


1. Psalm. 118 (119), 137. Ib. 18 (19), 40. 

rit in regno coelorum. Talia generant saepe lites et 
contentiones inutiles; nutriunt quoque superbiam et 
vanam gloriam: unde oriuntur invidiae et dissensio- 
nes, dum iste illum Sanctum et alius alium conatur 
superbe praeferre. Talia autem velle scire et inve- 
stigare nullum fructum afferunt, sed magis Sanctis 
displicent: quia non sum Deus dissensionis, 
sed pacis; quae pax magis in humilitate vera, 
quam in propria exaltatione consistit. = 

8. Quidam zelo dilectionis trahuntur ad hos vel 
ad illos ampliori affectu, sed humano potius quam 
divino. Ego sum, qui cunctos condidi Sanctos; ego 
denavi gratiam, ego praestiti gloriam. Ego novi 
' singulorum merita; egó praeveni eos in bene- 
dictionibus dulcedinis meae. Ego praescivi 
dilectos ante saecula; ego eos elegi de mundo, 
non ipsi me praelegerunt. Ego vocaviper gratiam, 
attraxi per misericordiam; ego perduxi eos per ten- 
tationes varias. Ego infudi consolationes magnifi- 
cas, ego dedi perseverantiam, ego coronavi eorum 
patientiam. i 

4. Ego primum et novissimum agnosco; ego 
omnes inaestimabili dilectione amplector. Ego lau- 
dandus sum in omnibus Sanctis meis; ego super 
omnia benedicendus sum et honorandus in singulis, 
quos sic gloriose magnificavi et praedestinavi sine 
ullis praecedentibus propriis meritis. Qui ergo 
ununi de minimis meis contemserit, nec magnum ho- 


. 1 Cor. 14, 33. — 3. Psalm. 20 (21), 4. Joann. 15, 19. 

norat, quia pusillum et magnum ego feci. 
-Et qui derogat alicui Sanctorum, derogat et mihi et 
ceteris omnibus in regno coelorum. Omnes unum 
sunt per caritatis vinculum; idem sentiunt, idem vo- 
lunt et omnes in unum se diligunt. | 8 | 

9. Adhuc autem, quod multo altius est, plus me, 
quam se et sua merita diligunt. Nam supra se rapti 
et extra propriam dilectionem tracti toti in amorem 
mei pergunt, in quo et fruitive quiescunt. Nihil est, 
quod eos avertere possit aut deprimere, quippe qui 
aeterna veritate pleni igne ardescunt inexstinguibilis 
caritatis. Taceant igitur carnales et animales homi- 
nes de Sanctorum statu disserere, qui non norunt 
nisi privata gaudia diligere. Demunt et addunt pro 
sua inclinatione, non prout placet aeternae veritati. 

6. In. multis est ignorantia, eorum maxime, qui 
parum iluminati raro aliquém perfecta dilectione 
spirituali diligere norunt. Multum adhuc naturali 
affectu et humana amicitia ad hos vel ad illos trahun- 
tur, et sicut in inferioribus se habent, ita et de coe- 
lestibus imaginantur. , Ned est distantia incompara- 
bilis, quae imperfecti cogitant et quae illuminati viri 

per revelationem supernam speculantur. ' 

: 7. Cave ergo, fili, de istis curiose tractare, quae 
tuam scientiam excedunt, sed hoc magis satage et 

intende, ut vel minimus in regno Dei queas inveniri. 

Et si quispiam sciret, quis alio sanctior esset vel ma- 

jor haberetur in regno coelorum: quid ei haec notitia \ 

4. Sap. 6, 8. 

: N 

prodesset, nisi se ex hac cogitatione coram meh 

miliaret et in majorem nominis mei laudem exsurge- 
ret? Multo acceptius Deo facit, qui de peccatorum 
suorum magnitudine et virtutum suarum parvitate 


cogitat et quam longe a perfectione Sanctorum di- 


stat, quam is, qui de eorum majoritate vel parvitate 
disputat. Melius est, Sanctos devotis precibus et 
lacrymis exorare et eorum gloriosa suffragia humili 
mente implorare, quam eorum someta vana inquisi- 
tione perscrutari. 

8. Illi bene et optime contentantur, si homines 
scirent contentari et vaniloquia sua compescere. 
Non gloriantur de propriis meritis, quippe qui sibi 
nihil bonitatis adscribunt, sed totum mihi; quoniam 
ipsis cuncta ex infinita caritate mea donavi. Tanto 
amore divinitatis et gaudio supereffluenti replentur, 
ut nihil eis desit gloriae nihilque possit deesse feli- 
. eitatis. Omnes Sancti, quanto altiores in gloria, 
tanto humiliores in se ipsis et mihi viciniores et di- 
lectiores exsistunt. Ideoque habes scriptum, qui 
mittebant coronas suas ante Deum, et 
ceciderunt in facies suas coram agno, et 
adoraverunt viventem in saecula sae- 
culorum. 

9. Multi quaerunt, quis major sit in regno Dei, 
qui ignorant, an cum minimis erunt digni computari. 
Magnum est, vel minimum esse in coelo, ubi omnes 
magni sunt, quia omnes filii Dei vocabuntur et erunt, 


— 


8. Apoc. 4, 10 et 5, 14. 

Mini mus erit in mille, et peccator centum 
annorum morietur. Cum enim quaererent disci-. 
puli, quis major-esset in regno coelorum, tale audie- 
runt responsum: Nisi conversi fueritis et 
efficiamini sicut parvuli, non intrabitis 
in regnum coelorum. Quicunque ergo hu- 
 miliaverit se, sicut parvulus iste, hic ma- 
jor est in regno coelorum. 

10. Vae eis, qui cum parvulis humiliare se sponte 
dedignantur, quoniam humilis janua regni coelestis 
eos non admittet intrare. Vae etiam divitibus, 
qui habent hic consolationes suas, quia 
pauperibus intrantibus in regnum Dei ipsi stabunt 
foris ejulantes. Gaudete humiles et exsultate pau- 
peres, quia vestrum est regnum Dei, si tamen in veri- 
tate ambulatis. 


CAPUT LIX. 


Quod omnis spes et fiducia in solo Deo est 
Jigenda. 


x 
4. Domine, quae est fiducia mea, quam in hac 
vita habeo, aut quod majus solatium meum ex omni- 
bus apparentibus sub coelo? Nonne tu, Domine 


9. Jes. 60,22 et 65,20. Matth. 18, 3 et 4. — 10. Luc. 6, 24. 7 
; N 2 

Deus meus, cujus misericordjae non est numerus? 
Ubi mihi bene fuit sine te? Aut quando male esse 
potuit praesente te? Malo pauper esse propter te, 
quam dives sine te. Eligo potius tecum in terra pe- 
regrinari , quàm sine te coelum possidere. Ubi tu, 
ibi coelum; atque ibi mors et infernus, ubi tu non es.’ 
Tu mihi in desiderio es, et ideo post te gemere, ela- 
mare et exorare necesse est. In nullo denique pos- 
sum plene confidere, qui in necessitatibus auxilietpr 
opportunius, nisi in te solo Deo meo. Tu es spes 
mea, tu fiducia mea, tu consolator meus-et fidelissi- 
mus in omnibus. 

2. Omnes, quae sua sunt, quaerunt; tu salutem 
meam et profectum meum solummodo praetendis, et 
omnia in bonum mihi convertis. Etiam si variis ten- 
tationibus et adversitatibus expoaas, hoc totum ad 
utilitatem meam ordinas, qui mille modis dilectos 
tuos probare consuevisti. In qua probatione non 
minus diligi debes et laudari, quam si coelestibus 
consolationibus me repleres. 

3. In te ergo, Domine Deus, pono totam spem 
- meam et refugium; in te omnem tribulationem et an- 
gustiam meam constituo: quia totum infirmum et in- 
stabile invenio, quidquid extra te Conspicio. Non 
enim proderunt multi amici, neque fortes auxiliarii 
adjuvare poterunt, nec prudentes consiliarii respon- 
sum utile dure, neque libri doctorum consolari, nec 
aliqua pretiesa substantia liberare , nec locus aliquis 
secretus et amoenus contutari, situ ipse non assistas, 
` juves, confortes, consoleris, instruas et custodias. 

4. Omnia namque, quae ad pacem videntur esse 
et felicitatem habendam, te absente nihil sunt nihil- 


que felicitatis in veritate conferunt. Finis ergo, `’ 


omnium bonorum altitudo vitae et profunditas elo- 
quiorum tu es, et in te super omnia sperare fortissi- 
mum solatium servorum tuorum. ' Ad te sunt oculi 
mei, in te confido, Deus meus, misericordiarum Pater; 
benedic et sanctifica animam meam benedictione coe- 
lesti, ut fiat habitatio. saneta tua et sedes aeternae 
gloriae tuae , nihilque in templo tuae dignitatis inve- 
niatur, quod oculos tuae majestatis offendat. Se- 
cundum magnitudinem bonitatis tuae et multitu- 
dinem miserationum tuarum respice in 
me, et exaudi orationem pauperis servi tui longe 
exulantis in regione umbrae mortis. Protege et con- 
serva animam: servuli tui inter tot discrimina vitae 
corruptibilis, ac comitante gratia tua dirige per viam 
pacis ad patriam perpetuae claritatis. Amen. 
— 

4. Psalm. 68 (69), 17. 

LIBER QUARTUS. 


DE SACRAMENTO. 


Á 


v 


Devota exhortatto ad sacram communionem. 


Vox CuristTt. 


, Venite ad me omnes, qui laboratis et 

onerati estis, et ego reficiam vos, dicit 
Dominus. Panis, quem ego dabo, caro mea 
est pro mundi vita. Accipite et comedite, 
hoc est corpus meum, quod pro vobis tra- 
detur; hoc facite in meam commemoratio- ` 
nem. Qui manducat meam carnem, et bi- 
bit meum sanguinem, in me manet et ego 
in illo. Verba, quae ego locutus sum vo- 
bis, spiritus et vita sunt. 


Matth. 11, 28. Joann. 6, 51. Matth. 26, 26 et 1 Cor. 11,24. 
Joann. 6, 56 et 63. " 


x 


DE IMIT. CHRIST. Lis. IV. Car. 1. 199 


CAPUT I. 


Cum quanta reverentia Christus sit suscipiendus. 
Vox DisciPULTI. 


4. Haec sunt verba tua, Christe, veritas acterna, 
quamvis non uno tempore prolata nec uno in loco 
conscripta. Quia ergo tua sunt et vera, gratanter 
mihi et fideliter cunctà sunt accipienda. Tua sünt, et 
tu ea protulisti; et mea quoque sunt, quia pro salute 
mea ea edidisti. Libenter suscipio ea ex ore tuo, 
ut arctius inserantur cordi meo. Excitant me verba 
tantae pietatis, plena dulcedinis et dilectionis; sed 
terrent me delicta propria, et ad capienda'tanta my- 
steria me reverberat impura conscientia. Provocat 
me dulcedo verborum tuorum, sed onerat molto 
vitiorum: 
^ 2. Jubes, ut fiducialiter ad te accedam, si tecum 
velim habere partem, et ut immortalitatis accipiam 
alimoniam, si aeternam cupiam obtinere vitam et 
gloriam. Venite, inquis, ad me omnes qui 
laboratis et onerati estis, etego reficiam 
vos, Odulce et amicabile verbum in aure peccato- 
ris, quod tu, Domine Deus meus, egenum et paupe- 
rem invitas ad communionemtui sanctissimi corporis. 


2. - Matth. 11, 28. 

Sed quis ego sum, Domine, ut ad te praesumam ac- 
cedere? Ecce, co eli co elorum te non ca- 
piunt: ettudicis: Venite'ad me omnes. 

3. Quid sibi vult ista piissima dignatio et tam 
 amiéabilis invitatio? Quomodo ausus ero venire, : 
qui nihil boni mihi conscius sum, unde possim prae- 
sumere? Quomodo te introducam in domum meam, 
qui saepius -offendi benignissimam faciem tuam? 
Reverentur Angeli et Archangeli, metuunt sancti et 
justi; et tu dicis: Venite ad me omnes? Nisi 
tu, Domine, hoe diceres, quis verum esse crederet? 
Et nisi tu juberes, quis accedere attentaret? l 

4. Ecce, Noë, vir justus, in arcae fabrica centum 
annis laboravit, ut cum paucis salvaretur: et ego, 
quomodo me potero una hora praeparare, ut mundi 
fabricatorem cum reverentia sumam? Moyses, fa- 
mulus tuus magnus et specialis amicus tuus, arcam 
ex lignis imputribilibus fecit, quam et mundissimo 
vesti vit auro, ut tabulas legis in ea reponeret: et ego 
putrida, creatura audebo te conditorem legis ac vitae 
datorem tam facile suscipere? Salomon, sapientis- 
simus regum Jsraél, templum magnificum septem 
annis in laudem nominis tui aedificavit, et octo dje- 
bus festum dedicationis ejus celebravit, mille hostias 
pacificas obtulit, et arcam fóederis in clangore buc- 
cinae et jubilo in locum sibi praeparatum solenniter 
collocavit. Et ego infelix et pauperrimus hominum, 
quomodo te in domum meam introducam, qui vix 


2. 1 Reg. 8, 21. 

mediam expendere devote novi horam? et utinam 
vel semel digne fere mediam! 

5. 0 mi Deus, quantum illi ad placendum tibi 
agere studuerunt} Heu, quam pusillum est quod 
ago* Quam breve expleo tempus, cum me ad com- 
municandum disponol Raro totus collectus, rarissi- 


me ab omni distractione purgatus. Et certe intua . 
salutari deitatis praesentia.nulla deberet occurrere - 
indecens cogitatio, nulla etiam occupare creatura: 


quia non Angelum, sed Angelorum dominum susce- 
_ pturus sum hospitio, - l 

6. Est tamen valde magna. distantia inter arcam 
` "foederis cum suis reliquiis et mundissimum corpus 
tuum cum suis ineffabilibus virtutibus; inter legalia 
illa sacrificia futurorum praefigurativa et veram eor- 
poris tui hostiam, omnium antiquorum sacrificiorum 
completivam. 


7. Quare igitur non magis ad tuam venerabilem | 


inardesco praesentiam! Cuf non majori me praepa- 
ro sollicitudine ad.tua sancta sumenda, quando illi 
antiqui sancti Patriarchae et Prophetae, reges quo- 
que et principes cum universo populo- tantum devo- 
— tionis demonstrarunt affectum erga cultum divinum? 
8. Saltavit devotissimus rex David coram arca 


Dei totis viribus, recolens beneficia olim indulta pa- 


tribus; fecit diversi generis organa, psalmos edidit 
et cantari instituit cum laetitia, cecinit et ipse fre- 
quenter in cithara, spiritus sancti afflatus gratia; do- 
cuit populum Israël tote corde Deum laudare et ore 
consono diebus singulis benedicere et praedicare. 


` 

Si tanta agebatur tunc devotio ac divinac laudis ex- 
stitit recordatio coram arca testamenti, quanta nunc 
mihi et omni populo Christiano habenda est reveren- 
tia et devotio in praesentia sacramenti, in sumtione 
excellentissimi corporis Christi. . 
9. Currunt multi ad diversa loca pro visitandis 
reliquiis Sanctorum, et mirantur auditis gestis eo- 
zum; ampla aedificia templorum ihspiciunt, et oscu- 
lantur sericis et auro involuta sacra ossa ipsorum. 
Et ecce, tu praesens es hic apud mé in altari, Deus 
meus, Sanctus Sanctorum, creator hominum et domi- 
nus Angelorum. Saepe in talibus videndis curiositas 
est hominum et novitas inviserum, et modicus repor- 
tatur emendationis fructus, maxime ubi est tam levis 
‘sine vera contritione discursus. Hic autem in sacra- 
mento altaris totus praesens es, Deus meus, homo 
Christus Jesus: ubi et copiosus percipitur aeternae 
salutis fructus, quotiescunque fueris digne ac devote 
susceptus. Ad istud vero non trahit levitas aliqua 
nec curiositas aut sensualitas, sed firma fides, devota 
spes et sincera caritas. 5 
10. O invisibilis conditor mundi Deus, quam mi- 

rabiliter agis nobiscum, quam suaviter et gratiose 
cum electis tuis disponis, quibus temet ipsum in sa- 
cramento sumendum proponis! Hoc namque omnem 
intellectum superat; hocspecialiter devotorum corda 
trahit et accendit affectum. Ipsi enim veri fideles tui, 
` qui totam vitam suam ad emendationem disponunt, 
ex hoc dignissimo sacramento magnam devotionis 
gratiam et virtutis amorem frequenter recipiunt. 

11. O admirabilis et abscondita gratia sacramen- 
ti, quam norunt tantum Christi fideles, infideles au- 
tem et peccatis servientes experiri non possunt! In 
hoc sacramento confertur spiritualis gratia, et repa- 
ratur in anima virtus amissa, et per peccatum defor- 
mata redit pulchritudo. Tanta est aliquando haec 
gratia, ut ex plenitudine collatae devotionis non tan- 
tum mens, sed et debile corpus vires sibi praestitas 
sentiat ampliores. 

12. Dolendum tamen valde ét miserandum super 
tepiditate et negligentia nostra, qued non majori af- 
fectione trahimur ad Christum sumendum, in quo 
tota spes salvandorum consistit et meritum. Ipse 
enim est sanctificatio nostra et redemtio ; ipse conso- 
latio viatorum et sanctorum aeterna fruitio. Dolen- 
dum itaque valde, quod multi tam parum hoc saluta- 
re mysterium advertunt, quod coelum laetificat et 
mundum conservat univetsum. Heu caecitas et du- 
ritia cordis humani, tam ineffabile donum non magis 
attendere, et ex quotidiano usu etiam ad inadverten- 
tiam defluere! 

43. Si enim hoc sanctissimuni sacramentum in 
uno tantum celebraretur loco et ab uno tantum con- 
secraretur sacerdote in mundo: quanto putas desi- 
derio ad illum locum et ad talem Dei sacerdotem 
homines afficerentur, ut divina mysteria celebrari 
viderent? Nunc autem multi faeti sunt sacerdotes, 
et in multis locis offertur Christus, ut tanto major 
appareat gratia et dilectio Dei ad hominem, quanto 
latius est sacra communio diffusa per orbem. Gra- 

tias tibi, Jesu bone, pastor aeterne, qui nos pauperes š 
et exules dignatus es pretioso. corpore et sanguine, 
tuo reficere, et ad haec mysteria pereipienda etiam 
proprii oris tui alloquio invitare, dicendo: Venite 
ad me, omnes, qui laboratis et onerati 
estis, et ego reficiam vos. 


CAPUT 1l. 
Quod magna bonitas et caritas Dei in sacramento 
homini exhibetur. 


- Vox DisciPULr. 


1. Super bonitate tua et magna misericordia tua, 
Domine, confisus accedo aeger ad salvatorem, esu- 
riens et sitiens ad fontem vitae, egenus ad regem 
coeli, servus ad Dominum, creatura ad creatorem, 
desolatus ad meum pium consolatorem. Sed unde 
hoc mihi, ut venias ad me* Quis ego sum, ut prae- 
stes mihi te ipsum* Quomodo audet peccator coram 
` te apparere? Et.tu, quomodo dignaris ad peccato- 
rem venire? Tu nosti servum tuum, et scis quia nil 
boni in se habet, unde-hoc illi praestes. Confiteor 
igitur vilitatem meam, agnosco tuam bonitatem, 
laudo pietatem et gratias ago propter nimiam cari- 


s 


- 

tatem. Propter temet ipsum enim hoc facis, non 
propter mea merita, ut bonitas tua mihi magis inno- 


' tescat, caritas amplior ingeratur et humilitas perfe- | 


ctius commendetur. Quia ergo tibi hoc placet ei tu 
sic fieri jussisti, placet et mihi dignatiò tua; et utinam 
iniquitas mea non obsistat! ES 

2. O dulcissime et benignissime Jesu, quahta tibi 
reverentia etgratiarum actio cum perpetua laude pro 
susceptione sacri corporis tui debetur, cujus dignita- 


tem nullus hominum explicare potens invenitur? Sed 


quid cogitabo in hac communione, in accessu ad Do- 
minum meum, quem debite venerari nequeo et tamen 
devote suscipere desidero! Quid cogitabo melius et 
salubrius, nisi me ipsum totaliter humiliando coram 
te et tuam infinitam bonitatem exaltando supra me? 
Laudo te, Deus meus, et exalto in aeternum. Despi- 
cio me et subjicio tibi in profundum vilitatis meae. 


3. Ecce, tu Sanctus Sanctorum, et ego sordes pec- 


catorum. Ecce, tu inclinas te ad me, qui non sum. 


dignus ade respicere. Ecce, tu venis ad me, tu vis 
esse mecum, tu invitas ad convivium tuum. Tu mihi 


dare vis coelestem cibum, et panem Angelorum. 


ad manducandum: non alium sane, quam te 
ipsum, panem vivum, qui de coelo descen- 
disti et das vitam mundo. 


- 


4. Ecce, unde dilectio procedit, qualis dignatio 
illucescit! Quam magnae gratiarum actiones et lau- 


3. Psalm. 77 (78), 25. Joann. 6, 33. ? 

des tibi pro his debentur! O quam salutare et utile 
consilium tuum, cum istud instituisti! Quam suave 
et jucundum convivium, cum te ipsum in cibum dona- 
sti! O quam admirabilis operatio tua, Domine, quam 
potens virtus tua, quam ineffabilis veritas tua! Di- 
xisti enim, et facta sunt omnia: et hoc factum est, 
quod ipse jussisti. 

5. Mira res et fide digna ac humanum. vincens in- 
tellectum, quod tu, Domine Deus meus, verus Deus 
et homo, sub modica specie panis et vini integer con- 
tineris et sine consumtione a sumente manducaris. 
Tu, Domine universorum, qui nullius habes indigen- 
tiam, voluisti per sacramentum tuum habitare in no- 
bis; conserva cor meum et corpus immaculatum, ut 
. laeta et pura conscientia saepius tua valeam celebra- 
. re mysteria et ad meam perpetuam accipere salutem, 
quae ad tuum praeeipue honorem et memoriale per- 
enne sanxisti et instituisti. 

6. Laetare anima mea, et gratias age Deo pro 
tam nobili munere et solatio singulari in hac lacry- 
marum valle tibi relicto. Nam quoties hoc myste- 
rium recolis et Christi corpus accipis, toties tuae re- 
demtionis opus agis et particeps omnium meritorum 
Christi efficeris. Caritas etenim Christi nunquam 
minuitur, et magnitudo propitiationis ejus nunquam 
exhauritur. Ideo nova semper mentis renovatione 
ad hoc disponere te debes et magnum salutis my- 
sterium attenta consideratione pensare. Ita ma- 
gnum, novum et jucundum tibi videri debet, cum 
celebrag aut missam audis, ac si eodem die Christus 


~ 

primum in uterum virginis descendens homo. factus 
esset, aut in cruce pendens pro salute hominum pate- : 


retur et: moreretur. 
+ Ne 


CAPUT n. 


Quod utile sit saepe communicare. . 


Vox DisciPULI. 

1. Ecce, ego ad te venio, Domine, ut bene mihi 
sit ex munere tuo, et laetificer in convivio sancto tuo, 
. quod parasti in dulcedine tua pauperi, 
Deus. Ecce,inte est totum, quod desiderare pos- 
sum et debeo; et tu salus mea et redemtio, spes et 
fortitudo, decus et gloria. Laetifica ergo hodie 
animam servi tui, quoniam ad te, Domine 
Jesu, animam meam levavi. Desidero te nunc 
devote ac reverenter suscipere; cupio te in domum 
meam inducere, quatenus cum Zachaeo merear a.te 
benedici ac inter filios Abrahae computari. Anima 
mea corpus tuum concupiscit, cor meum tecum uniri- 
desiderat. : 

2. Trade te mihi, et sufficit. Nam RACES te 


1. Psalm. 67 (68), 11. Ib. 85 (86), 4. 

nulla consolatio valet. Sine te esse nequeo, et sine 
visitatione tua vivere non valeo. làeoque oportet 
me frequenter ad te accedere et in remedium salutis 
meae recipere, ne forte deficiam in via, si fuero coe- ^ 
lesti fraudatus alimonia. Sic enim tu, misericordis- 
sime Jesu, praedicans populis et varios curans lan- 
guores, aliquando dixisti: Nolo eos jejunos di- 
mittere in domum suam, ne deficiant in via. 
Age igitur hoc mecum modo, qui te pro fidelium con- 
solatione in sacramento reliquisti. Tu es enim sua- 
vis refectio animae, et qui te digne manducaverit, 
particeps et haeres erit aeternae gloriae. - Necessa- 
rium quidem mihi est, qui tam saepe labor et pecco, 
tam cito torpesto et deficio, ut per frequentes oratio- 
nes et confessiones et sacram corporis tui perceptio- 
nem me renovem, mundem et accendam, ne forte 
diutius abstinendo à sancto proposito defluam. 

8. Proni enim sunt sensus hominis ad 
malum ab adolescentia sua, et nisi succurrat 
divina medicina, labitur homo mox ad pejora. Re- 
trahit ergo sancta communio a malo, et confortat in 
bono. .Si enim modo tam saepe negligens sum et te- 
pidus, quando communico aut celebro, quid fieret, si 
medelam non sumerem et tam grande juvamen non 
quaererem? Et licet omni die non sim aptus nec ad 
celebrandum bene dispositus, dabo tamen operam 
congruis temporibus divina percipere mysteria, ac 

`. tantae gratiáe participem me praebere. Nam haec 


2. Matth. 15, 32. — 3. Geges. 8, 21 

est una principalis fidelis animae consolatio; quam- 
diu peregrinatur a te in mortali corpore, ut sae- 
pius memor Dei sui dilectum suum devota suscipiat 
mente. 

4. O mira circa nos tuae pietatis dignatio, quod 
tu, Domine Deus, creator et vivificator omnium spi- 
rituum ad pauperculam dignaris venire animam, et 
cum tota divinitate tua ac humanitate ejus impingua- 
re esuriem! O felix mens et beata anima, quae te 
Dominum Deum suum meretur devote suscipere, et 
in tui susceptione spirituali gaudio repleri! O quam 
magnum suscipit Dominum, quam dilectum inducit 
hospitem, quam jucundum recipit socium, quam fide- 
lem acceptat amicum, quam speciosum et nobilem 
amplectitur sponsum prae omnibus dilectis et super 
omnia desiderabilia amandum! Sileant a facie tua, 
dülcissime dilecte meus, coelum et terra et omnis 
ornatus eorum, quoniam, quidquid laudis habent ac 
decoris, ex dignatione tuae est largitatis, nec ad de- 
corem tui pervenient nominis, cujus sapientiae non 
est numerus. 


* + 

CAPUT IV. 


Quod multa bona praestantur devote communi- 
. cantibus. 


‘ 


* 


P x Vox DisciPurL ri. : 


1. Domine Deus meus, praeveni servum tuum ` 
benedictionibus dulcedinis tuae, ut ad tuum magnifi- 
cum sacramentum digne ac devote merear accedere. 
Excita cor meum in te, et a gravi torpore exue me. 
Visita me in salutari tuo ad gustandum in spiritu sua- 
vitatem tuam, quae in hoc sacramento tamquam in 
fonte plenarie latet. Illumina quoque oculos meos 
ad intuendum tantum mysterium, et ad credendum 
illud indubitata fide me robora. Est enim operatio 
tua non humana potentia, tua sacra institutio non 
hominis adinventio. Non enim ad haec capienda et 
intelligenda aliquis idoneus per se reperitur, quae 
angelicam etiam subtilitatem transscendunt. Quid 
ergo ego peccator indignus, terra et cinis, de tam al- 
to sacro secreto potero investigare et capere? | 

2. Domine, in simplicitate cordis mei, in bona fir- 

ma fide et in tua jussione ad te cum spe ac reverentia 
aecedo, et vere credo, quia tu praesens es hic in sa- 
cramento, Deus ethomo. Vis ergo, ut te suscipiam 
et me ipsum tibi in caritate uniam. Unde tuam pre- 
cor clementiam et specialem ad hoc imploro mihi 


~ 

don ari gratiam, ut totus in te liquefiam et amore per- 
effluam, atque de nulla aliena consolatione amplius 


me intromittam. Est enim hoc altissimum et dignis- - 


simum sacramentum salus animae et corporis, medi- 
cina omnis spiritualis languoris: in quo vitia mea 
curantur, passiones frenantur, tentationes vincuntur 
aut minuuntur, gratia major infunditur, virtus ince- 
pta augetur, firmatur fides, spes Foboratur et caritas 

: jgne$cit ac dilatatur. 
3. Multa namque bona largitus es, et adhuc sae- 


pius largiris in sacramento dilectis tuis devote com- 


municantibus, Deus meus, susceptor animae meae, 
reparator infirmitatis humanae et totius dator conso- 
lationis internae. Nam multam ipsis consolationem 


adversus variam tribulationem infundis, et de imo 


. dejectionis propriae ad spem tuae protectionis erigis, 
atque nova quadam gratia eos intus récreas et illu- 
stras: ut qui anxii primum et sine affectione se afite 
communionem senserant, postea refecti cibo potuque 
coelesti in melius se mutatos inveniant. Quod idcir- 
co cum electis tuis dispensanter agis, ut vepaciter 
agnoscant et patenter experiantur, quantum infirmi- 
tatis ex seipsis habeant et quid bonitatis ac gratiae 
exte consequantur. Quia ex semet ipsis frigidi, du- 
ri et indevoti, ex te autem ferventes, alacres et devoti 
esse merentur. Quis enim ad fontem suavitatis humi- 
liter accedens non modicum suavitatis inde reportat? 
Aut quis juxta copiosum ignem stans non parum calo- 
ris inde percipit? Et tu fons es semper plenus et super- 
abundans, Ignis jugiter ardens et nunquam deficiens. 
, 02 

4. Unde si mihi non licet haurire de plenitudine 
: fontis nec usque ad satietatem potare, apponam ta- 
men os meum ad foramen coelestis fistulae, ut saltem 
modicam inde guttulam capiam ad refocillandam si- 
tim meam et non penitus exarescam. Et si necdum 
totus coelestis et tam ignitus, ut Cherubim et Sera- 
phim esse possum: conabor tamen devotioni insiste- 
re et cor meum praeparare, ut vel modicam divini in- 
cendii flammam ex humili sumtione vivifici sacra- 
menti conquiram. Quidquid autem mihi deest, Jesu 
bone, salvator sanctissime, tu pro me supple benigne 
. ac gratiose, qui omnes ad te dignatus es vocare, di- 
cens: Venite ad me omnes, qui laboratis 
‘et onerati estis, et ego reficiam vos. 

5. Ego quidem laboro in sudore vultus mei, dolo- 
re cordis torqueor, peccatis oneror, tentationibus in- 
quietor, multis malis passionibus implicor etpremor; 
et non est qui adjuvet, non est qui liberet et salvum 
. faciat, nisi tu, Domine Deus, salvator meus: cui 
committo me et omnia mea, ut me custodias et per- 
ducas in vitam aeternam. Suscipe me in laudem et 
gloriam nominis tui, qui corpus tuum et sanguinem 
in ‘cibym et potum mihi parasti. Praesta, Domine 
Deus salutaris meus, ut cum frequentatione mysterii 
tui crescat meae devotionis affectus. 


/ 


~ 

CAPUT V. 


De dignitate sacramenti et statu sacerdotali. 
Vox DiukEcrir. 


1. Si haberes angelicam puritatem et sancti Jo- 
annis Baptistae sanctitatem: non esses dignus hoc 
sacramentum accipere nec tractare. Non enim hoc 
meritis debetur hominum, quod homo consecret et 
tractet Christi sacramentum, et sumat in cibum panem 
Angelorum. Grande mysterium et magna dignitas 
sacerdotum, quibus datum est, quod Angelis non est 
concessum. Soli namque sacerdotes rite in ecclesia 
ordinati potestatem habent celebrandi et corpus 
Christi consecrandi. Sacerdos quidem minister est 
Dei, utens verbo Dei per jussienem et institutionem 
Dei; Deus autem ibi principalis est auctor et invisi- 
bilis operator, cui subest omne quod voluerit, etparet 
omne quod jusserit. | 

2. Plus ergo credere debes Deo-omnipotenti in 
hoc excellentissimo sacramento, quam proprio sen- 
sui aut alicui signo visibili; ideoque cum timore et 
reverentia ad hoc opus est accedendum. Attende 
tibi, et vide cujus ministerium tibi traditum est per 
impositionem manus episcopi. Ecce, sacerdos factus 
es et ad celebrandum consecratus; vide nunc, ut fide- 
liter et devote in suo tempore Deo sacrificium offeras, 


* 


f 

et te ipsum irreprehensibilem exhibeas. Non alle- 


viasti onus tuum, sed arctiori jam alligatus es vinculo 
disciplinae et ad majorem teneris perfectionem san- 
ctitatis. Sacerdos omnibus virtutibus debet esse or- 
natus et aliis bonae vitae exemplum praebere. Ejus 
conversatio non cum popularibus et.communibus ho- 
minum viis, sed cum Angelis in coelo aut cum perfe- : 
ctis viris in terra. 

3. Sacerdos sacris vestibus indutus Christi vices 
gerit, ut Deum pro se et pro omni populo suppliciter 
et humiliter roget. Habet ante se et retro dominicae 
crucis signum ad memorandum jugiter Christi pas- 


] 
- sionem. Ante se crucem in casüla portat, ut Christi 


vestigia diligenter inspiciat et sequi ferventer stu- 


deat. Post se cruce signatus est, ut adversa quaeli- 


bet ab aliis illata clementerpro Deo toleret. Ante 
se crucem gerit, ut propria peccata lugeat; post se, 
ut aliorum etiam commissa per compassionem de- 
fleat et se medium inter Deum et peccatorem consti- 
tutum esse sciat, nec ab oratione et oblatione sancta 
torpescat, donec gratiam et mjsericordiam impetrare 
mereatur. Quando sacerdos celebrat, Deum hono- 
rat, Angelos laetificat, ecclesiam aedificat, vivos ad- 
juvat, defunctis requiem praestat et sese omnium 
Dolorum perenne efficit. 

CAPUT VI. 


Interrogatio de exercitio ante communionem. 


Vox Dis cipULI. 


1. Cum tuam dignitatem, Domine, et meam vili- 
tatem penso, valde contremisco et in me ipso confun- 
dor, Si enim non accedo, vitam fugio; et si indigne 
me ingessero, offensam incurro. Quid ergo faciam, 
Deus‘ meus, auxiliator meus et consiliator in ne- 
cessitatibus?. Mu | 

2. Tu doce me viam rectam; propone breve ali- 
quod exercitium sacrae communioni congruum. Uti- 
le est enim scire, qualiter scilicet devote ac reveren- 
ter tibi praeparare debeam cor meum, ad recipiendum 
salubriter tuum sacramentum seu etiam celebrandum 
tam magnum et divinum sácrificium. 


2918 PE IMuITATIONE 


CAPUT VII. 


De discussione propriae conscientiae et emendationis 
i BOR l 


Vox DILE CTI. 

1. Super omnia cum summa humilitate cordis et 
supplici reverentia, cum plena fide et pia intentione 
honoris Dei ad hoc sacramentum celebrandum, tra- 
ctandum et sumendum oportet Dei accedere sacerdo- 
tem. Diligenter examina conscientiam tuam, et pro 
posse tuo vera contritione et humili confessione eam 
munda et clarifica: itautnihil grave habeas aut scias, 
quod te remordeat et liberum accessum impediat. 
Habeas displicentiam omnium peccatorum tuorum in 
generali, et pro quotidianis excessibus magis in spe- 
ciali doleas et gemas. Et si tempus patitur, Deo in 
` secreto cordis cunctas confitere passionum sonam 
miserias. 

2. Ingemisce et dole, quod adhuc ita carnalis sis 
et mundanus; tam immortificatus a passionibus ; tam 


B plenus concupiscentiarum motibus; tam incustoditus 


in sensibus exterioribus; tam saepe multis vanis 
phantasiis implicatus; tam multum inclinatus ad ex- 
teriora, tam negligens ad interiora; tam levis ad ri- 
sum et dissolutionem, tam. durus ad fletum et com- 
punctionem; tam promtus ad laxiora et carnis com- 

moda, t tam segnis ad rigorem etfervorem ;.tam curio- 
sus ad nova audienda et pulchra intuenda, tam re- 
missus ad humilia et abjecta amplectenda; tam cupi- 
dus ad multa habenda, tam parcus ad dandum; tam 
tenax ad retinendum; tam inconsideratus in loquen: 
do, tam incontinens in tacendo ; tam incompositus in 
moribus, tam importunus in actibus; tam effusus 
super cibum, tam surdus ad Dei verbum; tam velox 
ad quietem, tam tardus ad laborem; tam vigilans ad 
fabulas, tam somnolentus ad vigilias sacras; tam fe- 
stinus ad finem, tam vagus ad attendendum; tam ne- 
gligens in horis persolvendis, tam tepidus in cele- 
brando, tam aridus in communicando; tam cito dis- 
tractus, tam raro plene tibi collectus; tam subito 
commotus ad iram, tam facilis ad alterius displicen- 
tiam; tam pronus ad judicandum, tam rigidus ad ar- 
guendum; tam laetus ad prospera, tam debilis in ad- 
versis; tam saepe multa bona proponens, et niodicum 
ad effectum perducens. 

3. His et aliis defectibus tuis cum dolore et ma- 
gna displicentia propriae infirmitatis confessis ac. 
deploratis, firmum statue propositum semper emen- 
, dandi vitam tuam et in melius proficiendi. Deinde 
' cum plena resignatione et integra voluntate offer te 
ipsum in honorem nominis mei in ara cordistuiholo- 
caustum perpetuum, corpus tuum scilicet et animam 
mihi fideliter committendo: quatenus et sic digne 
merearis ad offerendum Deo sacrificium accedere et 
sacramentum corporis mei salubriter suscipere. 

4. Non est enim oblatio dignior et satisfactio 


— 

major pro peccatis diluendis, quam se ipsum pure et 
integre cum oblatione corporis Christi in missa et in 
communione Deo offerre. Si fécerit homo, quod in 
se est, et vere poenituerit, quotiescunque pro venia 
et gratia ad me accesserit: Vivo ego, dicit Domi- 
nus, qui nolo mortem peccatoris, sed ma- 
gis ut convertatur et vivat: quoniam pec- 
catorum suorum non recordabor amplus 
sed cuncta sibi indulta erunt. 


* m CAPUT VIIL 


ae oblatione Christi in cruce et propria 
. resignatione. 


] 
Vox DILECII. 


1. Sicut ego me ipsum expansis in cruce manibus 
et nudo corpore pro peccatis tuis Deo patri sponte 
obtuli, ita ut nihil in me remaneret, quin totum in sa- 
crificium divinae placationis transiret: ita debes et 
tu temet ipsum mihi voluntarie in oblationem puram 
et sanctam, quotidie in missa cum'omnibus viribus et 
affectibus tuis, quanto intimius vales, offerre. Quid 


4. Ezech. 33, 11 et 18, 22. 

magis a te requiro, quam ut te studeas mihi ex inte- 
gro resignare? Quidquid praeter te ipsum das, nihil 
curo, quia non quaero datum tuum, sed.te. 

2. Sicut non sufficeret tibi omnibus habitis prae- 
ter me: ita nec mihi placére potérit, quidquid dede- 
ris, te non oblato. Offer te mihi, et da te totum pro 
Deo, et erit accepta oblatio. Ecce, ego me totum 
obtuli pàtri pro te; dedi etiàm totum corpus meum 
et sanguinem in cibum, ut totus tuus essem, et tu 
meus permaneres. Si autem in te ipso steteris, nec 
sponte te ad voluntatem meam obtuleris: non est 
plena oblatio, nec integra erit inter nos unio. Igitur 
omnia opera tua praecederedebet spontanea tui ipsius 
in manus Dei oblatio „si libertatem consequi vis et 
gratiam. Ideo enim tam pauci illuminati etliberiin- . 
tus efficiuntur, quia se ipsos ex toto abnegare ne- 
sciunt. Est firma sententia mea: Nisi quis re- 
nunciaverit omnibus, non potest meus 
esse discipulus. Tu ergo si optas meus esse di- 
. scipulus, offer te ipsum mihi cum omnibus affecti-, 

bustuis. - ; Bà 


2. Luc. 14, 33. 

CAPUT IX. 


Quod nos et omnia nostra Deo debemus offerre et 
pro omnibus. orare. 


Vox DIS CIPFUII. 
"EE 

4. Domine, omnia tua sunt, quae in coelo sunt et 
quae in terra. Desidero me ipsum tibi in spontaneam 
oblationem offerre et tuus perpetuo permanere. Do- 
mine, in simplicitate cordis mei offero me ipsum tibi 
hodie in servum sempiternum, in obsequium et in sa- 
crificium laudis perpetuae. Suscipe me cum hac 
sancta oblatione tui pretiosi corporis, quam tibi ho- 
die in praesentia Angelorum invisibiliter assisten- 
tium offero, ut sit pro me et pro cuncto populo tuo in 
salutem. 

2. Domine, offero tibi omnia peccata et delicta 
mea, quae commisi coram te et sanctis Angelis tuis 
a die, quo primum peccare potui, usque ad horam 
hanc, super placabili altari tuo, ut tu omnia pariter 
incendas et comburas igne caritatis tuae et deleas 
universas maculas peccatorum meorum, et conscien- 
tiam meam ab omni delicto emundes et restituas mihi 
gratiam tuam, quam peccando amisi, omnia mihi ple- 
ne indulgendo et in osculum pacis me misericorditer 
. assumendo. . 

3. Quid possum agere pro peccatis meis, nisi hu- 

militer ea confitendo et lamentando et tuam propi- 
tiationem incessanter deprecando? Deprecor te, 
exaudi me propitius, ubi adsto coram te, Deus meus. 


Omnia peccata mea mihi maxime displicent, nolo ea 
unquam amplius perpetrare, sed pro eis doleo et do- 


lebo, quamdiu vixero, paratus poenitentiam agere et 
pro posse satisfacere. Dimitte mihi, Deus, dimitte 
mihi peccata mea, propter nomen sanctum tuum; 
salva animam meam, quam pretioso sanguine tuo re- 
demisti. Ecce, committo me misericordiae tuae, re- 
signo me manibus tuis. Age mecum secundum 
bonitatem tuam, non secundum meam ma- 
litiam et iniquitatem. 


&. Offero etiam tibi omnia bona mea, quamvis ' 


valde pauca et imperfecta, ut tu ea emendes et san- 
ctifices; ut ea grata habeas et accepta tibi facias et 
semper ad meliora trahas, nec non ad beatum ac lau- 
dabilem finem me perum et inutilem homuncionem 
perducas. 

5. Offero quoque tibi omnia pia desideria devo- 
torum, necessitates parentum, amicorum, fratrum, 
sororum, omniumque carorum meorum, et eorum, 
qui mihi vel aliis propter amorem tuum benefecerunt, 
et qui orationes et missas pro se suisque omnibus di- 
ci a me desideraverunt et petierunt, sive in carne ad- 
huc vivant, sive jam saeculó defuncti sint: ut omnes 
sibi auxilium gratiae tuae, opem consolationis, pro- 
tectionem a periculis, liberationem a poenis advenire 


3. Psalm. 418 (119), 124 et 102 (103), 10 

sentiant, et ut ab omnibus malis erepti gratias tibi 
magnificas laeti persolvant. - 

6. Offero etiam tibi preces et hostias placationis, 
pro illis specialiter, qui me in aliquo laeserunt, con- 
tristaverunt aut vituperaverunt, vel aliquod damnum 
vel gravamen intulerunt; pro his queque omnibus, 
quos aliquando contristavi, conturbavi, gravavi et 
scandalizavi , verbis, factis, scienter vel ignoranter: 
ut nobis omnibus pariter indulgeas peccata nostra et 
mutuas offensiones. Aufer, Domine, a cordibus no- 
stris omnem suspicionem, indignationem, iram et 
disceptationem, et quidquid potest caritatem laedere 
et fraternam dilectionem minuere. Miserere, mise- 
rere, Domine, misericordiam tuam poscentibus, da 
gratiam indigentibus; et fac nos tales existere, ut si- 
mus digni gratia tua perfrui et ad vitam proficiamus 


aeternam. Amen. 
L 


^ 


- CAPUT X. S 
Quod sacra communio de facili non est relinquenda. 
„ Vox Diuectt. 


1. Frequenter recurrendum estad fontem gratiae 
etdivinae misericordiae, ad fontem bonitatis ettotius 
puritatis, quatenus a passionibus tuis et vitiis curari 


* 

valeas, et contra universas tentationes et fallacias - 


diaboli fortior atque vigilantior effici merearis., Ini- 
micus sciens, fructum et remedium maximum in sacra 
communione positum, omni modo et occasione niti- 
tur fideles et devotos, quantum praevalet „ retrahere 
et impedire. : 

2. Cum enim quidan sacrae communioni se apta- 
re disponunt, pejores satanae immissiones patiuntur 
Ipse nequam spiritus, ut in Job scribitur, venit inter 
filios Dei, ut solita illos nequitia sua perturbet aut 
timidos nimium reddat et perplexos: quatenus affe- 
ctum eorum minuat vel fidem impugnando auferat, si 
forte aut omnino communionem relinquant, aut cum 
tepore accedant. Sed non est quidquam curandum 
de versutiis et phantasiis illius, quantumlibet turpi- 
bus et horridis; sed cuncta phantasmata in caput 
ejus sunt retorquenda. Contemnendus est miser et 
deridendus, nec propter insultus ejus et commotiones, 
quas suscitat, sacra est omittenda communio. 

3. Saepe etiam impedit nimia sollicitudo pro de- 
. votione habenda et anxietas quaedam de confessione 

facienda. Age secundum consilium sapientum, et 
depone anxietatem et scrupulum, quia gratiam Dei 
impedit et devotionem mentis destruit. Propter ali- 
quam parvam turbationem vel gravitatem sacram ne 
dimittas communionem; sed vade citius confiteri et 
omnes offensiones aliis libenter indulge. Si vero tu 


, aliquem offendisti, veniam humiliter precare, et Deus 


libentér indulgebit tibi. 
4. Quid prodest diu. tardare confessionem, aut 


1 


— 

sacram differre communionem? Expurga te cum- 
primis, exspue velociter venenum, festina accipere 
remedium, et senties melius, quam si diu distuleris. 
Si hodie propter istud dimittis, cras forsitan aliud 
majus eveniet: et sic diu posses a communione im- 
pediri et magis ineptus fieri. Quanto citius vales, a 
praesenti gravitate et inertia te excutias: quia nihil 
importat diu anxiari, diu cum turbatione transire et 
ob quotidiana obstacula se a divinis sequestrare. 
Immo plurimum nocet, diu communionem protelare; 
nam et gravem torporem consuevit inducere. Proh 
dolor! quidam tepidi et dissoluti moras confitendi 
libenter accipiunt et communionem sacram idcirco 
differri cupiunt, ne ad majorem. sui custodiam se 
dare teneantur. 

5. Heu, quam modicam caritatem et debilem de- 
votionem habent, qui sacram communionem tam fa- 
ciliter postponunt! Quam felix ille et Deo acceptus 
habetur, qui sic vivit etin tali puritate conscientiam 
suam custodit, ut etiam orhni die communicare para- 
tus et bene affectatus esset, si ei liceret et sine nota 
agere posset. Si quis interdum abstinet humilitatis 
gratia aut legitima impediente caussa, laudandus est 
de reverentia. Si autem torpor obrepserit, se ipsum 
excitare debet et facere quod in se est; Dominus ad- 
erit desiderio suo pro bona voluntate, quam speciali- 
ter respicit. 

6. Cum vero legitime praepeditus est, habebit 
semper bonam voluntatem et piam intentionem com- 
municandi, et sic non carebit fructu sacramenti. 

Potest enim quilibet dévotus omni die-et omni hora 
ad spiritualem Christi communionem salubriter et 
sine prohibitione accedere; et tamen certis diebus et 
statuto tempore corpus sui redemtoris cum affectuo- - 
sa reverentia sacramentaliter debet suscipere et ma- 
gis laudem Dei et honorem praetendere, quam suam 
consolationem quaerere. Nam toties mystice com- 
municat et invisibiliter reficitur, quoties incarnatio- 
nis Christi mysterium passionemque devote recolit 
et in amore ejus accenditur. | 

7. Qui aliter se non praeparat, nisi instanté festo 
vel consuetudine compellente, saepius imparatus erit. 
Beatus, qui seDomino in holocaustum offert, quoties 
celebrat aut communicat. Non sis in celebrando ni- 
mis prolixus aut festinus, sed serva bonum commu- 
nem modum, cum quibus vivis. Non debes aliis ge- 
nerare molestiam et taedium, sed communem ser- 
vare- viam secundum majorum institutionem et 
potius aliorum servire utilitati, quim propriae de. 
votioni vel affectui. . 

CAPUT XI. 


Quod corpus Christi et sacra scriptura maxime 
sint animae fideli necessaria. 


V 


1. O dulcissime domine Jesu, quanta est dulcedo 
devotae animae tecum epulantis in convivio tuo: ubi 
ei non alius cibus mandueandus proponitur, nisi tu 
unicus dilectus ejus, super omnia desideria cordis 
ejus desiderabilis! Et mihi quidem dulce foret, in 
praesentia tua ex intimo affectu lacrymas fundere et 
cum pia Magdalena pedes tuos lacrymis irrigare. 
Sed ubi est haec devotio? Ubi laerymarum saneta- 
rum copiosa effusio? Certe in conspectu tuo et san- 
ctorum Angelorum tuerum totum cor meum ardere 
' deberet et ex gaudio flere; habeo enim te in sacra- 
mento vere praesentem, quamvis aliena specie oc- 
oultatum. 

2. Nam in propria et divina elaritate te conspice-, 
re oculi mei ferre noń possent, sed neque totus mun- 
dus in fulgore gloriae majestatis tuae subsisteret. 
In hoc ergo imbecillitati meae consulis, quod te sub 
sacramento abscondis. Habeo vere et adoro, quem 
Angeliadorant in coelo, sed ego adhuc interim in fide, 
illi autem in specie et sine velamine. Me oportet 
contentum esse in lumine verae fidei et in eà ambu- 


vd 

lare, donec aspiret dies aeternae claritatis et 
umbrae figurarum inclinentur. Cum autem 
venerit, quod perfectum est, cessabit usus 
sacramentorum, quia beati in gloria coelesti.non 
egent medicamine sacramentali; gaudent enim sine 
fine in praesentia Dei, facie ad faciem gloriam ejus 
speculantes et de claritate in claritatem abyssalis 
. deitatis transformati, gustant verbum Dei caro fa- 
ctum, sicut fuit ab initio et manet in aeternum. 


3. Memori horum mirabilium grave mihi fit tae- 
dium etiam quodlibet spirituale solatium: quia quam- 
diu Dominum meum aperte in sua gloria non video, 
pro nihilo duco omne, quod in mundo conspicio et 
audio. Testis es tu mihi, Deus, quod nulla res me 
potest consolari, nulla creatura quietare, nisi tu, Deus 
meus, quem desidero aeternaliter contemplari. Sed 
non est hoc possibile, durante me in hac mortalitate. 
Ideo oportet, ut me ponam ad magnam patientiath et 
me ipsum in omni desiderio tibi submittam. Ns et 
Sancti tui, Domine, qui tecum jam in regno coelorum 
exsultant, in fide et patientia magna, dum viverent, 
adventum gloriae tuae exspectabant. Quod illi cre- 
diderunt, ego credo; quod illi speraverunt, ego spe- ' 
ro; quo illi pervenerunt, per gratiam tuam me ventu- 
rum confido. Ambulabo interim in fide, exemplis 
confortatus Sanctorum. Habebo etiam libros san- 
ctos pro solatio et vitae speculo, atque super haec 


E 


2. Cantie. 2, 11. 1 Cor. 13, 10. 

omnia sanctissimum corpus tuum pro singulari re- 
medio et refugio. 
4. Duo namque mihi necessaria permaxime sentio 
in hac vita, sine quibus mihi importabilis foret ista 
miserabilis vita; in carcere corporis hujus detentus 
duobus me egere fateor, cibo scilicet et lumine. De- 
disti itaque mihi infirmo sacrum corpus tuum ad re- 
fectionem mentis et corporis, et posuisti lucernam 
pedibus meis verbum tuum. Sine his duobus 
bene vivere non possem; nam verbum Dei, lux ani- 
mae meae, et sacramentum tuum panis vitae. Haec 
possunt etiam dici mensae duae, hinc et inde in ga- 
zophylacio sanctae ecclesiae positae. Una mensa 
est sacri altaris, habens panem sanctum, id est, cor- 
pus Christi pretiosum: altera est divinae legis, con- 
tinens doctrinam sanctam, erudiens fidem rectam et 
firmiter usque ad interiora velaminis, ubi sunt sancta 
sanctorum, perducens. Gratias tibi, Domine Jesu, 
lux lucis aeternae, pro doctrinae sacrae mensa, quam 
nobis per servos tuos prophetas et apostolos alios- 
que doctores ministrasti. 


5. Gratías tibi, creator ac redemtor hominum, qui 
ad declarandam toti mundo caritatem tuam coenam 
paràsti magnam, in qua non agnum typicum, sed 
tuum sanctissimum corpus et sanguinem proposuisti 
manducandum, laetificans omnes fideles convivio sa- 
cro et calice inebrians salutari, in quo sunt omnes 


4. Psalm. 118 (119), 105. , 

deliciae paradisi, et epulantur nobiscum Angeli san- 
cti, sed suavitate feliciori. . 

6. O quam magnum et honorabile est officium sa- 
cerdotum, quibus datum est Dominum majestatis - 
verbis sacris consecrare, labiis benedicere, manibus 
tenere, ore proprio sumere et ceteris ministrare! 
O quam mundae debent esse manus illae, quam pu- 
rum os, quam sanctum corpus, quàm immaculatum 

cor erit sacerdotis, ad quem toties ingreditur auctor 
puritatis! Ex ore sacerdotis nihil nisi sanctum, nihil 
nisi honestum et utile procedere debet verbum, qui 
tam saepe Christi accipit sacramentum. 

7. Oculi ejus simplices et pudici, qui Christi cor- 
pus solentintueri. Manus purae et in coelum eleva- 
tae, quae creatorem coeli et terrae solent contrectare. 
Sacerdotibus specialiter in lege dicitur: Sancti 
estote, quoniam ego sanctus sum Dominus 
D eus vester. 

8. Adjuvet nos gratia tua, omnipotens Deus, ut 
qui officium sacerdotale suscepimus, digne ac devote 
tibi in omni puritate et conscientia bona famulari va- 
leamus. Et si non possumus in tanta innocentia vitae 
conversari, ut debemus: concede nobis tamen digne 
flere mala, quae gessimus, et in spiritu humilitatis ac 
bonae voluntatis proposito tibi ferventius de cetero 
deservire. 


* 


T. Levit. 19, 2. 


—— ce ee (mm —— a r eee 


230 DE IMITATIONE 


CAPUT XII. 


Quod magna diligentia se debeat communicatu- 
rus Christo praeparare. 


Vox DILIECII. 

1. Ego sum puritatis amator et dator omnis san- 
ctitatis. Ego cor purum quaero , et ibi est locus re- 
quietionis meae. Parà mihi coenaculum grande stra- 
tum, et faciam apud te Pascha cum discipulis meis. 
Si vis, ut veniam ad te et apud te maneam, expurga 


`` vetus fermentum et munda cordis tui habitacu- 


lum. Exclude totum saeculum et omnem vitiorum 
tumultum; sede tanquam passer solitarius in tecto, 
et cogita excessus tuos in amaritudine animae tuae. 
Omnis namque amans suo dilecto amatori optimum 
et pulcherrimum praeparat locum, quia in hoc cogno- 
scitur affectus suscipientis dilectum. 


2. Seito tamen, te non posse satisfacere huic 
praeparationi ex merito tuae actionis, etiamsi per 
integrum annum te praeparares et nihil aliud in men- 
te haberes. Sed ex sola pietate et gratia mea per- 
mitteris ad mensam meam accedere; ac si mendicus 
ad prandium vocaretur divitis, et ille nihil aliud ha- 


1. Para mihi sqa. cf. Luc. 22, 11. 12. 1 Cor. 5, [ON 

beat ad retribuendum beneficiis ejus, nisi se humi- 
liando et ei regratiando. Fac, quod in te est, et di- 
ligenter facito, non ex consuetudine, non ex necessi- 
tate, sed cum timore'et reverentia et affectu accipe 
corpus dilecti Domini Dei tui, dignantis ad te ve- 
nire. Ego sum qui vocavi, ego jussi fieri; ego sup- 
plebo, quod tibi deest: veni, et suscipe me. 

3. Cum gratiam devotionis tribuo, gratias age 
Deo tuo, non quia dignus es, sed quia tui misertus 
sum. Si non habes, sed magis aridum te sentis , in- 
siste orationi, ingemisce et pulsa; necdesistas, donec 
merearis micam aut guttam gratiae salutaris accipe- 
re. Tu meiindiges, non ego tui indigeo. Nec tu 
me sanctificare venis, sed ego te sanctificare et me- 
liorare venio. Tu venis, ut ex me sanctificeris et 
mihi uniaris; ut novam gratiam recipias, et de novo 
ad emendationem accendaris. Noli negligere hanc 
gratiam, sed praepara cum omni diligentia cor tuum 
et introduc ad te dilectum tuum. 

4. Oportet autem, ut non solum te praepares ad 
devotionem ante communionem, sed ut etiam te sol- 
licite conserves in ea post sacramenti perceptionem. 
Nec minor custodia post exigitur, quam devota 
praeparatio prius. Nam bona postmodum custodia 
optima iterum est praeparatio ad majorem gratiam 
consequendam. Ex eo quippe valde indispositus 
quis redditur, si statim fuerit nimis effusus ad ex- 
teriora solatia. Cave a multiloquio, mane in se- 
creto et fruere Deo tuo; ipsum enim habes, quem 
totus mundus tibi auferre non potest. Ego sum, 


4 

_ cui te totum dare debes, ita ut jam ultra non | 
in te, sed in me absque omni sollicitudine vivas. 


CAPUT XIII. 


Quod toto corde anima devota Christi unsonem 
$n sacramento affectare debet. 


Vox DiscIPULTI. 


4. Quis mihi det, Domine, ut inveniam te solum 
et aperiam tibi totum cor meunt, et fruar te, sicut de- 
siderat anima mea, et jam me nemo despiciat, nec 
ulla creatura me moveat vel respiciat, sed tu.solus 
mihi loquaris et ego tibi, sicut solet dilectus ad di- 
lectum loqui et amicus cum amico convivari? Hoc 
oro, hoc desidero, ut tibi totus uniar, et cor meum ab 
omnibus creatis rebus abstraham, magisque per sa- 
cram communionem ac frequentem celebrationem 
coelestia et aeterna sapere discam. Ah, Domine 
Deus, quando ero tecum totus unitus et absorptus 
meique totaliter oblitus? Tu in me et ego in te, et 
sic nos pariter in unum manere concede. 

2. Vere tu es dilectus meus, electus ex 


2. Cantic. 5, 10. 

millibus, in quo complacuit animae meae habitare 
omnibus diebus vitae suae. Vere tu pacificus meus, 
in quo pax summa et requies vera, extra quem labor 
‘et dolor et infinita miseria. Vere tu es Deus 
absconditus, et consilium tuum non est cum im- 
piis, sed cum humilibus et simplicibus sermo tuus. . 
O quam suavis est, Domine, spiritus tuus, qui ut dul- 
cedinem tuam in filios demonstrares, pane suavissimo 
de coelo descendente illos reficere dignaris! Vere — 
non est alia natio tam grandis, quae ha- 
beat deos appropinquantes sibi, sicut tu 
Deus noster ades universis fidelibus tuis, quibus 
ob quotidianum solatium et cor erigendum in coelum 
te tribuis ad edendum et fruéndum. 


3. Quae est enim alia gens tam inclyta, sicut 
plebs Christiana? Aut quae creatura sub coelo tam 
dilecta, ut anima devota, ad quam ingreditur Deus, 
ut pascat eam carne sua gloriosa? O ineffabilis 
gratia, o admirabilis dignatio, o amor immensus ho- 
mini singulariter impensus! Sed quid retribuam 
Domino pro gratia ista, pro caritate tam eximia? 
Non est aliud, quod gratius donare queam, quam 
ut cor meum Deo meo totaliter tribuam, et intime 
conjungam. Tunc exsultabunt omnia interiora mea, 
cum perfecte luerit unita Deo anima mea. Tunc 
dicet mihi: Si tu *is esse mecum, ego volo esse 
tecum. Et ego respondebo illi: Dignare, Domine, 


2. Jes. 45, 15. Deuter. 4, 7. 

manere mecum, ego volo libenter esse tecum; hoc 
est totum desiderium meum, ut cor. meum tibi sit 
unitum.  ' : 


CAPUT XIV. 


De quorundam devotorum ardenti desiderio ad 
corpus Christi, 


Vox DisciPULI. 
1. O quam magna multitudo dulcedinis 
tuae, Domine, quam abscondisti timenti- 
bus te! Quando recordor devotorum aliquorum 
ad sacramentum tuum, Domine, cum maxima devo- 
tione et affectu accedentium, tunc saepius in me ipso 
confundor et erubesco, quod ad altaretuum et sacrae 
communionis mensam tam tepide et frigide accedo; 
quod ita aridus et sine affectione cordis maneo; 
quod non sum totaliter accensus coram te Deo méo, 
nec ita,vehementer attractus et affectus, sicut multi 
devoti fuerunt, qui prae nimio desiderio communio- 
nis et sensibili cordis amore a fletu se non potuerunt 
continere, sed ore cordis et corporis pariter ad te 
Deum fontem vivum medullitus inhiabant, suam esu- 


1. Psalm. 30 (31), 20. ^ 

riem non valentes aliter temperaf nec satiare, nisi 
corpus tuum cum omni jucunditate et spirituali avi- 
ditate accepissent. l 

2. O vera ardens fides eorum , probabile existens 
argumentum sacrae praesentiae tuae! Isti enim ve- 
raciter cognoscuntDominum suum jn fractione panis, 
quorum cor tam valide ardet in eis de Jesu ambulan- 
te cum eis. Longe est a me saepetalis affectus et de- 
votio, tam vehemens amor et ardor. Esto mihi pro- 
pitius, Jesu bone, dulcis et benigne, et concede pau- 
peri mendico tuo, vel interdum modicum de cordiali 
affectu amoris tui in sacra communione sentire, ut 
fides mea magis convalescat, spes in bonitate tua pro- 
ficiat, et caritas semel perfecte accensa et coeleste 
manna experta nunquam deficiat. _ 

3. Potens est autem misericordia tua etiam gra- 
tiam desideratam mihi praestare et in spiritu ardoris, 
cum dies beneplaciti tui venerit, me clementissime vi- 
sitare. Etenim licet tanto desiderio tam specialium 
devotorum tuorum non ardeo, tamen de gratia tua 
illius magni inflammati desiderii desiderium habeo, 
orans et desiderans, omnium talium fervidorum ama- 
torum tuorum participem me fieri ac eorum sancto 
consortio annumerari. . 


2. Isti enim etc. Cf. Luc. 24, 30. 31 et 35 

CAPUT XV. 


Quod gratia devotionis humilitate et sui ipsius 
| abnegatione acquiritur. 


Vox DirrEcrir. 

1. Oportet te devotionis gratiam instanter quae- 
rere, desideranter petere, patienter et fiducialiter ex- 
spectare, gratanter recipere, humiliter conservare, 
studiose cum ea operari ac Deo terminum et modum 
supernae visitationis, donec veniat, committere. Hu- 
miliare praecipue te debes, cum parum aut nihil de- 
votionis interius sentis, sed non nimium dejici nec in- 
ordinate contristari. Dat saepe Deus in uno brevi 
momento, quod longo negavit tempore; dat quando- 

que in fine, quod in principio orationis distulit dare. 
2. Si semper cito gratia daretur et pro voto ad- 
esset, non esset infirmo homini bene portabile. Pro- 
pterea in bona spe et humili patientia exspectanda 
est devotionis gratia. Tibi tamen et peccatis tuis 
imputa, cum nqn datur vel etiam occulte tollitur. 
Modicum quandoque est, quod gratiam impedit et 
abscondit; si tamen modicum et non potius grande 
dici debeat, quod tantum bonum prohibet. Etsi hoc 
ipsum modicum vel grande amoveris et perfecte vi- 

ceris, erit quod petiisti. 
3. Statim namque, ut te Deo ex toto corde tradi- 

deris nec hoc vel illud pro tuo libitu seu velle quae- 
sieris, sed integre te-in ipso posueris: unitum te in- 
venies et pacatum, quia nil ita bene sapiet et placebit, 
sicut beneplacitum divinae voluntatis. Quisquis er- 
go intentionem suam simplici corde sursum ad Deum 
levaverit, seque.ab omni inordinato amore seu displi- 
centia oujuslibet rei creatae evacuaverit, aptissimus 
gratiae percipiendae ac dignus devotionis munere 
erit. Dat enim Dominus ibi benedictionem suam, ubi 
vasa vacua invenerit. Et quanto perfectius infimis 
quis renunciat et magis sibi ipsi per contemtum sui 
moritur, tanto gratia celerius venit, copiosius intrat 
et altius liberum cor elevat. 

&. Tunc videbit et affluet et mirabitur et dilatabi- 
tur cor ejus in ipso, quia manus Domini cum eo et 
— "ipse se posuit totaliter in manu ejus usque in saecu- 
lum. Ecce, sic benedicitur homo, qui quaerit Deum 
in toto corde suo nec in vanum accipit animam suam. 
Hic in accipiendo sacram eucharistiam magnam pro- 
meretur divinae unionis gratiam, quia non respicit 
ad propriam devotionem et consolationem, sed super 
omnem devotionem et consolationem ad Dei gloriam 
et honorem. 

„ . CAPUT XVI. 


Quod necessitates nostras Christo aperire et ejus 
gratiam postulare debemus. 


„ Mox Dis cipULI. 


4. O dulcissime atque amantissime Domine, quem 
nunc devote desidero suscipere, tu scis infirmitatem 
meam et necessitatem, quam patior; in quantis malis 
et vitiis jaceo; quam saepe sum gravatus, tentatus, 
turbatus et inquinatus. Pro remedio ad te venio, pro 
consolatione et sublevamine te deprecor. Ad omnia 
, scientem loquor, cui manifesta sunt omnia interiora 
mea, et qui solus potes me perfecte cousolari et ad- 
juvare. Tu scis, quibus bonis indigeo prae omnibus, 
et quam pauper sum in virtutibus. 

2. Ecce, sto ante te pauper et nudus, gratiam po- 
stulans et misericordiam implorans. Refice esurien- 
tem mendicum tuum, accende frigiditatem meam igne 
amoris tui, illumina caecitatem meam claritate prae- 
sentiae tuae. Verte mihi omnia terrena in amaritu- 
dinem, omnia gravia et contraria in patientiam, omnia 
infia et creata in contemtum et oblivionem. Erige 
cor. meum ad te in coelum, et ne dimittas me va- 
gari super terram. Tu solus mihi ex hoc jam dul- 
cescas usque in saeculum, quia tu solus cibus. et 

potus meus, amor meus et gaudium meum, dulcedo 
mea et totum bonum meum. | 

3. Utinam me totaliter ex tua praesentia accen- 
das, comburas et iu te transmutes, ut unus tecum 
efficiar spiritus per gratiam internae unionis et lique- 
factionem ardentis amoris! Ne patiaris me jejunum 
et aridum a te recedere, sed operare mecum miseri- 
corditer, sicut saepius operatus es cum sanctis tuis 
mirabiliter. Quid mirum, si totus ex te ignescerem 
et in me ipso deficerem, cum tu sis ignis semper ar- 
dens et nunquam deficiens, amor corda purificans et 
. intellectum illuminans? 

CAPUT XVII. 


De ardenti amore et vehementi affectu suscipiendi 
Christum. 


E Vox DisciPULTI. 


4. Cum summa devotione et ardenti amore , cum 
toto cordis affectu et fervore desidero te, Domine, 
suscipere, quemadmodum multi Sancti et devotae 

personae in communicando te desideraverunt, qui 
tibi maxime in sanctitate vitae placuerunt et in ar- 
dentissima devotione fuerunt. O Deus meus, amor 


e 

aeternus, totum bonum meum, felicitas interminabi- 
lis, cupio te suscipere cum vehementissimo desiderio 
et dignissima reverentia, quam aliquis Sanctorum 
unquam habuit et sentire potuit. - 

2. Et licet indignus sum omnia illa sentimenta de- 
votionis habere, tamen offero tibi tótum cordis mei 
affectum, ac si omnia illa gratissima inflammata de- 
sideria solus haberem. Sed et quaecunque potest 
pia mens còncipere et desiderare, haec omnia tibi 
cum summa veneratione et intimo fervore praebeo et 
offero. Nihil opto mihi reservare, sed me et omnia 
mea tibi sponte et libentissime immolare. Domine 
Deus meus, creator meus et redemtor meus, cum tali 
Affectu, reverentia, laude et honore, cum tali gratitu- 
dine, dignitate et amore, cum tali fide, spe et puritate 
te affecto hodie suscipere, sicut te suscepit et deside- 
ravit sanctissima mater tua, gloriosa virgo Maria, 
quando Angelo evangelizanti sibi incarnationis my- 
sterium humiliter ac devote respondit: Ecce, an- 
cilla Domini, fiat mihi secundum verbum 
tuum. 

3. Et sicut beatus praecursor tuus, excellentissi- 
mus Sanctorum, Joannes Baptista, in praesentia tua 
laetabundus exsultavit in gaudio spiritus sancti, dum 
adhuc maternis clauderetur visceribus; et postmo- 
dum cernens inter homines Jesum ambulantem, valde 
se humilians, devoto cum affectu dicebat: Amicus 
autem sponsi, qui stat et audit eum, gau- 

dio gaudet propter vocem sponsi: sic et ego 
magnis et sacris desideriis opto inflammari et tibi ex 
toto corde me ipsum praesentare. Unde et omnium 
dévotorum cordium jubilationes, ardentes affectus, 
mentales excessus ac supernaturales illuminationes 
et coelicas visiones tibi offero et exhibeo cum omni- 
bus virtutibus et laudibus, ab omni creatura in coelo 
et in terra celebratis et celebrandis, pro me et omni- 
bus mihiin oratione commendatis, quatenus ab omni- 
bus digne lauderis et in perpetuum glorificeris. 

&. Accipe vota mea, Domine Deus meus, et desi- 
- deria infinitae laudationis ac immensae benedictio- 
nis, quae tibi secundum multitudinem ineffabilis ma- 
gnitudinis tuae jure debentur. Haec tibi reddo et 
reddere desidero per singulos dies et momenta tem- 
porum, atque ad reddendum mecum tibi gratias et 
laudes omnes coelestes spiritus et cunctos fideles 
tuos precibus et affectibus invito et exoro. 

9. Laudent te universi populi, tribus et linguae, 
et sanctum. et mellifluum nomen tuum cum summa ju- 
bilatione et ardenti devotione magnificent. - Et qui- 
cunquereverenter ac devote altissimum sacramentum 
tuum celebrant et plena fide recipiunt, gratiam et mi- 
sericordiam apud te invenire mereantur, et pro me 
peccatore suppliciter exorent. Cumque optata devo- 
tione ac fruibili unione potiti fuerint, et bene conso- 
` lati ac mirifice refecti de sacra mensa coelesti abs 
cesserint, mei pauperis recordari dignentur. . 

i CAPUT XVIII. 


Quod homo mon sit curiosus scrutator sacramenti, 
sed humilis imitatar Christi, subdendo sensum 
suum sacrae: fides. i 


Vox DiLectt. 


© » 


ef 


1. Cavendum est tibi a curiosa et inutili perscru- 
tatione hujus profundissimi Sacramenti , si non vis in 
dubitationis profundum submergi. Qui scrutator 
est majestatis, opprimetur a gloria. Plus 
valet Deus operari, quam homo intelligere potest. 
T'olerabilis pia et humilis inquisitio veritatis, parata 
semper doceri et per sanas p sententias studens 
ambulare. 
. 3. Beata simplicitas, quae difficiles quaestionum 
relinquit vias, et plana ac firma pergit semita man- 
datorum Dei. Multi devotionem perdiderunt, dum 
altiora scrutari voluerunt. Fides a te exigitur et 
sincera vita, non altitudo iritellectus neque profundi- 
tas mysteriorum Dei. Si non intelligis nec capis, 
quae infra te sunt, quomodo comprehendes, quae su- 
pra te sunt? Subdere Deo et humilia sensum tuum 
fidei, et dabitur tibi scientiae lumen, pour tibi fuerit 
utile ac necessarium. 

3. Quidam graviter tentantur de fide et sacramen- 
to; sed non est hoc ipsis imputandum, sed potius ini- 
.mico. Noli curare, noli disputare cum cogitationibus |. 
tuis, nec ad immissas a diabolo dubitationes respon- 
de, sed crede verbis Dei, crede Sanctis ejus et Pro- 
phetis, et fugiet a te nequam inimicus. Saepe mul- 
tum prodest, quod talia sustinet Dei servus.. Nam 
infideles et peccatores non tentat, quos secure jam. 
„possidet; fideles autem devotos variis modis tentat 
et vexat. | 

&. Perge ergo cum simplici et indubitata fide, et 
cum supplici reverentia ad sacramentum accede. Et 
quidquid intelligere non vales, Deo omnipotenti se- 
cure committe. Non fallit te Deus; fallitur, qui sibi 
. ipsi nimium credit. Graditur Deus cum simplicibus, 
revelat se humilibus, dat intellectum parvulis, aperit 
sensum puris mentibus et abscondit gratiam curiosis . 
 etsuperbis. Ratio humana debilis est et falli potest, 
fides aytem vera falli non potest, 

9. Omnis ratio et naturalis investigatio fidem se- 
qui debet, non praecedere nec infringere. Nam fides 
et amor ibi maxime praecellunt, et occultis modis in 
hoc sanctissimo et superexcellentissimo sacramento 
operantur. Deus aeternus et immensus infinitaeque 
potentiae facit magna e et inscrutabilia in coelo et in 
terra, nec est investigatio mirabilium operum ejus." 
Si talia essent opera Dei, ut facile ab humana ratione 
caperentur, non essent mirabilia nec ineffabilia di- 
cenda. ' ) * | 

